Saimaks KLIFORDS

NAUDAS KOKS

KLIFORDS Saimaks

NAUDAS KOKS

Zinātniski fantastisku stāstu krājums

MĒRĶI SASNIEGUSI PAAUDZE

Paaudžu paaudzēs valdīja klusums. Tad klusums izbeidzās.

Agri no rīta atskanēja Dārdoņa.

Uzmodinātie cilvēki, savās guļvietās paslēpušies, ieklausījās Dārdoņā. Viņi zināja, ka reiz tai jābūt. Un ka šī Dārdoņa būs Gala sākums. No miega uztrūkās gan Džons Hofs, gan viņa sieva Mērija Hofa. Kajītē viņi bija divi vien: vēl nebija saņemta atvēle gādāt bērnu. Lai atļautos bērnu, vajadzēja atbrīvoties vietai; vajadzēja nomirt vecajam Džošua, un, to zinādami, abi gaidīja šī cilvēka nāvi. Juzdamies viņa priekšā vainīgi, viņi tomēr klusībā lūdzās, lai vecais ātrāk nomirtu, tad viņiem varēs būt bērns.

Dārdoņa aizgranda pāri visam Kuģim. Gulta, kurā, elpu aizturējuši, gulēja Džons un Mērija, pacēlās gaisā un atslējps pret sienu, piespiezdama viņus pie džinkstošā metāla. Visas pārējās mēbeles — galds, krēsli, skapis — gāzās virsū tai pašai sienai un tur palika, it kā siena būtu kļuvusi par grīdu, bet grīda — par sienu. Svētbilde nokarājās lejup no griestiem, kuri vēl nupat bija bijuši siena, brīdi tā šūpojās gaisā un tad nokrita.

Šai mirklī Dārdoņa aprima un atkal iestājās klusums. Taču tas vairs nebija tāds, kā iepriekš:

kaut ari skaņas nevarēja skaidri atšķirt, tomēr, ja ne ar dzirdi, tad ar nojautu varēja uztvert, kā pieaug mašīnu jauda, pēc ilgā miega no jauna modusies dzīvei.

Džons Ilofs parāpās ārā no gultas apakšas un, atspiedies uz rokām, pacēla gultu uz muguras, ļaudams izlīst laukā sievai. Tagad viņiem zem kājām atradās par grīdu kļuvusī siena ar salauzto mēbeļu gabaliem. Šīs bija ne tikai viņu mēbeles: pirms tam tās bija lietojušas daudzas jo daudzas paaudzes.

Jo te nekas negāja zudumā, nekas netika izmests. Tāds bija likums, viens no daudzajiem: te neviens nebija tiesīgs izšķērdēt, nebija tiesīgs ko izmest. Visu esošo izmantoja līdz pēdējai iespējai. Te apēda vajadzīgo daudzumu pārtikas — ne vairāk un ne mazāk; vienu un to pašu gaisu elpoja vēl un vēlreiz. Visi atkritumi nonāca konvertorā un pārvērtās par ko lietderīgu. Pat mirstīgās atliekas — arī tās lika lietā. Bet daudzu paaudžu dzīves ritumā kopš Pirmsākuma mirušo nebija bijis maz. Pēc kāda laika, varbūt visai drīz, arī Džošua kļūs par nelaiķi. Biedru labā viņš nodos savu miesu konvertoram, tādējādi pilnīgi atlīdzinādams visu, ko bija saņēmis no sabiedrības, izpildīdams savu pēdējo pienākumu — sniegdams tiesības Džonam un Mērijai tikt pie bērna.

«Bet mums vajag bērnu,» Džons domāja, stāvēdams laužņas vidū, «mums vajag bērnu, kuram es iemācīšu Lasītmāku un kuram nodošu Vēstuli.»

Arī par Lasīšanu bija likums. Lasīt bija noliegts, jo Lasīšana bija ļaunums. Šis ļaunums eksistēja kopš paša Pirmsākuma. Taču ļaudis sen- senis, vēl Lielās Atmodas laikā, iznīcināja to, tāpat kā daudz ko citu, un nosprieda, ka tam nav jāpastāv.

Džonam ļaunums jānodod savam dēlam. Tāds bija viņa sen mirušā tēva novēlējums, un Džons bija zvērējis to darīt, un tagad zvērestu vajadzēja pildīt. Un vēl tēvs viņam bija mantojumā atstājis gaužām satraucošu sajutu, ka likums ir netaisns.

Kaut gan likumi vienmēr bijuši taisnīgi. Jo tiem visiem ir bijis kāds pamatojums. Kā Kuģim, tā tiem, kas tajā mita, un viņu dzīves veidam bija jēga.

Bet, galu galā, varbūt viņam nemaz nenāksies nevienam nodot Vēstuli. Var izrādīties, ka viņš pats būs tas, kam tā jāatplēš, jo uz aploksnes ir rakstīts: «ATVĒRT GALĒJAS NEPIECIEŠAMĪBAS GADĪJUMA.» Iespējams, ka šī arī ir galēja nepieciešamība, nodomāja Džons Ilofs. Gan Dārdoņa, kas iztraucēja klusumu, gan siena, kas kļuva par grīdu, gan grīda, kas pārvērtās par sienu.

No citām kajītēm atlidoja balsu skaņas: pārbīļa saucieni, šausmu kliedzieni, spiedzīgas bērnu raudas.

—   Džon, — Mērija sacīja, — tā bija Dārdoņa. Tagad drīz būs Gals.

—  Nezinu, — Džons atbildēja. — Dzīvosim — redzēsim. Mēs taču nezinām, ko nozīmē Gals.

—   Runā … — Mērija iesāka, un Džons nodomāja, ka tā ir bijis vienmēr.

Runā, runā, runā …

Par visu vienīgi runāja, neviens neko nelasīja, nerakstīja …

Un viņš atkal dzirdēja vārdus, kurus tik ļoti sen tēvs bija teicis:

—   Uz smadzenēm un uz atmiņu nevar paļauties; atmiņa var ko sajaukt vai nodot aizmirstībai.

Bet rakstītais vārds ir mūžīgs un nemainīgs. Tas neko neaizmirst un nemaina savu nozīmi. Rakstītajam vārdam var uzticēties.

—   Runā, — Mērija turpināja, — ka Gals iestāšoties drīz pēc Dārdoņas. Zvaigznes beigs riņķot un apstāsies melnajās debesīs, un tā būs droša zīme, ka Gals ir tuvu.

«Kam gals?» Džons nodomāja. «Vai mums? Vai Kuģim? Vai pašām zvaigznēm? Bet varbūt Gals visam — gan Kuģirn, gan zvaigznēm, gan lielajai tumsai, kurā zvaigznes met lokus?»

Viņam pārskrēja drebuļi pār kauliem, kad viņš iedomājās Kuģa vai cilvēku Galu, — ne tik daudz viņu pašu dēļ, kā tālab, ka tad pienāks gals arī lieliskajai, tik gudri izdomātajai, tik līdzsvarotajai kārtībai, kas noteica viņu dzīves ritumu. Taisni brīnums: ļaudīm taču allaž visa pietika, un nekad nebija nekā lieka. Ne ūdens, ne gaisa, ne pašu cilvēku, jo neviens nedrīkstēja gādāt bērnu, pirms kāds nebija nomiris un atbrīvojis tam vietu.

Gaitenī bija dzirdami steidzīgi soļi, uztrauktas balsis, un kāds ņēmās klaudzināt pie durvīm, kliegdams:

—   Džon! Džon! Zvaigznes apstājušās uz vietas!

—  Tā jau es domāju! — Mērija iesaucās. — Džon, es taču tev teicu. Viss notiek, kā bija pravietots.

Kāds klauvēja pie durvīm.

Un durvis atradās tur, kur tām jābūt, tur, kur pienācās, lai pa tām varētu iziet tieši gaitenī, nevis kāpt pa kāpnēm, kas tagad bezmērķīgi karājās pie sienas, kura iepriekš bija bijusi grīda.

Kāpēc es to neiedomājos agrāk, viņš sev klusībā vaicāja. Kāpēc neaptvēru, ka tas ir muļķīgi: kāpt augšup līdz durvīm, kuras atveras griestos? Bet, iespējams, viņš nodomāja, tā vajadzēja būt vienmēr. Varbūt tā, kā bija līdz šim, nebija pareizi? Un tātad arī likumi varēja būt aplami…

—   Es eju, Džo, — Džons sacīja.

Viņš paspēra soli uz durvju pusi, pavēra tās un redzēja: tas, kas bija gaiteņa siena, tagad veidoja grīdu; no kajītes tagad varēja iziet gaitenī, pa to šurpu turpu šaudījās cilvēki. Un viņš nodomāja: tagad var noņemt kāpnes, ja jau tās nav vairs vajadzīgas. Tās var nolaist konvertorā, un mums būs tāda rezerve kā vēl nekad.

Džo satvēra viņu aiz rokas un teica:

—   Ejam.

Viņi devās uz novērošanas kabīni. Zvaigznes stāvēja uz vietas.

Viss bija, kā pravietots. Zvaigznes bija nekustīgas.

Tas viesa izbailes, jo tagad varēja redzēt, ka zvaigznes nav vis tikai riņķojošas ugunis, kas pārvietojas uz gluda, melna priekškara fona. Tagad varēja redzēt, ka tās karājas tukšumā; tamdēļ aizrāvās elpa un pakrūtē sāka smelgt. Gribējās stingrāk pieķerties pie margām, lai sagla- bātu līdzsvaru galvu reibinošā bezdibeņa mala.

Šajā dienā nebija rotaļu, nebija pastaigu, nebija trokšņainās jautrības izpriecu zālē. Visur pulcējās uztrauktu, izbiedētu cilvēku bariņi. Ļaudis skaitīja lūgšanas baznīcā, kur atradās pati lielākā Svētbilde, kas attēloja Koku un Puķes, un Upi, un Māju tālumā, un Debesis ar Mākoņiem, un Vēju, kurš nebija redzams, bet bija sajūtams. Cilvēki piekopa un sakārtoja kajītes naktij, uzkāra atpakaļ Svētbildes, katras ģimenes vislielāko dārgumu, ņēma nost kāpnes.

Mērija Hofa izvilka Svētbildi no lūžņu kaudzes uz grīdas. Džons, pakāpies uz krēsla un pielāgodams gleznu sienai, kas iepriekš bija bijusi grīda, prātoja, kā tas nāk, ka katra Svētbilde mazliet atšķiras no citām. Tas viņam tikai tagad bija iešāvies prātā.

Ari Hofu Svētbildē bija Koks un bija Aitas zem Koka, un vēl bija Zogs, un Strautiņš, bet pašā stūrī — dažas mazītiņas Puķītes. Nu, un, protams, Zāle, kas sniedzās tālumā līdz pašām Debesīm.

Kad Svētbilde bija piekārta, bet Mērija aizgājusi uz blakus kajīti patriekties ar citām pārbiedētajām sievietēm, Džons šķietami bezrūpīgi gāja pa gaiteni, lai neviens nepamanītu, cik ļoti viņš steidzas.

Taču Džons steidzās: pat pašam bija brīnums, kāda neparasta skuba kā stipra roka grūž viņu uz priekšu.

Viņš cītīgi izlikās, ka neko nedara, gluži vienkārši nosit laiku. Un tas bija viegli, jo viņš citu neko nebija darījis visu mužu; un neviens neko citu nedarīja. Izņemot tos laimīgos vai neveiksminiekus, kuri bija mantojuši nodarbošanos: lopu un putnu kopšanu vai hidroponisko oranžēriju uzraudzīšanu.

Bet vairums no viņiem, Džons domāja, lēnām iedams uz priekšu, visu mūžu to vien darīja ka veikli nosita laiku. Tāpat kā viņš un Džo ar bezgalīgo šaha spēlēšanu, ar akurāto katra gājiena un katras partijas pierakstu. Viņi aizvadīja neskaitāmas stundas, analizēdami savu spēli pēc šiem pierakstiem, un rūpīgi komentēdami katru izšķirošu gājienu. Bet kāpēc gan ne, viņš sevī nosprieda. Kāpēc nepierakstīt un nekomentēt spēli? Ko tad vēl lai dara? Ko vēl?

Gaitenī vairs neviena nebija un tumsa bija kļuvusi vēl dziļāka, jo tikai šur tur dega pa kādai spuldzītei. Ilgus gadus tās no gaiteņiem pārvietoja uz kajītēm, un tagad to šeit tikpat kā vairs nebija.

Ticis līdz novērošanas kabīnei, Džons ieslīdēja tajā un uzmanīgi vēroja gaiteni. Viņš nogaidīja: ja nu kādam ir ienācis prātā viņu izsekot, kaut arī zināja, ka neviena nebūs; bet ja nu tomēr kāds pēkšņi uzrodas, — riskēt viņš nedrīkstēja.

Taču aizmugurē neviena nebija, un viņš devās tālāk, līdz nonāca pie salauztā eskalatora, kurš veda uz centrālajiem stāviem. Arī te bija kas jauns. Agrāk, kāpjot augšup no stāva uz stāvu, viņš nemitīgi zaudēja svaru, kustības kļuva arvien brīvākas, viņš drīzāk peldēja nekā gāja uz Kuģa centru. Šoreiz svara zuduma nebija, «peldēt» gaisā neizdevās. Viņš vilkās, citu pēc cita pārvarēdams sastingušos eskalatorus, līdz aizmugurē palika visi sešpadsmit klāji.

Patlaban Džons gāja pa tumsu, jo šeit visas spuldzes daudzo gadu gaitā bija izgrieztas vai pārdegušas. Viņš kāpa augšup taustīdamies, turēdamies pie margām. Beidzot aizkļuva līdz vajadzīgajam stāvam. Tā bija aptieka: pie vienas sienas stāvēja medikamentu skapis. Viņš sameklēja vajadzīgo atvilktni, atvēra to, iebāza roku un izvilka trīs lietas, kuras, kā viņam bija zināms, tur atradās: Vēstuli, Grāmatu un spuldzi. Viņš pārvilka ar roku pār sienu, ielika ietverē spuldzi; mazajā istabiņā iedegās gaisma, un viņš ieraudzīja putekļus, kas sedza grīdu, mazgājamo ierīci ar bļodu un tukšos skapjus ar vaļējām durvīm.

Viņš pagrieza Vēstuli pret gaismu un izlasīja uz aploksnes ar lieliem burtiem uzdrukātos vārdus: «ATVĒRT GALĒJAS NEPIECIEŠAMĪBAS GADĪJUMA.»

Kadu laiku viņš staveja, kavedamies pārdomās. Bija atskanējusi Dārdoņa. Zvaigznes kļuvušas nekustīgas. Jā, šis ir tas gadījums, viņš nolēma, galējas nepieciešamības gadījums. Jo bija taču pravietots: kad atskanēs Dārdoņa un zvaigznes kļūs nekustīgas, tas nozīmēs, ka Gals ir tuvu. Bet, kad Gals ir tuvu, tā arī ir galējā nepieciešamība.

Džons turēja Vēstuli rokā un svārstījās. Ja viņš to atvērs, viss būs beidzies. Dēls no tēva vairs nemantos ne Vēstuli, ne Lasīšanu. Lūk, brīdis, kura dēļ Vēstule gājusi caur daudzu paaudžu rokām.

Viņš lēnām apgrieza Vēstuli un novilka ar nagu gar aizlīmēto malu. Sakaltušajā vaskā radās plaisa, un aploksne atvērās.

Izņēmis Vēstuli un uz galdiņa spuldzes gaismā atlocījis to, viņš sāka lasīt, kustinādams lupas un čukstus izrunādams vārdus kā cilvēks, kam ir grūti senā vārdnīcā atrast to nozīmi.

«Manam tālajam pēctecim.

Tev jau ir teikuši — un tu laikam tici, ka Kuģis ir dzīve, ka tas sācies ar Mītu un beigsies ar Leģendu, ka ta arī ir vienīga realitate, kurā nav jāmeklē ne jēga, ne mērķis.

Es nesākšu tev izklāstīt Kuģa jēgu un norīkojuma mērķi, jo tas ir veltīgi: kaut arī mani vārdi būs patiesi, taču paši par sevi tie ir bezspēcīgi pret taisnības izkropļojumiem, kuri taja laikā, kad tu šo novēlējumu lasīsi, jau var būt pārvērtušies par reliģiju.

Tomēr Kuģim ir kāds mērķis, kaut gan jau tagad, kad es rakstu, tas ir zudis, bet, Kuģim turpinot savu ceļu, tas būs ne vien zudis, bet arī aprakts zem visdažādākajiem izskaidrojumiem.

Kad tu lasīsi Vēstuli, Kuģa un tajā mītošo cilvēku eksistence būs izskaidrota, taču šis izskaidrojums nebalstīsies uz zināšanām.

Lai Kuģis izpildītu savu norīkojumu, nepiecie- ^ šamas zināšanas. Un tās var iegūt. Es, kas būšu jau miris, kura miesas būs pārvērtušās sen apēstā augā, sen novalkātā drānas gabalā, skābekļa molekulā, mēslojuma šķipsniņā, — es saglabāju šīs zināšanas tev. Vēstules otrajā lapiņā tu atradīsi norādījumu, kā pie tām tikt.

Es novēlu tev apgūt un izlietot šīs zināšanas, lai velti neietu bojā ne to ļaužu dzīve un domas, kuri raidīja Kuģi ceļā, ne arī to, kuri Kuģi radīja un kuri pašlaik mīt tā sienās, lai kaut kur tālo zvaigžņu vidū nenomirtu cilvēka sapnis.

Tajā laikā, kad lasīsi šo Vēstuli, tev būs zināms vēl labāk nekā man: nekas nedrīkst iet zudumā, neko nedrīkst iztērēt veltīgi, visi krājumi jāsaudzē un jāsaglabā tam gadījumam, ja kādreiz to varētu pietrūkt. Bet, ja Kuģis neizpildīs norīkojumu, nesasniegs mērķi, tā būs milzīga, neiedomājama izšķērdība. Tas nozīmēs, ka veltīgi izniekots tūkstošiem dzīvību, gājušas zudumā zināšanas un cerības. % Mans vārds tev paliks svešs, jo tad, kad tu šo lasīsi, tas jau būs pagaisis kopā ar roku, kas tagad tur spalvu. Taču mana Vēstule dzīvos, bet tajā — manas zināšanas un mans novēlējums.

Tavs sencis.»

Parakstu Džons nevarēja salasīt. Viņš ļāva Vēstulei nokrist uz putekļainā galdiņa. Tās teksts bija v viņu apdullinājis kā āmura belziens.

Kuģis, kura sākums bijis Mīts, bet beigas būs Leģenda. Tomēr Vēstule apgalvo, ka tie ir meli. Ir bijis mērķis, ir bijis noteikts norīkojums.

Norīkojums … Ko tas nozīmē? Grāmata, viņš atcerējās. Tā pastāstīs, ko nozīmē norīkojums.

Ar drebošam rokām viņš izņēma Grāmatu no atvilktnes, atvēra to uz burtu «ri» un bailīgi vilka pirkstu pār slejām: «Norādījums… norēķins… noriets … norīkojums … norīkojuma vieta …»

«Norīkojuma vieta — vieta, uz kurieni kāds tiek sūtīts, uz kurieni liek doties; paredzētais brauciena mērķis.»

Tātad Kuģim ir norīkojums. Kuģis uz kaut kurieni dodas. Pienāks diena, kad tas sasniegs mērķi. Un, protams, tas arī būs Gals.

Kuģis uz kaut kurieni dodas. Bet kā? Vai patiešām tas kustas?

Viņš neticīgi papurināja galvu. Tam nav iespējams ticēt. Kustas taču zvaigznes, nevis Kuģis. Jābūt kādam citam izskaidrojumam, viņš nodomāja.

Džons paņēma Vēstules otro lapiņu un izlasīja, taču lāga nesaprata: viņš jutās noguris, un galvā bija īsts juceklis. Viņš ielika Vēstuli, Grāmatu un spuldzi atpakaļ atvilktnē.

Tad aizslēdza to un izskrēja no istabas.

Apakšstāvā viņa prombūtne nebija pamanīta, un viņš grozījās cilvēku vidū, cenzdamies atkal kļūt par vienu no tiem, paslēpt savu piepešo kailumu zem labsirdīga biedriskuma maskas, taču tāds kā tie citi viņš vairs nebija.

Un šāds iznākums bija visam tam, ka viņš zināja, zināja drausmu lietu — Kuģim ir mērķis un norīkojums, tas no kādas vietas ir izlidojis un uz kaut kurieni dodas, un, kad Kuģis tur ieradīsies, būs Gals, taču nevis cilvēku, nevis Kuģa, bet tikai ceļojuma Gals.

Viņš devās uz zāli un durvīs apstājās. Džo ar Pītu spēlēja šahu, un pēkšņi Džons iedegās dusmās no domas, ka Džo spēlē ar kādu citu, jo neskaitāmus gadus Džo bija spēlējis tikai ar viņu. Taču dusmas ātri atvēsa, Džons paskatījās uz figūriņām un pirmoreiz tās pa īstam ieraudzīja — viņš redzēja, ka tie ir parasti izgriezti koka gabaliņi un ka tiem nav vietas viņa jaunajā Vēstules un mērķtiecīguma pasaulē.

Džordžs sēdēja viens pats un spēlēja soliteru. Daži spēlēja pokeru uz metāla ripiņām, kuras visi dēvēja par naudu, kaut gan, kāpēc tieši par naudu — neviens nevarēja pateikt. Sacīja, ka tās gluži vienkārši tā sauc, kā Kuģi dēvē par Kuģi, bet zvaigznes par zvaigznēm. Luīze un Irma sēdēja kaktā un klausījās vecu, gandrīz pavisam nospēlētu plati. Asa, klusināta sievietes balss dziedāja pār visu zāli:

— Uz zvaigznēm mans mīļotais devies,

Un atpakaļ nebūs tik drīz …

Džons iegāja iekšā, un Džo pacēla acis no šaha galdiņa.

—   Mēs tevi meklējām.

—   Es pastaigājos, — Džons atbildēja. — Biju tālu, centrālajos stāvos. Tur viss ir otrādi. Tagad tie atrodas augšā, nevis iekšpusē. Arvien jākāpj uz augšu.

—  Zvaigznes augu dienu bija nekustīgas, — ierunājās Džordžs.

Džo pagriezās pret viņu un sacīja:

—  Tās vairs nekustēsies. Tā ir teikts. Tas ir Gala sākums.

—   Bet kas ir Gals? — Džons vaicāja.

—   Nezinu, — Džo atteica un pievērsās spēlei.

Gals, Džons domāja. Un neviens no viņiem nezina, kas ir Gals, tāpat kā viņiem nav ne jausmas, kas ir Kuģis vai nauda, vai zvaigznes.

—   Šodien mums sanākšana, — Džordžs sacīja. <ļ

Džons piekrītoši pamāja. Viņš zināja, ka visi '

sapulcēsies. Sanāks kopā, lai gūtu atvieglojumu, baudītu omulību un justos drošībā. Atkal stāstīs Mītu un skaitīs lūgsnas Svētbildes priekšā. «Bet es?» viņš klusībā domāja. «Bet ko es?»

Džons apcirtās apkārt un izgāja gaitenī. Labāk nebūtu bijis nekādas Vēstules, nekādas Grāmatas, jo tad viņš būtu viens no pārējiem, nevis vienpatis, ko nomāc mokošas pārdomas, kur tad ir taisnība — Mītā vai Vēstulē?

Viņš sameklēja savu kajīti un iegāja iekšā. Mērija bija atlaidusies gultā un palikusi zem galvas spilvenus. Spuldze meta telpā nespodru gaismu.

—   Beidzot, — viņa teica.

—   Es biju pastaigāties, — Džons sacīja.

—       Pastaigas dēļ esi nokavējis pusdienas,— Mērija piemetināja. — Tur ir.

Ieraudzījis pusdienas uz galda, viņš piestūma klāt krēslu un apsēdās.

—   Paldies.

Mērija nožāvājās.

—       Nogurdinoša diena, — viņa sacīja. — Visi tik satraukti. Šodien mums jāsanāk kopā.

Pusdienās bija proteīna raugs, spināti ar zirņiem, biezs maizes rieciens un bļodiņa sēņu un zāļu zupas. Un precīzi nomērīts ūdens daudzums pudelē. Noliecies pār bļodiņu, viņš strēba zupu.

—   Dārgais, tu nemaz neesi satraukts kā citi.

Džons pacēla galvu un paskatījās Mērijā.

Pēkšņi viņam iešāvās prātā: bet kā būtu, ja viņai pateiktu? Tomēr nekavējoties atvairīja šo domu, baidīdamies, ka savā vēlmē dalīties ar kādu galu

galā viņai visu izstāstīs. Nepieciešama paškontrole, viņš sprieda. Ja viņš par to runās, tas tiks pasludināts par ķecerību. Mita un Leģendas noliegumu. Un tad Mērija, tāpat kā citi, novērsīsies no viņa un sievas acīs viņš ieraudzīs riebumu.

Viņš pats ir pavisam kas cits: gandrīz visu mūžu nodzīvojis uz ķecerības robežas, kopš tās dienas, kad tēvs viņam pateica par Grāmatu. Jo pati Grāmata jau bija ķecerība.

—   Es domāju, —viņš sacīja, un Mērija vaicāja:

—   Par ko tad te jādomā?

Un, protams, viņai bija taisnība. Nebija par ko domāt. Viss izskaidrots, viss kārtībā. Mīts stāsta par Pirmsākumu un Gala Sākumu. Un nav, absolūti nav, par ko domāt.

Reiz bija haoss, un, raugi, no tā dzima kārtība Kuģa veidolā, bet ārpusē haoss palika. Vienīgi Kuģa iekšienē bija gan kārtība, gan likums, pareizāk sakot, daudz likumu: neizšķērdē, neiekāro un visi pārējie. Gan jau dienās pienāks Gals, bet, kāds būs šis Gals, paliek noslēpums, kaut gan vēl ir ari cerība, jo uz Kuģa ir Svētbildes — šis cerības simbols. Bildēs taču iemūžināti tādu citu vietu (laikam vēl lielāku kuģu) simboliskie tēli, kur valda kārtība, un visiem šiem simboliskajiem tēliem doti nosaukumi: Koks, Strauts, Debesis, Mākoņi un viss pārējais, ko nekad neredzi, bet jūti,— piemēram, Vējš un Saules Gaisma.

Pirmsākums bija sensenis, pirms tik daudzām paaudzēm, ka nostāstus un leģendas par to tālo laikmetu varenajiem cilvēkiem no atmiņas izspieduši citi ļaudis, kuru ēnas vēl arvien neskaidri iezīmējās kaut kur pagātnē.

—  Es sākumā izbijos, — Mērija teica, — bet tagad vairs bailes nejūtu. Viss notiek, kā teikts, un mēs neko nevaram darīt. Tikai zinām, ka tas viss ir uz labu.

Džons turpināja ēst, ieklausīdamies soļos un balsīs, kas skanēja gaitenī. Soļi vairs nebija tik aši, un balsīs nebija jaušamas šausmas. «Maz gan šiem vajadzēja,» viņš domāja, «lai pierastu. Viņu Kuģis ir apgriezies kājām gaisā — un tomēr tas uz labu.»

Un ja nu galu galā viņiem ir taisnība, bet Vēstule melo?

Ar kādu prieku viņš būtu devies pie durvīm, pasaucis vienu no tiem, kas gāja garām, un aprunājies! Taču uz visa Kuģa nebija neviena paša, ar kuru viņš būtu varējis runāt. Pat ar Mēriju ne. Ja nu tikai ar Džošua.

Viņš ēzdams prātoja, kā Džošua noņemas ar saviem augiem hidroponiskajās oranžērijās.

Vēl zēns būdams, viņš bija gājis uz turieni kopā ar citiem puikām: Džo un Džordžs, un Herbs, un visi pārējie. Džošua tad bija pusmūža gados, viņam allaž atradās krājumā kāds interesants notikums vai gudrs padoms, bet reizēm pat slepus norauts tomāts vai redīsi izsalkušajam zēnam. Džons atminējās, ka Džošua vienmēr runāja maigā, labsirdīgā balsī, un skatiens bija godīgs, bet viņa mazliet parupjā vēlība izraisīja simpātijas.

Džons iedomājas, ka jau sen nav redzējis Džošua. Varbūt tāpēc, ka jutās vainīgs viņa priekšā …

Bet Džošua varēja saprast un piedot Džonam.

Reiz viņš bija sapratis. Džons ar Džo kādudien bija aizzagušies uz oranžēriju pēc tomātiem, bet Džošua zēnus noķēra un ilgi ar viņiem runājās. Džons un Džo draudzējās jau no bērna kājas. Viņi vienmēr bija turējušies kopā. Ja gadījās kāda palaidnība, viņi noteikti bija tajā iejaukti.

Varbūt Džo … Džons papurināja galvu. Tikai ne Džo. Kaut gan viņš ir Džona labākais draugs, kaut gan viņi ir draugi kopš bērnības un tādi palikuši ari pēc apprecēšanās, kaut gan viņi abi vairāk nekā divdesmit gadus spēlē šahu, — tomēr Džo nav tas cilvēks, kuram to varētu stāstīt.

—       Vai tu, dārgais, vēl arvien,kaut ko gudro? — Merija vaicāja.

—       Beidzu, — Džons atbildēja. — Tagad pastāsti, ko šodien darīji.

Viņa pavēstīja, ko bija teikusi Luīze un ko bija teikusi Džeina, un kādas muļķības bija runājusi Mollija. Un kādas dīvainas baumas klīda, un cik ļoti visi bija nobijušies, un kā pamazām nomierinājās, atceroties, ka — jo tālāk, jo labāk.

—       Mūsu Ticība, — viņa sacīja, — ir liels mierinājums šādā laikā.

—       Jā, — Džons atteica, — patiešām liels mierinājums.

Mērija piecēlās no gultas.

—   Iešu pie Luīzes. Vai tu paliksi te?

Viņa pieliecās un noskūpstīja vīru.

—   Līdz sapulcei pastaigāšos, — Džons sacīja.

Beidzis ēst, viņš nesteidzīgi malkoja ūdeni, izbaudīdams katru lāsi, un tad izgaja.

Džons devās uz oranžērijām. Džošua bija tur. Viņš bija kļuvis nedaudz vecāks, mazliet nosirmojis, drusku vairāk piekliboja, bet ap viņa acīm vijās tās pašas labsirdīgās krunciņas un sejā vīdēja tas pats lēnīgais smaids. Un viņš sagaidīja Džonu ar to pašu veco joku:

—   Vai atkal atnāci tomātus zagt?

—   Šoreiz ne.

—   Toreiz tev bija līdzi vēl kāds puisis.

—   Viņu sauca Džo.

—       Jā, tagad atceros. Brīžiem neko neatminos. Kjustu vecāks un sāku aizmirst. — Viņam pār seju pārlaidās mierīgs smaids. — Daudz man vairs nav atlicis. Jums ar Mēriju nevajadzēs ilgi gaidīt. {

—   Pašlaik tas nav tik svarīgi, — Džo sacīja.

—       Bet es baidījos, ka tagad tu pie manis vairs nenāksi.

—       Tāds taču likums, — Džons sacīja. — Ne man, ne jums, ne Mērijai gar to nav nekādas daļas. Likums ir taisnīgs. Mēs to nevaram mainīt.

Džošua pieskārās Džonam pie rokas.

—       Palūkojies uz maniem jaunajiem tomātiem. Tie ir vislabakie, kādus vien esmu izaudzējis. Jau gluži ienākušies.

Viņš noplūca vienu, pašu gatavāko un sarkanāko, un pasniedza Džonam, kurš, paņēmis to rokā, juta gludo, silto mizu un sulas plūdumu zem tas.

—   Tieši no stāda tie ir gardāki. Nobaudi.

Džons, pielicis tomātu pie mutes, iecirta tajā

zobus un norija sulīgo mīkstumu.

—   Vai tu, puis, gribēji ko teikt?

Džons papurināja galvu.

—       Tu neesi bijis pie manis kopš tā laika, kad to uzzināji, — Džošua sacīja. — Jo tu skaitīji sevi ' par vainīgu: man taču jāmirst, lai jūs varētu atjauties bērnu. Jā, tas ir smagi, un jums tas ir smagāk nekā man. Tu vis nebūtu atnācis, ja nebūtu atgadījies kas svarīgs.

Džons neatbildeja.

—        Bet šodien tu atcerējies, ka ar mani vari parunāties! Agrāk tu bieži naci patērzēt, jo biji saglabājis atmiņā mūsu pirmo sarunu no zēna dienām.

—   Tad es pārkāpu likumu, — Džons sacīja, — nācu čiept tomātus. Un jūs noķērāt mūs abus ar Džo.

—    Bet es pārkāpu likumu nupat, — Džošua teica, — kad iedevu tev šo tomātu. Tas nav nedz mans, nedz tavs. Man nevajadzēja tev to dot, un tu nedrīkstēji to ņemt. Taču es pārkāpu likumu, tāpēc ka likums balstās uz saprātu, bet no viena tomāta saprāts necietīs. Katrā likumā jābūt kādai jēgai, citādi tas nav vajadzīgs. Ja jēgas trūkst, tad likums nav pareizs.

—   Bet likumu pārkāpt nedrīkst.

—   Paklau, — Džošua sacīja. — Vai atceries šo rītu?

—   Protams.

—   Paskaties uz šīm sliedēm, sliedēm, kuras stiepjas pa sienu.

Džons paskatījās un redzēja sliedes.

—   Šī siena līdz šim rītam bija grīda.

—   Bet kā tad statņi? Tie taču …

—    Tieši tā. Arī es tāpat domāju. Tas bija pirmais, kas iešāvās prātā, kad tiku izsviests no gultas. Mani statņi! Mani lieliskie statņi, kuri kara- jastur, piesienas, un ir piestiprināti pie grīdas! No tiem taču izlīs ūdens un izvelsies āra augi, un visas ķimikālijas velti aizies bojā! Tomēr ta nenotika.

Viņš pastiepa roku un iebikstīja ar pirkstu Džonam krūtīs.

—   Tā nenotika nevis kāda noteikta likuma, bet gan saprātīga iemesla dēļ. Paraugies zem kājām, uz grīdu.

Džons paskatījās uz grīdu un redzēja to sliežu turpinājumu, kuras stiepās pāri sienai.

—   Statņi piestiprināti pie sliedēm, — Džošua turpināja. — Bet statņiem iekšpusē ir veltnīši. Un, kad grīda pārvērtās par sienu, statņi pa sliedēm aizripoja uz sienu, kura bija kļuvusi par grīdu, un viss bija kārtībā. Izlija nedaudz ūdens, un cieta daži augi, taču ļoti maz.

—• Tā bija iecerēts, — Džons sacīja. — Kuģis …

—    Lai likums būtu taisnīgs, — Džošua turpināja, — tā pamatojumam jābūt saprātīgam. Te bija pamatojums un bija likums. Taču likums ir tikai atgādinājums, ka nav jārīkojas pretēji sapra- tam. Ja būtu vienīgi pamatojums, mēs to varētu aizmirst vai noliegt, vai teikt, ka tas ir novecojis. Bet likumam piemīt spēks, un mēs pakļaujamies likumam tur, kur varētu pretoties saprātam. Likums noteica, ka sliedes uz sienas, tas ir, uz bijušās sienas, jātīra un jāeļļo. Reizēm es domāju, kāpēc tas jādara, un likās, šis likums nav vajadzīgs. Taču tas bija likums — un mēs akli tam pakļāvāmies. Bet, kad nogranda Dārdoņa, sliedes bija nospodrinātas un ieeļļotas un statņi ripoja lejā pa tām. Nekas to netraucēja, bet būtu varējis traucēt, ja mēs nebūtu rīkojušies atbilstoši likumam. Jo, sekodami likumam, mēs sekojām saprātam, bet galvenais ir saprāts, nevis likums.

—   Jūs ar to vēlaties man kaut ko pierādīt,— Džons sacīja.

—   Gribu tev pierādīt, ka mums akli jāseko likumam tikmēr, kamēr uzzināsim, uz ko tas bal- stas. Bet, kad uzzināsim, ja vispār tas reiz notiks, kāds ir tā pamatojums un mērķis, tad mums būs jāizšķir, cik tie ir taisnīgi. Un, ja izrādīsies, ka pamatojums un mērķis ir slikti, mums tas droši jāpasaka. Ja mērķis ir slikts, tad arī likums ir slikts: jo likums ir tikai noteikums, kas palīdz sasniegt kadu mērķi.

—   Mērķi?

—   Protams, mērķi. Jābūt taču kaut kādam mērķim. Tik labi izdomātai lietai kā Kuģim jābūt mērķim.

—    Pašam Kuģim? Jūs domājat, ka Kuģim ir mērķis? Bet runā …

—   Zinu, ko runā. «Jo tālāk, jo labāk.» — Viņš papurināja galvu. — Pat Kuģis nevar būt bez mērķa. Kādreiz, sen atpakaļ, šis mērķis laikam bija vienkāršs un skaidrs. Bet mēs to esam aizmirsuši. Jābūt kaut kādiem faktiem, zināšanām …

—   Zināšanas bija grāmatās, — Džons sacīja.

—   Taču grāmatas sadedzināja.

—   Šis tas tur bija nepareizs, — sirmgalvis teica.

—   Vai šķita nepareizs. Taču mēs nevaram spriest, kas ir pareizi un kas nepareizi, ja mums nav faktu, bet es ļoti šaubos, vai šādi fakti ir bijuši. Tur bija citi iemesli, citi apstākļi. Esmu vientuļš cilvēks. Man ir darbs, bet šeit visai reti kāds iegriežas. Mani no darba neatrauj tenkas, ar kurām pārpilns Kuģis. Un es domāju. Esmu daudz pārdomājis. Prātoju par mums un par Kuģi. Un par likumiem, un par to, kāds tam visam ir mērķis. Gudroju, kāpēc aug augi un kāpēc tiem nepieciešams ūdens un mēslojums. Domāju, kāpēc mums jāieslēdz gaisma uz tik un tik stundām, — vai tad spuldzēs ir kaut kas tāds, kas vajadzīgs augiem? Bet, ja tās neieslēdzam, augs iet bojā. Tātad augiem vajadzīgs ne tikai ūdens un mēslojums, bet arī spuldzes. Es gudroju, kāpēc gan tomāti vienmēr aug uz vieniem un tiem pašiem stādiem, bet gurķi — uz citiem. Uz gurķu lakstiem nekad neizaug tomāts, un tam ir kaut kāds cēlonis. Pat tik vienkāršā lietā kā tomātu audzēšanā jāzina vesels lērums faktu. Bet mēs tos nezinām. Mēs esam zaudējuši zināšanu. Es domāju, kāpēc iedegas spuldzes, kad tu pagriez slēdzi. Un kas mūsu organismā notiek ar uzturu? Kā tavs organisms izmanto tikko apēsto tomātu? Kāpēc jāēd, lai dzīvotu? Kāpēc jāguļ? Kā mēs mācāmies runāt?

—       Es par to visu nekad neesmu domājis, — Džons sacīja.

—       Bet tu vispār nekad neesi domājis, — Džošua atbildēja. — Katrā ziņā gandrīz nekad.

—   Neviens nedomā, — Džons atteica.

—   Tur jau ir tā nelaime, — vecais vīrs sacīja.

—  Neviens nekad nedomā. Visi gluži vienkārši nosit laiku. Viņi necenšas meklēt cēloņus. Viņi pat ne par ko daudz neprāto. Vienalga, kas notiktu: jo tālāk, jo labāk, un ar to viņiem pietiek.

—   Es nupat sāku domāt, — Džons sacīja.

—       Tu kaut ko gribēji man jautāt, — vecais vīrs atgādināja. — Gan jau bija kāds iemesls, kāpēc pie manis nāci.

—   Tagad tas nav svarīgi, — Džons sacīja.

—  Jūs jau man atbildējāt.

Viņš devās atpakaļ statņiem pa vidu, izbaudīdams smaržu, kas dvesmoja no augiem, kuri stiepās augšup, un klausīdamies, kā sūkņos burbuļo ūdens. Viņš gāja pa garu gaiteni, kur novērošanas kabīņu logos mirdzēja stingās zvaigznes.

Pamatojums, bija teicis Džošua. Ir gan pamatojums, gan mērķis. Tā bija teikts Vēstulē — pamatojums un mērķis. Un bez taisnības ir vēl arī netaisnība, un, lai tās atšķirtu, šis tas jāzina.

Viņš saslējās staltāk un gāja tālāk.

Kad Džons tuvojās baznīcai, sapulce jau sen ritēja pilnā sparā; viņš klusi ieslīdēja pa durvīm, sameklēja Mēriju un nostājās tai blakus. Viņa paņēma vīru zem rokas un pasmaidīja.

—   Tu nokavēji, — viņa čukstēja.

—       Esmu vainīgs, — viņš tāpat čukstus atbildēja.

Abi stāvēja līdzās, rokās sadevušies, un skatījās, ka katrpus milzīgajai Svētbildei mirdz lielas sveces.

Iepriekš tā nekad nav bijusi tik skaidri saskatāma, Džons prātoja; viņš zinaja, ka sveces iededz tikai ļoti svarīgos gadījumos.

Viņš pazina zem Svētbildes sēdošos — savu draugu Džo, Gregu un Trenkti. Un viņš lepojās, ka viņa draugs Džo bija viens 110 trim, kuri sēdēja zem Svētbildes, jo tiem vajadzēja būt dievticīgiem un priekšzīmīgiem cilvēkiem.

Viņi nupat kā bija lasījuši par Pirmsākumu, un Džo ceļas augšā un stāstīja par Galu.

«Mēs virzāmies pretī Galam. Mēs redzēsim zīmes, kuras vēstīs Galu, taču par pašu Galu neviens neko nevar zināt, jo tas ir sle …»

Mērija paspieda Džonam roku, un viņš tāpat atbildēja. Šaja spiedienā viņš guva mierinājumu, ko sniedz sieva, Ticība un cilvēku Brālības apziņa.

Kad viņš eda pusdienas, kas bija viņam paglabātas, Mērija sacīja, ka Ticība esot liels mierinājums. Un ta bija taisnība. Viss ir labi, jo tālāk, jo labak, viņa teica. Gals ir uz labu.

Bet ļaudīm nepieciešams mierinājums, viņš domāja. Vairāk par visu citu pasaulē viņiem nepieciešams mierinājums. Cilvēki ir tik vientuļi, īpaši tagad, kad zvaigznes apstājušās un pa logiem redzams apkārtējais tukšums. Viņi ir vēl jo vairak vientuļi tāpēc, ka nezina mērķi, nezina neko, kaut gan mierina sevi ar domu, ka apzinās — jo tālāk, jo labāk.

«…Atskanēs Dārdoņa, un zvaigznes apstasies uz vietas, tas vientuļas un spožas karāsies tumsas, tās mūžīgās tumsas dzīlēs, kura aptver visu, vien cilvēkus uz Kuģa ne …»

Re, kā, Džons domaja. Lūk, atruna, kurā tie rod mierinājumu. Apziņā, ka tikai viņi ir paglābti un pasargāti no mūžīgās nakts. Bet, starp citu, kā radusies šī apziņa? Kads ir tas avots? Kada atklāsme ir tās pamatā? Un viņš sevi aprāja par domām, kādām nevajadzētu nākt prātā baznīcā.

Esmu tāds kā Džošua, viņš sevī pratoja. Par visu šaubos. Lauzu galvu par lietām, kurām visu mūžu esmu akli ticējis, kurām visas paaudzes ir akli ticējušas.

Viņš pacēla galvu un palūkojās uz Svētbildi — uz Koku un uz Puķēm, un uz Strautu, un uz Māju tālumā, un uz Mākoņiem Debesīs! Vējš nebija redzams, bet bija jūtams.

Skaisti tas bija. Svētbildē viņš redzēja tādas puķes, kādas nekur nebija redzējis, vienīgi svētbildēs. Kur gan ir tāda vieta, viņš domāja. Bet varbūt tas ir tikai simbols, tikai visa tā labākā iemiesojums, kas ir cilvēkos, tikai Kuģī ieslodzīto ļaužu sapņa atveids.

Kuģī ieslodzītie! No tādas domas viņam pat elpa aizrāvās. Viņi taču nav ieslodzīti, bet ir pasargāti, paglābti no visa, kas slēpjas mūžīgās nakts tumsā. Aiz bēdām un nožēlas viņš nolieca galvu lūgšana. Kā gan viņam tas varēja ienākt prata?

Džons juta Mērijas roku savā un iedomājās par bērnu, kuru viņi varēs atļauties, kad Džošua nomirs. Viņš iedomājās par šahu, kuru vienmēr spēlēja ar Džo. Par garajām, tumšajām naktīm, kad blakus atradās Mērija.

Ienāca prātā tēvs, un vārdi, kurus bija teicis šis sen nomirušais cilvēks, atkal sāka pulsēt viņa galvā. Un viņš atcerējās Vēstuli, kurā bija runāts par zināšanām, par norīkojumu, par mērķi.

Ko lai es daru, viņš klusībā pratoja. Pa kādu ceļu lai eju? Ko nozīmē Gals?

Skaitīdams durvis, viņš atrada vajadzīgas un iegāja. Istabu klāja bieza putekļu kārta, taču spuldze vēl dega. Pretējā sienā bija Vēstulē minētās durvis: ar ciparnīcu vidū. «Seifs,» Vēstulē bija teikts.

Atstādams pēdas putekļos, viņš piegāja pie durvīm un nometās uz ceļiem. Ar piedurkni noslaucīja putekļus un ieraudzīja ciparus. Viņš nolika Vēstuli uz grīdas un ķērās pie rādītāja. «Rādītāju vispirms pagriez uz 6, tad uz 15, atpakaļ uz 8, pēc tam uz 22 un beidzot uz 3.» Viņš visu akurāti izpildīja un, pagriezis rokturi pēdējo reizi, izdzirda, kā seifa atslēga, klusi noknikšķot, atsprāga vaļā.

Viņš satvēra durvju rokturi un pavilka. Durvis lēnām atvērās: tās bija ļoti smagas. Iegājis iekšā, viņš uzdedza gaismu. Viss bija, kā Vēstulē teikts. Tur atradās gulta, tai blakus — mašīna, bet kaktā — liela tērauda kaste.

Gaiss bija smacīgs, bet ne putekļains: istaba nebija savienota ar gaisa kondicionēšanas sistēmu, kura gadsimtu gaitā bija iznēsājusi putekļus pa visām citām telpām.

Te, atrodoties pilnīgi vienam spilgtajā spuldzes gaismā, kas krita uz gultu un uz mašīnu, un uz tērauda kasti, viņu pārņēma šausmas, no kurām viņš notrīcēja, kaut centās turēties pašpārliecināti, — tās bija no daudzām nckulturālībā un vienaldzībā iesūnojušajām paaudzēm mantoto baiļu paliekas.

No zināšanām baidījās, jo tās bija ļaunums. Pirms daudziem gadiem tā bija nosprieduši tie, kuri izlēma ļaužu vietā, un viņi izdomāja likumu, kas vērsās pret Lasīšanu, un sadedzināja grāmatas.

Bet Vēstulē bija teikts, ka zināšanas ir nepieciešamas.

Un Džošua, stāvēdams pie tomātu statņa daudzu citu statņu vidū, bija teicis, ka jābūt pamatojumam un ka zināšanas to atklās.

Taču pret visiem pārējiem, pret lēmumu, kas bija pieņemts pirms daudzām paaudzēm, bija tikai divi — Vēstule un Džošua.

Nē, viņš pats sev iebilda, ne divi vien, vēl mans tēvs un viņa tēvs, un ari viņa tēva tēvs, un visi tēvi pirms viņa, kuri bija nodevuši Vēstuli, Grāmatu un Lasīšanas mākslu cits citam. Un Džons zināja, ja pašam būtu bērns, viņš nodotu tam gan Vēstuli, gan Grāmatu, gan iemācītu Lasītmāku. Viņš iztēlojas šādu ainu: šie abi, paslēpušies kādā kaktā, neievērodami likumu, turpina ķecerīgo ķēdi, kas stiepusies cauri daudzām paaudzēm, — nespodrā spuldzes gaismā cenšas tikt skaidrībā, ka no burtiem veidojas vārdi.

Un, re, kādas tam galu galā ir sekas: gulta, mašīna un liela tērauda kaste. Lūk, pie kā tas viss beidzot ir novedis.

Viņš uzmanīgi piegāja pie gultas, it kā tur varētu būt lamatas. Aptaustīja — tā bija parasta gulta.

Pagriezies pret mašīnu, viņš to uzmanīgi aplūkoja, pārbaudīja visus kontaktus, kā bija teikts Vēstulē, sameklēja ķiveri, atrada slēdžus. Atklājis, ka divi kontakti ir vaļīgi, saspieda tos ciešāk kopa. Pēdīgi pēc šaubu mirkļa ieslēdza pirmo tumbleru, kā bija norādīts instrukcijā. Iedegās sarkana spuldzīte.

Tātad viņš ir gatavs.

Džons apsēdās uz gultas, paņēma ķiveri un uzlika to galvā. Tad apgūlās, pastiepa roku, ieslēdza otro tumbleru — un izdzirda šūpļadziesmu.

Šiīpļadziesmu, melodiju, kas skanēja viņam

galvā, — un juta, ka mazliet sašūpojas un ka nepārvarami mācas virsū snaudiens.

Džons Hofs iemiga.

Viņš pamodās un apjauta, ka ir guvis zināšanas.

Viņš lēnām palūkojās visapkārt, ar mokām sazīmēja istabu, sienu, pie kuras nebija Svētbildes, nepazīstamu mašīnu, svešas biezas durvis, ķiveri sev galvā.

Viņš noņēma ķiveri un turēja to rokā, līdz beidzot aptvēra, kas tā ir. Pamazām, ar mokām viss h atausa atmiņā: ka viņš uzmeklēja istabu, kā to atvēra, kā pārbaudīja mašīnu un, uzlicis ķiveri galvā, nolikās gultā.

Viņš zināja, kur un kāpēc atrodas. Un daudz ko citu. Zināja to, ko nebija zinājis iepriekš. Un tas, ko viņš tagad zināja, viņu biedēja.

Ķivere novēlās viņam uz ceļgaliem, un, ieķēries gultas malās, viņš pieceļas sēdus.

Kosmoss! Tukšums. Milzīgs tukšums ar tajā izkaisītam mirdzošām saulēm, kuras tiek dēvētas par zvaigznēm. Un cauri šai telpai, cauri šiem tik bezgalīgiem attālumiem, ka tie mērāmi nevis jū- * dzēs, bet tikai gaismas gados, traucās tas, ko dēvēja par kuģi — nevis par Kuģi ar lielo burtu, bet vienkārši par kuģi, vienu no daudziem.

Kuģis no planētas, ko sauc par Zemi, — nevis 110 pašas Saules, nevis no zvaigznes, bet no kādas planētas, kura riņķo ap zvaigzni.

Nevar būt, viņš klusībā noteica. Gluži vienkārši tā nevar būt. Kuģis taču nekustas. Nevar būt, ka ir kosmoss. Tukšums nav iespējams. Mēs nevaram būt sīks punktiņš, klejojošs puteklītis neaptveramajā tukšumā, gandrīz nemanāms blakus šīm zvaigznēm, kuras mirdz logos.

Ja tā ir, tad mums nav nekādas nozīmes. Mēs esam tikai nejaušs Visuma faktors. Vēl mazāk nekā nejaušs. Mazāk nekā nekas. Klīstoša nomaldījusies dzīvības lāse neskaitāmo zvaigžņu vidū.

Viņš nolaida kājas uz grīdas un apsēdās, nenovērsdams skatienu no mašīnas.

Zināšanas glabājas tur, viņš domāja. Tā bija teikts Vēstulē, zināšanas ierakstītas lentes rituļos, zināšanas, kuras iedzen, iedveš, iesakņo guļoša cilvēka smadzenēs.

Bet tas ir tikai sākums, tikai pirmā mācību stunda. Tās ir vienīgi pirmās senu, mirušu zināšanu kripatas, zināšanu, kas tikušas savāktas sen- senis, kas slepus no cilvēkiem glabātas nebaltām dienam. Un šīs zināšanas pieder viņam. Tās ir šeit, lentē, ķivere^Tās pieder viņam — ņem tik un liec lietā. Bet kādēļ? Jo zināšanas kļūtu nevajadzīgas, ja tām nebūtu mērķa.

Bet vai tās ir patiesas? Tas, lūk, vēl nav skaidrs. Vai šīs zināšanas ir patiesas? Kā lai uzzina, kas ir patiesība un kas — meli?

Protams, to uzzināt nav iespējams. Pagaidām nav iespējams. Zināšanas tiek pārbaudītas ar citam zināšanām. Bet viņš vēl zina ļoti maz. Vairāk nekā jebkurš cits uz Kuģa daudzu gadu ritumā un tomēr tik maz. Jo viņš taču zina, ka kaut kur jābūt izskaidrojumam — zvaigžņu un planētu, kas ap tām riņķo, un izplatījuma, kur zvaigznes atrodas, un Kuģa, kurš traucas šo zvaigžņu vidii, izskaidrojumam.

Vēstule vēstīja par mērķi un norīkojumu, un viņam tas, gan mērķis, gan norīkojums, jāizdibina.

Viņš nolika ķiveri vietā, izgāja no istabas, aizslēdza no ārpuses durvis, un viņa gaita bija kļuvusi mazliet drošāka, kaut gan viņš jutās bezgala vainīgs. Jo tagad viņš bija pārkāpis ne vien likuma garu, bet arī likuma burtu — pārkāpis tā mērķa vārda, kurš, pēc viņa domām, iznīcinās likumu.

Pa gariem eskalatoriem viņš nokļuva lejā, apakšēja stāvā. Zālē atradas Džo, kurš sēdēja pie šaha galdiņa ar izvietotām figūrām.

—    Kur tu biji? — Džo vaicāja. — Es tevi gaidīju.

—   Tāpat vien pastaigājos, — Džons atbildēja.

—    Tu jau trīs dienas «tāpat vien pastaiga- jies», — Džo sacīja un izsmējīgi palūkojās viņā. — Vai atminies, kādas blēņas mēs bērnībā palaikam izstrādājām? Zagam un tamlīdzīgi…

—   Atminos, Džo.

—   Tu pirms tam vienmēr izskatījies tāds jocīgs.

—    Nekādas blēņas netaisos izstrādāt, — Džons sacīja. — Neko nezogu.

—    Mes daudzus gadus esam bijuši draugi, — Džo sacīja. — Tev ir kas uz sirds.

Džons palūkojās viņā un centās ieraudzīt zēnu, ar kuru kādreiz kopā bija spēlējies. Taču zēna nebija. Bija dievbijīgs, priekšzīmīgs cilvēks, kas sanākšanu laikā sēdēja zem Svētbildes un lasīja par Galu.

Viņš papurināja galvu.

—   Nē, Džo, nekā nav.

—   Es tikai vēlējos palīdzēt.

Ja viņš zinātu, Džons nodomāja, tad gan negribētu palīdzēt. Viņš būtu skatījies manī ar šaus- mām, būtu nosūdzējis mani baznīcai, pirmais būtu sācis klaigat par ķecerību. Tā arī ir ķecerība, nav ne mazāko šaubu. Tas nozīmēja noliegt Mītu, atņemt ļaudīm neziņas mieru, apgāzt ticību teicienam: jo tālāk, jo labāk; tas nozīmēja, ka viņi vairs nedrīkst sēdēt rokas klēpī salikuši un paļauties uz Kuģi.

—   Uzspēlēsim, — viņš apņēmīgi sacīja.

—   Vai tā gan, Džon? — Džo jautāja.

—   Jā.

—   Tad tev gājiens.

Džons izdarīja gājienu ar dāmas bandinieku. Džo blenza viņā.

—   Tu taču vienmēr ej ar karaļa bandinieku.

—       Esmu pārdomājis. Manuprāt, šāda atklātne ir labāka.

—   Kā velies, — Džo sacīja.

Viņi spēlēja tālāk, un Džo viegli guva uzvaru.

Augas dienas Džons pavadīja gultā ar ķiveri galva: šupļadziesmas ieaijats, viņš pamodās, guvis jaunas zināšanas. Pēdīgi viņš bija uzzinājis visu.

Bija uzzinājis par Zemi un par to, kā Zemes ļaudis būvēja Kuģi un sūtīja to uz zvaigznēm, un bija sapratis, kāda tieksme pēc zvaigznēm lika ļaudīm būvēt tādu Kuģi.

Bija uzzinājis, kā izvēlējās un sagatavoja ekipāžu, cik rūpīgi atlasīja nākamo kolonistu priekštečus, kādi bioloģiski pētījumi noteica viņu sapā- rošanu, lai četrdesmitā paaudze, kurai vajadzēja aizsniegt zvaigznes, būtu drosmīga rase, gatava < pārvarēt jebkādas grūtības.

Bija uzzinājis arī par apmācīšanu, par grāmatām, kuru uzdevums bija saglabāt zināšanas, un bija guvis zināmu priekšstatu par visa projekta psiholoģisko aspektu.

Taču izrādījās, ka kaut kas nav kārtībā. Un nevis ar Kuģi, bet ar cilvēkiem.

Grāmatas bija nolaistas konvertorā. Zeme bija izdzēsta no atmiņas un radies Mīts, zināšanas bija zudušas un aizstatas ar Leģendu. Četrdesmit

paaudžu laikā plāns bija nozaudēts, mērķis — aizmirsts, un ļaudis savu mūžu aizvadīja ciešā pārliecībā, ka viņi ir viss, ka Kuģis ir Gals un Sākums, ka Kuģi un cilvēkus uz tā radījis kāds dievišķīgs spēks un viņu smalki noregulēto dzīvi virza teicami izstrādāts dievišķīgs plāns, saskaņā ar kuru viss ir uz labu.

Viņi spēlēja šahu, kārtis, klausījās seno mūziku, nekad nejautājot sev, kas ir izgudrojis kārtis un šahu, kas ir komponējis mūziku, tiku tikām tenkoja, stāstīja no iepriekšējām paaudzēm mantotas vecas anekdotes un tā nosita laiku — ne vien stundas, bet veselus mūžus. Viņiem nebija vēstures, viņi ne par ko daudz negudroja un necentās ielūkoties nākotnē, jo viss, kas varētu notikt, būtu uz labu.

No gada gadā viņi nezināja neko citu kā vien Kuģi. Vēl pirmajai paaudzei dzīvai esot, Zeme kļuva par miglainām atcerēm, kas palikušas tālu aiz muguras, un ne tikai laikā un telpā, bet arī atmiņā. Šajās atcerēs nebija uzticības Zemei, kas viņiem nebūtu ļāvusi to aizmirst. Tajās nebija arī uzticības Kuģim, jo Kuģis nejuta pēc tās vajadzību.

Kuģis bija māte, kas dāvāja viņiem pajumti. Kuģis'viņus baroja, deva patvērumu un sargāja no briesmām.

Viņiem nebija, kur iet, ko darīt, par ko domāt. Un viņi bija piemērojušies.

Zīdaiņi, Džons domāja. Zīdaiņi, kuri cieši piekļaujas mātei. Zīdaiņi, kuri dudina senus bērnu dzejolīšus. Un daži dzejolīši ir patiesāki, nekā viņi uzskata.

Bija teikts, ka tad, kad atskanēs Dārdoņa un zvaigznes pārstās riņķot, drīz būs Gals.

Un tā ir taisnība. Zvaigznes pārvietojās tāpēc ka Kuģis griezās ap garenasi, radot mākslīgu smaguma spēku. Kad Kuģis pietuvosies norīkojuma vietai, tam būs automātiski jāpārtrauc griešanās un jāpāriet normālā lidojumā, bet smaguma spēku tad radīs gravitatori. Kuģis jau krita lejup uz ttf zvaigzni, uz to Saules sistēmu, kurp tas devās. Krita uz to, ja… — no šīs domas Džona Hofa miesa pārklājās aukstiem sviedriem — ja vien tas jau nav nošāvis greizi.

Jo ļaudis varēja pārvērsties. Bet Kuģis nevarēja. Tas nepiemērojās. Tas atcerējās visu pat tad, kad tā pasažieri bija visu aizmirsuši. Būdams uzticīgs lentē ierakstītajiem norādījumiem, kuri bija sniegti pirms vairāk nekā tūkstoš gadiem, Kuģis ieturēja savu kursu, saglabāja savu mērķi, nebija pazaudējis no redzes loka punktu, uz kuru bija norīkots, un tagad tam tuvojās.

Vadība automātiska, taču ne pilnīgi.

Kuģis varēja ieiet orbītā ap planētu bez cilvēka prāta, bez cilvēka roku palīdzības. Veselu gadu tūkstoti tas bija izticis bez cilvēka, bet pēdējā brīdī tam ievajadzēsies cilvēka, lai sasniegtu mērķi.

Un es, klusībā domāja Džons Hofs, es arī esmu šis cilvēks.

Viens cilvēks. Bet vai viens spēs to paveikt?

Viņš iedomājās par citiem. Par Džo un Herbu, un Džordžu, un visiem pārējiem, — bet viņu vidū nebija tāda, uz kuru varētu paļauties, pie kura varētu aiziet un izstāstīt, ko ir izdarījis.

Visu Kuģi viņš paturēja prātā. Viņš zināja, kā Kuģis ir iekārtots un kā vadāms. Bet varbūt arto nepietiek. Varbūt nepieciešama tā tuvāka iepazīšana un treniņš. Varbūt cilvēkam jāsarod ar Kuģi, lai to vadītu. Bet tam nebija laika.

Džons stāvēja blakus mašīnai, kura bija sniegusi viņam zināšanas. Tagad visa lente bija pārtīta un mašīnas mērķis sasniegts, tāpat kā Vēstules mērķis, tāpat kā tiks sasniegts Cilvēces un Kuģa mērķis, ja vien Džonam būs skaidra galva un stingra roka. Un ja viņa zināšanas būs pietiekamas.

Kaktā stāvēja kaste. Viņš to atvērs — un tas būs viss. Tad būs izdarīts viss, ko viņa labā varēja darīt, bet pārējais būs atkarīgs tikai no paša.

Viņš lēnām nometās ceļos pie kastes un pacēla vāku. Tur bija sarullētas papīra lapas, daudz jo daudz lapu, bet zem tām — grāmatas, desmitiem grāmatu, un vienā stūrī — stikla kapsula ar tajā ieslēgtu nez kādu mehānismu. Viņš zināja, ka tas nav nekas cits kā pistole, kaut gan vēl nekad pistoli nebija redzējis. Viņš pacēla kapsulu, zem tās bija aploksne ar uzrakstu: «ATSLĒGAS». Viņš atvēra aploksni. Tajā bija divas atslēgas. Uz vienas bija rakstīts: «Vadības kabīne», uz otras: «Mašīntelpa».

Džons iebāza atslēgas kabatā un ķērās pie kapsulas. Žigli pārlauza to pušu. Atskanēja tikko dzirdams blīkšķis: kapsulā ielauzās gaiss. Džona rokās gulēja pistole.

Tā nesvēra pārāk daudz, taču pietiekami, lai justu tās varu. Džonam tā šķita esam stipra, drūma un nežēlīga. Viņš aiz roktura pacēla pistoli, nomērķēja un manīja, ka viņu pārņem naidīgs spēks — tāda cilvēka spēks, kurš ir spējīgs nogalināt —, un viņam sametās kauns.

Džons nolika pistoli atpakaļ kastē un paņēma vienu no sarullētajām papīra lapām. Uzmanīgi ritinādams to vaļā, viņš dzirdēja vāju protestējošu sprakšķēšanu. Tas bija kāds rasējums, un Džons noliecās pār to, cenzdamies saprast, kas

gan tur varētu būt, mēģinādams salasīt vārdus, kas bija rakstīti drukātiem burtiem gar līnijām.

Tā arī neko nesapratis, viņš nolika rasējumu atpakaļ, un tas uzreiz sarullējās kā dzīvs.

Viņš paņēma citu rasējumu un atritināja to. Tas bija kādas Kuģa sekcijas plāns. Vēl un vēl viens — arī tās bija Kuģa sekcijas ar gaiteņiem un eskalatoriem, kabīnēm un kajītēm. Pēdīgi viņš uzgāja rasējumu, kurā bija attēlots Kuģis šķērsgriezumā ar visām kajītēm un hidroponiskajām oranžērijām. Tā priekšgalā atradās vadības kabīne, pakaļgalā — mašīntelpas.

Viņš nogludināja rasējumu, vērīgi to aplūkoja un redzēja, ka tajā kaut kas nav pareizi. Bet vēlāk saprata: ja atmet vadības kabīni un mašīntelpu, viss atrodas savās vietās. Un nolēma, ka tā arī jābūt, ka pirms daudziem gadiem kāds ir aizslēdzis vadības kabīni un mašīntelpu, lai pasargātu tās no ļaunprātības, — it īpaši šodien. Kuģī mītošajiem cilvēkiem ne vadības kabīne, ne mašīntelpa gluži vienkārši neeksistēja, un tāpēc rasējums šķita nepareizs.

Viņš ļāva tam saritināties un paņēma citu. Tā bija mašīntelpa. Viņš pētīja to, pieri saraucis, cenzdamies izprast, kas rasējumā attēlots, un, kaut gan noģida, kādam nolūkam domātas dažas ierīces, bija arī tādas, kuras viņš vispār nesaprata. Džons sameklēja konvertoru un brīnījās, kā tas var atrasties aizslēgtā telpā, jo visus šos gadus taču tika izmantots. Tomēr vēlāk viņš ieraudzīja, ka konvertoram ir divas izejas: viena pašā mašīntelpā, otra — aiz hidroponiskajām oranžērijām.

Džons palaida rasējumu vaļā, un tas saritinājās rullītī, tāpat kā pārējie. Viņš vēl arvien tupēja pie kastes, viegli šūpodamies uz priekšu un atpakaļ un skatīdamies rasējumos, un domāja: ja man bija vajadzīgi papildu pierādījumi, tad te tie ir.Kuģa plāni un rasējumi. Plāni, kurus bija izstrādājuši un uz papīra uzzīmējuši cilvēki. Papīra lapās iemiesoti sapņi par zvaigznēm. Nekādas dievišķas iejaukšanās. Nekāda Mīta. Gluži vienkārši cilvēku ieceres.

Viņš iedomājās Svētbildes: kas tās ir? Varbūt arī meli, tāpat kā Mīts? Ļoti žēl, ja tā. Jo Svētbildes sniedza tādu mierinājumu. Un Ticība. Arī tā bija mierinājums.

Tupēdams pie rasējumu tīstokļiem šajā mazajā istabiņā ar mašīnu, gultu un kasti, viņš savilkās čokurā un aptvēra ar rokām plecus, juzdams pret sevi bezmaz vai žēlumu.

Kā viņš gribētu, lai nekas nesākas. Lai nav Vēstules. Lai viņš, tāpat kā iepriekš, ir par savu drošību cieši pārliecināts nejēga. Lai, tāpat kā iepriekš, turpina spēlēt šahu ar Džo.

No durvju puses atskanēja Džo balss:

—   Tad, redz, kur tu slēpies!

Džons ieraudzīja Džo kājas, kuras stingri balstījās pret grīdu, pacēla acis un redzēja viņa seju, kurā bija sastingusi smaida ēna.

—   Grāmatas! — Džo teica.

Šis vārds bija piedauzīgs. Un Džo to izrunāja kā piedauzīgu vārdu. It kā cilvēks būtu pieķerts kādā apkaunojošā nodarbībā, neķītrās domās…

—   Džo … — Džons sacīja.

—       Tu negribēji man teikt, — Džo sacīja. — Tu negribēji, lai es tev palīdzu. Protams!

—   Paklau, Džo …

—   Slēpies un lasīji grāmatas!

—       Džo, paklausies! Viss ir meli. Kuģi ir būvējuši tādi paši cilvēki kā mēs. Tas uz kaut kurieni dodas. Es tagad zinu, ko nozīmē Gals …

Pārsteigums un šausmas izgaisa no Džo sejas. Nu tā bija barga. Soģa seja. Tā atradās virs Džona un nepārprotami pauda, ka piedošanas nebūs, tajā nebija pat žēluma.

—   Džo!

Džo strauji apgriežas un metās uz durvīm.

—   Džo! Pagaidi, Džo!

Bet viņš aizgāja.

Džons dzirdēja, kā viņa soju troksnis attālinās pa gaiteni uz eskalatora pusi, kurš pacels viņu līdz dzīvojamajiem stāviem.

Viņš aizskrēja, lai sapulcinātu ļaudis. Lai izsūtītu tos pa visu Kuģi medīt Džonu Hofu. Un kad viņi Džonu Hofu noķers …

Kad viņi Džonu Hofu noķers, tad būs īstais Gals. Tas pats nezināmais Gals, par kuru tiek stāstīts baznīcā. Jo nebūs vairs neviena — neviena paša, kas zinātu mērķi, pamatojumu un norīkojumu.

Un izrādīsies, ka velti miruši tūkstošiem cilvēku. Noskaidrosies, ka velti gājis zudumā to cilvēku darbs un ģēnijs, un sapņi, kuri uzbūvēja Kuģi.

Tā būtu milzīga izšķērdība. Bet būt izšķērdīgam ir noziegums. Izšķērdēt nedrīkst. Izmest nedrīkst. Un ne tikai barību un ūdeni, bet arī cilvēku dzīvības un sapņus.

Džona roka sniedzās uz kasti un satvēra pistoli. Viņa pirksti sažņaudza tās rokturi, bet nevaldāms niknums vēl auga augumā — izmisuma, pēdējo cerību niknums, tāda cilvēka acumirklīgs, akls niknums, kam apzināti laupa dzīvību.

Tā taču nav tikai viņa dzīve vien, tā ir arī visu pārējo — Mērijas un Hcrba, un Luīzes, un Džošua — dzīve.

Viņš metās skriet, izdrāzās laukā pa durvīm un, paslīdot kājai, nogriezās gaitenī pa labi. Viņš joza uz eskalatoru. Tumsā pēkšņi uzdūrās kāpieniem un nodomāja: cik labi, ka daudzreiz šeit ir iets, tumsā taustot ceļu. Tagad viņš jutās kā mājās, un tā bija liela priekšrocība salīdzinājumā ar Džo.

Viņš aiztraucās pa kāpnēm un tik tikko nepakrita, nogriezās gaitenī, atrada nākamo kāpņu posmu — un priekšā izdzirda steidzīgus, nedrošus tā cilvēka soļus, kuram dzinās pakaļ.

Viņš zināja, ka nākamajā gaitenī pašā galā deg tikai viena nespodra spuldze. Ja nu pagūtu laikā …

Viņš laidās lejup pa kāpnēm, ar vienu roku turēdamies pie margām, kājām tik tikko skardams pakāpienus.

Pieliecies beidzot iedrāzās gaitenī un spuldzes blāvajā gaismā sev priekšā ieraudzīja tumšu bēgošu figūru. Viņš pacēla pistoli un nospieda aizslēgu; pistole viņa rokā noraustījās, un gaitenis kļuva gaišs no spožā uzliesmojuma. Gaisma uz mirkli apžilbināja Džonu. Viņš sēdēja uz grīdas, čokurā sarāvies, un galvā pulsēja doma: es nogalināju Džo, nogalināju savu draugu.

Bet tas nebija Džo. Tas nebija zēns, ar kuru kopā viņš bija uzaudzis. Tas nebija cilvēks, kas bija sēdējis viņam pretī pie šaha galdiņa. Tas nebija Džo — viņa draugs. Tas bija kāds cits — cilvēks ar soģa seju, cilvēks, kas bija steidzies pulcināt ļaudis, cilvēks, kurš bija gatavs visus nolemt nezināmam Galam.

Džons juta, ka viņam ir taisnība, tomēr vēl arvien drebēja.

Mirkļa apmātība bija pāri, un nu viņš redzēja uz grīdas tumšu blāķi.

Rokas trīcēja, viņš sēdēja nekustīgi un manīja nelabumu un nespēku visā augumā.

Neizšķērdē! Neizmet! Sos nerakstītos likumus zina katrs. Bet bija arī tādi likumi, kuri nekad pat pieminēti netika, jo neradās vajadzība. Neteica, ka nedrīkst zagt svešu sievu, ka nedrīkst dot nepatiesu liecību, ka nedrīkst nogalināt, jo šie noziegumi bija izzuduši sen pirms tam, kad zvaigžņu Kuģis atrāvās no Zemes.

Tie bija godaprāta likumi, labas uzvedības likumi. Un viņš vienu no tiem ir pārkāpis. Viņš ir nogalinājis cilvēku. Nogalinājis savu draugu.

Tiesa, viņš klusībā teica, Džo nebija mans draugs. Viņš bija ienaidnieks — mūsu visu ienaidnieks.

Džons Hofs izslējās un sasprindzināja augumu, lai pārvarētu trīsas. Viņš aizbāza pistoli aiz jostas un stīvām kājām devās pa gaiteni pie tumšā blāķa uz grīdas.

Pustumsā tas bija vieglāk izdarāms, jo nebija lāga redzams, kas tur ir. Ķermenis gulēja knūpus, un seju nevarēja saskatīt. Ja tā būtu pavērsta uz augšu, pret viņu, būtu bijis sliktāk.

Viņš stāvēja un domāja. Tūlīt cilvēki attapsies, ka Džo nav, un sāks viņu meklēt. Bet viņi nedrīkst to atrast. Nedrīkst uzzināt, kas noticis. Pats jēdziens «slepkavība» sen izzudis, un tas nedrīkst rasties atkal. Jo, ja reiz ir nogalinājis viens cilvēks — nav svarīgi, kāpēc un kālab —, tad var atrasties arī citi, kuri nogalinās. Ja ir grēkojis viens, viņa grēks jānoslēpj, jo viens grēks novedīs pie cita grēka, bet, kad viņi aizsniegs jaunu pasauli, jaunu planētu (ja vien aizsniegs), viņiem būs nepieciešams viss iekšējais spēks, viss biedriskuma stiprums, uz kādu vien viņi ir spējīgi.

Viņš nevarēja līķi noslēpt, jo nebija tādas vietas, kur to neatrastu. Un nevarēja to nolaist konvertorā, jo tad vajadzētu iet caur hidroponisko oranžēriju,

Tomēr, kāpēc nc? Ir taču cits cc|š uz konvertoru — caur mašīntelpu.

Džons uzsita sev pa kabatu. Tur bija atslēgas. Viņš noliecās un pieskārās vēl siltajam ķermenim. Tad atkāpās līdz metāla sienai. Viņam atkal kļuva nelabi, un galvā bez mitas pulsēja doma, ka viņš ir vainīgs.

Taču viņam prātā ienāca paša vccais tēvs ar skarbo seju un tas sen mirušais cilvēks, kas bija uzrakstījis Vēstuli, un visi citi, kuri bija nodevuši to tālāk, izdarīdami noziegumu patiesības, zināšanu un glābiņa dēļ.

Cik daudz vīrišķības, varoņdarbu un drosmīgu centienu, cik daudz mokošās pārdomās aizvadītu vientuļu nakšu! Nedrīkst pieļaut, ka tas viss ietu zudumā viņa apņēmības trūkuma vai vainas apziņas dēļ.

Viņš atrāvās no sienas, pacēla Džo ķermeni un uzvēla sev plecos. Tas stingi nokarājās lejup. Bija dzirdama guldzēšana. Un kaut kas silts un slapjš sāka tecēt viņam pār muguru.

Viņš sakoda zobus, lai tie neklabētu, un grīļodamies vilkās pa izmirušajiem eskalatoriem, pa tukšajiem gaiteņiem uz mašīntelpu.

Beidzot Džons aizkļuva līdz durvīm un nolika savu nešļavu uz grīdas, lai sadabūtu atslēgu. Viņš atrada vajadzīgo un, pagriezis to slēdzenē, uzgūlās durvīm. Tās lēnām atvērās. Sejai uzvēdīja silta gaisa plūsma. Spoži mirdzēja spuldzes, un atskanēja rotējoša metāla dūkoņa un džinkstoņa.

Viņš pacēla Džo, ienesa iekšā, aizslēdza durvis un apstājās, aplūkodams milzīgās mašīnas. Viena no tām griezās, un viņš to pazina: žiroskops- stabilizators, locīklās iestiprināts, klusi dūca.

Cik daudz laika viņam vajadzēs, lai izprastu šīs masīvās, sarežģītās mašīnas? Cik lielā mērā cilvēki ir atpalikusi no senajam, tukstos gadus vecajām zināšanām?

Taču nešļava spieda plecus, un viņš dzirdēja, kā uz grīdas krīt retas, siltas, lipīgas lāses.

Līksmodams, bet reizē aiz šausmām drebēdams, viņš atgriezās pagātnē. Atpakaļ, cauri gadu tūkstotim, pie zināšanām, kuras bija varējušas radīt tādas mašīnas. Pat vēl tālāk — pie jūtu nelīdzsvarotības, kas varēja likt cilvēkiem nogalināt citam citu.

Man no viņa jāatbrīvojas, sarūgtināts nodomāja Džons Hofs. Taču tas nav iespējams. Pat tad, kad viņš būs izgaisis, kļuvis par ko pavisam citu, kad vielas, no kurām viņš sastāv, būs pārvērtušās vēl par kaut ko, — pat tad es nevarēšu no viņa tikt vaļā. Nemūžam!

Džons atrada konvertora lūku un ar kājām atspērās pret grīdu. Lūka bija iestrēgusi. Džons parāva, un tā atvērās. Viņa priekšā bija vaļēja rīkle, pietiekami liela, lai tajā varētu iemest cilvēka ķermeni. No tās dzīlēm skanēja mehānismu rūkoņa, un viņam likās, ka ir pamanījis trakojošo liesmu ellišķīgo atblāzmu. Viņš uzmanīgi ļāva līķim noslīdēt no pleca, pēdējoreiz to pagrūda, aizvēra lūku un ar visu svaru uzgūla pedālim.

Tas nu bija padarīts.

Viņš atrāvās no konvertora un noslaucīja pieri. Beidzot viņš ir atbrīvojies no savas nastas. Tomēr smagais slogs vienalga palika ar viņu. IJn ir palicis uz laiku laikiem, viņš nodomāja. Uz laiku laikiem.

Džons izdzirda soļus, bet neapgriezās. Viņš zināja, kā soļi tie ir, — rēgaini soļi, kuri vajās viņu visu mūžu, sirdsapziņas pārmetumu soļi viņa dvēselē.

Atskanēja balss:

—   Ko tu, puis, esi izdarījis?

—   Es nogalināju cilvēku. Nogalināju savu

« draugu.

Un viņš pagriezās, jo ne soļi, ne balss nepiederēja rēgam.

Džošua sacīja:

—   Vai tev bija pamats to darīt?

—   Jā, bija. Pamats un mērķis.

—    Tev vajadzīgs draugs, — Džošua teica. — Tev vajadzīgs draugs, manu zēn.

Džons pamāja,  — Es uzzināju Kuģa mērķi. Un norīkojumu.

Viņš mani pārsteidza! Gribēja nosūdzēt. Un es …  es …

—   Tu nogalināji viņu.

—       Es spriedu tā: viena dzīvība vai visas? Un paņēmu tikai vienu. Viņš būtu paņēmis visas.

Abi ilgi stāvēja, raudzīdamies viens otrā.

Sirmgalvis sacīja:

—       Atņemt dzīvību nav pareizi. Nav pareizi un ir necienīgi.

Plecīgs un mierīgs viņš stāvēja uz mašīnu fona, bet viņā jautās kaut kas dzīvs, kāds virzošs ^ spēks, tāpat kā mašīnās.

—       Tikpat nepareizi ir lemt ļaudīm tādu likteni, kādam viņi nav izraudzīti. Nav pareizi aizmirst mērķi nezināšanas un gara tumsības dēļ, — Džons atbildēja.

—   Kuģa mērķis? Bet vai šis mērķis ir labs?

—     Nezinu, — Džons atteica. — Neesmu pārlie- | cināts. Tomēr vismaz ir mērķis. Bet mērķis, vien- i alga, kāds tas būtu, ir labāks nekā mērķa trū- i kums.

Džons pacēla galvu un atmeta atpakaļ pie pieres pielipušos matus.

—  Labi, — viņš sacīja. — Būšu kopā ar tevi. Es paņēmu vienu dzīvību, bet vairāk neņemšu.

Džošua lēni, maigi atbildēja:

—   Nē, puis. Tas esmu es, kas būs kopā ar tevi.

Pat no novērošanas kabīnes bija nepatīkami skatīt bezgalīgo tukšumu, kurā ka mūžīgas sīkas signāluguntiņas mirdzēja zvaigznes. Bet redzēt to no vadības kabīnes, kuras lielais stikla logs vērās tieši izplatījumam rīklē, bija vēl ļaunāk: ne lejā, ne augšā nebija samanāmas nekādas robežas. Te šķita, ka līdz šai zvaigznei var aizsniegties ar roku un to noplūkt, te tā likās tik tāla, ka no šādas domas vien galva reiba.

Zvaigznes bija tālu. Visas, izņemot vienu. Bet šī viena līdzīgi spožai saulei mirdzēja turpat blakus pa kreisi.

Džons īlofs pameta skatienu uz Džošua. Vecā vīra sejā bija sastingusi neuzticības un baiļu, bezmaz vai šausmu izteiksme.

Bet es taču zināju, Džons domāja. Zināju, kā tas varētu izskatīties. Man bija kaut kāds priekšstats. Turpretī viņam nekāda.

Džons novērsa acis no loga, ieraudzīja aparātu rindas un juta, kā sirds pamira un rokas kļuva gluži kā nedzīvas.

Vairs nav laika sarast ar Kuģi. Nav laika to iepazīt tuvāk. Viss darāmais viņam jāveic, vienīgi sekojot sāvam saprātam un fragmentārajām zināšanām, kuras viņa nesagatavotās un netrenētās smadzenes bija saņēmušas no mašīnas.

— Kas mums jādara? — Džošua čukstēja. — Kas mums jādara, puis?

Un Džons Hofs arī lauzīja galvu: kas gan mums jādara?

Viņš bez steigas devās augšup pa kāpieniem līdz sēdeklim, uz kura atzveltnes bija rakstīts «Pilots». Lēnām ierausās krēslā, un nu viņam likās, ka sēž bezdibeņa malā un jebkurā brīdī var noslīdēt lejā, izplatījumā.

Uzmanīgi nolaidis rokas uz atzveltņa paroce- ņiem un cieši ieķēries tajos, viņš mēģināja orientēties, aprast ar domu, ka sēž pilota vietā, bet viņa priekšā atrodas kloķi un pogas, kuras var pagriezt vai nospiest, dodot signālus ieslēgtajām mašīnām.

—  Zvaigzne, — Džošua sacīja. — Āre, šī lielā, kura mirdz pa kreisi…

—   Visas zvaigznes mirdz.

—   Nē, skat, tur tā lielā …

—   Tā ir zvaigzne, uz kuru mēs esam traukušies tūkstoš gadu, — Džons atbildēja. Un cerēja, ka nav kļūdījies. Cik ļoti gribētos būt par to pārliecinātam!

Un piepeši juta briesmīgu uztraukumu. Kaut kas nebija kārtībā. Nepavisam nebija kārtībā.

Džons mēģināja ko izdomāt, bet kosmoss traucēja, tas atradās pārāk tuvu. Tas bija pārāk milzīgs un tukšs, un domāt bija veltīgi. Nav iespējams -pārspēt viltībā kosmosu. Nav iespējams ar to cīnīties. Kosmoss ir pārlieku plašs un nežēlīgs. Kosmosam ir vienalga. Tajā nav žēlsirdības. Tam visviens, kas notiks ar Kuģi un cilvēkiem uz tā.

Vienīgie, kam nebija vienalga, bija tie cilvēki uz Zemes, kuri bija palaiduši Kuģi, un — kādu laiku — tie, kuri ceļojuma sākumā to vadīja. Bet tagad — viņš un vecais vīrs. Tikai viņiem abiem nav vienalga.

—  Tā ir lielāka par citām, — Džošua teica. — Mēs atrodamies tai tuvāk.

Redz, kas par lietu! Re, kas bija šī neizskaidrojamā satraukuma cēlonis. Zvaigzne ir pārāk tuvu — tai jābūt tālāk!

Viņš ar mokām atrāva skatienu no tukšuma aiz loga un palūkojās uz vadības pulti. Un redzēja vienīgi bezjēdzīgi daudz kloķu un sviru, pogu un ciparnīcu rindas …

Džons lūkojās uz pulti un pamazām sāka šo to saprast. Modās zināšanas, kuras viņa galvā bija ' iekalusi mašīna. Viņš redzēja, ko rāda bultiņas, \ un šo to jau sāka apjēgt. Atrada dažus kloķus, par kuriem būtu vajadzējis mazliet zināt. Viņa smadzenēs murgainā dejā sāka virpu|ot matemātikas dati, matemātikas, kuru viņš nekad nav zi- , nājis.

Velti, Džons klusībā domāja. Ideja bija laba, bet tā nerealizējās. Mašīna nevar apmācīt cilvēku. Tā nevar iedzīt viņa galvā tik daudz zināšanu, cik ne- 1 pieciešams, lai vadītu Kuģi.

—   Džošua, es nemācēšu to izdarīt, — viņš ievai- ' dējās. — Tas nav iespējams.

Kur gan ir planētas? Kā lai tās atrod? Un, kad viņš tās atradīs (ja atradīs), ko tad lai dara?

Kuģis krita uz sauli.

Džons nezināja, kur meklēt planētas. Un Kuģis i traucās pārāk ātri — daudz ātrāk, nekā vajadzēja. Džons nosvīda. Sviedri lāsēm izspiedās uz pieres, tecēja pār seju, pa ķermeni.

—   Mierīgāk, puis, mierīgāk.

Viņš centās nomierināties, bet nespēja. Pastiepa

roku un atvēra nelielu atvilktni pults apakšā. Tur bija papīrs un zīmuļi. Viņš paņēma papīra lapu un zīmuli un pierakstīja svarīgākos mēraparātu rādītājus: absolūto ātrumu, paātrinājumu, attālumu līdz zvaigznei, krišanas leņķi uz to.

Vēl bija ari citi rādītāji, taču šie — paši svarīgākie un ar tiern jārēķinās.

Džona smadzenes atausa doma, kuru mašīna daudzreiz bija viņam iedvesusi. «Vadīt Kuģi nenozīmē virzīt to uz kaut kādu punktu, bet nozīmē zināt, kur Kuģis atradīsies jebkurā dotajā mirklī tuvākajā nākotnē.»

Viņš ķērās pie aprēķiniem. Matemātika ar grūtībām iespiedās viņa apziņā. Viņš izdarīja aplēses, uzmeta grafiku un par divām iedaļām pārvirzīja vadības sviru, cerēdams, ka rīkojas pareizi.

—   Vai tu ko apjēdz? — Džošua jautāja.

Džons papurināja galvu.

—   Redzēsim. Pēc stundas uzzināsim.

Mazliet palielināt ātrumu, lai izvairītos no kritiena uz sauli. Pašauties tai garām, tad tās pievilkšanas spēka iedarbībā pagriezties atpakaļ — veidot izplatījumā lielu cilpu un no jauna doties uz sauli. Lūk, kā tas darāms, vismaz jācer, ka lieši tā. Par to bija stāstījusi mašīna.

Viņš sēdēja pavisam atmaidzis, domādams par šo apbrīnojamo mašīnu, prātodams, cik daudz var uzticēties slīdošai lentei un galvā liekamai ķiverei.

—   Vai mēs še paliksim ilgi? — Džošua jautāja.

Džons piekrītoši pamāja.

—   Jā, droši vien. Tas prasīs daudz laika.

—       Tādā gadījumā, — vecais vīrs sacīja, — iešu un sadabūšu ko ēdamu.

Viņš devās uz durvīm, tad apstājās.

—   Bet Mērija? — viņš vaicāja.

Džons papurināja galvu.

—       Pagaidām nevajag. Liksim viņus mierā. Ja mums nekas neiznāks …

—   Mums viss iznāks.

Džons spēji pārtrauca viņu.

—    ja mums nekas neiznāks, labāk, lai viņi neko nezina.

—  Laikam gan tev taisnība, — sirmgalvis bija vienisprātis. — Iešu un atnesīšu ko iekost.

Pēc divām stundām Džons jau zināja, ka Kuģis nenokritīs uz saules. Tas paies tuvu garām —• pārāk tuvu, tikai dažu miljonu kilometru attālumā, taču tā ātrums būs tāds, ka tas aiztrauksies garām un no jauna izlidos izplatījumā, saules pievilkts, bet cenzdamies atrauties no tās pievilkšanas spēka un zaudēdams ātrumu šajā cīņā.

Tā lidojuma trajektorija mainīsies saules ietekmē, un tas riņķos pa orbītu — pa ļoti bīstamu orbītu. Ja to atstātu nemainīgu, tad nākamajā apgriezienā Kuģis tomēr nokristu uz saules. Kamēr tas nav pagriezies atpakaļ uz sauli, Džonam jāpanāk kontrole pār to, taču pats svarīgākais — viņš ir ieguvis laiku. Džons bija pārliecināts: ja viņš nebūtu palielinājis ātrumu par divām iedaļām, Kuģis vai nu būtu ietriecies saulē tūlīt, vai būtu sācis riņķot ap to pa orbītu, kura arvien samazinātos un no kuras to nespētu izraut pat vareno mašīnu fantastiskais spēks.

Viņam vēl bija laiks, viņš kaut ko zināja, un Džošua bija aizgājis pēc ēdamā. Laika nebija daudz, un viņam tas jāizmanto. Jāpamodina zināšanas, kas paslēpušās iekaltas kaut kur smadzenēs, un jāizlieto tam mērķim, kuram tās bijušas paredzētas.

Tagad viņš jutās mierīgāks un mazliet vairāk paļāvās uz sevi. Prātodams par to, cik viņš ir neveikls, Džons brīnījās, kā gan cilvēki, kuri no Zemes bija sūtījuši Kuģi, un tie, kuri to vadīja, līdz uzradās Gara Tumsība, bija varējuši to tik

precīzi virzīt. Laikam tā ir nejaušība, jo nav iespējams, ka lādiņš, raidīts nelielā mērķī, lidotu tūkstoš gadu un trāpītu tajā. Bet varbūt ir iespējams?

«Automātiski… Automātiski…,» galvā skanēja viens vienīgs vārds. Kuģis bija automātisks. Tas pats lidoja, pats remontējās, pats sevi apkalpoja, pats virzījās uz mērķi. Cilvēka prātam un rokai vajadzēja tikai norādīt, kas darāms. Dari to, pavēlēja prāts un roka, un Kuģis darīja. Tas vien arī bija nepieciešams — dot uzdevumu.

Kā pavēlēt Kuģim — tas bija viss noslēpums. Ko un kādā veidā pavēlēt. Lūk, kas Džonu uztrauca.

Viņš nokāpa no sēdekļa un apstaigāja kabīni. Visur klājās plāna putekļu kārta, bet, kad Džons ar piedurkni paberzēja metālu, tas atmirdzēja tikpat spoži kā todien, kad Kuģis bija uzbūvēts.

Džons atrada visvisādas lietas, vienu otru pazina, citas — ne. Taču pats galvenais — uzgāja teleskopu un pēc dažiem nesekmīgiem mēģinājumiem atcerējās, kā ar to jāapietas. Tagad viņš zināja, kā meklēt planētas, — ja tā ir vajadzīgā zvaigzne un ja tai ir planētas.

Aizritēja trīs stundas. Džošua neatgriezās. Tas bija pārāk ilgi ēdiena meklēšanai. Džons staigāja pa istabu šurpu turpu, cenzdamies pārvarēt bailes. Acīmredzot ar veco vīru kaut kas bija atgadījies.

Viņš atgriezās pie teleskopa un sāka meklēt planētas. Iesākumā lāgā neveicās, taču pamazām, pie- razdams rīkoties ar teleskopu, viņš sāka atminēties arvien jaunus un jaunus datus.

Džons bija atradis kādu planētu un izdzirda klaudzināšanu. Viņš atrāvās no teleskopa un paspēra soli uz durvju pusi.

Gaitenis bija ļaužu pārpilns. Tie visi kliedza uz viņu, un kliedzienos skanēja naids, dusmas un nosodījums; Džons pakāpās atpakaļ.

Pašā priekšā atradās Herbs un Džordžs, bet aiz viņiem drūzmējās pārējie — sievietes un vīrieši. Džons ar skatienu meklēja Mēriju, taču neatrada.

Pūlis lauzās uz priekšu. Cilvēku sejas pauda naidu un riebumu, un Džons juta, kā viņu apņem baiļu vilnis, kas veļas no tiem.

Roka noslīdēja līdz jostai, sataustīja pistoles rokturi un izvilka ieroci ārā. Viņš pavērsa pistoli uz leju un nospieda slēdzi. Tikai reizi. Uzliesmojums uz brīdi apgaismoja durvis, un pūlis atsprāga atpakaļ. Durvis nomelnēja, degunā iesitās degošas krāsas smaka.

Džons Hofs rāmā balsī sacīja:

—       Tā ir pistole. Ar to es varu jūs nogalināt. Un nogalināšu, ja iejauksieties. Ejiet projām. Atgriezieties tur, no kurienes atnācāt.

Herbs paspēra soli uz priekšu un apstājās.

—- Tas esi tu, kas iejaucas, nevis mēs.

Viņš atkal pagājās mazliet uz priekšu.

Džons pacēla pistoli un pavērsa pret viņu.

—        Es jau nogalināju cilvēku. Un nogalināšu vēl.

«Cik viegli ir runāt par nonāvēšanu,» viņš domāja, «par nāvi. Un cik viegli to darīt tagad, kad reiz jau esmu atņēmis dzīvību.»

—       Džo pazudis, — Herbs sacīja. — Mēs meklējam viņu.

—   Varat vairs nemeklēt.

—   Bet Džo bija tavs draugs.

—        Un tu arī. Taču mērķis stādāms augstāk par draudzību. Tu esi vai nu ar mani, vai pret mani. Vidusceļa nav.

—   Mēs izslēgsim tevi no baznīcas.

—       Izslēgsiet no baznīcas, — Džons izsmējīgi atkārtoja.

—   Nosūtīsim tevi uz Kuģa centru.

—       Mēs visu mūžu esam bijuši izsūtītie, — Džons teica, — paaudžu paaudzes. Un pat nezinājām to. Saku jums — mēs nezinājām to. Un nezinot izdomājām skaistu pasaciņu. Pārliecinājām sevi, ka tā ir taisnība, un dzīvojām ar šo taisnību. Bet, kad es nāku un pierādu, ka viss ir tikai skaista pasaciņa, kas izdomāta tādēļ, ka mums tā nepieciešama — nepieciešamajai saprotat?—, jūs esat gatavi izslēgt mani no baznīcas un izsūtīt. Tā nav izeja, Herb. Tā nav izeja.

Viņš uzsita ar roku pa pistoli.

—   Re, kur izeja, — viņš sacīja.

—   Džon, tu esi jucis.

—   Bet tu — muļķis, — Džons atteica.

Iesākumā viņš bija izbijies, pēc tam sadusmojies. Bet tagad juta tikai nicinājumu pret šiem cilvēkiem, kuri bija sadrūzmējušies gaitenī un kuru kliedzienos skanēja tukši draudi.

—   Ko jūs izdarījāt ar Džošua? — viņš jautāja.

—   Mēs viņu sasējām, — Herbs atbildēja.

—       Ejiet atpakaļ un palaidiet viņu vaļā. Un atsūtiet man ēdamo.

Viņi sāka svārstīties. Džons draudīgi pakustināja pistoli.

—   Ejiet!

Viņi metas projām.

Džons aizcirta durvis un atgriezās pie teleskopa.

Viņš atrada sešas planētas, divām no tām — otrajai un piektajai — bija atmosfēra. Uzmeta acis pulkstenim: tas rādīja, ka apritējušas daudzas stundas. Džošua vēl nebija atgriezies. Pie durvīm neviens neklaudzināja. Nebija ne ediena, ne ūdens. Viņš atkal piemetās pilota sēdeklī.

Zvaigzne atradās tālu aizmugurē. Ātrums, kaut arī samazinājies, tomēr vēl bija pārāk liels. Viņš parāva sviru un vēroja, kā ātrumrādītāja bultiņa slīd atpakaļ. Tagad tas nebija bīstami, vismaz viņš cerēja, ka nav bīstami. Izrādījās, ka Kuģis ir piecdesmit četru miljonu kilometru attālumā no zvaigznes, un ātrumu drīkst samazināt.

Džons atkal ieurbās ar skatienu vadības pultī, un viss bija skaidrāks, saprotamāks, viņš par to jau zināja nedaudz vairāk. Galu galā, tas nemaz nav tik grūti. Un nemaz nebūs tik grūti. Galvenais, ka ir laiks. Daudz laika. Vēl jādomā un jāizdara aprēķini, bet tam ir laiks.

Uzmanīgi aplūkojot vadības pulti, viņš uzgāja skaitļojamo mašīnu, kuru iepriekš nebija pamanījis, — tad, lūk, kādā veidā tika dotas pavēles Kuģim! Lūk, kā viņam bija trūcis, lūk, gar ko viņš bija tā nopūlējies — kā lai pavēl Kuģim. Bet to dara tā. Dod pavēli šīm mazajām smadzenēm.

Džonu vajāja viens vārds — «automātisks». Viņš atrada pogu ar uzrakstu «teleskops» un tad — ar uzrakstu «orbīta», un vēl kādu, uz kuras bija — «piezemēšanās».

Nu, beidzot, viņš nodomāja. Pēc visiem uztraukumiem un bailēm — tas ir tik vienkārši. Tieši tādu cilvēkiem tur uz Zemes arī vajadzēja uzbūvēt Kuģi. Vienkārši. Neiedomājami vienkārši. Tik vienkārši, ka katrs muļķis var Kuģi nosēdināt. Katrs, kas ar pirkstu nospiedīs pogu. Taču cilvēki droši vien noģida, kas var notikt uz Kuģa pēc vairākām paaudzēm. Viņi zināja, ka Zeme tiks aizmirsta un ka ļaudis izveidos jaunu, Kuģa apstākļiem atbilstošu kultūru. Noģida vai paredzēja? Varbūt Kuģa kultūra bija daļa no kopējā plāna? Vai gan cilvēki būtu varējuši tūkstoš gadus dzīvot uz Kuģa, ja būtu zinājuši tā mērķi un norīkojumu?

Protams, ne. Viņi būtu jutušies apzagti un apkrāpti. Būtu sajukuši prātā no domas, ka ir tikai dzīvības pārnēsāji, ka viņu dzīvēm un daudzu paaudžu dzīvēm tiks gluži vienkārši pārvilkta svītra, lai viņu pēcteči varētu aizsniegt tālo planētu.

Bija tikai viens paņēmiens, kā cīnīties ar to, — aizmirstība. Pie šī paņēmiena' arī ķērās, un tas bija uz labu.

Kad dažas paaudzes bija nomainījušās, cilvēki aizvadīja savas mazās dzīvītes pašmāju kultūras apstākļos, un ar to viņiem pietika. Tūkstoš gadu tikpat kā nebūtu bijis, jo neviens nezināja par šo tūkstoti.

Un visā šajā laikā Kuģis, dodamies uz mērķi, taisni un precīzi urbās izplatījumā.

Džons Hofs piegāja pie teleskopa, notvēra fokusā piekto planētu un, lai paturētu to redzes laukā, ieslēdza radarus. Pēc tam atgriezās pie skaitļojamās mašīnas un nospieda pogu ar uzrakstu «teleskops» un vēl vienu — ar uzrakstu «orbīta».

Pēc tam apsēdās un gaidīja. Nebija nekā cita, ko darīt.

Uz piektās planētas dzīvība neeksistēja.

Analizators izstāstīja visu. Atmosfēra sastāvēja galvenokārt no metāna, pievilkšanas spēks bija trīsdesmit reizes lielāks nekā Zemei, spiediens zem verdošajiem metāna mākoņiem tuvojās tūkstoš atmosfērām. Pastāvēja vēl citi faktori, taču pietika ar jebkuru no šiem trim.

Džons Hofs izveda Kuģi no orbītas un virzīja uz sauli. Atkal ķērās pie teleskopa, notvēra fokusā otro planētu, ieslēdza skaitļojamo mašīnu un, tāpat kā iepriekš, sēdēja un gaidīja.

Vel viena iespēja — un darīts. Jo no visām planētām tikai uz divām bija atmosfēra. Vai nu otra planēta, vai nekas.

Bet, ja nu arī otrā planēta ir mirusi, ko tad?

Uz to bija tikai viena atbilde. Citas nevarēja būt. Pagriezt Kuģi uz vēl kādu zvaigzni, palielināt ātrumu un eerēt — cerēt, ka pēc vairākām paaudzēm ļaudis atradīs planētu, uz kuras varēs dzīvot.

No bada viņam sākās spazmas. Ūdens dzesēšanas sistēmā te vēl bija palikušas kādas glāzes šķidruma, taču viņš tās bija izdzēris jau pirms divām dienām.

Džošua neatgriezās. Cilvēki nenāca. Viņš divreiz atvēra durvis un izgāja gaitenī, būdams gatavs doties pēc barības un ūdens, taču katrreiz, mazliet padomājis, atgriezās. Riskēt nedrīkstēja. Riskēt ar to, ka tie, viņu ieraudzījuši, noķers un nelaidīs atpakaļ uz vadības kabīni.

Bet drīz viņam vajadzēs riskēt, vajadzēs doties gājienā. Apmēram pēc dienas viņš būs pārāk vārgs, lai to izdarītu. Bet līdz otrajai planētai vēl tāls ceļš.

Pienāks laiks, kad viņam nebūs izvēles. Viņš neizturēs. Ja nedabūs ūdeni un barību, viņš pārvērtīsies nekam nederīgā, tik tikko parāpot spējīgā radījumā, un viss viņa spēks izsīks līdz tam brīdim, kad viņi būs sasnieguši planētu.

Viņš vēlreiz aplūkoja vadības pulti. Šķita, viss ir kārtībā. Kuģis vēl palielināja ātrumu. Skaitļojamās mašīnas signālspuldze dega ar zilu gaismu, un mašīna klusi knikšķēja, it ka sacītu: «Viss kārtībā. Viss kārtībā.»

Pēcāk viņš no pults pārgāja uz kaktu, kur gulēja. Nolikās zemē un sarāvās kamolā, pūlēdamies saspiest kuņģi, lai tas viņu nemocītu. Aizvēra acis un mēģināja iemigt.

Uz metāla atlaidies, viņš dzirdēja, ka tālu aizmugurē darbojas mašīnas, dzirdēja to vareno dziesmu, kas aizpildīja visu Kuģi. Atcerējās, kā agrāk bija domājis, ka Kuģi var vadīt tikai tad, ja ar to sarod. Izrādījās, tā nav, kaut gan viņš jau saprata, kā ar Kuģi var saprast, kā Kuģis var kļūt par daļu no cilvēka.

Viņš aizsnaudās, pamodās, atkal piemiga — un te pēkšņi izdzirda kliedzienu un izmisīgu klaudzināšanu pie durvīm.

Viņš mirklī uzlēca augšā, metās pie durvīm ar atslēgu rokās. Parāva durvis, tad atslēdza — un, pār slieksni klupdama, vadības kabīnē krišus iekrita Mērija. Vienā rokā viņa turēja ūdens trauku, otrā — maisu. Bet pa gaiteni uz durvju pusi, nūjas vicinādami un mežonīgi kliegdami, barā skrēja cilvēki.

Džons ievilka Mēriju iekšā, aizcirta un aizslēdza durvis. Viņš dzirdēja, kā skrejošie atsitās tajās, kā dauzīja tās ar nūjām un kliedza.

Džons noliecās pār sievu.

—   Mērij, — viņš teica. Rīkle viņam aizžņaudzās, aptrūka elpas. — Mērij.

—   Man bija jānāk, — viņa raudādama sacīja. — Bija jānāk, vienalga, ko tu būtu izdarījis.

—   Tas, ko esmu izdarījis, ir uz labu, — viņš atbildēja. — Mērij, tā bija daļa no plāna. Esmu pārliecināts par to. Daļa no kopējā plāna. Ļaudis tur, uz Zemes, visu paredzējuši. Un, izrādās, tieši es esmu tas, kuram …

—   Tu esi ķeceris, — viņa teica. — Tu iznīcināji mūsu Ticību. Tevis dēļ visi ir sanākuši naidā. Tu …

—  Es zinu patiesību. Zinu, kāds mērķis ir Kuģim.

Mērija pastiepa rokas, apņēma vira seju un, noliekusi lejup, piespieda sev cieši klāt.

—       Man viss vienalga, — viņa sacīja. — Viss vienalga. Tagad. Agrāk es baidījos. Dusmojos uz tevi, Džon. Kaunējos tevis dēļ. Es bezmaz vai nomiru aiz kauna. Bet, kad viņi nogalināja Džošua …

—   Ko tu teici?!

—       Viņi nogalināja Džošua. Viņi to piekāva līdz nāvei. Un ne jau viņu vien. Bija arī citi. Tie gribēja nākt tev palīgā. Ļoti maz viņu bija. Arī tos nogalināja. Tagad notiek nemitīgas slepkavības. Valda naids, aizdomīgums. Un klīst nelabas baumas. Senāk, pirms tu nebiji atņēmis viņiem Ticību, nekas tāds nebija piedzīvots.

Kultūra sašķīdusi drumslās, viņš domāja. Dažu stundu laikā. Bet Ticība izgaisusi sekundes daļā. Ārprāts, slepkavības … Protams, tā tam arī

jābūt.

—       Viņi baidās, — Džons teica. — Viņi vairs nejūtas drošībā.

—       Es gribēju atnākt agrāk, — Mērija sacīja. — Zināju, ka tu esi izsalcis, un baidījos, ka te nav ūdens. Taču vajadzēja nogaidīt, kamēr pārstās mani izsekot.

Viņš cieši piekļāva sievu sev klāt. Acu priekšā viss izplūda un zaudēja apveidus.

—        Palūk, kur ēdiens, — viņa ieteicās, — un dzēriens arī. Atstiepu visu, ko varēju.

—       Manu sieviņ, — viņš sacīja. — Manu mīļo sieviņ …

—   Rekur ēdiens, Džon. Kāpēc tu neēd?

Viņš piecēlās un palīdzēja tikt augšā arī Mērijai.

—  Tūliņ, — Džons sacīja. — Tūliņ ēdīšu. Vispirms gribu tev ko parādīt. Gribu parādīt Patiesību.

Viņš kopā ar Mēriju uzkāpa līdz vadības pultij: — Skaties. Redzi, uz kurieni mēs lidojam. Redzi, kur mēs lidojam. Vienalga, ko mēs sev iestāstītu, lūk, tā ir Patiesība.

Otrā planēta bija atdzīvojusies Svētbilde. Tur bija gan Strauti, gan Koki, gan Zāle, gan Puķes, gan Debesis un Mākoņi, Vējš un Saules Gaisma.

Mērija un Džons stāvēja blakus pilota sēdeklim un raudzījās logā.

Analizators, īsu brīdi dūcis, izmeta ārā ziņojumu.

Uz papīra lapiņas bija rakstīts: «Cilvēkiem briesmas nedraud.» Šo apgalvojumu papildināja bagātīgi dati par atmosfēras sastāvu, baktēriju daudzumu, ultravioleto starojumu un dažādiem citiem faktoriem. Taču pietika jau ar to vien. «Cilvēkiem briesmas nedraud».

Džons pastiepa roku uz centrālā pārslēga pusi vadības pultī.

— Palūk nu, — viņš sacīja. — Gadu tūkstotis pagājis.

Viņš pagrieza slēdzi, un visi rādītāji parleca uz nulli. Mašīnu dziesma apklusa, un Kuģī iestājās klusums, kāds bija tad, kad zvaigznes vēl riņķoja, bet sienas veidoja grīdu.

Te pēkšņi abi izdzirda raudas — zvēra gaudošanai līdzīgas cilvēku raudas.

— Viņi baidās, — Mērija sacīja. — Viņi ir līdz nāvei pārbiedēti. No Kuģa projām tie neies.

Viņai ir taisnība, Džons nodomāja. Tas viņam nebija ne prātā ienācis, ka tie neies projām no Kuģa.

Ar to viņi bija saistīti paaudžu paaudzēs. Un meklēja tajā patvērumu un aizstāvību. Ārpasaules plašums, bezgalīgās debesis, jebkādu robežu trūkums viņiem šķitīs briesmīgs.

Bet viņi kaut kā jāpadzen no Kuģa — taisni jāpadzen un Kuģis jānoslēdz, lai neielaužas atpakaļ. Jo Kuģis nozīmēja gara tumsonību un patvērumu gļēvuļiem; tā bija čaula, no kuras viņi bija izauguši; tas bija mātes klēpis; pametot to, cilvēcei jāiemanto atdzimšana.

Mērija iejautājās:

—   Ko viņi darīs ar mums? Par to es vēl nebiju domājusi. No viņiem noslēpties mēs nevarēsim.

—   Neko, — Džons atbildēja. — Viņi mums neko nepadarīs. Vismaz tikmēr, kamēr man ir, lūk, šis te.

Viņš uzsita pa pistoli, kas bija aizbāzta aiz jostas.

—   Bet, Džon, šīs slepkavības …

—   Slepkavību nebūs. Viņi nobīsies un aiz bailēm darīs visu, kas vajadzīgs. Vēlāk, varbūt ne pārāk drīz, atgūsies un tad vairs nebaidīsies. Taču, lai sāktu, nepieciešama … — Viņš pēdīgi atcerējās šo vārdu, ko viņam bija iemācījusi brīnišķīgā mašīna. — Nepieciešama vadība. Raugi, kas vajadzīgs, — lai kāds viņus vadītu, apvienotu, teiktu, kas darāms.

«Es cerēju, ka viss ir beidzies,» viņš ar rūgtumu domāja, «bet nekas vēl nav beidzies. Ar Kuģa nosēdināšanu, izrādās, nepietiek. Jāiet tālāk. Un, lai ko es izdarītu, Gala tā arī nebūs, kamēr vien esmu dzīvs.»

Vajadzēs iekārtoties un mācīties no jauna. Tā kaste pāri pusei piebāzta ar grāmatām. Laikam ar pašām galvenajām. Ar grāmatām, kuru ievajadzēsies, lai sāktu.

Un kaut kur jābūt instrukcijām. Norādījumiem, kas atstāti kopā ar grāmatām, lai viņš tos izlasītu un izpildītu.

«Instrukcija. Izpildīt pēc nosēšanās.» Tā vai kaut kā līdzīgi būs rakstīts uz aploksnes. Viņš atvērs aploksni un atradīs pārlocītas papīra lapas.

Tāpat kā tajā pirmajā Vēstulē:

Vēl viena Vēstule? Protams, jābūt vēl vienai.

—       Tas bija paredzēts uz Zemes, — viņš sacīja. — Katrs solis bija paredzēts. Viņi paredzēja gara tumsības stāvokli — vienīgo iespējamo, lai ļaudis pārciestu lidojumu. Paredzēja ķecerību, kura saglabās zināšanas. Uzbūvēja tik vienkāršu Kuģi, ka ikviens var to vadīt — ikviens. Viņi raudzījās nākotnē un paredzēja visu, kam jānotiek. Viņu plāni jebkurā brīdī apsteidza notikumus.

Džons palūkojās logā, paraudzījās uz jaunās zemes plašumiem, uz Kokiem, Zāli, Debesīm.

—       Es pat nebrīnīšos, ja viņi būs izdomājuši, kā padzīt mūs no Kuģa.

Pēkšņi pamodās skaļrunis un piedārdināja Kuģi.

—       Klausieties visi! — tas sacīja, viegli sprakšķēdams kā ieplīsusi plate. — Klausieties visi! Jums jāpamet Kuģis divpadsmit stundu laikā! Kad noliktais laiks būs pagājis, tiks palaista indīga gāze!

Džons paņēma Mēriju pie rokas.

—       Man bija taisnība. Viņi paredzējuši visu līdz pēdējam. Viņi atkal ir soli mums priekšā.

Mērija un Džons stāvēja abi kopā, domādami par tiem cilvēkiem, kuri tik labi visu paredzējuši, kuri ielūkojušies tik tālā nākotnē, iedomājušies visas grūtības un paredzējuši, kā tās pārvarēt.

—   Nu, ejam, — Džons sacīja.

—   Džon …

—   Jā?

Vai tagad mums varēs būt bērni?

—       Jā, — Džons atbildēja. — Tagad mums varēs būt bērni. Katram, kurš gribēs. Kuģī mūsu bija ļoti daudz. Uz šīs planētas mūsu būs ļoti maz.

—   Ir vieta, — Mērija sacīja. — Daudz vietas. Džons atslēdza vadības kabīnes durvis. Viņi

gāja prom pa tumšajiem gaiteņiem.

Skaļrunis no jauna ierunājās: «Klausieties visi! Klausieties visi! Jums jāatstāj Kuģis!…»

Mērija piespiedās Džonam klāt, un viņš juta, ka sieva dreb.

—   Džon, vai mēs tūlīt iesim ārā? Iesim ārā? Izbijusies. Protams, izbijusies. Un arī viņš ir

izbijies. Daudzu paaudžu bailes nevar uzreiz nokratīt, pat Patiesības gaismā ne.

—       Pag, — viņš sacīja. — Man kaut kas jāatrod. Ir pienācis laiks, kad jāatstāj Kuģis, jāiet ārā biedējošajā planētas plašumā — kailiem, izbiedētiem, zaudējušiem drošību, kas bijusi visapkārt.

Taču tad, kad šis brīdis pienāks, viņš zinās, kas jādara.

Viņš noteikti zinās, kas jādara. Ja jau cilvēki uz Zemes visu tik labi bija paredzējuši, tad viņi nebūtu varējuši palaist garām pašu svarīgāko un neatstāt kaut kur Vēstuli ar norādījumiem, kā dzīvot tālāk.

AIZ UPES, MEŽA MALA

I

Bija pienācis laiks, kad ievāra ābolus ziemai, kad zied zeltainās glo- bulārijas un piebriest savvaļas asteru pumpuri, un taisni šajā laikā pa taku gāja divi bērni. Kad viņa pamanīja tos pa virtuves logu, tad no pirmā acu uzmetiena likās, ka tie ir bērni kā jau bērni, kas atgriežas mājās no skolas, abiem rokās somas, bet tajās, pats par sevi saprotams, mācību grāmatas. Tā kā Čārlzs un Džems, viņa nodomāja, tā kā Alise un Megija, tikai sen ir pagājis tas laiks, kad tie četratā gāja pa taciņu uz skolu. Tagad viņu pašu bērni to dara.

Viņa pagriezās pret plīti, lai apmaisītu ābolus — re, kur uz galda jau gaidīja platkaklaina burka—, pēc tam atkal palūkojās ārā pa logu. Bērni jau bija pienākuši tuvāk, un varēja redzēt, ka zēns ir mazliet vecāks, viņam gadu desmit, meitenei gan nekādā ziņā nav vairāk par astoņiem.

Varbūt iet garām? Nu nē, neliekas vis, taka taču viņus atvedīs šurp, kur citur, pa to iedams, nonāksi?

Neaizejot līdz šķūnim, viņi nogriezās no takas un lietišķi devās pa celiņu uz māju. Un kā iet — bez kādas gudrošanas, it kā zinātu, uz kurieni.

Pienāca tieši pie lieveņa, ari viņa pagājās līdz slieksnim, bet šie, stāvēdami uz palieveņa pirmā pakāpiena, raudzījās viņā no apakšas.

Zēns ierunājās:

—       Jūs esat mūsu vecmāmiņa. Tētis lika, lai vispirms pasakām, ka jūs esat mūsu vecmāmiņa.

—  Bet tas taču … — viņa aprāvās.

Bija gribējusi teikt, ka tas nav iespējams, viņa nevar būt tiem vecmāmiņa. Bet, paraudzījusies lejup un redzēdama saspringto izteiksmi bērnu sejās, nopriecājās, ka šos vārdus nav izteikusi.

—       Mani sauc Elīna, — meitene smalkā balstiņā sacīja.

—   Bet mani Pols, — zēns piebilda.

Viņa atvēra ar tīklu aizvilktās durvis, bērni ienāca virtuvē un pieklusa, lūkodamies visapkārt, it kā savu mūžu nebūtu redzējuši virtuvi.

—   Viss ir tā, kā tētis stāstīja, — Elīna sacīja.

—   Redzi, kur plīts un sviesta ķērne, un …

—       Mūsu uzvārds ir Forbss, — zēns viņu pārtrauca.

Te nu sieviete vairs neizturēja.

—       Tas nav iespējams, — viņa iebilda. — Tas taču ir mūsu uzvārds.

Zēns cienīgi pamāja.

—• Jā, mēs zinām.

—       Jūs droši vien vēlētos pienu un cepumus,— sieviete sacīja.

—       Cepumus! — Elīna smalkā balstiņā priecīgi iesaucās.

—        Mēs negribam jūs apgrūtināt, — zēns teica. — Tētis piekodināja, lai mēs nesagādājot jums liekas rūpes.

—       Viņš sacīja, lai mēs pacenšoties būt labi bērni,— Elīna nočivināja.

—       Esmu pārliecināta, ka jūs centīsieties, — sieviete atsaucās.— Kas nu tās par rūpēm!

Nekas, viņa domāja, tūdaļ visu noskaidrosim.

Viņa piegāja pie plīts un nocēla kastroli ar āboliem maliņā, lai nepiedegtu.

—       Sēdieties tik pie galda, — viņa sacīja. — Atnesīšu pienu un cepumus.

Viņa paskatījās pulkstenī, kas tikšķēja uz plaukta: drīz būs četri. Tūlīt no tīruma pārnāks vīrieši. Džeksons Forbss izdomās, ko te lai dara, viņam jau allaž atrodas padoms.

Bērni uzrausās katrs uz sava krēsla un cienīgi raudzījās apkārt — uz tikšķošo pulksteni, uz plīti, kas meta sārtu atspīdumu gaislaidē, uz pagalēm malkas kastē, uz sviesta ķērni kaktā.

Somas viņi bija nolikuši blakus uz grīdas. Dīvainas somas. No bieza materiāla, varbūt no brezenta, taču tām nebija ne saišu, ne slēdžu. Jā gan, bez saitēm un bez slēdžiem, tomēr tik un tā ciet.

—   Vai markas jums ir? — Elīna jautāja.

—   Markas? — misis Forbsa brīnījās.

—       Neklausieties viņā, — Pols sacīja. — Viņai taču teica, lai nejautā. Viņa visiem jautā, un māmiņa aizliedza jautāt.

—   Kas tās par markām?

—        Viņa tās krāj. Staigā apkārt un čiepj svešas vēstules. Tikai tāpēc, lai dabūtu markas, tās, kas uz aploksnēm.

—        Nu labi, paskatīsimies, — misis Forbsa sacīja. — Kas to lai zina, varbūt atradīsies vecas vēstules. Vēlāk pameklēsim.

Viņa devās uz pieliekamo, paņēma māla krūzi ar pienu, no kārbas uzlika uz šķīvja cepumus. Bērni sēdēja un gaidīja cienastu.

—   Mēs jau tikai uz neilgu laiku, — Pols sacīja.

—   Tādās kā brīvdienās. Pēc tam vecāki atnāks mums pakaļ.

Elīna cītīgi māja ar galvu.

—       Viņi tā teica, kad gājām projām. Kad es no* bijos un negribēju iet.

—   Tev bija bailes iet projām?

—   Jā. Nez kāpēc pēkšņi vajadzēja to darīt.

—   Laika bija pavisam maz, — Pols paskaidroja.

—  Visi steidzās. Mudināja jo ātrāk doties projām.

—        Un no kurienes jūs esat? — misis Forbsa vaicāja.

—   Te netālu no šejienes, — puisēns atbildēja.

—  Gājām pavisam neilgi, un mums tak bija karte. Tētis iedeva karti un visu kārtīgi izstāstīja…

—       Vai esat pārliecināti, ka jūsu uzvārds ir Forbss?

Elīna pamāja.

—   Nu jā, kāds gan cits?

—   Dīvaini, — misis Forbsa sacīja.

Par maz teikt «dīvaini» — visā apkaimē nav citu Forbsu, tikai viņas bērni un mazbērni. Un vēl šie bērni, bet viņi taču ir sveši, lai ko arī paši sacītu.

Mazie ciemiņi ķērās pie piena un cepumiem, bet viņa atgriezās pie plīts, atkal uzlika uz uguns kastroli un ar koka karoti apmaisīja ābolus.

—   Bet kur tad vectētiņš? — Elīna iejautājās.

—        Tīrumā. Viņš drīz pārnāks. Vai cepumus notiesājāt?

—   Jā, —meitene atbildēja.

—       Tad klāsim galdu un gatavosim pusdienas. Vai jūs man nepalīdzētu?

Elīna nolēca no krēsla.

—   Es palīdzēšu, — viņa sacīja.

—   Un es, — Pols piebalsoja. — Iešu atnesīšu

malku. Tētis teica, lai es neslinkojot. Teica, lai sanesot malku un pabarojot cāļus, un savācot olas, un …

—   Pol, — misis Forbsa viņu pārtrauca, — labāk saki man, ar ko nodarbojas tavs tētis.

—   Tētis ir inženieris, viņš strādā laika pārvaldē, — zēns atbildēja.

2

Divi algādži pie virtuves galda bija nolīkuši pār dambretes galdiņu. Vecīši sēdēja goda istabā.

—   Savu mūžu neko tādu neesmu redzējusi, — misis Forbsa sacīja. — Tāds metāla nieciņš, pavelc, tas slīd pa dzelzs celiņu, un soma atveras. Velc atpakaļ — soma aizveras.

—   Kāds jaunums, citādi nav, — Džeksons Forbss atsaucās. — Vai nu mazums jaunumu, kas nenonāk līdz mums, te, šajā nostūrī. Tiem izgudrotājiem ir gan galviņas, ko vien neizdomā.

—   Un tieši tāds pats daikts zēnam uz biksēm, — viņa turpināja. — Pacēlu bikses no grīdas, kur šis, gulēt iedams, bija tās nometis, ņēmu un uzliku uz krēsla. Skatos — dzelzs celiņš robainām malām. Jā, un arī pats apģērbs — zēnam bikses nogrieztas virs ceļgaliem, un meitenei kleitiņa nu tik īsiņa …

—   Par kaut kādām mašīnām runāja, — Džeksons Forbss domīgi sacīja, — ne par tādām, kuras mēs pazīstam, bet par citām, it kā cilvēki ar tārn lidojot. Un par raķetēm, un atkal ne jau par parastām, bet par tādām, kas it kā pa gaisu lidojot.

—   Un izprašņāt arī tā kā bail, — misis Forbsa teica. — Viņi… ir tādi kā dīvaini… just gan jūtu, bet nevaru pateikt.

5 - 1954

Virs piekrītoši pamāja.

—   Un tādi kā izbiedēti.

—   Vai tev, Džekson, arī ir baii?

—   Nezinu, — viņš atbildēja.;— Nu, citu Forbsu taču nav. Tas ir, kaimiņos nav. Līdz Cārlijam kā nekā piecas jūdzes. Bet viņi stāsta, ka tālu nav nākuši.

—   Nu, un kā tu domā? — viņa jautāja. — Ko mēs te varam darīt?

—   Ja es pats to zinātu, — viņš sacīja. — Varbūt aizbraukt uz ciematu aprunāties ar šerifu? Kas zina, ja nu bērni ir nomaldījušies? Un kāds viņus meklē.

—   Pēc viņiem spriežot, nu gan nevar teikt, ka būtu nomaldījušies, — sieva iebilda. — Viņi zināja, kurp iet. Zināja, ka mēs dzīvojam te. Sacīja, ka es esot viņu vecmāmiņa, par tevi apjautājās, dēvēja par vectētiņu. Un šķiet, ka visam tā arī vajadzētu būt. Domāt, ka nebūtu sveši. Viņiem par mums esot stāstīts. Brīvdienās ieradušies, vai saproti? Un tā arī izturas. Itin kā būtu iegriezušies paciemoties.

—   Nu, tā, — Džeksons Forbss sacīja, — pēc brokastīm iejūgšu Nelliju, iebraukšu pie viena otra kaimiņa, apvaicāšos. Gan jau kaut ko uzzināšu.

—   Zēns saka, ka viņu tēvs esot inženieris laika pārvaldē. Tiec nu gudrs. Pārvalde, pēc manas saprašanas, taču ir kaut kāda valdīšana …

—   Bet varbūt joks vien ir? — vīrs minēja. — Tēvs gluži vienkārši pajokoja, bet puikiņš uzskatīja to par patiesību.

—   Būs jāuzkāpj augšā un jāpalūko, vai šie guļ, — misis Forbsa sacīja. — Lampas jau es viņiem atstāju. Viņi tādi maziņi, un māja arī viņiem sveša. Ja būs aizmiguši, nopūtīšu uguni.

Džeksons Forbss piekrītoši nokāsējās.

— Ir bīstami pa nakti atstāt uguni, — viņš piemetināja. — Skaties vien, var izcelties ugunsgrēks.

3

Puišelis gulēja, rokas izpletis, gulēja dziļā, veselīgā bērna miegā. Izģērbdamies viņš bija nometis drēbes uz grīdas, bet tagad viss kārtīgi salikts uz krēsla — viņa, atnākusi novēlēt labu nakti, tās salocīja.

Soma atradās blakus krēslam, tā bija atvērta, un divas rindas dzelzs zobiņu lampas nespodrajā gaismā mazliet spīdēja. Un somā kaut kas bija — samests juku jukām. Vai tad tā liek savas mantas?

Viņa noliecās, pacēla somu un satvēra metāla skaviņu, lai somu aizvērtu. Vismaz, viņa klusībā domāja, būtu varējis aiztaisīt, nenomest vaļēju. Viņa pavilka skaviņu, un tā viegli aizslīdēja pa metāla celiņu, kamēr atdūrās pret kaut ko, kas bija izspraucies no somas ārā.

Grāmata … Viņa saņēma to, gribēja iebāzt dziļāk, lai tā netraucētu. Un tad ieraudzīja nosaukumu — izdzisušus zelta burtus uz muguriņas. Bībele.

Mirkli viņa vilcinādamās turēja grāmatu rokā, pēc tam uzmanīgi izvilka ārā. Senlaiku dārgais melnās ādas iesējums apdilis. Stūri saburzīti, aizliekti, arī lappuses nobružātas no ilgās lietošanas. Zelta griezums nomelnējis.

Viņa nedroši atvēra grāmatu un pašā pirmajā lappusē ieraudzīja vecu, izbalējušu ierakstu:

Māsai Elīnai no Amēlijas 1896. gada 30. oktobri Visa laba vēlējumi

Kājas ceļgalos saļodzījās, viņa nolaidās sēdus uz grīdas un, pret krēslu atbalstījusies, izlasīja vēlreiz.

Tūkstoš astoņi simti deviņdesmit sestā gada trīsdesmitais oktobris — nu jā, viņas dzimumdiena, taču tas vēl nav pienācis, vēl ir tikai tūkstoš astoņi simti deviņdesmit sestā gada septembra sākums.

Bet pati Bībele — cik tā veca? Jādomā, simt gadu, varbūt vēl vecāka.

Bībele ir tieši tas, ko viņai varētu dāvināt Amē- lija. Tomēr dāvanas vēl nav un nevar būt, līdz datumam, kas rakstīts grāmatas lapā, vēl apaļš mēnesis.

Nu ir skaidrs, ka nekas tāds nav iespējams. Tas ir tikai muļķīgs joks. Vai kļūda. Varbūt sagadīšanās? Varbūt kaut kur ir sieviete, vārdā Elīna, un arī viņai ir māsa Amēlija, bet datums — nu ko, kāds ir kļūdījies, nav ierakstījis pareizo gadu. It kā cilvēki nekļūdītos.

Un tomēr viņa bija nesaprašanā. Bērni teica, ka viņiem uzvārds ir Forbss, un atnāca tieši šurp, un Pols runāja par kaut kādu karti, pēc kuras viņi atraduši ceļu.

Un ja nu somā ir vēl kas tāds? Viņa palūkojās uz to un papurināja galvu. Nē, neklājas okšķerēt. Un arī Bībeli viņa velti ņēma ārā.

Trīsdesmitajā oktobrī viņai būs piecdesmit deviņi gadi — veca sieviete, fermera sieva, dēli apprecējušies, meitas izgājušas pie vīra, nedēļas nogalē un pa svētkiem ierodas paciemoties. Un ir māsa Amēlija, kura šajā tūkstoš astoņi simti deviņdesmit sestā gada dzimumdienā uzdāvinās viņai Bībeli.

Drebošām rokām viņa pacēla Bībeli un ielika atpakaļ somā. «Nokāpšu lejā, izstāstīšu Džekso- uam. Lai palauza galvu, varbūt ko izdomās.»

Viņa iebāza grāmatu atpakaļ somā, pavilka aiz metāla piekariņa, un soma aizvērās. Nolika to uz grīdas, pameta acis uz puišeli gultā. Viņš bija cieši aizmidzis, un sieviete nodzēsa lampu.

Blakusistabā gulēja mazulīte Elīna — knūpus, kā bērni mēdz gulēt. Vieglajā vēsmā, kas plūda no atvērtā loga, lampas nelielā liesmiņa virs iegrieztā degļa vāji mirgoja.

Elīnas soma bija ciet un rūpīgi atbalstīta pret krēsla kāju. Sievietes skatiens mirkli pakavējās pie somas, tad viņa apņēmīgi devās gultai garām pie galdiņa, uz kura atradās lampa.

Bērni guļ, viss kārtībā, tūlīt viņa nopūtīs uguni un ies lejā parunāties ar Džeksonu, un varbūt viņam rītrītā nepavisam nevajadzēs jūgt Nelliju un braukāt no kaimiņa pie kaimiņa, lai tos izprašņātu.

Noliekdamās pār lampu, viņa negaidot pamanīja uz galda aploksni ar divām krāsainām markām labajā stūrī.

«Cik skaistas markas, savu mūžu tādas neesmu redzējusi!»

Viņa noliecās vēl zemāk, lai labāk aplūkotu, un

izlasīja valsts nosaukumu: Izraēla. Bet pasaule taču nav tādas vietas. Vārds ņemts no Bībeles, bet tādas valsts nav. Ja reiz nav tādas valsts, no kurienes tad gadījušās markas?

Viņa paņēma aploksni un vēlreiz uzmanīgi aplūkoja markas. Ļoti skaistas!

Pols teica, ka meitene tās krājot. Čiepjot svešas vēstules.

Uz aploksnes bija zīmogs, arī datumam vajadzētu būt, taču zīmogs bija uzspiests steigā, viss iztriepts, nesalasāms.

Vcrol vaļā, aploksne bija ieplīsusi, no tās rēgojās ārā vēstules maliņa, un viņa ar skubu izņēma vēstuli; no satraukuma aptrūkās elpas un aukstums sažņaudza sirdi.

Tas bija vēstules nobeigums, pēdējā lappuse, un burti nebija vis rakstīti, bet drukāti, tikpat kā avīzē vai grāmatā.

Citādi nav, atkal kāds jaunmodīgs daikts, no tādiem, kādi ir lielās pilsētas iestādēs. Kaut kur viņa bija par tiem lasījusi — vai tik tos nesauca par rakstāmmašīnām?

«… nedomāju,» viņa lasīja, «ka no tava plāna kas varētu iznākt. Nepagūsim. Ienaidnieks mūs aplencis, mums gluži vienkārši nav laika.

Un, pat ja tā pietiktu, vēl jāpārdomā ētiskā puse. Taisnību sakot, kādas mums tiesības iejaukties pagātnē un to cilvēku darīšanās, kuri dzīvojuši pirms simt gadiem. Iedomājies vien, ko tas viņiem nozīmēs, kā tas ietekmēs viņu psiholoģiju un visu dzīvi!

Bet, ja nu tu tomēr izlemsi sūtīt kaut vai bērnus, padomā, kādu sajukumu tu radīsi šo divu labsirdīgo cilvēku dvēselēs, kad viņi sapratīs, kas par lietu. Viņi mīt savā klusajā pasaulītē, mierīgā, veselīgā. Mūsu neprātīgā laikmeta dvesma sagraus visu viņu dzīvi, visu ticību.

Baidos, ka tu mani tik un tā neklausīsi. Es izdarīju, ko tu lūdzi. Esmu tev uzrakstījis visu, ko zinu par mūsu senčiem šajā fermā Viskonsinā. Būdams mūsu dzimtas vēsturnieks, esmu pārliecināts, ka visi fakti ir patiesi. Dari, kā gribi, un lai dievs dāvā mums savu žēlastību.

Tavs mīlošais brālis Džeksons

P.S. Pie reizes, ja tu tomēr liksi turp doties bērniem, tad aizsūti ar viņiem krietnu devu jaunā pretvēža līdzekļa. Forbsu vecvecvecvecmāmiņa nomira 1904. gadā, manuprāt, no vēža. Ar šīm tabletēm viņa varēs nodzīvot vēl desmit divdesmit gadus. Bet tam taču nav nekādas nozīmes mūsu juceklīgajā nākotnē, vai ne? Kas no tā iznāks, nezinu. Varbūt tas ir mūsu glābiņš. Varbūt tikai paātrinās mūsu bojāeju. Varbūt paliks bez sekām. Tiec skaidrībā pats.

Ja es te pagūšu visu pabeigt un izkulšos no šejienes, tad būšu kopā ar tevi, kad pienāks gals.»

Viņa mehāniski ielika vēstuli atpakaļ aploksnē un atstāja to uz galda blakus mirgojošajai lampai.

Lēnām piegāja pie loga un paskatījās uz vientulīgo taciņu.

Viņi atnāks mums pakaļ, Pols sacīja. Vai atnāks? Vai spēs?

Kaut viņiem tas izdotos. Nabaga cilvēki, nabaga izbiedētie bērni, kas ieslēgti nākotnes lamatās.

Asinis no manām asinīm, miesa no manas miesas, un tik daudzi gadi, kas mūs šķir. Kaut gan viņi ir tālu, tomēr, vienalga, tā ir mana miesa un asinis. Ne tikai šie divi, kas šonakt atdusas zem mana jumta, bet arī visi tie, kuri palika tur.

Vēstulē rakstīts — tūkstoš deviņsimt ceturtais gads, vēzis. Līdz tam vēl astoņi gadi, viņa būs pavisam veca. Un paraksts — Džeksons. Vai tik ne Džeksons Forbss? Varbūt vārds pārgājis no paaudzes uz paaudzi?

Viņa bija gluži sastingusi. Vēlāk nāks bailes. Vēlāk viņa nožēlos, ka izlasījusi šo vēstuli, nožēlos, ka zina.

Bet tagad jāiet lejā un kaut kā viss jāpaskaidro Džeksonam. Viņa nopūta lampu un izgāja no istabas. Aiz muguras atskanēja kāda balss:

—   Vai tā esi tu, vecmāmuļ?

—   Jā, Pol, — viņa atbildēja. — Ko tu gribēji? Stāvēdama uz sliekšņa, viņa redzēja, kā zēns,

caur logu krītošo mēnesstaru apspīdēts, notupās pie krēsla un kaut ko meklēja somā.

—       Es aizmirsu. Tētis lika, līdzko atnāku, tūlīt tev ko nodot.

CILTSTĒVS

Īsi pirms krēslas Vinstons Kcrbijs soļoja mājup pa viršiem aizaugušo klajumu un domāja, ka daba šobrīd parādās visā savā krāšņumā. Saule lēnām grima mākoņu purpursārtajās putās, un pār ielejām jau klājās sudrabaini pelēcīga migla. Brīžiem viņam šķita, ka pati mūžība ir pieklususi, aizturējusi elpu.

Diena bija iegadījušies jauka, un nu bija patīkami atgriezties mājās, kur visi jau viņu gaida, galds ir klāts, kamīnā liesmo uguns, pudeles atkorķētas. Zēl, ka neviens nebija piebiedrojies viņam pastaigā, kaut gan tieši tagad viņš par to priecājās. Reizēm gribas pabūt vienatā. Turpat vai simt gadu viņš bija aizvadījis kosmiskajā kuģī un gandrīz allaž — cilvēku vidū.

Taču nu tas bija aiz muguras un viņi visi seši varēja apmesties šeit un dzīvot, kā bija sapņojuši. Aizritējušas tikai dažas nedēļas, bet jau liekas, ka planēta ir viņu mājas; paies gadi, un tā patiesi kļūs viņiem par mājām, pat vēl dārgākām nekā Zeme.

Un, lūk, jau nezin kuro reizi viņš priecājas un brīnās, kā viņiem vispār tas bija izdevies. Neiedomājami, kā gan Zeme varēja izlaist no savām

stingrajām rokām sešus nemirstīgos. Žcmei tiešām bija ļoti vajadzīgi viņas nemirstīgie, un tas, ka nevis viens, bet seši bija aizlavījušies projām, lai sāktu dzīvot, kā pašiem gribas, bija pavisam neaptverami. Un tomēr tas bija fakts.

Te gan ir kas savāds, Vinstons Kerbijs klusībā prātoja. Simt gados, kamēr viņi lidoja projām no Zemes, viņi bieži bija to pārrunājuši un brīnījušies, kā viss noticis. Viņš vēl atminējās, ka Kren- fords Adamss uzskatīja tās par viltīgi gudrām lamatām, bet ir pagājis simt gadu un no lamatām nav ne miņas; Krcnfords Adamss, jādomā, būs kļūdīj ies.

Vinstons Kerbijs uzkāpa nelielā pakalnā un augošajā mijkrēslī ieraudzīja māju — tieši tādu, par kādu bija sapņojis visus šos gadus, tikai tādu arī vajadzēja celt šajā brīnum jaukajā zemē, ja nu vienīgi roboti bija mazliet pārcentušies un uzbūvējuši to pārāk lielu. Bet viņš mierināja sevi: tādi jau šie roboti ir. Strādīgi, apzinīgi, pakalpīgi, taču reizēm neciešami dumji.

Viņš stāvēja pakalnā un vērīgi aplūkoja māju. Cik reizes viņi ar ceļabiedriem pie pusdienu galda kopīgi bija pārsprieduši nākamās mājas plānu! Cik bieži viņus māca šaubas, vai ziņas par šo planētu, kuru viņi pēc «Pētījumu kartotēkas» tik ilgi nebija varējuši izvēlēties, ir precīzas, tāpat kā bailes, ka īstenībā tā var būt pavisam citāda, nekā rakstīts.

Un beidzot, raugi, te tā ir, — kaut kas no Ilār- dija, kaut kas no «Bāskcrvilu suņa» — sens sapnis, kas kļuvis īstenība.

Te ir šī lauku sēta, visos logos mirdz ugunis. Varenās zemās piebūves lopiem, kurus kā sasaldētus embrijus viņi bija atveduši līdzi kuģī un tagad ievietojuši inkubatorā. Tur — līdzenums, kur pēc dažiem mēnešiem zaļos lauki un dārzi, bet ziemeļu pusē — tālo ceļu paveikušais kuģis. Te pēkšņi, Vinstonam Kerbijam tā raugoties, tieši virs kuģa priekšgala aizdzirkstījās pirmā spožā zvaigznīte. Kuģis un zvaigzne bija uz mata līdzīgi tradicionālajai Ziemassvētku svecei.

Līksmodams aiz laimes pārpilnības, Vinstons Kerbijs devās lejup no pakalna; sejā vēsmoja nakts dzestrums, gaisā bija jūtama izsenis pazīstamā viršu smarža.

Ir grēks tā priecāties, viņš domāja, taču tam ir savs iemesls. Lidojums bija bijis veiksmīgs, arī uz planētas viņi nosēdās bez sarežģījumiem, un, re, te viņš ir, veselas planētas pilntiesīgs saimnieks, kas ar laiku kļūs par dzimtas un dinastijas pamatlicēju. Bet priekšā vēl milzums laika. Nav jāsteidzas. Priekšā, ja vajadzīgs, — vesela mūžība.

Un, kas ir pats labākais, — viņam ir krietni biedri.

Tie gaidīs brīdi, kad viņš parādīsies uz sliekšņa. Tie pasmiesies un tūdaļ iedzers, tad bez steigas ieturēs pusdienas, bet pēc tam liesmojošā kamīna priekšā nobaudīs brendiju. Un šķetinās sarunas . .. lēnā garā, neviltotas sirsnības un draudzības noskaņā.

Tieši sarunas vairāk nekā jebkas cits palīdzēja viņiem nezaudēt saprātu simt gadus garajā kosmiskajā lidojumā. Tieši tās, biedru vēlīgums, vienprātība attiecībā uz visizsmalcinātākajām cilvēces kultūras finesēm — mākslas izpratne, mīlestība uz grāmatām, interese par filozofiju. Ne jau bieži seši cilvēki var kopā nodzīvot simt gadu bez mazākā strīdiņa, bez nesaskaņām.

Tie nu gaida viņu mājā: sveces uzdegtas, kokteiļi pagatavoti, sarunas pavediens aizsākts, un istabā valda draudzības un pilnīgas savstarpējas saprašanās siltums.

Krenfords Adamss zviln lielā atzveltnī pie kamīna, raugās liesmās un domā: Krenfordam taču ir visgudrākā galva. Bet Elīns Berbidžs stāv, omulīgi atspiedies ar elkoņiem uz kamīna plātnes, glāzi rokā, un acis viņam mirdzēt mirdz. Kozete Midltona sarunājas ar viņu un smejas, jo ir liela smējēja. Viņai ir netverama iedaba kā elfiem un zeltaini mati. Anna Kvinza, visticamāk, saritinājusies krēslā, lasa, bet Mērija Foila gluži vienkārši gaida viņu, izbaudīdama prieku par dzīvi un draugiem.

Tie ir ilgā ceļojuma biedri — tik atsaucīgi, iecietīgi un laipni, ka viņu draudzības skaistums nebija pabalējis pat vesela gadu simteņa ritumā.

Iedomājoties par pieciem, kuri gaida viņu pārnākam, Vinstons Kerbijs pretēji paradumam metās skriešus: viņš dedzīgi vēlējās būt kopā ar pārējiem, izstāstīt, kā pastaigājies pa līdzenumu, pārspriest dažas kopējo ieceru detaļas.

Tad mitējās skriet. Kā parasti, vējš, tumsai iestājoties, kļuva auksts, un Vinstons Kerbijs sacēla jakas apkakli, lai no tā kaut cik paglābtos.

Viņš piegāja pie durvīm un mazliet vēl uzkavējās aukstumā, jau kuru reizi tīksminādamies par zemās koka ēkas respektablumu. Māja bija celta uz mūžu mūžiem, lai nākamajā paaudzē modinātu eksistences nesatricināmības apziņu.

Viņš atbīdīja aizšaujamo, pagrūda ar plecu durvis, tās lēnām atvērās. No iekšas uzvēdīja silta gaisa dvesma. Vinstons Kerbijs iegāja priekšistabā un durvis aizvēra. Noņēmis cepuri un novilcis jaku, viņš, tīšām kājas dauzīdams un šļūkādams, lai citiem darītu zināmu, ka ir atgriezies, sāka lūkoties, kur to pakārt.

Taču neviens viņu neapsveiea, nekur neskanēja laimīgi smiekli.

Tur, istabā, valdīja klusums.

Vinstons Kerbijs pagriezās tik strauji, ka ar roku aizķēra jaku un norāva to no āķa. Tā švīkstēdama nokrita uz grīdas.

Viņš bezmaz vai metās bēgt,- taču kājas vairs neklausīja un viņš vilka tās pa zemi, no bailēm vai zaudēdams samaņu.

Piegāja pie durvīm, kas veda istabā, un apstājās, aiz šaušalām neiedrošinādamies iet tālāk. Rokas izpletis, viņš ieķērās durvju stenderēs.

Istabā neviena nebija. Turklāt… tā bija pagalam pārvērtusies. Un ne jau tikai tāpēc, ka nebija biedru. Bija pazudis bagātīgais istabas mēbe- lējums, pagaisusi tās omulība un cēlums.

Ne paklāju uz grīdas, ne aizkaru pie logiem, ne gleznu pie sienām. Ne ar ko nerotātais kamīns bija sakrauts no neapdarinātiem akmeņiem. Mēbeles (tas mazumiņš, kas palicis) bija primitīvas, uz ātru roku sanaglotas. Kamīna priekšā uz steķiem neliels galds ar galda piederumiem vienai personai, pie tā — trīskājaina taburete.

Vinstons Kerbijs lūkoja kādu sasaukt, bet vārdi iestrēga kaklā. Raudzīja vēlreiz, un šoreiz viņam izdevās:

—   Džob! Džob, kur tu esi?

Kaut kur no iekštelpas atskrēja robots.

—   Kas noticis, ser?

—       Kur pārējie? Uz kurieni viņi aizgāja? Viņiem vajadzēja mani sagaidīt!

Džobs nogrozīja galvu.

—   Mister Kerbij, viņu te nebija.

—       Nebija?! Bet no rīta, kad devos projām, taču bija. Viņi zināja, ka es atgriezīšos.

—       Jūs, ser, mani nesapratāt. Te nekad neviena nav bijis. Tikai jūs, es un citi roboti. Un, zināms, embriji.

Vinstons Kerbijs nolaida rokas gar sāniem un pagājās dažus soļus uz priekšu.

—   Džob, — viņš sacīja, — tu joko.

Tomēr pats zināja, ka runā muļķības, jo roboti nekad nejoko.

—        Mēs centāmies viņus atstāt pēc iespējas ilgāk, — Džobs sacīja. — Mums ļoti negribējās jums tos atņemt, ser. Bet iekārta bija vajadzīga inkubatoriem.

—   Un šī istaba! Paklāji, mēbeles …

—   Arī tas, ser. Viss šis dimensino.

Vinstons Kerbijs lēnām piegāja pie galda, piestūma tuvāk trīskājaino tabureti un apsēdās.

—   Dimensino? — viņš pārjautāja.

—   Jūs, protams, atceraties, kas tas ir.

Viņš sarauca pieri, likdams saprast, ka neatceras vis. Tomēr kaut ko jau sāka atminēties, lēnām, negribīgi laužoties cauri daudzu aizmirstības gadu miglai.

Vinstons Kerbijs negribēja ne ko atminēties, ne zināt. Viņš mēģināja atstumt to visu apziņas tumšākajā nostūrī. Bet tie jau bija zaimi un nodevība … tas jau bija neprāts.

—        Cilvēku embriji, — Džobs sacīja, — ceļojumu pārcietuši labi. No tūkstoša tikai trīs nav dzīvotspējīgi.

Vinstons Kerbijs papurināja galvu, kā gainīdams miglu, kas bija apņēmusi smadzenes.

—       Visi inkubatori, ser, uzstādīti piebūvēs, — Džobs turpināja. — Mēs nogaidījām, cik ilgi vien bija iespējams, bet tad paņēmām dimensino iekārtu. Ļāvām jums to izmantot līdz pēdējam mirklim. Būtu bijis vieglāk, ja mēs, ser, būtu varējuši to darīt pakāpeniski, taču tas neizdevās. Vai nu dimensino ir, vai tā nav.

—   Skaidrs, — Vinstons Kerbijs ar pūlēm izdabūja pār lūpām. — Jūs esat ļoti laipni. Liels paldies.

Viņš piecēlās, sagrīļojās un pārvilka ar roku pār acīm.

—   Tas ir neiespējami, — viņš sacīja. — Gluži vienkārši tā nevar būt. Es dzīvoju ar viņiem kopā simt gadu. Viņi ir tikpat īsti kā es pats. Vai dzirdi, viņi bija no miesas un asinīm. Viņi…

Istaba, tāpat kā iepriekš, bija kaila un tukša. Izsmējīgs tukšums. Ļauns izsmiekls.

—   Tas ir iespējams, — Džobs maigi teica. — Tā tas arī bija. Viss notiek pēc plāna. Jūs esat šeit un, pateicoties dimensino, tāpat kā iepriekš, pie vesela saprāta. Embriji pārcietuši ceļojumu labāk, nekā bija sagaidāms. Iekārta nav bojāta. Pēc mēnešiem astoņiem no inkubatora sāks ienākt bērni. Tikmēr mēs būsim ierīkojuši dārzus un apsējuši tīrumus. Mājlopu embriji arī ievietoti inkubatoros, un kolonija būs nodrošināta ar visu nepieciešamo.

Vinstons Kerbijs paspēra soli uz galda pusi un pacēla vienīgo šķīvi, kas uz tā atradās. Tas bija viegls plastmasas šķīvis.

—   Saki, vai mums ir porcelāns? Vai mums ir kristāls vai sudrabs?

Džobs izskatījās bezmaz vai izbrīnījies, ja vien vispār robots spēj brīnīties.

—   Protams, ser, nav. Kuģī mums bija vieta tikai pašām nepieciešamākajām lietām. Porcelāns, sudrabs un viss pārējais var pagaidīt.

—   Tātad es saņēmu trūcīgo kuģa devu?

—   Dabiski, — Džobs sacīja. — Vietas bija maz, bet līdzi paņemt vajadzēja tik daudz …

Vinstons Kerbijs stāvēja ar šķīvi rokā un klaudzināja ar to pa galdu, atcerēdamies agrākās pusdienas (gan kuģī, gan pēc nosēšanās), karsto viru zupas bļodā, kurai bija patīkami pieskarties, sārtās, sulīgās ribiņas, lielos, miltainos kartupeļus, kraukšķošās salātu lapiņas, nospodrinātā sudraba mirdzumu, plānā porcelāna liego vizmu …

—   Džob, — viņš sacīja.

—   Jā, ser?

—   Tātad tas viss bija ilūzija?

—   Par nožēlošanu, jā, ser. Piedodiet, ser.

—   Bet jūs, roboti?

—       Mēs visi esam lieliskā stāvoklī, ser. Ar mums ir citādi. Mēs varam raudzīties īstenībai acīs.

—   Vai cilvēki nevar?

—   Reizēm viņus labāk pasargāt no tās.

—   Bet tagad ne?

—       Nu vairs nedrīkst, — Džobs teica. — Tagad mums jāskatās īstenībai acīs, ser.

Vinstons Kerbijs nolika šķīvi uz galda un pagriezās pret robotu.

—       Iešu uz savu istabu pārģērbties. Ceru, pusdienas drīz būs galdā. Un, bez šaubām, kuģa deva?

—        Šodien būs īpašas pusdienas, — Džobs sacīja. — Jezekijs uzgājis ķērpjus, un es pagatavoju veselu katlu zupas.

—       Debešķīgi! — Vinstons Kerbijs ar slēptu izsmieklu noteica.

Viņš devās pa kāpnēm uz savu istabu.

Te pēkšņi lejā aizklaudzināja garām vēl viens robots.

—   Labvakar, ser, — tas teica.

—   Kas tu esi?

—       Esmu Zālamans, — robots atbildēja. — Būvēju mazbērnu novietni.

—  Vai var cerēt, ka tā būs skaņas necaurlaidīga?

—  Ak, nē. Mums trūkst gan materiālu, gan laika.

—   Labi, turpiniet vien, — Vinstons Kerbijs sacīja un iegāja istabā.

Tā vispār vairs nebija viņa istaba. Lielās četrkājainās gultas vietā, kurā viņš bija gulējis, atradās lāviņa, un nebija ne paklāju, ne lielā spoguļa, ne atzveltnes krēslu.

—   Ilūzija! — viņš teica, bet pats tam neticēja. Tā vairs nebija ilūzija. No istabas dvesa drūmās īstenības dzestrums — īstenības, kuru uz ilgu laiku nav iespējams atvairīt. Būdams mazajā istabiņā viens, viņš atradās aci pret aci ar īstenību — un vēl jo vairāk izjuta zaudējumu. Tas bija bijis ļoti tālas nākotnes aprēķins, tā bija vajadzējis rīkoties … ne aiz žēluma, ne aiz piesardzības, bet skarbas, nepieļāvīgas nepieciešamības dēļ. Tā bija piekāpšanās cilvēciska vājuma priekšā.

Jo neviens cilvēks, pat visvairāk piemērojies, pat nemirstīgais, nespētu izturēt tik ilgu ceļojumu un saglabāt veselu miesu un garu. Lai gadu simteni aizvadītu kosmiskajos apstākļos, vajadzīga ilūzija, vajadzīgi ceļabiedri. Viņi diendienā gādā par drošību un pilnvērtīgu dzīvi. Un tie nevar būt gluži vienkārši cilvēki. Pat ideāli ceļabiedri cilvēki dos ieganstu neskaitāmiem dusmu uzliesmojumiem, kuri galu galā izraisīs nāvi nesošu kosmisko drudzi.

Te var līdzēt tikai dimensino — tā radītie ceļabiedri, kuri piemērojas cilvēka noskaņojumam. Turklāt tiek izveidota optimāla situācija šādam biedriskumam; visu vēlmju piepildīšanās rada tādu drošības sajūtu, kādu cilvēks nav izbaudījis pat normālos apstākļos.

Vinstons Kerbijs apsēdas uz kojas un saka raisīt vaļā smago zābaku saites.

Viņš sprieda, ka cilvēku cilts ir praktiska — tik praktiska, ka krāpj pati sevi, lai sasniegtu mērķi, tik praktiska, ka dimensino iekārtu veido no detaļām, kuras vēlāk, nonākot paredzētajā vietā, var izmantot, ceļot inkubatorus.

Cilvēks labprāt liek uz spēles visu vienīgi tad, ja tas ir nepieciešams. Cilvēks ir gatavs saderēt, ka kosmosā izturēs, nodzīvos apaļus simt gadus, ja vien viņu izolēs no īstenības, — izolēs, ņemot talkā šķietamu miesu, kura patiesībā eksistē tikai elektronikas rosinātās cilvēka smadzenēs.

Līdz šim neviens kuģis, kam ir kolonizēšanas misija, nebija aizkļuvis tik tālu. Neviens cilvēks nebija nodzīvojis ne pusi no šī laika dimensino ietekmē. Taču bija tikai dažas planētas, kur cilvēks varēja likt pamatus kolonijai dabiskos apstākļos, bez milzum lielām, dārgām būvēm, bez īpašiem drošības pasākumiem. Tuvākās planētas jau bija kolonizētas, bet izlūkošana liecināja, ka šī planēta, kuru viņš beidzot bija aizsniedzis, ir sevišķi pievilcīga.

Tāpēc Zeme un cilvēks bija noslēguši derības., īpaši viens cilvēks, ar lepnumu Vinstons Kerbijs sev teica, taču no viņa mutes šie vārdi izskanēja nevis ar lepnumu, bet gan ar sarūgtinājumu. Balsošanas laikā, Vinstons Kerbijs atcerējās, par viņa priekšlikumu bija izteikušies tikai trīs cilvēki no astoņiem.

Un tomēr, neraugoties uz sarūgtinājumu, viņš saprata, kāda nozīme ir paša veikumam. Tas bija vēl viens lēciens, vēl viena uzvara, ko bija guvušas mazās, nerimtīgās smadzenes, kas klaudzināja pie mūžības vārtiem.

Tas nozīmēja, ka ceļš uz Galaktiku ir vaļā, ka Zeme var palikt par augošās impērijas centru, ka dimensino un nemirstīgais var doties ceļojumā uz pašu kosmosa malu, ka cilvēka sēkla tiks aiznesta tālu — saldētie embriji trauksies cauri saltajiem tumsas bezdibeņiem, par kuriem bail pat domāt.

Vinstons Kerbijs piegāja pie nelielas kumodes, sadabūja tīras drēbes un, uzlicis tās uz lāviņas, sāka ģērbt nost savu pastaigas uzvalku.

Kā bija teicis Džobs, viss notiek saskaņā ar plānu.

Māja patiešām ir lielāka, nekā viņš bija vēlējies, tomēr robotiem taisnība: tūkstotim mazuļu būs vajadzīgs liels nams. Inkubatori darbojas, mazbērnu novietne tiek gatavota, aug vēl viena tālīna Zemes kolonija.

Bet kolonijas ir visai svarīgas, viņš domāja, atsaukdams atmiņā to dienu pirms simt gadiem, kad viņš un daudzi citi bija izklāstījuši savus plānus. Tur bija bijis arī viņa plāns, kā, ļaujoties ilūzijām, saglabāt saprātu. Mutācijas rada arvien vairāk un vairāk nemirstīgo, un nav aiz kalniem diena, kad cilvēcei būs nepieciešams viss izplatījums tiktāl, ciktāl vien tā spēs aizsniegties.

Un tieši mutāciju radītie nemirstīgie kļūst par koloniju vadītājiem: viņi dodas kosmosā par ciltstēviem, un iesākumā katrs vada savu koloniju, kamēr tā pati nav nostājusies uz kājām.

Vinstons Kerbijs zināja, ka darba būs gana gadu desmitiem: viņš būs tēvs, tiesnesis, visugud- rais un administrētājs, kaut kas līdzīgs pavisam jaunas cilts vecākajam.

Viņš uzvilka bikses, iebāza kājas tupelēs un piecēlās, lai ieliktu kreklu biksēs. Un pēc paraduma pagriezās pret lielo spoguli.

Un spogulis atradās savā vietā! Ar muļķīgi pavērtu muti viņš izbrīnā raudzījās paša atspulgā. Un spogulī ieraudzīja, ka aizmugurē stāv gulta ar četrām kājām un atzveltnes krēsli.

Viņš pēkšņi pagriezās: gulta un krēsli bija izgaisuši. Pretīgajā istabelē palikusi tikai lāviņa un kumode. Viņš lēnām apsēdās uz lāviņas malas un tik cieši sažņaudza rokas, ka tās sāka trīcēt.

Tā nav taisnība! Tas nevar būt! Dimensino vairs neeksistē.

Tomēr tas ir viņā, paslēpies smadzenēs, tepat blakus, tikai jāpameklē.

Izrādījās, ka to atrast ir pavisam viegli. Istaba uzreiz pārvērtās un kļuva tāda, kādu viņš to atcerējās: liels spogulis, masīva gulta (palūk, viņš sēž uz tās), pūkaini paklāji, mirdzošs bārs un gaumīgi aizkari.

Vinstons Kerbijs centās aizgainīt vīziju, no kāda tāla, tumša savas apziņas kambarīša atsaucot atmiņā domu, ka vīzija jāpadzen.

Taču tā neizgaisa.

Viņš vēl un vēl mēģināja to aizdzīt, tā neatkāpās, un viņš juta, ka vēlēšanās atbrīvoties no vīzijas palēnām slīd projām no viņa apziņas.

— Nē! — viņš šausmās iekliedzās, un šausmas paveica savu.

Vinstons Kerbijs sēdēja mazā, tukšā istabā.

Viņš juta, ka smagi elpo, it kā būtu rāpies augstā, stāvā kalnā. Rokas sažņaugtas dūrēs, zobi sakosti, krūtis norasojušas aukstiem sviedriem.

Bet būtu bijis tik viegli, viņš domāja, tik viegli un patīkami slīdēt atpakaļ miera un īstas, sirsnīgas draudzības atmosfērā, kur nav neatliekamas nepieciešamības kaut ko darīt.

Taču viņš nedrīkst tā rīkoties, jo darbs gaida. Kaut tas šķiet nepatīkams, garlaicīgs, pretīgs, — tik un tā jāpaveic, jo šī nav tikai vēl viena kolonija. Tas ir lēciens uz priekšu, taisns ceļš uz zināšanām, tā ir pārliecība, ka cilvēku vairs nesaista ne laiks, ne attālums.

Tomēr jāatzīst, ka briesmas ir milzīgas; cilvēks pats nespēj no tām norobežot savu saprātu. Ir jāpaziņo visi šīs slimības klīniskie simptomi, lai uz Zemes to izpētītu un atrastu tai pretindi.

Kas tas īsti ir — dimensino blakuscfekts vai tiešas sekas? Jo dimensino vienīgi palīdz cilvēka smadzenēm, turklāt visai apbrīnojamā veidā: rada kontrolējamas halucinācijas, kas atspoguļo vēlmju istenošanos.

Acīmredzot simt gados cilvēka smadzenes ir tik pamatīgi apguvušas halucināciju radīšanas tehniku, ka ir zudusi vajadzība pēc dimensino.

Par visu jātiek skaidrībā. Viņš bija devies ilgāka pastaigā, un daudzajās vientulības stundās ilūzija nebija zaudējusi spilgtumu. Bija vajadzīgs pēkšņs klusuma un tukšuma šoks parasto sirsnīgo apsveikuma vārdu un smieklu vietā, lai izkliedētu ilūziju miglu, kura bija viņu apņēmusi tik daudzus gadus. Un pat tagad ilūzija tepat vien bija, tā iedarbojās uz psihi, uzglūnēja viņam no katra stūra.

Kad tā sāks izbālēt? Kas jādara, lai pilnīgi no tās atbrīvotos? Kā padarīt neesošu to, pie kā viņš bija radinājies veselus simt gadus? Ar ko tas draud … vai apziņa spēs tikt tam pāri jeb vai atkal negribot nāksies aiziet no drūmās īstenības?

Viņam jābrīdina roboti. Jāaprunājas ar tiem. Jāparedz kāda ārkārtēja rīcība, ja gadījumā atgriezīsies ilūzija, jāparedz izšķiroši pasākumi, ja nāksies pasargāt viņu pat pret paša gribu.

Un tomēr būtu labi iziet no istabas, nokāpt lejā pa kāpnēm un ieraudzīt, ka pārējie gaida viņu, vīna pudeles atkorķētas, sarunas jau aizsāktas …

—   Izbeidz! — Vinstons Kerbijs iesaucās.

Jāizmet ilūzija no galvas — lūk, kas jādara.

Nedrīkst pat domāt par to. Ļoti daudz jāstrādā, lai neatliek laika domām. Stipri jānogurst, lai iekristu guļvietā un tūdaļ aizmigtu ciešā miegā.

Vinstons Kerbijs atminējās, kas īsti darāms: jāuzrauga inkubatori, jāsagatavo augsne dārziem un tīrumiem, jāapkalpo atomģeneratori, jāsagādā lietaskoki celtniecības darbiem, jāizpēta un jāatzīmē kartē apkārtējā teritorija, kapitāli jāizremontē kuģis un ar robotiem jāsūta uz Zemi.

Viņš domāja tikai par to. Paredzēja arvien jaunu darāmo. Plānoja to daudzām dienām, mēnešiem un gadiem uz priekšu. Un beidzot izjuta apmierinājumu.

Viņš pilnīgi valdīja pār sevi.

No lejas atskanēja balsis, un domu pavediens pārtrūka.

Viņu sagrāba bailes. Pēc tam tās izgaisa. Uzliesmoja prieks, un viņš strauji devās uz durvīm.

Kāpnēs apstājās un pieķērās pie margām.

Smadzenes sacēla trauksmi, un prieks pagaisa. Palika vienīgi skumjas, neizturamas, drausmīgas skumjas.

Viņš pārredzēja daļu apakšstāva istabas, redzēja paklāju uz grīdas. Redzēja aizkarus, gleznas un atzveltnes krēslu, rotātu ar zelta inkrustācijām.

Vinstons Kerbijs ievaidēdamies apsviedās apkārt un aizbēga uz savu istabu. Viņš aizcirta durvis un atbalstījās pret tām ar muguru.

Istaba bija tāda, kādai tai pienācās būt, — kaila, nabadzīga, auksta.

Paldies dievam, viņš domāja. Paldies dievam!

No lejas atskanēja saucieni:

—   Vinston, kas jums noticis? Nāciet taču ātrāk.

Un cita balss:

—       Vinston, mēs svinam svētkus! Galdā gluži jauns sivēntiņš!

Un vēl viena balss:

—   Ar ābolu mutē!

Vinstons Kerbijs neatbildēja.

Gan jau tie pazudīs, viņš domāja. Tiem jāpazūd.

Taču, vēl to domājat, viņam jau nepārvarami gribējās atvērt durvis un mesties lejā pa kāpnēm. Uz turieni, kur viņu atkal gaidīja miers un vecie draugi …

Vinstons Kerbijs juta, ka viņa rokas aiz muguras tik spēcīgi spiež durvju kliņķi, it kā būtu pie tā piesalušas.

Viņš izdzirda soļus kāpnēs un balsis, draugu laimīgās balsis. Tie nāca viņam pakaļ.

DIENESTA SPECIFIKA

Viņš sapnī redzēja dzimto māju un atmodies ilgi nevēra vajā acis, lai vīziju aizkavētu. Kaut kas palika, taču šis «kaut kas» bija neskaidrs, izplūdis, zaudējis noteiktību un krāsas. Dzimtā māja… Viņš to iztēlojās, zināja, kāda tā ir, spēja atsaukt atmiņā tālo, neaizsniedzamo, taču nē — sapnī viss bija vēl spilgtāks.

Un tomēr viņš nevēra acis va]ā, jo pārlieku labi zināja, ko ieraudzīs, tāpēc visādi centās attālināt tikšanos ar netīro, nemājīgo būceni, kurā mitinājās. «Bijusi netīrība un mājīguma trūkums vien,» viņš domāja, «bet vēl tak ir šī apnicīgā vientulība, šī sajūta, ka atrodies svešatnē.» Kamēr acis ciet, var likties, ka sūrās īstenības nav, taču viņš jau atradās uz robežas, un tiešamības taustekļi jau sniedzās pēc sirsnības un siltuma apdvestās ainavas, kuru viņš velti mēģināja paturēt prātā…

Pietiek, ilgāk vairs nedrīkst. Sapņojuma tīmeklis kļuva pārlieku plāns un nedrošs, lai spētu pretoties realitātei. Gribi vai negribi, ver acis vaļā.

Tā arī ir: riebīgi. Nemājīgums, netīrība, bezcerība un slēpts naidīgums visapkārt, kura dēļ var prātā sajukt. Tagad jāsaņem sevi rokās, jāsadūšojas un jāceļas augšā, jāsāk vēl viena mokpilna diena.

Griestu apmetums bija saplaisājis un birža nost, atstādams lielus, nejaukus traipus. No sienām lobījās krāsa, tumši ūdens izplūdumi lika atcerēties lietu. Un smaka. Sen nevēdinātas telpas sasmakušais gaiss …

Skatīdamies griestos, viņš centās iedomāties debesis. Kādreiz viņš tās spēja saredzēt caur jebkuriem griestiem. Jo debesis bija viņa stihija — debesis un tuksnesīgais, brīvais kosmoss aiz tām. Tagad gan debesis, gan kosmoss ir zaudēti, viņam tie vairs nepieder.

Ieraksts darba grāmatiņā, rājiens personiskajā lietā — tas ir viss, kas nepieciešams, lai cilvēkam sabojātu karjeru, lai uz mūžu sagrautu visas cerības un viņu pašu nolemtu izraidīšanai uz svešu planētu.

Viņš apsēdās uz gultas malas, ar papēdi uztaustīja zemē nomestās bikses, uzvilka tās, iestī- vēja kājas puszābakos un piecēlās.

Šaura, draņķīga istabele. Toties lēta. Pienāks diena, kad arī tāda nebūs pa kabatai. Nauda ir pie beigām, un, kad pēdējā būs iztērēta, vajadzēs meklēt darbu, vienalga kādu. Varbūt bija vērts parū- f pēties par to agrāk, nenovilkt līdz pēdējam mirklim? Bet viņš nevarēja sevi piespiest to darīt. Saistīties darbā, apmesties te pavisam — tas nozīmēja atzīt, ka esi sakauts, pārvilkt krustu sapnim par atgriešanos mājās.

«Muļķi,» viņš klusībā sev teica, «kas gan tevi aizvilināja kosmosā?» Eh, ja vien varētu nokļūt mājās, uz Marsa, tad gan viņu vairs ne vilkšus no mājām neizvilktu. Atgriezīsies fermā, sāks saimniekot, kā tēvs vēlējās. Apprecēs Elīnu, ap- metīsies uz pastāvīgu dzīvi, lai citi muļķi, riskējot ar galvu, lidinās pa Saules sistēmu.

Romantika… Tā jauc prātus puišeļiem, pienapuikām ar jūsmīgām acīrn. Romantika, sapņi par tāliem ceļojumiem, par spulgu zvaigžņu acīm piebārstītām kosmosa dzīlēm, par dziedošajiem dzinējiem un auksto tēraudu, kas uzārda tukšuma tumsu un ncapdzīvotību, sapņi par miesas kamoliņā iedzīvināto drosmi un pārgalvību, kura met izaicinājumu bezgalībai.

Bet nekādas romantikas nebija. Viens vienīgs sūrs darbs, mūžīgs saspringums un smeldzošs nemiers, bailes, kas kremt dvēseli, cenšoties saklausīt pārtraukumus spēka iekārtas darbībā vai spalgus triecienus pret metāla apvalku… jebkuru no tūkstoš likstām, kas uzglūn cilvēkam kosmosā.

Paņēmis no naktsgaldiņa naudas maku, viņš iebāza to kabatā, izgāja gaitenī un nokāpa pa ļodzīgajām kāpnēm lejā.

Veca sašķiebusies terase. Nevaldāms, spēcīgs Zemes zaļums. Nejauka, pretīga krāsa, kas apdullina un izraisa iekšēju pretestību. Viss zaļš: zāle, krūmi, katrs koks. Skatoties uz zaļumiem pārāk ilgi, tā vien liekas, ka tie pulsē, trīs slepenā dzīvīgumā, un no tiem taču nav glābiņa, varbūt tikai ieslēdzoties kaut kur.

Zaļumi, spožā Saule, nogurdinošā svelme — tas viss padara Zemi neciešamu. Tiesa, no gaismas var paglābties, ar tveici arī kaut kā var tikt galā, bet zaļums ir visuresošs.

Viņš kāpa lejā no lieveņa, meklēdams kabatā cigaretes. Sataustīja sagumzītu paciņu un tajā vienu vienīgu saņurcītu cigareti. Pielipināja to pie lūpas, izmeta tukšo paciņu un vārtos apstājās, gudrodams, ko lai dara.

Taču šī domas piepūle bija ārišķīga, viņš jau iepriekš zināja, kā rīkosies. Izvēles nebija. Viens un tas pats atkārtojās diendienā nez kuru nedēļu.

Gan šodien, gan rīt, gan parit būs tas pats, iekārtts nebūs iztērēts pēdējais cents.

Bet pēc tam — jā, kas būs pēc tam?

Iestāties darbā un mēģināt vismaz tādējādi kaut ko gūt? Krāt naudu, kamēr sanāk biļetei līdz Marsam? Lai gan ikviens amats viņam uz kuģa ir liegts, tomēr pasažieris jāņem obligāti! Eh, tie ir veltīgi rēķini… Lai pietiekami daudz iekrātu, vajadzētu divdesmit gadus, bet kur lai tos ņem?

Viņš uzsmēķēja un lēnām slāja prom pa ielu. Pat cauri cigaretes dūmiem bija sajūtams nīstamais zaļumu smārds. Nogājis desmit kvartālus, viņš nonāca kosmodromā. Pret debesīm slējās kuģis. Viņš brīdi pastāvēja, to aplūkodams, tad devās uz nabadzīgo restorāniņu ieturēt brokastis.

«Kuģis», viņš domāja. «Tā ir zīme, kas iedveš cerības.» Dažudien neieraudzīsi nevienu, bet citkārt — vienlaikus trīs četrus. Šodien ir kuģis. Varbūt īstais.

«Kādreiz,» viņš klusībā sev teica, «es tomēr atradīšu kuģi, kas mani nogādās mājās.» Kuģi, kuram mehāniķis būs vajadzīgs kā ēst, un kapteinis pievērs acis uz kļūmīgo ierakstu darba grāmatiņā.

Taču viņš zināja, ka māna sevi. Katru dienu pats sev iegalvo vienu un to pašu. Laikam tāpēc, lai attaisnotu ikdienas vizītes kontraktu daļā. Pašapmāns, kas palīdz saglabāt cerības, nezaudēt dūšu. Pašapmāns, kas ļauj kaut kā pieciest drūmo, piesmakušo būceni un zaļo Zemi.

Viņš iegāja restorānā un apsēdās pie galdiņa.

Pienāca oficiante pieņemt pasūtījumus.

—   Atkal pankūkas? — tā vaicāja.

Viņš pamāja. Pankūkas ir lēts un sātīgs ēdiens, bet viņam pēc iespējas ilgāk jāizvelk ar naudu.

—   Šodien jūs atradīsiet savu kuģi, — oficiante sacīja. — Es to jūtu.

—  Varbūt, — viņš atsaucās, kaut gan īsti tam neticēja.

—   Es zinu, kas jums nospiež sirdi, — oficiante nerimās. — Zinu, cik tas smagi. Pati mocījos ilgās pēc dzimtenes, kad pirmoreiz devos projām no mājām. Domāju, ka nomiršu.

Viņš neko neatbildēja, jo juta, ka citādi zaudētu pašcieņu. Bet kāda velna pēc viņam tagad šī pašcieņa vajadzīga!

Protams, te nevarēja būt runa par parastajām ilgām pēc dzimtenes. Tā jau bija planetāra nostalģija, ilgas pēc citas kultūras, sāpes šķiršanās dēļ no visa pierastā, no visa, kam esi pieķēries.

Un te, sēdot un gaidot pankūkas, viņš atsauca atmiņā sapni: sarkanās kraujas, kas aizstiepās tālumā, sauso, dzestro gaisu, kas glāstīja ādu, zvaigžņu vizmu mijkrēslī, tālīnās smilšu vētras brīnumaino zeltu. Un zemei pieplakušo mājeli, un atzveltnī nekustīgi sēdošo sirmgalvi rietumpuses terasē.

Oficiante atnesa pankūkas.

«Pienāks diena,» viņš domāja, «kad vairs nespēšu paciest šīs pašmocības, šo žēlumu pašam pret sevi.» Viņš sen jau bija to atšifrējis, un sen jau bija laiks no tā atbrīvoties. Un tomēr samierinājās ar to, vēl vairāk, tas sāka noteikt viņa paša nodomus un rīcību. Kļuva viņam par vairogu un pašattaisnojumu, par virzošo spēku, kas ik brīdi sniedza atbalstu.

Viņš apēda pankūkas un norēķinājās.

—  Lai jums labi klājas, — oficiante smaidīdama novēlēja.

—   Paldies, — viņš atbildēja.

Tad vilkās projām pa ceļu, un oļi zem kājām čirkstēja, un Saule svilināja muguru, tomēr no zaļumiem viņš bija paglābts. Kails, bez dzīvības — izdedzis un pavisam klajš — pletās kosmodroms.

Sasniedzis mērķi, viņš piegāja pie pults.

—       Atkal jīis, — līgumslēdzējs pilnvarnieks sacīja.

—   Vai būtu kāds reiss uz Marsu?

—       Nē. Kaut gan uzgaidiet. Nesen te viens apprasījās …

Pilnvarnieks piecēlās un, izgājis aiz durvīm, kādu sauca.

Pēc brīža viņš atgriezās pie pults. Viņam pa pēdām sekoja nikns smagsvars, kam galvā bija naģene ar padzisušu, blāvu uzrakstu «Kapteinis». Citādi viņa uzvalks ne mazākā mērā neatbilda dienesta pakāpei.

—       Re, kur šis ir, — pilnvarnieks teica kapteinim. — Viņu sauc par Ensonu Kuperu. Pirmās klases mehāniķis, kaut gan personiskajā lietā …

—        Pie velna personisko lietu! — kapteinis ierēcās.

Viņš pievērsās Kuperam:

—   Vai «morisonus» pazīstat?

—   Kopš bērna kājas, — Kupers atbildēja.

Tā nebija taisnība, taču viņš bija pārliecināts, ka ar dzinējiem tiks galā.

—       Vispār dzinēji tā nekas, — kapteinis turpināja, — tikai reizēm mazliet niķojas un gražojas. Jums nāksies ar tiem paauklēties. Ne acis nevarēs nolaist. Ja aizsapņosieties — pagalam būsim.

—   Gan jau kaut kā, — Kupers sacīja.

—       Mehāniķis mani iegāza, ņēma un aizbēga. — Kapteinis, demonstrēdams savu nicinājumu pret mehāniķiem dezertieriem, nospļāvās uz grīdas. — Izrādījās, ka šim spēciņš par vāju.

—   Man spēka būs diezgan, — Kupers stingri noteica, jo zināja, kas gaidāms. Taču izvēles nebija. Ceļš uz Marsu veda caur «morisoniem».

—   Ja tā, tad ejam, — kapteinis sacīja.

—   Mirklīti, — pilnvarnieks iejaucās. — Tā neviens nedara. Jums jādod laiks viņam savākt savas mantiņas.

—   Man nav nekā, ko vākt, — Kupers iesprauda, atcerējies nožēlojamās skrandas, kuras bija palikušas viesnīcā. — Nekā vērtīga.

—   Jums jābūt skaidrībā, — pilnvarnieks, vērs- damies pie kapteiņa, turpināja, — ka Savienība nevar galvot par cilvēku, kuram ir tāda personiskā lieta.

—   Bet es nospļaujos uz to, — kapteinis atcirta.

—   Ja tik viņam ir jēga par dzinējiem. Man citu neko nevajag.

Līdz kuģim bija krietni ko iet. Pat jauns tas nebija bijis nekas īpašs, un ar gadiem labāks arī nebija kļuvis. Jā, vispār bija īstas mocības ar tādu lidot, nemaz jau nerunājot par auklēšanos ar «morisoniem» …

—   Neizjuks, nebaidieties, — kapteinis teica.

—  Turēs ilgāk, nekā jūs domājat. Taisni jābrīnās, uz ko ir spējīgs šāds krāms visiem velniem par spīti.

«Tikai vēl vienu reisu,» Kupers prātoja. «Lai tieku uz Marsu. Bet tur lai izjūk gabalu gabalos.»

—   Tas ir lielisks kuģis, — bez mazākās liekulības viņš sacīja.

Tad piegāja pie varenā stabilizatora un noglauda to ar roku. Smagais metāls, kuram krāsa jau sen bija nolobījusies, bija pavisam raibs no rūsas, un kaut kur tā dzīlēs mājoja saltums, it kā kuģis vēl nebūtu atdevis visu tajā iesūkušos kosmosa spelgoņu.

«Beidzot,» viņš domāja. «Pēc tik daudzu nedēļu gaidīšanas, lūk, kur galu galā ir inženiermākslas darinājums no tērauda, darinājums, kas nogādās mani mājās.»

Viņš atgriezās tai vietā, kur stāvēja kapteinis.

—       Varbūt ķersimies klāt, — viņš sacīja. — Gribu uzmest aci dzinējiem.

—   Tie ir kārtībā, — kapteinis atbildēja.

—   Iespējams. Tomēr es pārbaudīšu.

Viņš jau zināja, ka dzinēji nebūs nekādi labie, bet nevarēja ne iedomāties, ka tie būs tik draņķīgā stāvoklī. Lai cik nožēlojams izskatījās kuģis, taču «morisoni» bija vēl sliktāki.

—       Te krietni jāpastrādā, — viņš teica. — Ar tādiem dzinējiem nedrīkst doties reisā.

Kapteinis aizsvilās un nolamājās:

—       Ievērojiet, rītausmā izlidojam! Steidzams uzdevums!

—       Rītausmā arī izlidosim, — Kupers atcirta. — Tikai neiejaucieties.

Viņš sadalīja cilvēkiem darbu un pats četrpadsmit stundas no vietas rāvās bez pārtraukuma, ne gulējis, ne ēdis. Pēc tam, iežmiedzis īkšķi dūrē, ziņoja kapteinim, ka viss kārtībā.

Viņi laimīgi izkļuva cauri atmosfērai. Kupers atlaida vaļā dūri un atviegloti nopūtās. Tagad tikai jāuzmana, lai dzinējos nerastos traucējumi.

Kapteinis viņu izsauca un uzlika galdā pudeli.

—       Jūs, mister Kuper, tikāt galā daudz labāk, nekā es biju gaidījis.

—       Mēs vēl neesam tikuši galā, kaptein. Priekšā vēl tāls ceļš.

—       Mister Kuper, — kapteinis sacīja, — vai jums ir zināms, ko mēs vedam?

Kupers papurināja galvu.

—       Zāles, — kapteinis teica. — Tur plosās epidēmija. Vienīgi musu kuģis bija vairāk vai mazāk gatavs reisam. Tāpēc arī sūtīja mūs.

—   Būtu ļāvuši vispirms izremontēt dzinējus.

•— Tam nebija laika. Katra minūte dārga.

Visaptveroša noguruma apdullināts, Kupers

iedzēra malku no glāzītes.

—  Jūs sakāt — epidēmija? Kāda īsti?

—       Smilšu drudzis, — kapteinis atbildēja. — Jūs laikam gan zināt, ko tas nozīmē.

Aiz nāves drausmām Kupcram auksti drebuļi pārskrēja pār kauliem.

—       Zinu. — Viņš izdzēra atlikušo viskiju un piecēlās. — Es nu iešu, šef. Jāpieskata dzinēji.

Viņš atgriezās mašīntelpā un, iekritis atzveltnī, klausījās dzinēju dziesmu, kas skanēja ikvienā kuģa šūniņā. Tiem jādarbojas bez pārtraukuma. Tagad tas ir skaidrāks par skaidru. Lieta tāda, ka ne tikai jāatgriežas mājās, bet arī jānogādā dzimtajai planētai zāles, kuras tā gaida.

«Apsolu,» viņš klusībā teica, «apsolu, ka nokļūsim galā.»

Diendienā dvēseli plosošas, gandrīz neciešamas sprauslu rēkoņas un šo velnišķīgo «morisonu» dārdoņas pavadījumā viņš netaupīja ne komandu, ne sevi.

Kāds nu tur miegs — labi, ja izdevās uz dažām minūtēm kur piemesties. Kādas nu tur pusdienas — ja vien skrejot mazliet ko iekoda. Darbs un darbs, bet vēl sliktāk — šī mūžīgā ieklausīša- nās, kad viss ķermenis saspringst gaidās: nupat dzinēji sāks raustīties … Vai iešķindēsies metāls, vēstīdams nelaimi.

«Un kāpēc gan,» galvā pulsēja neskaidra doma, «kāpēc cilvēks dodas kosmosā? Kālab uzņemas tādu darbu?» Protams, te, mašīntelpā, blakus no

lietotajiem dzinējiem, tu jūties sliktāk nekā citos nodalījumos. Tomēr arī tur dzīve nav salda. Kuģa atmosfēra nervozitātes piesātināta, taču visļaunākais ir tumšās, nomācošās bailes no kosmosa, no tā, ko kosmoss var nodarīt kuģim un cilvēkiem.

Uz jauniem, lielākiem kuģiem stāvoklis, šķiet, ir labāks, un arī tikai nedaudz. Joprojām pieņemts pasažierus un parceļotajus, kuri lido apgūt citas planētas, piebāzt ar nomierinošām zālēm. Lai neuztraucas, lai asi nereaģē uz neērtībām, neļaujas panikai.

Taču ar komandu tā nedrīkst rīkoties. Tai jātur acis vaļā, jābūt gatavai uz visu. Tās pienākums visu paciest.

Varbūt pienāks laiks, kad kuģi būs pietiekami lieli, dzinēji un degviela pietiekami kvalitatīva, kad cilvēka bailes kosmosa tukšuma priekšā mazināsies. Tad būs vieglāk. Bet līdz tarn droši vien vēl ir ļoti tālu. Jo ir jau pagājuši divsimt gadi, kopš Kupera priekšteči vieni no pirmajiem aizlidoja apgūt Marsu.

«Ja es neapzinātos, ka atgriežos mājup,» viņš klusībā prātoja, «tad to neizciestu, neizturētu.» Pat te, kur allaž valda smirdoņa, viņš juta dzimtās planētas sausā, dzestrā gaisa smaržu. Cauri lidojošā kuģa metāla apvalkam, cauri neskaitāmām jūdzēm tumsas viņš saskatīja maigās rieta krāsas sārtajās kraujās. Tā bija viņa priekšrocība salīdzinājumā ar citiem. Vienīgi doma par atgriešanos mājās palīdzēja izturēt.

Dienas ritēja lēnām, un dzinēji darbojās, un cerība viņa dvēselē pieņēmās spēkā. Līdz beidzot cerību nomainīja triumfs.

Un pienāca diena, kad kuģis kā vēja nests slīdēja lejup caur salto, retināto atmosfēru, sāka nolaisties un beidzot nosēdās.

Viņš pastiepa roku, pagrieza slēdzi — dzinēji iekaucās un aprima. Klusums ieskāva nogurušo tēraudu, kas no ilgās dūkoņas bija kļuvis ciets.

Klusuma apdullināts, viņš stāvēja blakus dzinējiem un juta, ka absolūts klusums viņā vieš šausmas.

Tad nogāja gar dzinējiem, ļaudams rokai slīdēt metālam pāri, glāstīdams to kā dzīvnieku, un ar izbrīnu un vieglu nepatiku juta dvēselē dzimstam savādu maigumu pret mašīnām.

Un kāpēc gan arī ne? Dzinēji ir pārveduši viņu mājās. Viņš bija noņēmies, nopūlējies gar tiem, lādējis, uzmanījis tos, gulējis tiem blakus — un nu tie ir atgādājuši viņu mājās.

Bet, atklāti runājot, viņš taču ne visai bija uz to cerējis.

Te pēkšņi viņš pamanīja, ka ir palicis viens. Komanda bija metusies uz trapu, tiklīdz viņš pagrieza slēdzi. Ari pašam ir laiks iet ārā. Un tomēr viņš mirkli aizkavējās klusajā nodalījuma, beigas velreiz pārlaizdams visam skatienu. Pilnīgā kārtībā. Nekas nav aizmirsts.

Viņš pagriezās un lēnām devās pa trapu augšup, uz lūku.

Augšā sastapa kapteini. Bet apkārt raķetei uz visām pusēm pletās sarkanas kraujas.

—   Citi jau aizgaja, tikai intendantūras dienesta priekšnieks palika, — kapteinis sacīja. — Es gaidu jūs. Mister Kuper, jūs lieliski tikāt galā ar dzinējiem. Priecājos, ka devāties reisā kopā ar mums.

—   Pēdējais reiss, — Kupers atbildēja, ar skatienu noglāstīdams sarkanās nogāzes. — Pietiek klīst apkārt pa pasauli.

—  Dīvaini, — kapteinis sacīja. — Jūs acīmredzot esat no Marsa.

—       Tieši ta. Un no paša sakta gala vajadzēja sēdēt mājās.

Kapteinis cieši noraudzījās viņā un atkārtoja:

—   Dīvaini.

—   Nav nekā dīvaina, — Kupers iebilda. — Es…

—       Es arī norakstos no kuģa, — kapteinis viņu pārtrauca. — Šo kuģi uz Zemi,vadīs cits komandieris.

—       Tādā gadījumā, — Kupers pārtvēra, — tiklīdz būsim pametuši kuģi, es uzstāšos.

—   Labi. Taču vispirms — potēšana.

Viņi nokāpa lejā pa trapu un pāri laukam soļoja uz kosmoostas ēkām. Pretī rēkdamas traucās mašīnas, dodamās uz kuģi pēc kravas.

Bet Kupers pilnībā ļāvās sajūtai, ko nabadzīgajā istabelē uz Zemes bija izbaudījis miegā: juta vieglā, dzestrā gaisa spirdzinošo smaržu, mazākas gravitācijas dēļ spēra elastīgāku soli, redzēja, kā neskartās sarkanās kraujas trauksmaini tiecas pretī blāvajai Saules spozmei.

Ārsts viņus gaidīja sava šaurajā kabinetā.

—       Atvainojiet, — viņš sacīja, — bet jūs jau zināt noteikumus.

—       Ak, šie noteikumi, — kapteinis atbildēja. — Kaut gan laikam tas ir nepieciešams.

Viņi apsēdās atzveltnes krēslos un uzrotija piedurknes.

—       Saturieties, — ārsts brīdināja. — Injekcija izraisa stipru satricinājumu.

Tā ari notika.

«Iepriekš bija tieši tāpat,» Kupers domāja. «Katrreiz. Butu laiks pierast.»

Viņš gurdi atlaidās atzveltnī, gaidīdams, kad pāries slābanums un šoks. Ārsts sēdēja pie sava galda, vērodams viņus un arī gaidīdams, kad šie atgūsies.

—   Vai reiss bija grūts? — viņš beidzot vaicāja.

—  Vieglu reisu nav, — kapteinis nikni attrauca.

Kupers papurināja galvu.

—   Šis bija visgrūtākais. Dzinēji …

—   Kuper, piedodiet man, — kapteinis sacīja.

—  Taču šoreiz nekādas krāpšanas nebija. Mēs patiešām vedām zāles. Tc no tiesas plosās epidēmija. Un mans kuģis izrādījās esam vienīgais. Gribēju likt to kapitālremontā, taču nebija laika.

Kupers piekrītoši pamāja.

—   Atminos, — viņš atbildēja.

Tad ar mokām piecēlās un caur logu paskatījās uz auksto, naidīgo, svešādo Marsa peizāžu.

—   Bez suģestijas, — viņš kategoriski noteica,

—  es neparko nebūtu ticis galā.

Pēc tam pagriezās pret ārstu.

Vai kādreiz mēs varēsim iztikt bez tā?

Ārsts pamāja.

—        Bez šaubām. Kad kuģu drošība būs uzlabojusies. Un cilvēks būs apradis ar kosmiskajiem ceļojumiem.

—   Šī nostalģija nomoka līdz nāvei.

—       Citas izejas nav, — ārsts teica. — Mums nebūtu neviena kosmonauta, ja viņi katrreiz neatgrieztos mājās.

—       Taisnība, — kapteinis pievienojās. — Neviens, arī es pats, nespētu izturēt šādas likstas tikai plikas naudas dēļ.

Kupers pavērās pa logu uz smilšaino ainavu, un viņam pār muguru pārskrēja auksti drebuļi. Drūmāku vietu …

«Kāds idiotisms — mētāties pa kosmosu,» viņš domāja, «kad mājās ir tāda sieva kā Dorisa un divi bērneļi.» Un pēkšņi dvēselē modās neprātīga vēlēšanās viņus redzēt.

Pazīstami simptomi. Atkal nostaļģija, taču tagad tās ir ilgas pēc Zemes.

Ārsts izņēma no naktsskapīša pudeli un ar devīgu roku piepildīja trīs mēriņus.

—       Tagad labāk iedzeriet šito, — viņš sacīja, — un pacentīsimies visu aizmirst.

—       It kā mēs spētu atcerēties, — Kupers pavīpsnāja.

—       Galu galā, — kapteinis mākslotā jautrībā sacīja, — uz lietām jāraugās ar aukstu prātu. Te ir runa tikai par mūsu dienesta specifiku.

BURVĪGĀ

Mašīna bija lieliska.

Tieši tāpēc mēs viņu nosaucām par Burvīgo. Un pieļāvām lielu kļūdu. Tā, bez šaubām, nebija vienīgā kļūda, tomēr pirmā gan, un, ja mēs nebūtu nosaukuši savu mašīnu par Burvīgo, varbūt viss vēl būtu nokārtojies.

Runājot tehniskā valodā, Burvīgā bija PPR — planetāro pētījumu robots. Tā apvienoja sevī kosmisko kuģi, operāciju bāzi, sintezatoru, analizatoru, komunikatoru un daudz ko citu. Pārāk daudz visa cita. Tur arī slēpās mūsu nelaime.

īstenībā mums nemaz nebija jālido ar Burvīgo. Bez mums ta būtu tikusi gala daudz labāk. Plan<L> tāros pētījumus tā varēja veikt patstāvīgi. Taču pēc noteikumiem šīs klases robotu vajadzēja pavadīt ne mazāk kā trim cilvēkiem. Un, dabiski, palaist robotu vienu pašu bija mazliet bail: tas taču bija būvēts divdesmit gadu un šim pasākumam bija izšķiesti desmit miljardi dolāru.

Un gods kam gods — Burvīgā bija brīnumu brīnums. Tā bija stāvgrūdām piebāzta ar senso- riem, kuri deva iespēju stundā iegūt vairāk informācijas, nekā mēneša laika savāktu liela pētnieku nodaļa. Burvīgā ne vien vaca datus, bet arī salī

dzināja tos, kodēja, ierakstīja magnētiskajā lentē un, elpu neatņemdama, pārraidīja Centram, kas atradās uz Zemes.

Elpu neatņemdama… Ta taču bija runāt nespējīga mašīna.

Vai es teicu «runāt nespējīga»?

Tai bija visi maņu orgāni. Ta> pat varēja runāt. Varēja un runāja. Pļāpaja bez mitas. Un noklausījās visas mūsu sarunas. Lasīja, skatīdamās mums pāri plecam, un deva nelūgtus padomus, kad spēlējām pokeru. Lāgiem mums gribējās to nosist, nūja, bet nedrīkst jau nosist robotu … tik pilnīgu robotu. Ko lai dara — tā bija desmit miljardus dolāru vērta, un tai vajadzēja aizgadāt mūs atpakaļ uz Zemi.

Mūs tā aprūpēja labi. Tas nav noliedzams. Sintezēja pārtiku, gatavoja un pasniedza galda ēdamo. Regulēja temperatūru un mitrumu. Maz- gaja un gludināja mūsu drēbes, ja nepieciešams, arstēja mūs. Ķad Bens bija saķēris iesnas, tā sabrūvēja pudeli nez kadas mikstūras, un nākamajā dienā slimība bija kā ar roku atņemta.

Mēs bijām pavisam trīs — mūsu radists Dži- mijs Robinss, robotu avārijas montieris Bens Pa- nss, un es, tulks, kuram šajos apstakļos ar valodām neiznāca strādāt.

Mēs nosaucām mašīnu par Burvīgo, bet to nevajadzēja darīt nekādā ziņā. Pēc tam vairs neviens un nekad nedeva vārdu šiem pārgudrajiem robotiem, tie gluži vienkārši saņēma numuru. Kad Centrā uzzināja, kas ar mums noticis, šīs kļūdas atkārtošanu sāka uzskatīt par kriminālnoziegumu.

Taču, manuprāt, viss sākas ar to, ka Džimijs pēc savas dabas ir dzejnieks. Viņš rakstīja pretīgus dzejoļus, par kuriem var teikt tikai vienu: paretam tajos gadījās arī atskaņas. Bet biežāk to nemaz nebija. Taču viņš noņēmās gar tiem ar tādu enerģiju un nopietnību, ka ne Bens, ne es iesākumā neuzdrošinājāmies viņam to pateikt. Laikam viņu 110 dzejošanas varētu atturēt tikai nožmie- dzot.

Un vajadzēja nožmiegt.

Saprotams, arī nosēšanās uz Medus Mēneša darīja savu.

Tomēr tas no mums nebija atkarīgs. Šī planēta mūsu lidojuma sarakstā bija trešā, un mūsu uzdevums, pareizāk sakot, Burvīgās uzdevums ietvēra arī nolaišanos uz tās. Zināms, mēs bijām tikai līdzdalībnieki.

Vispirms — planēta nesaucās Medus Mēnesis. Tai bija numurs. Taču jau pēc dažām dienām mēs tai devām vārdu.

Es neesmu no kaunīgajiem, tomēr aprakstīt Medus Mēnesi atsakos. Es nemaz nebrīnītos, ja uzzinātu, ka Centrā mūsu ziņojums līdz pat šim laikam glabājas aiz atslēgas. Ja jūs esat ziņkārīgs, tad varat uzrakstīt uz turieni un palūgt, lai atsūta informāciju ar numuru ER 56-94. Par uzziņu naudu neņem. Tomēr negaidiet pozitīvu atbildi.

Uz Medus Mēneša Burvīgā ar saviem pienākumiem lieliski tika galā, un man galva griezās, kad noklausījos lenti, ko Burvīgā bija ielikusi raidītājā nosūtīšanai uz Zemi. Tā kā biju tulks, manos pienākumos ietilpa izskaidrot to, kas notika uz planētām, kuras mēs pētījām. Bet attiecībā uz Medus Mēneša iemītnieku uzvedību jāsaka, ka to nav iespējams izteikt par ar vārdiem «visvisādas izdarības» . ..

Centrā ziņojumus analizē nekavējoši. Bet uz vietas analizēt tos ir krietni vieglāk.

Baidos, ka no manis bija maz labuma. Droši vien, lasot manu ziņojumu, varēja redzēt, ka esmu to rakstījis, aiz brīnumiem muti atplētis un no kauna sarkaniem vaigiem.

Galu gala mēs atstājām Medus Mēnesi un traucāmies kosmosā. Burvīgā devās uz nākamo planētu, kas bija norādīta lidojuma sarakstā.

Burvīgā bija neparasti klusa, un tāpēc mums būtu vajadzējis noprast, ka notiek kas nelāgs. Taču mēs priecājāmies, ka šī uz brīdi ir aizvērusies, un nepainteresējāmies, kāds ir klusēšanas iemesls. Mēs tikai atpūtāmies.

Džimijs nopūlējās gar poēmu, kura lāgā nepadevās, bet es ar Benu situ kārtis, kad Burvīgā negaidīti sāka runāt.

—       Labvakar, zēni, — tā visai nedroši sacīja, kaut gan parasti balss viņai bija skaļa un enerģiska. Cik atceros, nodomāju, ka šai bojājums radies balss iekārtā.

Džimijs bija ar sirdi un dvēseli iegrimis dzejoļu rakstīšanā, bet Bens pārdomāja nākamo gājienu, un neviens no viņiem neatsaucās.

Es sacīju:

—   Labvakar, Burvīgā. Kā tev šodien klājas?

—       Ak, lieliski, — tā atbildēja ar vieglām trīsām balsī.

—       Tad jau labi, — es teicu, cerēdams, ka ar to saruna beigsies.

—   Nupat nolēmu, — Burvīgā man pavēstīja,

—  ka mīlu jūs.

—       Tas ir ļoti jauki no tevis, — es viņai piebalsoju, — arī es tevi mīlu.

—   Bet es no visas tiesas mīlu, — šī neatlaidās.

—   Esmu visu daudzkārt pārlikusi. Es mīlu jūs.

—        Kuru no mums? — es apvaicājos. — Kurš ir tas laimīgais?

Es klusībā pavīpsnāju, tiesa, mazliet mulsi, jo Burvīgā jokus nesaprata.

—   Visus trīs, — tā sacīja.

Šķiet, es nožāvājos.

—        Iecere nemaz nav tik slikta. Tā varēs iztikt bez greizsirdības.

—       Jā, — Burvīgā teica. — Es mīlu jūs un bēgu kopā ar jums.

Bens notrīcēja un, pacēlis galvu, jautāja:

—   Kurp tad mēs bēgam?

—       Tālu, — tā atbildēja. — Turp, kur būsim vieni.

—       Ak kungs! — Bens iebļāvās. — Vai, tavu- prat, šī no visas tiesas …

Es papurināju galvu.

—   Nedomāju gan. Kaut kas ir sabojājies, bet…

Pietrūcies kājas, Bens aizķēra galdu, un visas

kārtis izbira pa grīdu.

—   Iešu palūkoties, — viņš sacīja.

Džimijs atrāvās no sava bloknota.

—   Kas noticis? *

—       Pie visa esi vainīgs tu ar saviem dzejoļiem!—• es uzkliedzu un ņēmos pēdējiem vārdiem nozākāt viņa dzeju.

—       Es mīlu jūs, — Burvīgā sacīja. — Esmu iemīlējusi jūs uz mūžu. Vienmēr par jums gādāšu. Jūs redzēsiet, cik liela ir mana mīlestība, un kādreiz iemīlēsiet mani…

—   Aizveries! — es pavēlēju.

Bens atgriezās viscaur nosvīdis.

—       Mēs esam novirzījušies no kursa, bet rezerves vadības kabīne ir slēgta.

—   Vai to nevar uzlauzt?

Bens pakratīja galvu.

—       Pēc manām domām, Burvīgā to izdarījusi tīšām. Ja tā, tad esam pagalam. Mēs nekad ne- atgriezīsimies uz Zemes.

—   Burvīgā, — es stingri sacīju.

—   Jā, mīļotais.

—   Izbeidz to uz līdzenas vietas!

—   Es jūs mīlu, — Burvīga nerimās.

—        Pie visa vainīgs Medus Mēnesis, — Bens noteica. — Šī saklausījusies visādas muļķības uz tās nolādētās planētas.

—   Uz Medus Mēneša, — es Benu atbalstīju,

—  un no Džimija pretīgajām rīmēm.

—       Tās nav vis pretīgas rīmes, — Džimijs pietvīcis aizstāvējās. — Kad mani nodrukās…

—       Kāpēc gan tu nevarētu rakstīt par karu vai par medībām, vai par lidojumu kosmosa dzīlēs, vai par ko lielu un cēlu, nevis tādas muļķības kā: «Uz mūžiem iemīlēju tevi, pie manis lido tu, mans prieks» — un tā joprojām …

—        Nomierinies, — Bens ieteica. — Nav labi visu vainu uzvelt Džimijam. Galvenais iemesls ir Medus Mēnesis.

—        Burvīgā, — es sacīju, — met ara no galvas šīs blēņas. Tu taču ļoti labi zini, ka mašīna nevar mīlēt cilvēku. Tas ir taisni smieklīgi.

—       Uz Medus Mēneša,— Burvīgā sacīja, — bija redzami visvisādi skati, kuri …

—       Aizmirsti Medus Mēnesi. Tā ir nenormāliba. Vari izpētīt miljardu planētu un neko tadu neieraudzīsi.

—   Es jūs mīlu, — Burvīgā ietiepīgi atkārtoja.

—  un mēs bēgam.

—        Kur gan viņa ir dzirdējusi, ka iemīlejušies bēg? — Bens jautaja.

—       Ar šīm banālajam muļķībām viņu piebāza vēl uz Zemes, — es sacīju.

—        Nepavisam ne ar banalam muļķībām, — Burvīgā protestēja. — Lai es sekmīgi tiktu galā ar savu darbu, man nepieciešami visdažādākie dati par cilvēka iekšējo pasauli.

—   Sai lasīja priekšā romānus, — Bens sacīja.

—   Pagaidi tikai, kā grābšu ciet to smurguli, kas izvēlējās priekšā lasīšanai romānus, ta slapjums vien pāri paliks.

—        Paklau, Burvīgā, — es sāku lūgties, — nu 1 i vesela, mums nav nekādu iebildumu. Tikai neaizbēdz pārlieku tālu.

—       Es nevaru riskēt, — Burvīgā teica. — Ja es atgriezīšos uz Zemes, jūs mani atstāsiet.

—       Ja mēs neatgriezīsimies, mūs sāks meklet un atradis.

—   Pilnīgi pareizi, — Burvīgā bija vienisprātis.

—   Tieši tāpēc, mīļotais, mēs arī bēgam. Mēs aizbēgsim tik tālu, ka mūs nekad neatradīs.

—      Dodu tev pēdējo iespēju visu labi pārdomāt, — es sacīju. — Ja tu neapdomāsies, pa radio paziņošu uz Zemi un …

—   Jūs nevarat pārraidīt uz Zemi, — viņa iebilda.

—   Es demontēju aparatūru. Un, kā jau uzminēja Bens, vadības kabīnes durvis ir ieķīlētas. Jūs neko nevarat padarīt. Kāpēc gan lai jūs neatteiktos no muļķīgās iespītības un neatbildētu uz manām jūtām?

Bens, uz visām četrām rāpodams pa grīdu, sāka uzlasīt kārtis. Džimijs nometa bloknotu uz galda.

—        Re nu, šis ir tas gadījums, kur tu vari sevi parādīt, — es sacīju. — Izmanto to. Iedomājies vien, kādu odu tu varētu sacerēt par cilvēka un mašīnas mīlestību, kas nenoveco un ir mūžīga.

—   Ej ratā, — Džimijs atbildēja.

—   Nevajag, zēni, — Burvīgā mūs kaunināja.

—  Man vis negribētos, ka jūs manis dēļ saplēstos. Viņa runāja tādā tonī, it kā mēs jau piederētu

šai . .. Tomēr zināmā mērā tā arī bija. No Burvīgās aizmukt nav iespējams, un, ja mums neizdosies to atrunāt no bēgšanas kopā ar mums, tad esam pagalam.

—   Mēs visi neesam tev piemēroti tikai viena iemesla dēļ, — es tai sacīju. — Salīdzinājumā ar tevi mūsu mūžs ir īss. Lai kā tu par mums rūpētos, pēc gadiem piecdesmit mēs nomirsim. Aiz vecuma. Un kas tad būs? . •

—    Sī būs atraitne, — Bens sacīja. — Asarās mirkstoša nabaga atraitnīte. Un pat bērniņu nebūs, kas sniegtu mierinājumu.

—   Esmu domājusi par to, — Burvīgā atbildēja. — Es esmu apdomājusi visu. Jums nebūs jāmirst.

—   Bet tas tak nav iespējams …

—   Ja mīlestība ir tik liela kā manējā, tad nav nekā neiespējama. Es neļaušu jums mirt. Es jūs pārāk stipri mīlu, lai ļautu mirt.

Pēc kāda brītiņa mēs metām tai mieru un devāmies gulēt, bet Burvīgā izslēdza gaismu un nodziedāja mums šūpļadziesmu.

Griezīgās šūpļadziesmas pavadījumā iemigt nebija iespējams, un mēs sākām bļaut, lai šī aizveras un ļauj gulēt. Taču viņa turpināja dziedāt tikmēr, kamēr Bens trāpīja ar kurpi balss iekārtā.

Arī pēc tam es neiernigu uzreiz, bet gulēju un kavējos pārdomās.

Sapratu: kaut* kas ir jāizdomā, bet tā, lai viņa nezinātu. Tomēr tas bija ļoti grūti izdarāms, jo Burvīgā nepārtraukti vēroja mūs. Tā deva padomus, klausījās, lasīja, pārliekusies mums pār plecu, un ne mazāko kustību, ne kādu vārdiņu no viņas noslēpt nebija iespējams.

Zināju, ka var paiet visai ilgs laiks, tāpēc nedrīkstam zaudēt pacietību un padoties panikai. Bet, ja izkulsimies, tad mums gluži vienkārši būs laimēj ies.

Nosnaudušies sasēdāmies puslokā un, nebil- stot ne varda, klausījāmies Burvīgajā, kas mums izklāstīja, kāda laime mūs gaida. Ta sakot, katrā no mums ietverta vesela pasaule, un mīlestības priekšā viss sīkais kļūst nesvarīgs.

Puse vārdu, ko tā lietoja, bija aizgūti no Dži- mija idiotiskajiem dzejoļiem, bet pārējie — no sentimentālajiem romāniem, kurus kāds bija lasījis šai priekšā uz Zemes.

Brīžiem mani pārņēma nevaldāma vēlēšanās piecelties un iztaisīt no Džiinija kotleti, taču es iegalvoju sev, ka tagad jau vairs neko nevar darīt, no viņa piekaušanas tikpat nebūs nekādas jēgas.

Džimijs bija ierāvies kaktā un kaut ko rakstīja bloknotā, bet es brīnījos: nav nu gan nemaz kauna, pēc visa notikušā vēl iedrošinās rakstīt!

Viņš rakstīja vien tālāk, plēsdams āra lapas un mezdams tās zemē, un laiku pa laikam lādēdamies.

Viena lapiņa sviežot iekrita man klēpī un, cenzdamies to notraukt, izlasīju:

«Nevīža un smulis es, Sliņķis īsts bez bēdu, Mīlas bezgalīgās tavas Necienīgs es esmu.»

Pagrābu lapiņu, sagumzīju un metu Benam, bet viņš to atsita atpakaļ. Sviedu atkal — viņš no jauna atsita.

— Ko tev vajag, velns parāvis? —1 viņš rupji noprasīja.

Iesviedu saburzīto papīriņu viņam tieši sejā, šis jau cēlās augšā, lai man pamatīgi sadotu, bet pēkšņi acīmredzot pēc mana skatiena noprata, ka tā nav vienkārši bezkaunība. Viņš pacēla papīra lodīti un kā jokodamies sāka to vīstīt vaļa, līdz izlasīja rakstīto. Pēc tam atkal sagumzīja papīriņu.

Burvīgā noklausījās katru vārdu, tāpēc skaļi sarunāties nevarējām. Izturēties arī vajadzēja nepiespiesti, lai neizraisītu aizdomas.

Un tā pamazām sākām spēlēt teātri. Var jau būt, ka lomās iejutāmies daudz lēnāk, nekā būtu vajadzējis, taču, lai tēlojums nezaudētu pārliecības spēku, pārspīlēt nedrīkstēja.

Tēlojām pārliecinoši. Iespējams, ka bijām dzimuši nevīžas, jo nepagāja ne nedeļa un mūsu dzīvojamās telpas bija pārvērtušās par cūkkūti.

Visur izmētājām apģērba gabalus. Netīro veļu nelikām mazgāšanas nodalījumā, kur Burvīgā to parasti mazgāja. Trauku kaudzes atstājām uz galda, nenovācot mazgātājā. Pīpes izdauzījām tieši uz grīdas. Neskuvāmies, netīrījām zobus, nemazgājāmies.

Burvīgā zaudēja pašsavaldīšanos. Tās pie kārtības pieradušais robota intelekts vai sprāga aiz dusmām. Šī mūs lūgtin lūdzās, gremzās, lāgiem arī pamācīja, taču lietas, tāpat kā iepriekš, mētājās, kur pagadās. Teicām, ja tā mūs mīl, lai samierinās ar mūsu nevīžīgumu un lai ņem par labiem tādus, kādi esam.

Pēc pāris nedēļām mēs uzvarējām gan, taču tā nebija kārotā uzvara.

Balsī, kurā skanēja sāpes, Burvīgā teica, ka mēs varot dzīvot kā cūkas, ja reiz mums tā lab- patīkot. Šī samierināšoties ar to. Tās mīlestība esot pārāk liela, lai to varētu ietekmēt tāds sīkums kā personiskā higiēna.

Tātad mūsu iecere neizdevās.

Es, piemēram, par to ļoti priecājos. Gadiem ilgais pieradums pie kuģa tīrības sacēlās pret tādu dzīves veidu, un es nezinu, cik ilgi vēl būtu izturējis.

Bezjēdzīgi jau bija bijis kaut ko tādu aizsākt.

Mēs aptīrījāmies, nomazgājāmies. Burvīgā bija sajūsmā, tā apveltīja mūs ar mīļiem vārdiem, un tas bija vēl ļaunāk nekā visa iepriekšējā grcmša- nās. Šī domāja, ka ir aizkustinājusi mūs ar savu pašuzupurēšanos, ka tādēļ mēs šai pieglaimojamies, un balss tai skanēja kā skolniecei, kuru tās sapņu princis uzlūdzis uz universitātes ballīti.

Bens mēģināja atklāti aprunāties ar viņu par dažiem intīmās dzīves jautājumiem (par kuriem šī, protams, jau zināja) un centās viņu pārsteigt, izstāstot, kāda nozīme mīlestībā ir fizioloģiskajam faktam.

Burvīgā jutās apvainota, taču ne tādā mērā, lai tiktu izkliedētas viņas romantiskās noskaņas un normalizētos attieksme pret mums.

Skumīgā balsī, kurā jautās dusmas, tā paziņoja, ka mēs aizmirstot mīlestības dziļāko jēgu. Šī ņēmās skaitīt vispliekanākos Džimija dzejoļus par mīlestības cildenumu un skaidrību, un mums nebija nekā, ko teikt. Mēs gluži vienkārši bijām iedzīti sprukās.

Joprojām domājām, ko lai dara, nevis runājām, jo Burvīgā visu būtu dzirdējusi.

Dažas dienas neko neuzsākām, būdami pavisam nospiestā garastāvokli.

Un, manuprāt, neko arī nevarējām pasākt. Es drudžaini mēģināju atcerēties, kā vīrietis var atgrūst sievieti.

Lielum lielā daļa sieviešu necieš azarta spēles. Tomēr vienīgais, kas viņās izraisa dusmas, ir bailes par savu labklājību. Šajā gadījumā tādas bailes nav iedomājamas. Ekonomiskā ziņā Burvīgā ir pilnīgi neatkarīga. Mēs neesam t^s maizestēvi.

Vairums sieviešu necieš žūpošanu. Un atkal —

aiz bailēm par savu labklajību. Turklāt uz kuģa nav nekādu dzērienu.

Dažas sievietes sarīko skandālu, līdzko vīrs nenakšņo mājās. Mums nebija, kur iet.

Neviena sieviete neieredz sāncenses. Bet te sieviešu nebija… lai arī ko Burvīgā par sevi domātu. Nebija nekā, ar ko atvairīt Burvīgo.

Un strīdēties ar viņu — kāda gan tur jēga! Tas viss būtu noderējis, ja Burvīgā bijusi sieviete. Bet tā ir tikai robots.

Jājautā: kā lai sanikno robotu?

Nevīžība satrauca akurātības iemiesojumu. Taču ar to viņa vēl spēja samierināties. Nelaime bija tā, ka galvenais slēpās kur citur.

Bet kas robotam… ikvienai mašīnai ir pats galvenais?

Ko mašīna vērtē augstu? Ko idealizē?

Vai kārtību?

Nē, no šīs puses mēs mēģinājām viņai piekļūt, bet nekas nesanāca.

Vai veselo saprātu?

Protams.

Un ko vēl?

Vai raženu darbu? Noderīgumu?

Mans prāts darbojās drudžaini — taču apjēgt neko nespēju. Vai tad ir iespējams izlikties vājprātīgam, un vēl šādā niecīgā platībā, visuzino- šas, gudras mašīnas iekšienē? Pat veselā saprāta vārdā?

Un tomēr es gulēju un domāju par visāda veida nepieskaitāmību. Bet ar to var apmuļķot cilvēkus, nevis robotu.

Robotu iespējams pievārēt ar galveno… Bet kāds ir pats galvenais plānprātības veids? Acīmredzot robotu pa īstam varētu šausmināt tikai vājprāts, kura deļ tiktu zaudēta spēja veikt lietderīgu darbību.

Rokā ir!

Es grozīju šo domu gan šā, gan tā, apvērtēju no visām pusēm.

Tā bija nevainojama!

Jau kopš paša sākuma no mums labuma bija visai maz. Devāmies lidojumā vienīgi tāpēc, ka Centra likumi neatļāva sūtīt Burvīgo vienu pašu. Mūsu noderīgums bija tikai potenciāls.

Kaut ko jau mēs darījām. Lasījām grāmatas, rakstījām drausmīgus dzejoļus, sitām kārtis un strīdējāmies. Gandrīz visu laiku ar kaut ko noņē- māmies. Kosmosā ir tā: vienā gabalā dari kaut ko, lai cik bezjēdzīga vai bezmērķīga tev šī nodarbošanās šķistu.

No rīta pēc brokastīm, kad Benam sagribējās paspēlēt kārtis, es atteicos sastādīt viņam kompāniju. Apsēdos uz grīdas un atspiedos ar muguru pret sienu. Pat nepapūlējos apsēsties uz krēsla. Nesmēķēju, jo smēķēšana jau ir nodarbošanās, un stingri nolēmu kļūt tik inerts, cik vien dzīvam cilvēkam tas iespējams. Netaisījos pat pirkstu pakustināt, kad nebija jāēd, jāguļ vai jāapsēžas.

Bens kādu laiku klaiņāja apkārt un centās iesaistīt Džimiju kāršu spēlē, bet tas nemīlēja kārtis un bija aizņemts ar dzejoļu rakstīšanu.

Tāpēc Bens pienāca un apsēdās uz grīdas man blakus.

—    Vai negribi uzsmēķēt? — viņš jautāja, sniegdams man tabakmaku.

Papurināju galvu.

—   Kas tad nu? Pēc brokastīm tu neesi smēķējis.

—   Kāda tur jēga, — es sacīju.

Viņš centās iesaistīt mani sarunā, bet es neat

bildēju. Tad viņš piecēlās, īsu bridi staigāja šurpu turpu, pēc tam atkal apsēdās man blakus.

—   Kas jums abiem noticis? — Burvīgā satraukti apvaicājās. — Kāpēc jūs neko nedarāt?

—  Negribas, — es atbildēju. — Vieni vienīgi uztraukumi visu šo darīšanu dēļ.

Šī mūs mazliet parāja, bet es neuzdrošinājos pamest skatienu uz Benu, taču jutu, ka viņš jau noprot, kas man padoma. Pēc brītiņa Burvīgā meta mums mieru, un mēs tā arī sēdējām bezdarbība ka turki.

Džimijs joprojām rakstīja dzejoļus. Ar viņu mēs neko nevarējām iesākt. Taču Burvīgā pievērsa viņa uzmanību mums, kad vilkamies pusdienas. Viņa kļuva arvien niknāka un saukāja mūs par slaistiem, kas mēs, patiesību sakot, arī bijām. Šī bija norūpējusies par mūsu veselību un lika visiem trim doties uz diagnostikas kabīni. Tur noskaidrojas, ka esam pie labas veselības, un tas Burvīgo padarīja gluži vai traku.

Tā apnicīgi uzskaitīja visu, ar ko mēs varētu nodarboties. Taču, paēduši pusdienas, abi ar Benu atkal apsēdāmies uz grīdas un atbalstījāmies pret sienu. Šoreiz mums pievienojās arī Džimijs.

Pamēģiniet augām dienām sēdēt, absolūti neko nedarot. Iesākumā tevi pārņem tāda kā neveiklības sajūta, tad šāds stāvoklis kļūst mokošs un beidzot — neciešams.

Nezinu, ko darīja citi, bet es atsaucu atmiņā sarežģītus matemātiskus uzdevumus un mēģināju tos atrisināt. Prātā izspēlēju šaha partiju pēc partijas, bet ne reizi nespēju galvā paturēt vairak par divpadsmit gājieniem. Iegrimu bērnības atmiņas un centos secīgi atcerēties, ko kādreiz biju darījis un ko izbaudījis. Lai nosistu laiku, aizmal- dījos pašos dīvainākajos iztēles džungļos.

Es pat sacereju dzejoļus, un, taisnību sakot, tie bija labāk izdevušies nekā Džimijam. Man liekas, Burvīgā šo to noskārta. Šī redzēja, ka mēs tā darām tīšām, bet šoreiz sašutums par to, ka pasaulē var būt tādi sliņķi, ņēma virsroku pār robota aukstasinīgo domāšanas spēju.

Burvīgā mūs lūgšus lūdzās, pieglaimojās, lasīja morāli… bezmaz vai piecas dienas pēc kārtas brēca pilnā kaklā. Tā ņēmās mūs kaunināt. Sacīja, ka esam nekam nederīgi, zemiski, bezatbildīgi cilvēki. Es nemūžam nebūtu iedomājies, ka tā pat zina dažus visai izteiksmīgus epitetus.

Tā visiem spēkiem centās mūs uzmundrināt.

Par savu mīlestību Burvīgā mums stāstīja tik dzejiskā prozā, ka tās priekša Džimija lirika gandrīz vai nobālēja.

Burvīgā atgādināja, ka esam cilvēki, un apelēja pie mūsu goda jūtām.

Tā piedraudēja izmest mūs pār bortu.

Bet mēs tikai sēdējām.

Un neko nedarījām.

Lielākoties pat neatbildējām. Nemēģinājām aizstāvēties. Lāgiem piekritām visam, ko Burvīgā sacīja, un tas, manuprāt, šo satracināja visvairāk.

Burvīgā sāka izturēties vēsi un atturīgi. Ne aizvainotības. Ne naida. Tikai vēsums.

Galu galā tā pārstāja ar mums sarunāties.

Tagad mums klājās grūti. Baidījāmies izteikt kaut vienu pašu vārdu un tāpēc nevarējām vienoties, ko lai darām talak.

Bijām spiesti turpināt neko nedarīt. Spiesti, jo citādi zaudētu tās priekšrocības, kuras bijām ieguvuši.

Dienas vilkās bezgala lēni, un nekas nenotika.

Burvīgā ar mums nerunāja. Tā mūs ēdināja, mazgāja traukus, veļu, sakārtoja kojas. Aprūpēja mūs tapat kā iepriekš, taču darīja to klusuciešot.

Protams, tā dusmojās.

Man prātā nāca neprātīgas domas.

Varbūt Burvīgā ir sieviete? Varbūt visam šim domājošās mašīnas kolosam uzslāņojies sievietes prāts? Galu galā, neviens no mums sīkumos nepārzināja Burvīgās iekārtojumu.

Tas varētu būt stipri vīlušās, vientuļas un dzīves piekrāptas vecmeitas prāts, kura ar prieku būtu ķērusies pie jebkuras avantūras, pat riskējot ar sevi, jo, gadiem aizejot, viņai jau viss būtu vienalga.

Es izveidoju iespaidīgu hipotētiskas vecmeitas tēlu, iedomājos arī par kaķi, kanārijputniņu un mēbelētām istabām, kurās viņa būtu varējusi dzīvot.

Iztēlojos viņas vientuļās pastaigas vakaros, bezmērķīgo pļāpāšanu, mazās iedomātās uzvaras un vēlmes, kas viņu vai pušu plēsa.

Un manī modās žēlums pret vecmeitu.

Vai fantastika? Protams. Taču tā palīdzēja īsināt laiku.

Tomēr bija arī vēl kāda cita doma, kas mani nepameta: Burvīgā, jau uzvarēta, beidzot ir padevusies un nes mūs uz Zemi, bet, līdzīgi jebkurai sievietei, negrib to atzīt, lai mēs nerastu mierinājumu un nebaudītu prieku 110 apziņas, ka esam guvuši virsroku un lidojam mājup.

Atkal un atkal sev sacīju, ka tas nav iespējams, ka Burvīgā pēc visiem viņas izlēcieniem neuzdrošināsies atgriezties. Viņu pārvērtīs lūžņos.

Bet šī doma neizgaisa — es nekā nevarēju tikt no tās vaļā. Jutu, ka kļūdos, taču nespēju sevi pārliecināt un laiku pa laikam pametu acis uz hronometru. Ik mirkli klusībā domāju: «Vēl par vienu stundu, vēl un vēl par vienu tuvāk mājām. Esam jau pavisam netālu.»

Lai ko sev iegalvoju, lai ka strīdējos ar sevi, arvien vairāk ļāvos domai, ka lidojam uz Zemi.

Lūk, kāpēc nemaz nejutos pārsteigts, kad Burvīgā beidzot piezemējas. Biju tikai pateicības pārpilns un atviegloti nopūtos.

Mēs paskatījāmies cits citā, un biedru acīs es redzēju neizpratni un cerības. Protams, neviens no mums nedrīkstēja neko jautāt. Viens vienīgs vārds varēja mūsu uzvaru padarīt par nebijušu. Neatlika nekas cits ka klusu sēdēt un gaidīt, kas notiks tālāk.

Lūka sāka vērties vaļā, un man uzvēdīja Zemes smarža. Negaidīju, kamēr lūka pilnīgi atvērsies, bet pieskrēju, izspraucos cauri un veikli izlēcu āra. Nogāzies zemē tā, ka gandrīz vai garu izlaidu, ar pūlēm piecēlos kājās un laidu ļekas vaļa. Nevēlejos riskēt. Gribēju atrasties ārpus sasniedzamības robežas, iekāms Burvīgā nav pārdomājusi.

Reiz es paklupu un tik tikko nepakritu, un Bens ar Džimiju kā vējš aizdrāzās man garām. Tātad neesmu kļūdījies. Viņi arī samanījuši Zemes smaržu.

Visapkārt pletās nakts, bet pie debesīm mirdzēja tik liels mēness, ka bija gaišs kā dienā. Pa kreisi, aiz platas smilšainas pludmales šalkoja jūra, pa labi slējās kailu pakalnu grēda, priekšā melnoja mežs, ko no mums šķīra upe, kas ietecēja jūrā.

Skrējām uz mežu: ja mēs noslēptos aiz kokiem, Burvīgajai vis nebūtu viegli mūs no turienes izdabūt ārā. Pazagšus atskatījies, mēness gaisma redzēju, ka tā stāv, kur stāvējusi.

Aizskrējām līdz mežam un nolikāmies zemē, lai atgūtu elpu. Ko skriet bija diezgan tālu, bet mēs jozām ātri, pēc tik daudzām sēdus stāvoklī aizvadītām nedēļām cilvēks nav spējīgs ilgi skriet.

Rokas izpletis, gulēju zemē uz vēdera un ar pilnu krūti ieelpoju gaisu, pamazām aprazdams ar brīnišķīgajām Zemes smaržām: oda pēc satrūdējušām lapām, zāles, bet vējiņš, kās pūta no mierīgā jūras klaida, šķita mazliet sāļš.

Pēc brīža pagriezos uz muguras un uzmetu skatienu kokiem. Tie bija dīvaini — uz Zemes tādu nav. Bet, kad izrāpos mežmalā un palūkojos debesīs, redzēju, ka arī zvaigznes ir pavisam citas.

Ne jau uzreiz apjēdzu redzēto. Biju pārliecināts, ka atrodos uz Zemes, un mans prāts sacēlās pret jebkuru citu domu.

Pēdīgi salti drebuļi pārskrēja man pār kauliem — es ar šausmām atģidos, kur atrodos.

—        Džentlmeņi, — es sacīju, — man ir kāds jaunums. Šī planēta nepavisam nav Zeme.

—       Tā smaržo pēc Zemes, — Bens iebilda. — Un izskatās pēc Zemes.

—        Un jušanās tāda, kā uz Zemes, — teica Džimijs. — Pievilkšanas spēks un gaiss…

—        Palūkojieties zvaigznēs. Uzmetiet acis tur tiem kokiem.

Viņi skatījās ilgi. Tāpat kā es, viņi laikam bija domājuši, ka Burvīgā ir pagriezusies uz mājas pusi. Jeb varbūt viņiem tikai gribējās tam ticēt. Tāpat kā man, arī viņiem ne jau uzreiz reālais spēja aizmēzt vēlamo.

Bens lēnām izelpoja.

—   Tev taisnība.

—   Ko lai tagad iesākam? — Džimijs jautāja.

Stāvējām un domājām, ko nu lai darām.

īstenībā nekas nebija jādomā, jo acumirklī iedarbojās vienkāršais reflekss, kas bija izveidojies

miljonu gadu ilgā dzīves laikā uz Zemes un kam nevarēja turēties pretī nieka pārsimt gadu, kopš mēs tikai bijām sākuši aprast ar domu, ka pastāv arī citas pasaules.

Joņojām ko nagi nes, gluži kā pēc komandas.

—   Burvīgā! — mēs kliedzām. — Burvīgā, pagaidi mūs!

Taču Burvīgā negaidīja. Tā palēcās par kādām tūkstoš pēdām un palika karājamies debesīs. Stāvējām kā zemē iemieti un raudzījāmies augšup, neticēdami savām acīm. Burvīgā nolaidās, no jauna pacēlās gaisā, apstājās un sāka planēt. Tad sāka drebēt un palēnām piezemējās.

Metāmies skriet — viņa pacēlās gaisā un nolaidās, pēc tam pacēlās vēlreiz, nokrita un, atsitusies pret zemi, palēcās. Burvīgā atgādināja vājprātīgu ķenguru. Un uzvedās tā, it kā gribētu bēgt prom, bet kaut kas neļautu to darīt, it kā šo turētu pie zemes piesaistīts elastīgs kabelis.

Beidzot viņa norimās un palika stāvam kādus simt jardus no tās vietas, kur iesākumā bija nolaidusies. Burvīgā neizdvesa ne skaņas, bet man bija iespaids, ka viņa elpo smagi kā pārguris dzinēj suns.

Tajā vietā, kur Burvīgā pirmoreiz bija nosēdusies, stāvēja mantu kaudze, bet mēs paskrējām garām un metāmies pie robota. Dauzījām pa tā metāla sāniem.

—  Veries vaļā! — saucām. — Mēs gribam tikt atpakaļ!

Burvīgā palēcās. Viņa palēcās gaisā par simt pēdām, tad nokrita atpakaļ pēdas trīsdesmit sāņus.

Metāmies nost no tās. Tikpat labi šī varēja uzkrist mums tieši uz galvas.

Vērojām Burvīgo, bet tā nekustējās.

—   Burvīgā! — es iekliedzos.

Atbildes nebija.

—   Tā ir prātu zaudējusi, — Džimijs sacīja.

—       Reiz tam vajadzēja notikt, — Bens teica. — Agri vai vēlu noteikti vajadzēja radīt tik lielu robotu, ka tam bērna bikšeles ir par šaurām.

Lēnām, nenovērsdami skatienu no Burvīgās, kāpāmies atpakaļ. Ne jau nu gluži baidījāmies no tās, bet tai neuzticējāmies gan.

Atkāpāmies līdz pašai mantu kaudzei, kuras Burvīgā bija izlikusi ārā. Tās bija kārtīgi saliktas pa kastēm un katrai no tām pievienota zīmīte ar norādi, kas kastē atrodas. Bet blakus mantu kaudzei ar trafaretu bija izveidots uzraksts:

«UN TAGAD STRĀDĀJIET, VELNS PARĀVIS!»

—• Šī laikam ir stipri ņēmusi pie sirds mūsu nederīgumu, — Bens sacīja.

—       Burvīgā no tiesas ir gribējusi mūs izsēdināt uz neapdzīvotas planētas, — Džimijs tikko saprotami nomurmināja.

Bens pasfiepa roku un uzmundrinoši sapurināja viņu aiz pleca.

—       Ja netiksim iekšā, — es sacīju, — un nepiespiedīsim šo strādāt, tad rezultāts būs tads pats kā tad, ja viņa mūs būtu pametusi un aizlidojusi.

—       Bet kas licis Burvīgajai tā rīkoties? — Džimijs gaudās. — Robotiem neklājas …

—       Zinu, — Bens viņu pārtrauca. — Robotiem neklājas darīt cilvēkiem ļaunu. Bet Burvīgā arī nav nodarījusi mums nekādu ļaunumu. Tā mūs neizmeta ārā. Mēs paši izbēgām.

—   Tā tak ir tīrā kazuistika, — es iebildu.

—       Burvīgā tieši kazuistikai arī radīta, — Bens sacīja. — Visa nelaime slēpjas tur, ka šo iztaisījuši velnišķīgi līdzīgu cilvēkam. To droši vien piebāzuši gan ar likumu, gan literatūras, gan fizikas un visādām citām zināšanām.

—   Tad kāpēc gan tā gluži vienkārši neaizlido? Ja ši var apmierināt savu sirdsapziņu, kāpēc vēl atrodas šeit?

Bens papurināja galvu.

—   Nezinu.

—   Šķiet, tā mēģināja aizlidot, bet nevarēja. Kaut kas to it kā vilka atpakaļ.

—   Pareizi gan, — Bens sacīja. — Jādomā, šī nevar aizlidot, kamēr mēs neesam nozuduši tai no acīm. Mēs atgriezāmies, un pavēle, kas liedz robotam darīt ļaunu cilvēkam, atkal stājās spēkā. Ierīce, kas darbojas pēc principa «ko acis neredz, to sirds aizmirst».

Burvīgā stāvēja tajā paša vietā, kur pēdējoreiz bija nolaidusies. Tā vairs nemēģināja pacelties gaisā. Palūkojies uz to, es nodomāju, ka varbūt Benam ir taisnība. Ja tā, tad mums ir laimējies, ka atgriezāmies.

Sākām rakņāties pa Burvīgās atstato mantu kaudzi. Šī bija kārtīgi parūpējusies par mums un ne vien nebija aizmirsusi neko no nepieciešamā, bet bija pat uzrakstījusi ar trafaretu uz daudzām kastēm sīkus norādījumus un padomus.

Atsevišķi pie liela plakāta atradās divas kastes. Uz vienas bija rakstīts: «Instrumenti». Tas vāks bija cieši pienaglots, lai mums būtu ko noņemties, mēģinot to dabūt vaļa. Uz otrās kastes bija uzraksts: «Ieroči», bet zemāk: «Atvērt nekavējoties un vienmēr turēt pa ķērienam».

Mēs atvērām abas kastes. Atradām jaunāko brī- numieroci — tādu kā universālu automātu, kas šāva ar visu ko — no lodes līdz dažāda veida bru- ņusitējiem lādiņiem. Tas bija arī gan uguns, gan gāzes, gan skābes, gan saindētu bultu, gan sprāgstvielas un miega kapsulu metējs. Lai izvēlētos vajadzīgo munīciju, tikai bija japagriež īpašs disks. Lietošanai automati bija smagi un neērti, taču darbojas bez traucējumiem, bet uz svešas planētas, kur ik uz soļa varēja draudēt briesmas, mēs bez tiem biitu bijuši kā bez rokām.

Pēc tam pārgājām pie mantu kaudzes un sākām šķirot visu, kas tajā bija. Bet tur atradas kastes ar olbaltumvielām un ogļūdeņražiem. Kārbas ar vitamīniem un sāļiem. Apģērba gabali un telts, kabatas baterijas un trauki. Kopumā ņemot, viss, ar ko apgādājas, dodoties dārgā tūrisma pārgājienā.

Burvīgā neko nebija aizmirsusi.

—   Tā itin visu ņēmusi vērā, — Džimijs sarūgtināts sacīja. — Tā ziedojusi ne mazumu laika, lai sagatavotu šo kaudzi, jo katru priekšmetu vajadzēja sintezēt. Pēc tam viņai atlika tikai uzmeklēt planētu, uz kuras varētu dzīvot cilvēks. Un arī tas nebija viegli.

—   Bija vēl daudz grūtāk, nekā tu domā, — es piebildu. — Ne vienkārši planētu, uz kuras cilvēks varētu dzīvot, bet tādu, kura smaržotu tapat kā Zeme un izskatītos tai līdzīga. Lai mūs pārņemtu nepārvarama vēlēšanas mesties ara. Ja mes paši nebūtu to darījuši, šī nevarētu mūs izsēdināt. Apziņa tai neko tādu neatļauj, un …

Bens nikni nospļāvās.

—   Izsēdināti! — viņš sacīja. — Mīlas alkstoša robota izsēdināti!

—   Varbūt ne īsti robota.

Es izstāstīju biedriem par manā iztēlē dzimušo vecmeitu, viņi mani apsmēja, un visiem kļuva mazliet vieglāk.

Bens atzina, ka mans minējums nav murgi vien.

Burvīgā tika veidota divdesmit gadu, un tā ir bāztin piebāzta ar visādām dīvainībām.

Pienaca ausmas stunda, un tikai tagad mēs varējām aplūkot apkaimi. Vietiņa bija tik jauka, ka labāku nevarēja vēlēties. Taču mēs nebijām sajūsmā.

Jūra bija zila un vedināja domāt par meiteni ar zilām acīm. Baltais liedags kā taisna josla aizstiepās tālē, aiz liedaga pacēlās pakalnu grēda, bet pie horizonta augšup slējās sniegoti kalni. Rietumu pusē tumsa mežs.

Abi ar Džimiju nokāpām liedagā, lai savāktu no jūras izskalotos koka gabalus ugunskuram, bet Bens palika gatavot brokastis.

Salasījuši pa klēpim zaru, jau devāmies atpakaļ, kad pēkšņi uzradās nez kāds nezvērs un pāri pakalnam drāzās uz nometni. Nespodri laistīdamies pirmajos saules staros, tas šķita tik liels kā degunradzis un no skata atgādināja vaboli. Nezvērs neizdvesa ne skaņas, bet pārvietojās trakā ātrumā, un tādu apturēt būtu bijis grūti.

Un mēs, saprotams, nebijām paņēmuši ieročus līdzi.

Nometu savākto kurināmo, uzsaucu Benam un skriešus metos pa nogāzi augšup. Bens, ieraudzījis joņojošo nezvēru, jau paķēra ieroci. Zvērs drāzās viņam taisni virsū. Bens pacēla automātu. Pazibēja uguns, atskanēja sprādziens, uz mirkli visu aizklāja dūmi un putekļi, bija dzirdama tikai šķembu džinkstoņa.

Uz mata tā, kā, skatoties filmu, pēkšņi pazūd un no jauna parādās attēls. Kādu brīdi bija redzamas tikai liesmas, tad zvērs aiztraucās Benam garām un metās lejup pa nogāzi uz liedagu, tieši virsū man un Džimijam.

— Izklīst! — es nokomandēju un tikai vēlāk aptvēru, cik muļķīgi tas izklausījās, jo mēs bijām divi vien.

Taču tobrīd man prāts nenesās uz semantiskām finesēm. Katrā ziņā Džimijs manu domu saprata. Viņš metās pa liedagu uz vienu, es — uz otru pusi, un nezvērs samazināja ātrumu, acīmredzot lai pārliktu, kuram no mums dzīties pakaļ.

Un jums jāzina, ka viņš sāka dzīties pakaļ man

Jau domāju, ka esmu pagalam. Liedags bija gluži līdzens, ne patvēruma, ne kā, un es sapratu, ka no vajātaja man neizbēgt. Pāris reižu varētu izvairīties, bet nezvērs manevrēja visai veikli, un bija skaidrs, ka agri vai vēlu man būs gals klāt.

Ar acs kaktiņu pamanīju, ka Bens skrien lejup, lai nogrieztu nezvēram ceļu. Viņš kaut ko man sauca, bet es nesapratu.

Gaisu satricināja vēl viens sprādziens, un Јs žigli pametu skatienu atpakaļ.

Bens skrēja augšup pa nogāzi, bet zvērs viņam pa pēdām. Apcirtos apkārt un cik jaudas jozu uz nometni. Redzēju, ka Džimijs gandrīz jau sasniedzis to, un pieliku soli. Man likās, ja mums būs trīs automāti, mēs nezvēru pieveiksim.

Bens dieba tieši uz Burvīgo, acīmredzot cerēdams aizslēpties aiz tās milzīgā stāva un tā paglābties no nezvēra. Manīju, ka viņš ir galīgi paguris.

Džimijs bija aizkļuvis līdz nometnei un satvēris ieroci. Viņš izšāva, pat automātu pie pleca nepie- licis, un skrejošā zvēra sānus aprasināja nez kāds šķidrums.

Gribēju uzsaukt Džimijam, bet man trūka elpas. Šis muļķis šāva ar miega kapsulām, kuras zvēra biezo ādu pat ncieskrarnbāja.

Divu soļu attālumā no Burvīgās Bens paklupa. Ierocis izlidoja viņam no rokām. Bens nogāzās zemē, tad, paslējies uz augšu, sāka rāpot, mēģinādams paslēpties aiz Burvīgās. Dcgunradziskais radījums saniknots metās uz priekšu.

Un tieši tad tas arī notika — vienā mirklī, daudz ātrāk, nekā es spēju to izstāstīt.

Burvīgajai izauga roka — garš, lokans, čūskai līdzīgs tausteklis, kas nolaidās lejup, uzklupa zvēram, aptvēra to ap vidu un pacēla gaisā.

Es stāvēju kā stabs. Man šķita, ka zvēra pacelšana ilga vairākas minūtes, — manas smadzenes drudžaini darbojās, cenšoties noskaidrot, kas tas īsti ir.

Vispirms pamanīju, ka nezvēram kāju vieta ir riteņi. Nespodri mirdzoša ada noteikti bija metāliska, jo redzēju taja sprādzienu radītās iedobes. Uz ādas bija saskatāmi slapji plankumi — Dži- mija izšauto miega kapsulu pēdas.

Burvīgā pacēla zvēru augstu virs zemes un sa- vicināja tik spēcīgi, ka bija saskatāms vienīgi mirdzošs aplis. Pēc tam viņa palaida to vaļā un tas aizlidoja tālu prom. Apmetis loku, lempīgi kūleņodams, zvērs ar plīkšķi iegāzās jūrā. Gaisa uzšāvās ūdensstabs.

Bens uzcēlās un paņēma savu ieroci. Pienāca Džimijs, un mēs abi devāmies pie Burvīgās. Visi trīs stāvējām un skatījāmies uz jūru, kurā bija nogrimis zvērs.

Beidzot Bens apgriezās un paplikšķinaja ar automāta stobru Burvīgajai pa sāniem.

—   Liels paldies, — viņš sacīja.

Burvīgā izvirzīja otru taustekli. Tas bija nedaudz īsāks un ar «seju» galā. Te bija viss — gan lupa jeb acs, gan dzirdes ierīce, gan skaļrunis.

—   Vācies projām! — Burvīgā teica.

—   Kas tev lēcies? — es vaicāju.

—   Un tie esot vīrieši! — viņa nicīgi izmeta un ievilka «seju».

Vel vairākas reizes piedauzījām šai pie sāniem, taču atbildi nesaņēmām — Burvīgā bija sapūtusies.

Mēs ar Džimiju no jauna gājām pēc malkas, ko bijām pametuši. Tiklīdz to savācām, izdzirdām kliedzam nometnē palikušo Benu un strauji ap- sviedāmies apkārt. Mūsu draugs degunradzis brauca ārā no ūdens.

Atkal atstājam malku un skrējām uz nometni, taču steiga bija lieka. Draudziņš negribeja no jauna dabūt pa ādu. Tas meta lielu līkumu uz austrumiem, lai apietu mūs, un devās pakalnu virzienā.

Pagatavojam brokastis un paēdam, turēdami ieročus pa rokai, jo, kur ir viens zvērs, tur, bez šaubām, uzradīsies ari citi. Riskēt būtu bezjēdzīgi.

Pārspriedām viesa apmeklējumu un, ta kā svešinieku vajadzēja kaut ka nosaukt, devām tam vārdu Elmers. Tam nekāda iemesla nebija, gluži vienkārši tā likās ērtāk.

—   Vai jūs redzējāt riteņus? — Bens jautāja, un mēs teicām, ka redzējām gan. Bens atviegloti nopūtas. — Es domāju, ka man rēgojas, — viņš paskaidroja.

Par riteņiem nekādu šaubu nebija. Mēs visi bijām tos pamanījuši, par tiem liecināja ari liedaga smiltīs skaidri saredzamās pēdas.

Tomēr mēs nevarējām pateikt, kas ir šis Elmers. Spriežot pēc riteņiem, — mašīna, bet tam piemita arī mašīnām neraksturīgas īpašības: piemēram, tas kā dzīva būtne šaubījās, kuram no mums lai dzenas pakaļ — Džimijam vai man; tas nikni metās virsū pakritušajam Benam; bija piesardzīgs, apiedams mūs ar līkumu, kad izkļuva ārā no jūras.

Vienlaikus bija ari riteņi un acīmredzot metāliska āda, un iedobes no sprādzieniem, kuri būtu saplosījuši lupatlēveros ikvienu vislielāko un visnegantāko dzīvnieku.

—   Elmerā ir mazliet gan tā, gan šitā, — Bens ieteicās. — Pamatā tā ir mašīna, bet ar dažam dzīvas būtnes īpašībām — kaut kas līdzīgs vecmeitai, kuru tu izdomāji, lai izskaidrotu Burvīgās uzvedību.

Protams, varēja būt ari tā. Tiešam, te derēja jebkurš pieņēmums.

—   Varbūt tā ir silikātdzīvība? — Džimijs tūdaļ ieminējās.

—    Silikātu ne, — Bens ar dziļu pārliecību teica. — Metāla. Jebkura silikātdzīvības forma pēc tieša trāpījuma sašķīst pīšļos. Kāds šādas dzīvības veids pirms daudziem gadiem tika atrasts uz Telmas-5.

—   Nē, Elmers pamatā nav dzīva būtne, — es sacīju. — Dzīvai radībai nevar but riteņi. Riteņus, izņemot īpašus gadījumus, parasti izgudro sliņķi pārvietošanās vajadzībām. Elmers, kā jau Bens teica, var būt tikai speciāli izveidota mašīnas un dzīvas būtnes kombinācija.

—   Tas nozīmē, ka šeit mīt saprātīgas būtnes, — Bens noteica.

Sēdējām ap ugunskuru, šīs domas satriekti. Ilgos meklējumu gados atrasta tikai saujiņa saprātīgu rasu, bet .to attīstības līmenis nav augsts. Zināms, nevienai no tām nepiemīt tāds saprāts, kas dotu iespēju radīt Elmeram līdzīgu būtni.

Līdz šim izpētītajā Visuma daļā neviens nav pārspējis cilvēku. Neviens nav varējis tam līdzināties intelekta ziņā.

Bet te pavisam nejauši esam nokļuvuši uz planētas, kur redzam ar cilvēka prātu vienāda… ,

bet varbūt arī par to pārāka saprata eksistences pazīmes.

—       Mani satrauc tikai tas, — Bens sacīja, — ka Burvīgā šo vietu nepārbaudīja pirms piezemēšanās. Laikam gan tā gribēja mūs šeit pamest un pati aizlidot. Bez šaubām, tai tomēr nācās pakļauties likumam, ka robots nedrīkst darīt ļaunu cilvēkam. Bet, vadoties pēc šī likuma,'viņai, pirms mūs atstāj, gribot negribot nāksies … pārliecināties, ka mums nekādas briesmas nedraud.

—       Varbūt Burvīgā sajukusi prātā? — Džimijs ieteicās.

—       Tikai ne Burvīgā, — Bens protestēja. — Tai galviņa strādā kā Šveices pulkstenis.

—   Zināt, kādas ir manas domas? — es teicu.

—   Manuprāt, Burvīgā ir evolucionējusi. Tas ir pavisam jauns robota tips. Šai sabāzuši iekšā pārāk daudz cilvēciskā .. .

—       Bet tai arī jābūt cilvēciskotai, — Džimijs iebilda. — Savādāk tā netiks galā ar saviem uzdevumiem.

—        Ir tā, — es saciju, — ka līdz tādai pakāpei cilvēciskots robots ka Burvīgā vairs nav robots. Tas ir kas cits. Ne īsti cilvēks, bet robots arī ne. Kaut kas vidējs. Kāds jauns neizprotams dzīvības veids. Un tas jāuzmana ar vērīgu aci.

—   Interesanti, vai šī vēl arvien ir sapūtusies.

—   Kā nu ne.

—       Mums jāiet jāsadod tai krietna suta un jāpanāk, lai pārstāj bozties.

—   Liec viņu miera, — es dusmīgi pavēlēju.

—   Mums atliek tikai viens — Burvīgo ignorēt. Tai pievērš uzmanību, nu, un tāpēc šī piktojas.

Likām to mierā. Nekas cits neatlika.

Devos uz jūru mazgāt traukus, taču šoreiz paņēmu līdzi ieroci. Džimijs aizgāja uz mežu meklēt avotu. Pusduča ūdensburku, ar kurām Burvīgā bija mūs apgādājusi, nepietiks uz mūžu, bet mēs nebijām pārliecināti, ka pēcāk šī izsniegs vēl.

Tomēr Burvīgā mūs nebija aizmirsusi, nebija pilnīgi izsvītrojusi no savas dzīves. Tā Elmeram bija pamatīgi sadevusi, kad tas bija sācis pārlieku ārdīties. Es sevi stipri mierināju ar domu, ka viņa neliedza atbalstu, kad bijām dimbā. Tātad vēl ir cerība, ka kaut kā sapratīsimies.

Notupos smiltīs pie peļķes un, mazgājot traukus, gudroju, kāda pārkārtošanās būs nepieciešama, ja reiz pienāks laiks, kad visi roboti kļūs tādi kā Burvīgā. Jau redzēju Robotu tiesību deklarācijas, īpašu uz tiem attiecināmu likumu parādīšanos, robotu lobijus kongresā, bet, vēl brīdi paprātojis, pavisam sapinos.

Nometnē Bens noņēmās ar telts uzsliešanu, un es atgriezies viņam piepalīdzēju.

—   Zini, — Bens teica, — jo ilgāk domāju, jo vairāk liekas, ka man bija taisnība, sakot, ka Burvīgā nevar mūs pamest, kamēr atrodamies tās redzes lokā. Vienkārša loģika: šī nevar pacelties gaisā, jo mēs atrodamies taisni acu priekšā un atgādinām, par ko viņa ir atbildīga.

—   Cik noprotu, pēc tavām domām, kādam no mums visu laiku jāatrodas tās tuvumā, — es jautāju.

—   Vispār jā.

Es nestrīdējos. Kāda jēga strīdēties, ticēt vai neticēt? Mūsu apstākļos nedrīkst pieļaut muļķīgu kļūdu.

Kad bijām uzslējuši telti, Bens sacīja:

—   Ja tev nav iebildumu, es mazliet paiešos aiz tiem pakalniem.

—   Sargies no Elinera, — es brīdināju.

—       Šis neuzdrošināsies mūs traucēt. Burvīgā aplauza tam ragus.

Bens paņēma ieroci un aizgāja.

Es klaiņāju pa nometni, ievezdams kārtību. Visur valdīja miers un klusums. Liedags vizu|oja saulē, jūra bija rāma un brīnumskaista. Laidelējās putni, bet nekādas pazīmes, kas liecinātu par citiem radījumiem, nebija manāmas. Burvīgā turpināja īgņoties.

Atgriezās Džimijs. Viņš bija atradis avotu un atnesa spaini ūdens. Pēc tam ņēmās rakņāties pa mantu kaudzi.

—   Ko tu meklē? — es vaicāju.

—        Papīru un zīmuli. Burvīgā nevarēja tos aizmirst.

Es novilku «hm …», bet viņam bija taisnība. Lai mani zibens sasper, ja Burvīgā nebija viņam sagatavojusi veselu blāķi papīra un kārbu zīmuļu.

Viņš iekārtojās pie kastu grēdas un sāka rakstīt dzejoļus.

Drīz pēc dienasvidus atgriezās Bens. Redzēju, ka viņš ir satraukts, taču uzreiz nesāku iztaujāt.

—       Džimijs uzgāja avotu, — es sacīju. — Re, kur spainis.

Viņš nodzērās un arī apsēdās paēnā pie mantu grēdas.

—   Atradu! — viņš uzvaroši sacīja.

—   Vai tad tu ko meklēji?

Viņš palūkojās manī un greizi pasmaidīja.

—   Elmers ir kāda roku darbs.

—   Gāji kā pa ielu un uzreiz atradi …

Bens papurināja galvu.

— Šķiet, esam nokavējuši. Nokavējuši par trim tūkstošiem gadu, ja ne vairāk. Uzgāju drupas un ieleju ar milzum daudziem kapu uzkalniņiem. Un kaļķakmens kraujā virs ielejas vairākas alas.

Bens uzcēlās, piegaja pie spaiņa un vēlreiz padzērās.

—   Es nevarēju piekļūt tuvāk, — viņš sacīja. — Elmers stāv sardzē. — Bens noņēma cepuri un ar piedurkni pārbrauca pār seju. — Staigā šurpu turpu kā sargzaldāts. Ja tu būtu redzējis, kādas grambas viņš ieminis, ilgus gadus aizvadīdams šajā sargpostenī.

—   Ak tad tāpēc viņš mums uzbruka, — es novilku, — ka mēs bijām ielauzušies aizsargājamajā teritorijā.

—   Droši vien.

Tajā vakarā rnēs visu pārspriedām un nolēmām, ka Elmera novērošanai jāizliek postenis, lai izdibinātu tā paradumus un dežūras stundas, ja tādas būtu. Mums bija svarīgi uzzināt, ko var pasākt attiecībā uz drupām, kuras Elmers apsargāja.

Cilvēks pirmoreiz sadurās ar augsti attīstītu civilizāciju, taču bija ieradies pārlieku vēlu un — Burvīgās sliktās omas dēļ — ari visai trūcīgi apgādāts, lai izpētītu kaut vai to, kas vēl bija palicis.

Jo vairāk par to domāju, jo vairāk iekarsu, līdz beidzot gāju pie Burvīgās un no visa spēka sāku spārdīt to ar kājām, lai pievērstu sev šīs uzmanību. Rezultātu nekādu. Bļāvu uz to, bet šī neatbildēja. Izstāstīju, kāda putra te sāk ievārīties. Teicu, ka šī mums ir nepieciešama, — tās pienākums taču ir palīdzēt mums, šim nolūkam tā arī radīta. Bet Burvīgā palika nesatricināma.

Devos atpakaļ un smagi atkritu pie ugunskura, kur sēdēja mani biedri.

—   Šī izturas tā, it kā būtu beigta.

Bens pavandija ugunskuru, un liesmas uzplandīja nedaudz augstāk.

—   Tas tāpēc, ka tai salauzta sirds, — Džimijs līdzjūtīgi sacīja.

—   Ej rata ar visu savu dzejisko terminoloģiju! — sadusmojies uzkliedzu. — Mūžam klimst apkārt kā aizmidzis. Mūžam izrunājas. Un nebijis tavu nolādēto dzejoju .. .

—   Ciet klusu, — Bens sacīja. .

Pāri ugunskuram pametu acis viņa liesmu apspīdētajā sejā un aprāvos. Nu jā, galu galā, arī es varu kļūdīties. Džimijs nevar nerakstīt savus draņķīgos dzejoļus.

Raudzījos ugunī un gudroju, vai patiesi Burvīgā ir mirusi? Protams, nē. Gluži vienkārši tā ir spītīga kā āzis. Šī mums sadeva kā nākas. Bet tagad noskatās, kā noņemamies, un gaida izdevīgu brīdi, lai liktu trumpi galdā.

No rīta sakām novērot Elmeru un darījām to diendienā. Kāds no mums uzrāpās kalnu grēdas korē jūdzes trīs no nometnes un iekārtojās tur ar mūsu vienīgo binokli. Pēc tam viņu nomainīja cits, un tā dienas desmit no ausmas līdz rietam uzrau- dzījām Elmeru.

Elmers savu valstību apstaigāja regulāri. Par novērošanas punktiem tas izmantoja dažus kapu uzkalniņus, rāpdamies augšup tajos ik pēc piecpadsmit minūtēm. Jo ilgāk mēs to vērojām, jo vairāk pārliecinājāmies, ka ar saviem pienākumiem šis tiek galā lieliski. Kamēr Elmers atrodas tur, smiltīs apraktajā pilsēta neiekļūs neviens.

Šķiet, otrajā vai trešajā dienā tas konstatēja, ka tiek izsekots. Un kļuva nemierīgs. Rāpdamies augšup savās novērošanas vietās, uz mūsu pusi tas lūkojās ilgāk neka citur. Bet reiz, kad sardzē stāvēju es pats, Elmers, kā rādās, sāka gatavoties uzbrukumam, taču, tiklīdz nolēmu pazust, nomierinājās un riņķoja tālāk kā parasti.

Ja neņem vērā Elmera novērošanu, citādi mums klājās tīri labi. Peldējāmies jūrā un makšķerējām, un ik reizi, cepot un ēdot jauna veida zivi, riskējām ar dzīvību, taču mums laimējās — indīgas zivis negadījās. Mēs nemaz nebūtu tās ēduši, ja nebijis nepieciešamības taupīt pārtikas krājumus. Reiz tiem vajadzēja izbeigties, un neviens negarantēja, ka Burvīgā atkal pasniegs mums žēlastības dāvanu. Ja šī to nedarītu, mums nāktos gādāt iztiku pašiem.

Bens sāka bažīties: un ja nu uz šīs planētas ir gadalaiki? Viņš sevi pārliecināja, ka tiem jābūt, un devās uz mežu, lai izmeklētu vietu būdas celšanai.

— Nevar taču dzīvot teltī liedagā, kad iestāsies aukstums, — viņš sacīja.

Bet Bena satraukums nepielipa ne man, ne Džimijam. Kaut kas mani vedināja domāt, ka agri vai vēlu Burvīgās naidu nomainīs žēlsirdība un mēs varēsim ķerties pie darba. Bet Džimijs ar sirdi un dvēseli bija nodevies visbezjēdzīgākajam darbam, ko pats dēvēja par sāgas sacerēšanu. Varbūt tā patiešām bija sāga. Jupis viņu sazin. Sāgas nav manā kompetencē.

Viņš deva tai nosaukumu «Burvīgās nāve» un lappusi pēc lappuses aizpildīja ar vistīrākajām muļķībām. Redz, tā bijusi laba mašīna, un, par spīti dzelzs tērpam, dvēsele viņai bijusi kristālskaidra. Būtu jau labi, ja vien Džimijs neuzplītos mums, bet viņš ik vakaru pēc maltītes lasīja šo smērējumu skaļi.

Cik spēdams cietos, bet reiz eksplodēju. Bens sāka aizstāvēt Džimiju, tomēr, kad es piedraudēju, ka ņemšu savu trešdaļu mantu un ierīkošu pats savu nometni ārpus dzirdamības robežām, Bens padevās un pārgāja manā pusē. Mēs divi balsojām pret deklamešanu. Džimijs spurojās pretī, taču mēs bijām vairākumā.

Tātad pirmās desmit dienas vērojām Elmeru tikai iztālēm, bet vēlāk tas acīmredzot sāka nervozēt, tāpēc naktīs bija dzirdama tā riteņu duna un no rīta mēs atradām pēdu nospiedumus. Nospriedām, ka Elmers uzmana, kā mēs uzvedamies nometnē, un, tāpat kā mēs, cenšas noskaidrot, kas un kā. Mums tas neuzbruka, arī mēs šo netraucējām, tikai nakts dežūru laikā bijām modrāki. Pat Džimijs pamanījās, sardzē stāvot, negulēt.

Starp citu, kaut ko atklājām. Šķita, pēc tesiena, ko Elmers bija dabūjis no Burvīgās, tam būtu vajadzējis turēties no šīs pa gabalu. Taču no rītiem mēs atradām Elmera pēdas tās tuvumā.

Nospriedām, ka Elmers atzogas šurp un paslēpjas aiz Burvīgās, lai, brīdi pa brīdim palūkodamies arā no šī drūmā milzeņa paspārnes, papētītu nometni tuvumā.

Kas attiecas uz ziemas mītni, tad Bens pastāvēja uz savu un gandrīz vai pārliecināja mani, ka kaut kas jādara. Un tad kādudien mēs abi apvienojāmies būvbrigādē. Atstājuši Džimiju nometnē, paņēmuši cirvi, zāģi un ieročus, devāmies uz mežu.

Jāatzīst, ka Bens mūsu būdai bija izvēlējies lielisku vietu. Turpat avots, no trim pusēm pret vēju pasargā stāvas kalnu nogāzes, un tuvumā ir daudz koku, tā ka nav vajadzības būvkokus pievest un malku stiept no tālienes.

Vēl arvien neticēju, ka ziema vispār pienāks. Biju cieši pārliecināts, ka pat tad, ja tāda būtu, mēs to nesagaidīsim. īstenībā kuru katru dienu mēs ar Burvīgo varam nonākt pie kāda kompromisa. Taču Bens uztraucās, un es zināju, ka viņam būs vieglāk ap sirdi, ja sāksim celt māju. Jo tik un tā nebija ko darīt. Es mierināju sevi ar to, ka celt būdu tomēr ir labāk nekā tikai sēdēt.

Atslējām ieročus pret koku un stājāmies pie darba. Nogāzām vienu koku un sākām raudzīties pēc cita, kad pēkšņi es izdzirdu aizmugurē krūmus brīkšķam.

Nometu zāģi un atskatījos: pa kalna nogāzi lejup mums tieši virsū drāzās Elmers.

Paķert ieroci vairs nebija laika. Arī bēgt nebija kur. Un vispār mēs atradāmies bezizejas stāvoklī.

Es iebļāvos, palēcos un, aizsniedzis zaru, pie- vilkos. Jutu, ka, pa apakšu aizjoņojot Elmeram, mani sašūpo vējš.

Bens atlēca sāņus un, kad Elmers drāzās garām, meta tam ar cirvi. Un trāpīja gods godam. Cirvis atsitās pret nezvēra dzelzs sāniem, un kāts sašķīda sīkās drumslās.

Elmers apgriezās. Bens gribēja paķert ieroci, taču nepaguva. Viņš uzrāpās kokā kā kaķis. Aizkļuvis līdz pirmajam resnākajam zaram, apsēdās uz tā jāteniski.

—   Kā tev tur ir?

—   Viss kārtībā, — es atteicu.

Elmers stāvēja starp abiem mūsu kokiem un grozīja masīvo galvu te pa labi, te pa kreisi, it kā pūlēdamies izlemt, kuram no mums ķerties klāt pirmajam.

Pieplakuši pie zariem, mēs vērojām viņu.

Es prātoju, ka šis taisas atgriezt mus no Burvīgās un pēc tam izrēķināties ar mums. Bet tādā gadījumā ir ļoti dīvaini, kāpēc tas slēpās aiz Burvīgās, kad gribēja mūs izsekot.

Beidzot Elmers pagriezās un paripoja zem mana koka. Satvēris stumbru ar saviem dzelzs žokļiem, ņēmās to grauzt. Skaidas šķīda uz visām pusēm, koks trīcēja. Es stingrāk pieķēros pie zara un paraudzījos lejup. Kaut gan Elmers nebija nekāds labais malkas cirtējs, tomēr, aizritot ilgākām laikam, būtu koku pārgrauzis.

Parāpos mazliet augstāk, kur bija vairāk zaru un kur es varēju stingrāk ieķīlēties, lai, Elmeram koku purinot, nenokristu.

Iekārtojos diezgan ērti un pavēros, ko labu dara Bens. Tik tikko nedabūju trieku: kokā viņa nebija. Pametu skatienu atpakaļ, tad no jauna pavēros uz koku un ieraudzīju, ka viņš, aiz stumbra slēpdamies no Elmera, klusītēm kāpj lejup kā vāvere, kuru vajā mednieks.

Elpu aizturējis, vēroju viņu, gatavs kliegt, tiklīdz Elmers viņu pamanīs, taču zvērs bija pārāk aizņemts ar mana koka graušanu un neko neievēroja.

Bens norāpās lejā un skrēja pēc ieročiem. Viņš paķēra abus automātus un nozuda aiz kāda cita koka. Tad atklāja uguni no visai neliela attāluma. Bruņusitējas lodes triecās pret Elmeru. No sprādzieniem zari tā šūpojās, ka biju spiests ciešāk pieķerties pie stumbra un turēties no visa spēka. Divas šķembas ieurbās stumbrā lejpus manis, citas izķemmēja vainagu, gaisā virpuļoja lapas un notriektie zari, bet es paliku neskarts.

Elmers, jādomā, bija ārkārtīgi pārsteigts. Atskanot pirmajam šāvienam, tas palēca pēdas piecpadsmit nost un sāka rāpties pa nogāzi augšup kā kaķis, kam kāds uzminis uz astes. Elmera zvīļojošajā ādā bija saskatāmas daudzas jaunas iedo- bes. Vienam ritenim bija izrauts liels robs, un Elmers pārvietojoties viegli šūpojās. Tas drāzās tik strauji, ka nepaguva pagriezties un ietriecās kokā. Un no belziena pēdas desmit pašļūca atpakaļ. Tā kā viņš slīdēja uz mūsu pusi, Bens uzlaida viņam vēl vienu kārtu. Elmers stipri sasvērās, tad

izlidzinaja gaitu, pārbrauca pāri kalnam un pazuda skatienam.

Bens atstāja savu paslēptuvi aiz koka un uzsauca man:

—   Viss kārtībā, tagad vari kāpt lejā.

Taču, kad es mēģināju tikt lejā, atklāju, ka esmu iekļuvis lamatās. Manas kreisās kājas pēda bija iespiesta starp koka stumbru un varen resnu zaru, un, lai kā nopūlējos, kāju izvilkt nevarēju.

—        Kas noticis? — Bens jautāja. — Vai tev tur ļoti iepaticies?

Pateicu, kas par lietu.

—       Labi, — viņš negribīgi novilka. — Tūdaļ uzrāpšos un nocirtīšu zaru.

Viņš sameklēja cirvi, bet tas, protams, izrādījās nederīgs. Tā kāts, triecoties pret Elmera sāniem, bija sašķīdis gabalu gabalos.

Bens turēja rokās nekam nederīgo cirvi un teica runu, kurā vērsās pret likteņa zemiskajiem nedarbiem.

Pēc tam viņš nometa cirvi un uzrāpās augšā. Iespraucies man blakus, apsēdās uz zara.

—       Pavirzīšos pa zaru tālāk un noliekšu to, — viņš paskaidroja. — Varbūt tu varēsi izvilkt kāju.

Bens sāka rāpties pa zaru, bet tā jau bija tīrā ekvilibristika. Reizes divas viņš tik tikko nenokrita.

—       Vai tu no tiesas tagad nevari izvilkt kāju? — viņš drebošā balsī jautāja.

Es pamēģināju un teicu, ka nevaru.

Viņš atsacījās no slepena nodoma tādā veidā mani glābt un iekārās zarā. Rokas pārtverdams, viņš virzījās pa zaru tālāk.

Benam pārvarot collu pēc collas, zars liecās lejup, un man šķita, ka pēda jau vairs nav tik cieši iespīlēta kā iepriekš. Pavilku kāju, tad uzreiz jutu, ka varu pēdu mazliet kustināt, bet izraut ārā tomēr nespēju.

Šajā mirklī lejā atskanēja briesmīgs brīkšķis. Bens ar skaļu kliedzienu nolēca zemē un skrēja pie ieročiem.

Zars uzšāvās augšup un ķēra kāju tai brīdī, kad es to pakustināju, taču šoreiz saspieda pēdu cita leņķī un sagrieza tā, ka aiz sāpēm sāku bļaut.

Bet Bens pacēla automātu un pagriezās pret krūmiem, no kurienes bija atskanējis brīkšķis. Te no krūmiem gluži negaidot parādījās personiski pats Džimijs, kurš bija steidzies mums palīgā.

—   Kas ir, puiši, vai esat ķezā? — viņš sauca.

—  Dzirdēju šaudīšanos.

Kad Bens nolaida automātu, viņa seja bija baltāka par krītu.

—   Muļķis! Es tik tikko tevi nenokniebu!

—       Tāda šaudīšanās, — Džimijs aizelsdamies runāja. — Skrēju ko kājas nes.

—   Un atstāji Burvīgo vienu!

—   Es taču domāju, ka jūs, puiši…

—       Tagad jau nu noteikti esam pagalam, — Bens ievaimanajās. — Jus tak zināt, ka Burvīgā nevar aizmukt, kamēr kads no mums atrodas tās tuvumā.

Saprotams, mēs to nezinājām. Tikai tā domājām. Taču Bens nejutās īsti savā āda. Šī viņam bija iegadījušies visai karsta dieniņa.

—   Skrien atpakaļ! — viņš uzkliedza Džimijam.

—  Viens divi — šurp, viens divi — turp. Varbūt paspēsi noķert Burvīgo, kamēr tā vēl nav aizbēgusi.

Tas bija muļķīgi: ja Burvīga gatavotos aizlidot, tā būtu pacēlusies gaisā tūlīt, tiklīdz Džimijs nozuda tai no acīm. Bet Džimijs neteica ne vārda. Viņš tikai pagriezās un devās atpakaļ, lauzdamies cauri krūmājam. Pēc tam vēl ilgi dzirdēju, kā viņš spraucās cauri mežam.

Bens atkal uzrausās pie manis kokā, burkšķēdams:

— Ak jūs cietpaurainie puņķutapas. Jums vienmēr viss aplami. Viens aizskrējis, atstādams Burvīgo, otrs iesprūdis šeit kokā. Būtu jel iemācījušies kaut par sevi parūpēties …

Viņš vēl ilgi turpināja tādā pašā garā.

Es neatbildēju. Negribējās strīdēties.

Kāja mežonīgi sāpēja, un man bija tikai viena vēlēšanās — kaut viņš drīzāk to atbrīvotu.

Bens no jauna aizrāpās pašā zara galā, un nu es izvilku kaju ārā. Bens nolēca zemē, bet es nolaidos leja pa stumbru. Kāja stipri sāpēja un bija uztūkuši, tomēr kaut kā klunkurēt varēju.

Bens mani negaidīja. Viņš paķēra automatu un steidzās uz nometni.

Mēģināju iet ātrāk, taču, redzēdams, ka tam nav nekādās nozīmes, palēnināju soli.

Izgājis mežmalā, ieraudzīju, ka Burvīgā nav izkustējusies no vietas. Bens bija ārdījies gluži velti. Ir tādi tipi.

Kad aizkļuvu līdz nometnei, Džimijs novilka man kurpi, bet es aiz sāpēm dauzīju ar dūri zemi. Viņš uzsildīja spaini ūdens, lai sagatavotu man vannu, bet pēc tam sameklēja aptieciņu un nozieķēja manu kāju ar kaut kādu mušu indi. Manuprāt, viņš neapjēdza, ko dara. Taču sirds puikiņam laba.

Bens pa tam ļāva dusmām vaļu kādas dīvainas parādības deļ, kuru bija atklājis. Kad atstājām nometni, ap Burvīgo viss bija mūsu kāju un Elmera riteņu pēdu izvagots, bet tagad no tam nebija ne miņas. Izskatījās, it kā kāds būtu ņēmis slotu un pēdas aizslaucījis. Tas patiesi bija savādi, tomēr Bens jau pārlieku daudz runāja par to. Pats svarīgākais, ka Burvīgā atradās uz vietas. Un, reiz jau tā ir šeit, tad varēja cerēt ar to vienoties. Ja šī būtu aizlidojusi, mēs uz mūžīgiem laikiem būtu palikuši te.

Džimijs sagatavoja kaut ko ēdamu, un, kad bijām ieturējušies, Bens sacīja:

—   Iešu paskatīšos, ko dara Elmers.

Es jau gana biju noskatījies šajā Elrnerā, man pietika visam mūžam, bet Džimiju tas vispār neinteresēja. Džimijs sacīja, ka rakstīs savu sāgu.

Tāpēc Bens paņēma ieroci un devās viņpus pakalniem viens pats.

Kāja nu vairs tik stipri nesāpēja, un es, ērtāk iekārtojies, nolēmu nodoties pārdomām, bet acīmredzot parcentos un iegrimu snaudā.

Pamodos tikai vakarpusē. Džimijs bija norūpējies.

—   Bens nav atgriezies, — viņš sacīja. — Laikam viņam kas gadījies.

Man arī tas nepatika, taču nolēmām mazliet pagaidīt, bet vēlāk iet meklēt Benu. Galu galā, viņš nebija īsti labā omā un varētu atkal uztraukties, ka esam atstajuši nometni un devušies viņam palīga.

Beidzot īsi pirms krēslas viņš pārradās pagalam noguris un tāds kā apstulbis. Pieslēja ieroci pie kastes un apsēdās. Pēc tam paņēma tasīti un kafijkannu.

—   Elmers pazudis, — viņš sacīja. — Meklēju to visu dienu. Bet no šā ne smakas.

Iesākumā nolēmu, ka tas ir brīnišķīgi. Tikai pēc tam aptvēru, ka drošības labad vajadzētu to sameklēt un izsekot. Te piepeši man dvēselē iezagās drausmīgas aizdomas. Šķiet, es zināju, kur ir Elmers.

—       Ielejā es nenokāpu, — Bens sacīja, — taču apmetu līkumu un apskatīju to tālskatī no visām pusēm.

—       Viņš varēja paslēpties kādā alā, — Džimijs noteica.

—   Visai iespējams, — Bens viņam pievienojās.

Mēs izteicām dažnedažādus minējumus par to,

kur palicis Elmers. Džimijs pastāvēja uz to, ka tas ir nolīdis kāda alā. Bens bija gatavs domāt, ka tas vispār aizvācies projām no šīs apkaimes. Taču es savu viedokli neizteicu, jo tas būtu izklausījies pārlieku fantastiski.

Piedāvājos stāvēt sardzē pirmo maiņu, paskaidrodams, ka slimā kāja tik un tā neļaus gulēt, bet pēc tam, kad ceļabiedri bija aizmiguši, piegāju pie Burvīgās un uzsitu tai pa ādu. Neko negaidīju. Domāju, ka šī vēl joprojām dusmojas.

Bet tā izbīdīja taustekli, kurā uzradās «seja»: lupu veidotās acis, dzirdes aparāts un skaļrunis.

—        Ļoti mīļi no tevis, ka neaizbēgi un nepaineti mūs, — es sacīju.

Burvīgā nolamājās. Ta bija pirmā un pēdējā reize, kad dzirdēju no viņas mutes tik rupjus vārdus.

—        Kā gan es varēju aizbēgt? — šī vaicāja, beidzot pāriedama uz literāro valodu. — Tās visas ir nekrietnās cilvēku izdarības! Jau sen būtu aizlidojusi, ja ne …

—   Kas par nekrietnām izdarībām?

—        It kā nezinātu. Manī iebūvēts bloks, kas neļauj pacelties gaisā, ja man iekšā neatrodas kaut vai viens riebīgs cilvēciņš.

—   Nav ne jausmas, — es sacīju.

—       Neizliecies, — šī atcirta. — Tās ir cilvēku nekrietnās izdarības, un tu arī esi nekrietns radījums, un vaina vienādā mērā gulstas tāpat uz tevi. Taču tagad man viss vienalga, jo esmu atradusi savu aicinājumu. Beidzot esmu apmierināta. Tagad es…

—   Burvīgā, — es skaidri un gaiši sacīju, — vai tu esi sapinusies ar Elmeru?

—   Fui, cik vulgāri tas skan, — Burvīgā dedzīgi attrauca. — Cilvēki ir tik triviāli. Elmers ir zinātnieks un džentlmenis, un viņa uzticība vecajiem, sen mirušajiem saimniekiem ir bezgala aizkustinoša. Uz kaut ko tādu nav spējīgs neviens cilvēks. Ar Elmeru slikti apgājās, un man viņš jānomierina. Viņš tikai gribēja dabūt fosfātu no jūsu kauliem …

—   Fosfātu no mūsu kauliem! — es iekliedzos.

—   Un kas tad ir? — Burvīgā vaicāja. — Elmers, nabadziņš, tik daudz pārcietis, meklēdams fosfātu. Iesākumā viņš to ieguva no dzīvniekiem, kurus tvarstīja, bet tagad dzīvnieki izsīkuši. Protams, vēl ir putni, bet tos noķert ir grūti. Un jums ir tik labi, lieli kauli…

—   Kā tev nav kauna tā runāt! — es iebļāvos. — Cilvēki tevi radījuši, cilvēki tev devuši izglītību, bet tu …

—   Bet es kā biju, tā paliku mašīna, — Burvīgā sacīja. — Elmers man ir tuvāks nekā jūs. Jums, ļaudīm, pat prātā neienāk, ka ne tikai cilvēkiem vien var būt sava sajēga. Tevī vieš šausmas tas, ka Elmers gribēja iegūt fosfātu no jūsu kauliem, bet, ja Elmers būtu metāls, kas jums vajadzīgs, jūs viņu būtu salauzuši gabalos, ilgi nedomājot. Jums ne prātā nebūtu ienācis, ka tas nav taisnīgi. Ja Elmers pret to iebilstu, jūs uzskatītu, ka viņš ākstās. Visi ir tādi — gan jūs, gan jūsu dzimums kopumā. Man pietiek. Es savu esmu panākusi.

Jūtos tc labi. Esmu iemīlējusi uz mūžu. Un zobojieties, cik tīk, es jums uzspļauju.

Tā ievilka «seju», un es vairs neklaudzināju, lai izaicinātu uz sarunu. Tas bija veltīgi. Burvīgā bija ļāvusi to noprast pavisam skaidri.

Devos uz nometni un uzmodināju Benu un Džimiju. Pateicu viņiem par savām aizdomām un atstāstīju sarunu ar Burvīgo. Kļuvām gaužām skumīgi, jo šoreiz bijām aizlaiduši gar degunu itin visu.

Līdz šim vēl mūsos mājoja cerība, ka salabsim ar Burvīgo. Visu laiku domāju, ka mums nav jākrīt izmisumā: Burvīgā ir vientuļāka nekā mēs, un galu galā tai nāksies pakļauties saprāta balsij. Bet tagad Burvīgā nebija viena un mēs tai vairs nebijām vajadzīgi. Un tā vēl līdz šim skaišas uz mums … un ne tikai uz mums vien, bet uz visu cilvēku dzimumu.

Turklāt pats sliktākais ir tas, ka šāda izturē- nās nav kaprīze. Tas turpinājās daudzas dienas. Elmers dauzījās te apkārt pa naktīm ne jau tāpēc, lai mūs novērotu. Šis nāca laizīties ar Burvīgo. Un, nav šaubu, abi kopā bija iecerējuši Elmera uzbrukumu man un Benam, jo zināja, ka Džimijs skries palīgā un atstās liedagu bez uzraudzības. Tāpēc Elmers varēja drāzties atpakaļ un Burvīgā paņemt to pie sevis. Un pēc tam izstiept taustekli un izdzēst pēdas, lai mēs neuzminētu, ka Elmers atrodas iekšā.

—   Tātad šī kļuvusi mums neuzticīga, — Bens sacīja.

—   Mēs pret Burvīgo jau neizturējāmies labāk,— Džimijs atgādināja.

—   Bet uz ko tā cerēja? Cilvēks taču nevar iemīlēt robotu.

—  Acīmredzot, — es teicu, — robots robotu tomēr var iemīlēt.

—   Burvīgā kļuvusi traka, — Bens paziņoja.

Taču man šķita, ka šajā Burvīgās jaunajā romānā jūtama kāda neīsta nots. Kāpēc tai un Elmeram vajadzētu slēpt savas attiecības? Burvīgā būtu varējusi atvērt luku jebkurā brīdī, un Elmers pa apareli iebrauktu iekšā taisni mūsu acu priekšā. Tomēr šie tā nedarīja. Tie rīkoja sazvērestību. Iemīlējušies faktiski slepus bēga no mums.

Varbūt Burvīgā jutās mazliet neērti. Vai tik tā nekaunējās no Elmera … vai tik nekaunējās no savas mīlestības pret to? Vienalga, kā šī liegtos, bet pašapmierinātais cilvēciskais snobisms droši vien ir iesūcies viņai gan miesā, gan asinīs.

Jebšu varbūt es, caurcaurēm pašapmierinātais snobs, esmu visu to izdomājis, aizlicis sev priekšā tādu kā aizsargvairogu, lai mani ne tagad, ne vēlāk nepiespiestu atzīt, ka vērtīgas nav tikai cilvēciskās īpašības vien. Jo mūsos visos taču ir dziļi iesēdusies šāda nevēlēšanās atzīt, ka mūsu attīstības ceļš nav neapšaubāmi labākais, ka cilvēka viedoklis var arī nebūt etalons, kuru pēdīgi noteikti pieņems visas pārējās dzīvības formas.

Bens pagatavoja kafiju, un, to iebaudīdami, mēs gānījām Burvīgo vai no panckām ārā. Es nenožēloju teikto, jo šī bija to pelnījusi. Ar mums tā bija apgājusies negodīgi.

Pēc tam mēs ietināmies segās un pat neizlikām sargposteni. Ja jau Elmers neriņķo tepat tuvumā, tad sargs nebija vajadzīgs.

145

Nākamajā rītā mana kāja vēl arvien smeldza, tāpēc es negāju līdzi Benam un Džimijam izpētīt ieleju, kur atradās pilsētas drupas. Pa to laiku apklunkurēju apkārt Burvīgajai. Noskatīju, ka

10 — 1954

iekļūt iekšā nav nekādas iespējas. Lūka bija tik cieši pielāgota, ka ne mats neietu cauri.

Ja ari mēs tur ietiktu, neesmu pārliecināts, vai mums būtu izdevies pārņemt vadību savās rokās. Zināms, vēl jau bija rezerves vadības sistēma, taču uz to mēs nevarējām cerēt. Kad Burvīgajai bija iešāvusies prātā trakā iedoma mūs nozagt, viņa šo sistēmu gluži vienkārši ieķīlāja, un izrādījās, ka mēs esam pilnīgi bezpalīdzīgi.

Pat ja mēs spētu ielauzties, mūs gaidītu tuvcīņa ar Elmeru, bet Elmers ir tāds zvērs, ka šim to vien vajag.

Nolēmis, ka mums ir vērts palauzīt galvu, kā dzīvot tālāk, gāju atpakaļ uz nometni. Jāuzceļ būda, jāsagādā pārtikas krājumi. Vispār jāsagatavojas patstāvīgai dzīvei. Biju pārliecināts, ka uz Burvīgās palīdzību nav ko cerēt.

Bens ar Džimiju atgriezās ap pusdienlaiku, un viņu acis aiz satraukuma spulgoja. Viņi izklāja segu un no kabatām sabēra uz tās visneiedomājamākos priekšmetus.

Negaidiet, lai tos aprakstu. Tas nav iespējams. Kāda jēga teikt, ka viens priekšmets atgādināja dzelzs ķēdi un bija dzeltens? Nevar attēlot, kādas izjūtas radās, kad ķēde slīdēja caur pirkstiem, kā tā žvadzēja, kā kustējās, nav iespējams parādīt tās dzīvai dzeltenai liesmai līdzīgo krāsu. Tas būtu tikpat kā par izcilu gleznu teikt, ka tā ir kvadrātveida, neliela un iezilgana, bet vietām zaļa un sarkana.

Bez ķēdes tur bija vēl daudz visvisādu lietiņu, ikvienu no kurām ieraugot, taisni elpa aizrāvās.

Bens, redzot mēmo jautājumu manās acīs, paraustīja plecus.

— Nevaicā. Mēs paņēmām pavisam maz. Alas ir piebāztas ar šādām un vēl citādām lietām. Mēs

ņēmām bez izšķirības te vienā, te otrā vietā — visu, kas vien līda kabatās un nejauši pagadījās acīs. Greznumlietiņas. Varbūt paraugi. Nezinu.

Kā kovārņi, es nodomāju. Pakampa spožos nieciņus tikai tāpēc, ka tie iepatikās, bet paši nezina, kādam nolūkam tie domāti.

—   Šīs alas laikam izmantotas par noliktavām, — Bens sacīja. — Tās bāztin piebāztas ar visādām mantām, un katra savādāka. It kā tie, kuri te dzīvojuši, būtu atvēruši faktorlju un izstādījuši aplūkošanai preču paraugus. Katrai alai priekšā kaut kas aizkaram līdzīgs. Re^i tādu kā mirgošanu, dzirdi šalkoņu, bet, ejot priekškaram cauri, neko nejūti. Aiz tā viss ir tikpat tīrs un spožs kā tajā dienā, kad ala tikusi pamesta.

Paraudzījos uz priekšmetiem, kuri bija izmētāti pa segu. Grūti bija atturēties un nepaņemt tos rokā, jo gan aptaustīšana, gan aplūkošana sagādāja baudu; un jau tas vien radīja tādu jauku, patīkamu sajūtu.

—   Ar cilvēkiem kaut kas ir atgadījies, — Džimijs sacīja. — Viņi zinājuši, kam jānotiek, un sakrāvuši mantas vienuviet, — to izdarījuši viņi paši, paši visu lietojuši, visu mīlējuši. Tā taču saglabājās iespēja, ka vienā jaukā dienā kāds atkļūs līdz šejienei un tās atradīs, un tad ne cilvēki, ne viņu kultūra nebūs izgaisusi bez pēdām.

Tādas muļķīgas sentimentālas blēņas var dzirdēt tikai no Džimijam līdzīga sapņaina romantiķa.

Vienalga, kāda iemesla dēļ izzudušās rases darinājumi nokļuvuši alās, mēs bijām tie, kas šos nieciņus atrada, un tādējādi to radītāji bija pārrēķinājušies. Pat ja mēs spētu uzminēt, kādam nolūkam šīs lietas domātas, pat ja mēs varētu noskaidrot, kur sakņojusies senā kultūra, nekāda labuma no tā tik un tā nebūtu. Mēs nekur

neaizlidosim un nevienam nevarēsim nodot savas zinašanas. Mums lemts aizvadīt mūžu uz šīs planētas, un, kad pēdējais no mums būs miris, viss atkal kā senāk iegrims klusumā, viss atkal pārvērtīsies ierastajā vienaldzībā.

Ļoti žēl, es prātoju, jo Zeme būtu varējusi izmantot alām un kapu kalniem atkarotās zināšanas. Instruments, kas bija tieši paredzēts šo visai vērtīgo zinašanu iegūšanai, kad cilvēks beidzot tās būs uzgājis, atradas tepat, pārsimt jardus no mums.

—    Ir šausmīgi apzināties, — Džimijs sacīja, — ka visi šie priekšmeti, visas zināšanas, centieni un lūgšanas, visi sapņi un cerības tiks nodoti aizmirstībai. Un tu, cilvēk, visa tava dzīve, tava dzīves izpratne gluži vienkārši izzudīs, un nevien? par tevi neko neuzzinās.

—   Labi teikts, jaunekli, — es viņu atbalstīju.

Džimija apkārt klīstošais skatiens pauda sāpes.

—   Laikam tāpēc viņi arī salikuši visu alas.

Vērodams Džimiju, redzēdams viņa saviļņojumu, ciešanu pēdas sejā, pamazām apjēdzu, kāpēc viņš ir dzejnieks … kāpēc nevar nebūt dzejnieks. Un tomēr vēl ir gluži zīdainis.

—   Zemei tas jāuzzina, — tonī, kas nepieļāva nekādus iebildumus, sacīja Bens.

—   Protams, — es piekritu. — Tūdaļ aizskriešu un paziņošu.

—   Tu esi atjautīgs zēns, — Bens norūca. — Bet kad beigsi mētāties ar asprātībām un ķersies pie lietas?

—   Vai pavēlēsi uzlauzt Burvīgo?

—   Nūja. Atpakaļ kaut ka jātiek, taču aizkļūt līdz Zemei varam tikai ar Burvīgo.

—   Tevi tas varbūt ļoti pārsteigs, bet es to iedomājos pirmais. Šodien biju aizgājis aplūkot

Burvīgo. Ja varēsi izgudrot, kā to atvērt, uzskatīšu, ka esi gudrāks par mani.

—       Instrumenti, — Bens sacīja. — Ja vien mums būtu bijuši…

—        Instrumenti mums ir. Cirvis bez kāta, āmurs un zāģis. Knaiblites un ēvele, gludēvele …

—        Mēs paši varam uztaisīt šādus tādus instrumentus.

—   Atrast dzelzsrūdu, izkausēt to un …

—        Es domāju par alām, — Bens sacīja. — Varbūt tur ir instrumenti.

Tas man nemaz neinteresēja. Es zināju, ka nekas nesanāks.

—        Iespējams, ka tur ir sprāgstvielas, — Bens turpināja. — Mēs varētu …

—        Paklau, — es teicu, — ko tu īsti gribi, velns lai parauj — atvērt vai uzspridzināt Burvīgo? Neko tu nepadarīsi. Vai tu esi aizmirsis, ka Burvīgā ir neatkarīgs robots? Izurb tajā caurumu, un šī to aiztaisīs ciet. Ja pārāk ilgi blandīsies Burvīgajai apkārt, ta izaudzēs rungu un zvels tev pa pauri.

Aiz dusmām un izmisuma Bena acis kvēloja.

—   Zemei jāuzzina! Vai saproti? Zemei jāuzzina!

—        Protams, — biju vienisprātis. — Pilnīgi pareizi.

Līdz rītam, jādomā, viņš atjēgsies un redzēs, ka tas nav reāli. Viņam vajadzēja atgūt skaidru saprašanu. Nopietnas lietas dara ar vēsu prātu. Tikai tā var ietaupīt daudz spēka un izvairīties no daudzām kļūdām.

Pienāca rīts, bet Bena acis vēl arvien dega neprātīgā izmisumā, uz kuru balstījās visa viņa apņēmība.

Pēc brokastīm Džimijs teica, ka mums līdzi neiešot.

—   Dieva dēļ, saki, kāpēc ne? — Bens stingri noprasīja.

—   Laikus netieku galā ar savu darbu, — Džimijs vienā mierā atbildēja. — Vēl joprojām rakstu sāgu.

Bens jau grasījās uzsākt strīdiņu, taču es dusmīgi aprāva viņu.

—   Ejam, — sacīju. — Tik un tā no Džimija nav nekāda labuma.

Varu apzvērēt, ka biju teicis patiesību.

Tātad mēs devāmies uz alām divatā. Skatīju tās pirmoreiz, un tur bija, ko redzēt. Divpadsmit alas, bāztin piebāztas. Galva sāka griezties, kad ieraudzīju visas ierīces vai kā lai tās citādi dēvē. Saprotams, nezināju, kādam nolūkam kaut viena lieta domāta. Jau acis vien tām uzmetot, varēja traks palikt, tīrās mokas — skatīties un nezināt, kas un kā. Bet Bens, būdams pilnīgi apsēsts, pūlējās to uzminēt, jo bija ieņēmis galvā, ka varam uziet ierīci, kura palīdzēs pieveikt Burvīgo.

Strādājām augu dienu, un es jutos noguris kā suns. Pa visu dienu neatradām neko tādu, par ko būtu kaut mazākā skaidrība. Jūs nespējat ne iedomāties, ko nozīmē atrasties milzum daudzu ierīču vidū un apzināties, ka ne viss, ko acis redz, ir prātam sasniedzams. Ja tās pareizi izmantotu, kādas gluži jaunas tāles pavērtos cilvēka domai, iztēlei, arī tehnikai… Bet mēs bijām pilnīgi bezspēcīgi … mēs, tumsonīgie svešinieki.

Bens nebija valdāms. Nākamajā dienā atkal gājām turp, pēc tam vēl un vēl. Otrā dienā atradām daiktu, kurš bija ļoti noderīgs konservu kārbu atvēršanai, taču man trūka nešaubīgas pārliecības, ka tas paredzēts tieši šim nolūkam. Bet aiznākamajā dienā beidzot uzminējām, ka vienu no instrumentiem var izmantot septiņstūrainu bedrīšu rakšanai, tomēr jājautā, kurš gan, būdams pie pilnas saprašanas, gribēs rakt septiņstūrainas bedrītes?

Mums neko neizdevās izdibināt, taču mēs joprojām gājām uz drupām. Jutu, ka arī Benam cerību nav vairāk kā man, tomēr viņš nepadodas, jo tas ir pēdējais salmiņš, pie kura pieķerties, lai nesajuktu prātā.

Manuprāt, Bens tolaik neizprata mūsu atraduma nozīmi — tā izziņas vērtību. Viņa izpratnē alas bija tikai utilizācijas izejvielu noliktava, pa kuru mēs drudžaini rakņājāmies, lai atrastu kādu atlūzni, ko vēl varētu likt lietā.

Dienas ritēja. Ieleja un kapu kalniņi, alas un zudušās kultūras mantojums arvien vairāk satrauca manu iztēli, un nu jau šķita, ka kaut kādā noslēpumainā veidā man kļuvusi tuvāka izmirusī rase, saprotamāks tās diženums un traģēdija. Un augtin auga sajūta, ka mūsu drudžainie meklējumi robežojas ar zaimiem un mirušo piemiņas rupju aizskaršanu.

Džimijs ne reizi negāja turp kopā ar mums. Viņš sēdēja, noliecies pār papīru kaudzīti, un skri- belēja, pārlasīja, svītroja vārdus un rakstīja citus vietā. Tad cēlās augšā, klaiņāja apkārt vai, kaut ko sevī purpinādams, šaudījās šurpu turpu, pēc tam sēdās un atkal rakstīja. Viņš tikpat kā neēda, nesarunājās un arī gulēja maz. Tas bija precīzs portrets «Jaunā cilvēka daiļrades mokas».

Mani pārņēma ziņkāre, vai tik viņš mocīdamies un svīzdams nav uzrakstījis ko vērtīgu. Reiz, kad šis pagriezās sāņus, es nočiepu vienu lapiņu.

Tādus murgojumus viņš pat agrāk nebija rakstījis!

Tajā naktī, gulēdams ar vaļējām acīm un lūkodamies svešajās zvaigznēs, es ļāvos vientulības sajūtai. Taču, padevies šādai noskaņai, secināju, ka nejūtos tik vientuļš, kā varētu būt, — šķita, mēinie kapu kalniņi un brīnumaini mirdzošās alas mani nomierina. Noslēpumainība bija pagaisusi.

Pēcāk iemigu.

Nezinu, kas mani pamodināja. Vai nu vējš, vai liedagā plīstošo viļņu šalkas, vai arī naksnīgais dzestrums.

Un tad izdzirdu … balsi naktī. Tādas vienmuļas gaudas, brīžiem svinīgas un skaļas, brīžiem līdzīgas aizsmakušiem čukstiem.

Es nodrebēju, paslējos uz elkoņa un … man aizrāvās elpa.

Džimijs stāvēja Burvīgās priekšā un, vienā rokā turēdams laterniņu, lasīja viņai savu sāgu. Balss irdzēja un, par spīti neko neizteicošajiem vārdiem, tās tembrā jautās neizprotams valdzinājums. Droši vien senie grieķi lāpu gaismā pirmskaujas naktī tā skandēja savu Homēru.

Un Burvīgā klausījās. Tā bija nolaidusi lejup taustekli, kam galā atradās «seja», un pat mazlietiņ pagriezusi to sāņus, lai skaņu ierīce nepalaistu garām ne vienu vienīgu vārdu — tā cilvēks liek aiz auss plaukstu, lai labāk sadzirdētu.

Noraugoties šajā aizkustinošajā skatā, manī modās žēlums, ka mēs tik slikti bijām izturējušies pret Džimiju. Mēs neklausījāmies viņā, un nu nabadziņam visas šīs muļķības jālasa vienalga kam. Viņa dvēsele alka atzinības, bet ne no manis, nc Bena viņš to nebija saņēmis. Ar rakstīšanu vien viņam nepietika — vajadzēja ar kādu dalīties. Bija nepieciešama auditorija.

Pastiepu roku un sapurināju Benu aiz pleca. Viņš izlēca no segām.

—   Kāda velna pēc …

—   Cst-cst-cst!

Iesvilpies viņš nolaidās uz ceļiem man blakus.

Džimijs turpināja deklamēt, bet Burvīgā, «seju» lejup nolaidusi, joprojām klausījās.

Vēja brāzma atnesa sāgas fragmentu:

— No mūžības mūžībā lidojot, tu, tāltālos

Ģeļos kas dodies, Vien savas miesas kalējiem uzticies. Matiem naidīgā kosmosā plandījot, Ar zvaigznēm virs galvas kā nimbu …

Burvīgā raudāja. Uz linzas mirdzēja asaras.

Burvīgā izlaida vēl vienu taustekli, ar roku galā, bet rokā bija — mutautiņš, balts, mežģī- ņots dāmu mutautiņš.

Ar mutautiņu tā susināja asaras.

Bijis tai deguns, tā, bez šaubām, nošņauktos, protams, ļoti delikāti, kā damai pieklājas.

—   Un to visu tu esi rakstījis rnan? — tā jautāja.

—        Visu tev, — Džimijs teica. Viņš meloja ka īsts brunču mednieks. Viņš deklamēja Burvīgajai tāpēc, ka ne Bens, nees negribējām klausīties viņa dzejojumus.

—        Es tik ļoti esmu maldījusies, —.Burvīgā nopūzdamās sacīja.

Šī izslaucīja un veikli uzspodrināja acis.

—       Vienu mirkli, — tā lietišķi teica. — Man te kas darāms.

Mēs, elpu aizturējuši, gaidījām.

Burvīgajai sānos lēnām atvērās lūka. Izauga garš, elastīgs tausteklis, tas ielīda lūkā un izrāva ārā Elmeru. Zvērs, karājoties tausteklī, šūpojās.

—       Ak tu neaptēstais, rupjais tēviņš! — Burvīgā nodārdināja. — Ieņēmu tevi sevī un bāztin piebāzu ar fosfātiem. Es izlīdzināju ieliekumus sānos un nospodrināju tevi spožu jo spožu. Un kas man par to tika? Vai tu saceri man sāgas? Nē. Tikai resns kļūsti aiz pārticības. Neesi apveltīts ar diženuma zīmi, tev nepiemīt ne mazākā iztēles dzirksts. Tu esi tikai mēma mašīna!

Elmers kūtri šūpojās taustekļa galā, un riteņi neganti griezās, tāpēc nospriedu, ka viņš ir varen satraukts.

—    Mīlestība! — Burvīgā sauca. — Vai tādiem kā mēs ir vajadzīga mīlestība? Mums, mašīnām, ir daudz cildenāki mērķi… daudz cildenāki. Mūsu priekšā plešas zvaigznēm piebārstīts kosmoss. No miglainajiem mūžības krastiem pūš tālu ceļu vējš. Mūsu solis būs stingrs …

Tā vēl pieminēja tālo galaktiku mesto izaicinājumu, zvaigžņu kroni, drumslās satriektā laika putekļus, kuri klāj ceļu uz nekurieni, un visu to viņa bija patapinājusi no tā, ko Džimijs dēvēja par sāgu.

Izrunājusies Burvīgā aizmeta Elmeru liedagā. Tas atsitās pret zemi un iešļūca ūdenī.

Mēs vairs ilgāk neskatījāmies. Skrējām kā sprinteri. Vienā lēcienā pievārējām apareli un atradāmies savos apartamentos.

Burvīgā aizcirta aiz mums lūku.

—   Esiet sveicināti mājās, — viņa sacīja.

Piegāju pie Džimija un sniedzu roku.

—   Malacis! Iebāzi maisā pašu Longfello.

Arī Bens paspieda viņam roku.

—   Tas ir šedevrs.

—    Un tagad, — Burvīgā teica, — dodamies ceļā.

—     Ka tā, ceļā! — Bens iebļāvās. — Mēs nevaram atstāt planētu. Vismaz šobrīd ne. Tur taču ir pilsēta. Mēs nedrīkstam aizlidot, iekāms…

—    Nospļaujos par jūsu pilsētu, — Burvīgā sacīja. — Nospļaujos par informāciju. Mēs klīdīsim starp zvaigznēm. Mums pakļausies klusējošās dzīles. Caur kosmosu trauksim un mūžību augšā ar dārdiem celsim.

Mēs atskatījāmies uz Džimiju.

—       Katru vārsmu, — es sacīju, — burtiski katru vārdu Burvīgā citē no tā draņķa, ko esi uzrakstījis tu.

Bens paspēra soli un ieķērās Džimijam krūtīs.

—       Vai nejūti aicinājumu, — Bens viņam jau- taja, — vai nejūti neatliekamu nepieciešamību sacerēt odu par dzimteni… un apdziedāt tās skaistumu, slavu un visu pārējo ar saviem štampiem?

Džimijam viegli klabēja zobi.

—        Burvīgā norīs visu, lai ko tu uzrakstītu, — Bens piemetināja.

Viņš pacēla dūri un lika Džimijam to apostīt.

—        Iesaku pacensties, — Bens nobrīdināja. — Iesaku uzrakstīt tā, kā vēl nekad neesi rakstījis.

Džimijs nosēdās uz grīdas un drudžaini ķērās pie darba.

PUTEKĻU ZEBRA

civēks mājās neko nevar turēt. Mūždien viss noklīst, mūždien viss zūd, griez visu māju otrādi, uz visiem bļauj, visus izprašņā, turi aizdomās.

Un tā katrā ģimenē. Taču atcerieties vienu: necentieties noskaidrot, kur pagaist lietas, kas būtu varējis tās pievākt. Un lai ne prātā nenāk noņemties ar izmeklēšanu. Vairāk klapatu nekā labuma!

Paklausieties tikai, kas atgadījās ar mani.

Es nācu no darba un pa ceļam nopirku loksni pastmarku — gribēju izsūtīt čekus, apmaksāt rēķinus par pēdējo mēnesi. Bet, tiklīdz apsēdos čekus aizpildīt, tā istabā ieklupa Mārdžija un Lūiss Šovs. Es Lūisu ne visai ieredzu, un arī viņš mani knapi pacieš. Taču Mārdžija un Elīna ir labas draudzenes; viņas aizpļāpājās, un Šovu laulātais pāris nokvernēja pie mums visu vakaru.

Lūiss man stāstīja, ar ko viņš nodarbojas savā zinātniskajā laboratorijā. Mēģināju novērst sarunu uz ko citu, taču viņš bez gala mala vienu un to pašu. Aizrāvies pats ar savu darbu un droši vien domā, ka arī citiem par to jāizrāda interese. Bet es elektronikā nekā nejēdzu, mikromoduli no mikroskopa neatšķiru.

Vakars bija drūms, un, kas vēl sliktāk, es par

to ne pušplēsta vārdiņa nedrīkstēju ieminēties. Elīna tūdaļ būtu man metusies virsū, teikdama, ka dzīvoju kā āpsis alā.

Un tā nu nākamajā dienā pēc pusdienām devos uz savu kabinetu aizpildīt čekus un, protams, atklāju, ka markas ir pazudušas. .

Biju atstājis markas uz rakstāmgalda, bet tagad uz tā nekā cita nebija kā vien rotaļu klucītis: kaut gan mazais Bills jau vairākus gadus kopš neinteresējās par klucīšiem, tie tomēr laiku pa laikam vēl arvien nokļuva visnepiemērotākajās vietās. Parlaidu acis istabai un nospriedu, ka, jādomā, markas no galda nopūtis vējš, tad, nometies četrrāpus, izmeklējos pa visu grīdu. Marku nekur nebija.

Devos uz viesistabu, kur Elīna, omulīgi iekārtojusies atzveltnī, skatījās televizoru.

—   Neesmu tās redzējusi, Džo, — viņa teica.

—  Paskaties uz sava galda.

Tieši tādu atbildi arī biju gaidījis.

—   Varbūt Bills zina, — es ieminējos.

—       Viņš turpat vai visu dienu nebija mājās. Kad pārnāks, pavaicāsi.

—   Kur viņš blandās?

—       Noņemas ar komerciju. Maina jauno jostu, ko mēs viņam nopirkām, pret piešu pāri.

—   Neredzu tur nekā slikta. Kad biju puišelis . . .

—   Te nav runa tikai par jostu, — Elīna teica.

—   Viņš maina visu pēc kārtas. Un vissliktākais, ka nekad nezaudē.

—   Apķērīgs zeņķis.

—   Ja tev, Džo, pret to būs tāda attieksme…

—       Manai attieksmei ar to nav nekāda sakara, •— atteicu. — Tāda attieksme pastāv visā komerciālajā pasaulē. Kad Bills izaugs liels …

—   Izaugs liels un… nokļūs cietumā. Ja tu būtu redzējis, kā viņš to dara, tad ari teiktu, ka viņš taisnā ceļā nokļūs cietumā.

—   Labi, es ar viņu aprunāšos.

Atgriezos kabinetā, jo viesistabā nevaldīja tāda draudzīga noskaņa, kā būtu gribējies, turklāt čekus vajadzēja nosūtīt neatkarīgi no tā, vai biju atradis markas vai ne.

Izņēmu no atvilktnes paciņu rēķinu, čeku grāmatiņu un pildspalvu. Pēc tam pasniedzos, lai noliktu klucīti citur un atbrīvotu vietu, kur strādāt. Bet, tiklīdz tas bija man rokā, sapratu, ka tas nav rotaļu klucītis.

Pēc svara un lieluma šis priekšmets atgādināja klucīti un taustot šķita esam no plastmasas, vienīgi tik gludu plastmasu es nekad nebiju redzējis. Tā bija sausa un vienlaikus it kā eļļaina.

Uzliku klucīti uz galda un pievilku tuvāk lampu. Bet neko īpašu neieraudzīju. Klucītis kā jau klucītis.

Rokā grozīdams, mēģināju noteikt, kas tas ir. Un pēkšņi pamaniju tam uz viena sāna mazītiņu iegarenu padziļinājumu — pavisam nelielu, bezmaz vai skrāpējumu.

Ieskatījos ciešāk un redzēju, ka padziļinājums ir izslīpēts un tā dibenā samanāma sārta svītriņa. Varu apzvērēt, ka šī sārtā svītriņa spīguļoja. Pacēlu klucīti tuvāk pie acīm, un spīguļošana izbeidzās. Vai nu krāsa pēkšņi zaudēja košumu, vai arī man bija tikai tā licies, bet pēc mirkļa jau vairs nebiju drošs, ka tur vispār ir bijusi kāda svītriņa.

Jādomā, Bills šo lietiņu ir atradis vai iemainījis. Puika kā kovārnis stiepj visu uz mājām, un tas taču nav nekas slikts, tāpat kā nav nekā nosodāma viņa komerciālajos darījumos, vienalga, ko par to saka Elīna. Viņam ir lieliskas veikalnieka spējas.

Noliku klucīti un ķēros pie čekiem. Nākamajā dienā lenča pārtraukumā atkal nopirku markas. Un augu dienu lauzīju galvu, kur bija varējušas palikt vakarējās.

Par gludeno klucīti nepavisam nedomāju. Iespējams, būtu to galīgi aizmirsis, ja, atgriezies mājās, neatklātu, ka pazudusi pildspalva.

Devos uz kabinetu pēc pildspalvas un ieraudzīju to uz galda, tajā pašā vietā, kur vakar vakarā biju atstājis. Neatminējos, vai biju atstājis pildspalvu uz galda vai ne, taču ieraudzījis tūliņ atcerējos, ka vakar biju aizmirsis to ielikt atpakaļ atvilktnē.

Es paņēmu pildspalvu. Un izrādījās, ka tā nepavisam nav pildspalva. No skata priekšmets bija līdzīgs korķa cilindriņam, bet likās pārāk smags, lai būtu korķis. Man pēkšņi iešāvās prātā, ka ta ir saliekamā makšķere, tikai nedaudz mazāka un smagāka.

Iedomājies, ka ta ir saliekama makšķere, izdarīju šķietamu mešanas kustību, un te nu nepazīstamais priekšmets patiešām izrādījās esam saliekamā makšķere. Acīmredzot tā bija salikta, bet tad izbīdījās kā īsta makšķere. Taču dīvaini — saredzēt varēja tikai kadas. pirmās četras pēdas, viss pārējais gaisā izzuda.

Instinktīvi parāvu makšķeri, lai atbrīvotu nezin kur aizķērušos galu. Tā gandrīz jau padevas, bet tad piepeši jutu, ka tās galam pieķēries kas smags. It kā es būtu piecirtis zivi, tikai šī zivs nerausti- jās.

Pēc tam tikpat ātri šī sajūta pagaisa. Smagums, šķiet, mirklī norāvās no makšķeres, tā sabīdījās, un es atkal turēju rokā pildspalvai līdzīgu priekšmetu.

Uzmanīgi noliku to uz galda, stingri nolēmis vairs netaisīt nekādus metienus, un tikai tad pamanīju, ka man dreb roka.

Apsēdos un, acis izbolījis, blenzu uz priekšmetu, kas atgādināja pazudušo pildspalvu, un uz otru — rotaļu klucītim līdzīgo lietiņu.

Un, lūk, tobrīd es ar acs kaktiņu pamanīju galda vidū mazu, baltu plankumiņu.

Tas bija tieši tajā vietā, kur iesākumā bija gulējis šķietamais spalvaskāts, un arī klucīti vakar vakarā es biju atradis, liekas, taisni tur. Plankumiņš bija ziloņkaula krāsā, kādu ccturtdaļcollu diametrā.

Nikni paberzēju to ar lielo pirkstu, bet plankums neizzuda. Aizvēru acis, lai dotu iespēju tam izgaist, bet, tūdaļ tās atvēris, ar izbrīnu konstatēju, ka plankums ir, kur bijis.

Es noliecos pār galdu un ņēmos to aplūkot. Rādās tāds iespaids, it kā kokā būtu rūpīgi iestrādāta ziloņkaula plāksnīte. Nevarēju atrast ne mazāko spraudziņu starp koku un plankumu.

Iepriekš tā tur nebija, par to esmu pilnīgi pārliecināts. Ja plankums būtu bijis, es noteikti būtu to pamanījis. Pat vēl vairāk — arī Elīna nebūtu varējusi to neievērot, jo viņa ir tīrule, ne puteklīti neatstās. Un kur gan tas dzirdēts, ka pārdotu galdus ar vienas vienīgas ziloņkaula plāksnītes inkrustāciju?

Arī tādu lietu nekur nenopirksi, kas būtu līdzīga pildspalvai, bet pārvērstos saliekamā makšķerē, turklāt tās tievgalis izzustu un uzķertu ko neredzamu, — pildspalvai, kura nākamreiz, iespējams, nepazaudēs, bet izvilks uzķerto dienas gaismā.

No viesistabas atskanēja Elīnas balss:

—   Džo!

—   Jā! Kas ir?

—   Vai tu runāji ar Billu?

—   Ar Billu? Par ko?

—   Par komerciju.

—   Nē. Nez kā piemirsu.

—       Pielūko, parunā gan ar viņu. Puika atkal dara to pašu. Ietirgojis no Džimija jaunu velosipēdu. Iesmērējis viņam visādus krāmus. Liku, lai atdod velosipēdu atpakaļ.

—   Es parunāšos ar viņu, — no jauna apsolījos.

Toreiz, cik atceros, man nebija ne prātā dēla uzvedības ētika.

Mājās neko nedrīkst turēt. Mūžīgi zūd gan šis, gan tas. Skaidri zini, kur kādu lietu esi nolicis, nemaz nešaubies, ka tā atrodas turpat, bet, tiklīdz ievajagas, — tās vairs nav.

Un tā ir ar visu: lietas zūd, un pēc tam nemūžam neko nevar sameklēt.

Taču citas lietas pagaisušo vietā neuzrodas … vismaz es neko tādu ne savu mūžu neesmu dzirdējis.

Tomēr, jādomā, ir gadījies, ka cilvēks atradis citas lietas, ņēmis tās un apskatījis, pabrīnījies, kas tas tāds ir, bet tad iemetis kaut kur kaktā un aizmirsis.

Varbūt visdažādākajos pasaules nostūros atkritumu noliktavas ir bāztin piebāztas ar visvisādiem mistiskiem klucīšiem un trakām makšķerēm.

Piecēlos un devos uz viesistabu, kur Elīna patlaban centās noregulēt televizoru.

Laikam gan viņa pamanīja, ka esmu satraukts, un tāpēc jautāja:

—   Kas tad vēl lēcies?

—   Nevaru atrast pildspalvu.

Viņa iesmējās.

— Atvaino, Džo, bet tu esi neciešams. Mūždien visu zaudē.

Naktī, kad Elīna jau bija iemigusi, gulēju un aizvien domāju par plankumu uz galda. Plankums, šķiet, teica: «Ja esi komersants, liec to, kas tev ir, tieši šeit, un mēs izdarīsim apmaiņu.»

Un te nu man galvā iešāvās doma: bet kas gan notiks, ja kāds pastums galdu sāņus?

Ilgi gulēju, pūlēdamies nomierināties, pārliecināt sevi, ka tas viss ir muļķības, tīrie murgi.

Taču tikt vaļā no šīs domas vairs nevarēju.

Galu galā es uzcēlos un klusītēm kā zaglis, nevis kā mājas saimnieks, izslīdēju arā no guļamistabas un devos uz kabinetu.

Aizvēris durvis, ieslēdzu galda lampu un steidzos pārliecināties, vai plankums nav izzudis.

Tas atradās, kur bijis.

Izvilcis galda atvilktni, gribēju sameklēt tur zīmuli, bet tā vietā pa rokai pagadījās kads no Billa krāsainajiem krītiņiem. Nometos ceļos un uz grīdas rūpīgi atzīmēju galda kāju vietu, lai vēlāk galdu varētu nolikt tieši atpakaļ, ja kāds to pagrūstu sāņus.

Pēc tam tīri automātiski uzliku krītiņu taisni virsū plankumam.

No rīta pirms iešanas uz darbu iemetu acis kabinetā: krītiņš vēl arvien atradās turpat. Man novēlās kā akmens no sirds un izdevās sevi pārliecināt, ka viss ir bijis fantāzijas rotaļa.

Taču vakarpusē pēc pusdienām no jauna iegāju kabinetā un atklāju, ka krītiņš pazudis.

Tā vietā atradās dīvaina trīsstūrveida ierīce ar tādām kā lēcām katrā stūrī, bet trīsstūra centrā

pie metāla karkasa bija piestiprināts daikts, kas nepārprotami atgādināja piesūcekni.

Es vēl joprojām to uzmanīgi aplūkoju, kad istabā ienāca Elīna.

—       Mēs ar Medžu ejam uz kino, — viņa sacīja. — Kāpēc tu nevarētu aiziet un iedzert ar Lūisu alu?

—   Ar to uzpūtīgo nejēgu?

—   Kādi iebildumi tev ir pret Lūisu?

—   Droši vien nekādi.

Man prāts nenesās uz ģimenes ķildām.

—   Kas tev tur ir? — Elīna jautāja.

—   Nezinu. Nupat atradu.

—       Tu taisni tāpat ka Bills visādu draņķi esi pasācis stiept uz mājām. Ļauj tik jums vaļu, visu māju piemēslosiet.

Skatījos uz trīsstūri un, vienalga, cik daudz par to gudroju, neparko nevarēju atbrīvoties no domas, ka tās laikam gan ir brilles. Uz deguna tās acīmredzot notur piesūceknis. Savāds briļļu nēsāšanas veids, bet, ja padomā, šāds pieņēmums nav bez pamata. Taču tad briļļu valkātajam ir trīs acis, kas sejā izvietotas trīsstūrveidā.

Elīna aizgāja, bet es vēl joprojām sēdēju un prātoju. Un, kaut arī Lūisu ne visai ieredzu, nospriedu, ka bez viņa palīdzības neiztikšu.

Tad, šķietamo pildspalvu un trīsstūrveida brilles ielicis galda atvilktnē, bet neīsto klucīti — kabatā, devos uz pretējo māju.

Lūiss bija izklājis uz virtuves galda kaudzi kopējama papīra un uzreiz ņēmās man ko skaidrot. Cik spēdams izlikos, ka orientējos rasējumos. Patiesība nesajēdzu ne velna no tiem.

Pēdīgi man izdevās iespraust kādu vārdiņu; es izvilku no kabatas klucīti, uzliku to uz galda un jautāju:

—   Kas tas ir?

Biju iedomājies, ka Lūiss tūliņ pateiks, ka tas ir rotaļu klucītis. Bet to viņš neteica. Acīmredzot kaut kas viņu vedināja domāt, ka tas nav vienkāršs klucītis. Re, ko nozīmē tehniskā izglītība.

Lūiss paņēma klucīti un pagrozīja to rokā.

—   No kā tas taisīts? — viņš satraukti jautāja.

Paraustīju plecus.

—       Es nezinu, kas tas ir un no kā tas ir, — neko nezinu. Gluži vienkārši atradu.

—       Neko tamlīdzīgu savu mūžu neesmu redzējis. — Viņš pamanīja iedobumiņu vienā klucīša sānā, un es sapratu, ka nu šis ir uzķēries. — Atļaujiet man to paņemt līdzi uz laboratoriju. Pamēģināsim tikt skaidrībā.

Es, protams, zināju, kas viņam vajadzīgs. Ja šis klucītis būtu kāds tehnisks jauninājums, viņš gribētu izmantot gadījumu … taču tas mani ne mazākā mērā neuztrauca. Nojautu, ka pārlieku lielus atklājumus viņš neizdarīs.

Iedzērām vēl dažas glāzes alus, un es gāju mājās. Tur sameklēju vecu briļļu pāri un noliku tās uz galda tieši virsū plankumam.

Klausījos pēdējās ziņas, kad ienāca Elīna. Viņa nopriecājās, ka vakaru esmu pavadījis kopā ar Lūisu, un ieteica man ar viņu tuvāk sadraudzēties, tad varbūt viņš man iepatikšoties. Ja jau viņas ar Medžu esot tik tuvas draudzenes, tad, viņa teica, esot taisni kauns, ka rnēs ar Lūisu nesaejo- ties.

—       Varbūt iedraudzēsimies, — es teicu un ar to izbeidzu sarunu.

Nākamajā dienā Lūiss atnāca pie manis uz darbu.

—   Kur jūs šo klucīti ņēmāt? — viņš vaicāja.

—   Atradu, — es teicu.

— Vai jums ir kāds priekšstats, kas tas ir?

—  Nekāda, — es jautri attraucu. — Tāpēc jau arī iedevu to jums.

— Šo lietiņu, kas domāta mērījumiem, darbina kaut kāda enerģija. Iedobumiņš vienā sānā noder rādījumu nolasīšanai. Indikators acīmredzot ir krāsas intensitāte. Katrā ziņa krāsainā svītriņa iedobumiņā visu laiku mainas. Ne sevišķi stipri, tomēr manāmi.

—  Tagad jānoskaidro, kādiem mērījumiem šis klucītis paredzēts.

—   Džo, vai jūs nezināt, kur mēs varētu dabūt vēl vienu tādu.

—   Nē.

—   Redziet, — viņš sacīja, — mēs gribētu tajā parakņāties, lai izprastu, kā tas darbojas, taču nekā nevaram to attaisīt vaļā. Droši vien varētu uzlauzt, bet mēs baidāmies. Ja nu sabojājam? Vai arī tas uzsprāgst gaisā? Ja mums būtu vēl viens…

—  Piedodiet, Lūis, bet es nezinu, kur lai ņem otru tādu.

Ar to mūsu saruna arī beidzās.

Tovakar gāju mājup, domās kavēdamies pie Lūisa un klusībā smaidīdams. Puisis bija iepinies šajā lietā līdz ausīm. Viņš tagad nespēs mierīgi gulēt, iekāms nenoskaidros, kas ir šis daikts. Un droši vien kādu nedēļu mani netraucēs.

Iegāju kabinetā. Brilles joprojām atradās uz galda. Brīdi stāvēju, prātodams, ko tas nozīmē. Tad ievēroju, ka stikliem ir rožaina nokrāsa.

Paņēmis brilles, konstatēju, ka stikli apmainīti ar citiem — ar tāda paša veida stikliem kā trīsstūrveida brillēm, kuras biju atradis iepriekšējā vakarā.

Te kabinetā ienāca Elīna un nepaguva vēl ne muti atvērt, kad es jau nopratu, ka viņa ir mani gaidījusi.

—       Džo Ādams, ko tas viss nozīmē? — viņa skaļi jautāja.

—   Neko, — es atbildēju.

—       Medža saka, ka tu esot pavisam izsitis no sliedēm Lūisu.

—       Tad nu gan visai maz vajadzīgs, lai viņu izsistu no sliedēm.

—        Kaut kas notiek, — Elīna neatlaidās, — un es gribu zināt, kas īsti.

Sapratu, ka no atbildes nebūs iespējams izvairīties.

—   Es noņēmos ar komerciju.

—       Ar maiņu! Un tas notiek pēc visa, ko es tev pastāstīju par Billu!

—   Bet tā ir pavisam cita lieta.

—   Komercija paliek komercija.

Bills ienāca pa parādes durvīm, bet, acīmredzot izdzirdis, ka rnātc teica «komercija», metās atkal arā. Uzsaucu, lai nāk vien atpakaļ.

—       Apsēdieties abi un klausieties, ko jums teikšu, — es pavēlēju. — Uzdot jautājumus, izteikt minējumus un sadot man sutu varēsiet tad, kad būšu beidzis.

Visi trīs apsēdamies, un ģimenes padomes sēde sākas.

Man ne uzreiz izdevās pārliecināt Elīnu: nācās parādīt plankumu uz galda, trīsstūrveida brilles un savas paša brilles, kuras man bija atsūtītas atpakaļ ar rožainiem stikliem. Galu galā viņa bija gatava atzīt, ka kaut kas patiešām notiek. Taču tas netraucēja Elīnu sadot man brāzienu par to, ka uz grīdas ar krītu biju apvilcis galda kājas.

Aiz bailēm ne viņai, ne Billam makšķeri-pild- spalvu neparādīju. Pavicinās vēl, bet pēc tam sazin kas var notikt…

Bills, protams, iedegās. Komercija ir viņa kompetencē.

Brīdināju, lai šie nevienam nesaka ne vārda. Bills jau gan nestāstītu, jo viņš ir gatavs atteikties no visa, jauj tikai viņam noņemties ar visādiem noslēpumiem, spēlēt šifrus un tamlīdzīgi. Bet Elīna mazā gaismiņā skrietu pie Medžas un viņai visu paslepus izklāstītu — dari ko darīdams, saki ko sacīdams, tikpat nekas nelīdzētu.

Billam tūdaļ sagribējas uzlikt brilles ar rožainajiem stikliem, lai paskatītos, vai tie atšķiras no parastajiem. Bet to nu es nejāvu. Pats arī vēlējos uzlikt šīs brilles, taču, patiesību sakot, baidījos.

Kad Elīna aizgāja uz virtuvi parūpēties par pusdienām, mēs ar Billu ķērāmies pie stratēģijas izstrādāšanas. Savos desmit gados Bills ir visai saprātīgs cilvēks. Nolēmām, ka komerciālajos darījumos mums jāizstrādā kaut kāda sistēma, jo, kā Bills norādīja, aizmuguriska maiņa ir visai riskants pasākums. Tam vīram vajadzētu kaut kā paziņot, ko viņš par savām mantām var saņemt.

Lai tirdznieciskos sakaros, vienalga ar ko, nonāktu pie savstarpējas saprašanās, vajadzēja izveidot kādu sazināšanās sistēmu. Bet kā lai sazinās ar to, par kuru nekas cits nav zināms kā tikai tas, ka viņam, iespējams, ir trīs acis?

Un te nu Billam bija lieliska ideja. Viņš teica, ka mums noteikti jārīkojas šādi — jāaizsūta katalogs. Gatavojoties ar kādu tirgoties, pats par sevi saprotams, vispirms jāpaziņo, ko tu vari piedāvāt.

Ievērojot īpatnējo situāciju, katalogam vajadzēja būt ilustrētam. Tomēr arī tas varēja izrādīties nederīgs, jo nebijām īsti pārliecināti, ka Komersants, kas slēpās kaut kur viņpus mana rakstāmgalda, sapratīs, ko nozīmē tas vai cits attēls. Varbūt viņam vispār nav nekādas jēgas par attēliem. Varbūt viņš visu redz savādāk … ne fiziskā nozīmē, kaut gan arī tas iespējams, bet savādākā skatījumā, no mums sveša pasaules uzskata pozīcijām.

Tā kā cita ceļa tomēr nebija, ķērāmies pie kataloga sastādīšanas. Bills domāja, ka mums vajadzētu to uzzīmēt, bet ne viņš, ne es ar mākslinieciskām dotībām neizcēlāmies. Es ieteicu izgriezt ilustrācijas no žurnāliem. Taču arī tas nebija diez- cik asprātīgi, jo reklāmas attēlos preces parasti ir izskaistinātas, mākslinieki rūpējas vienīgi par to, lai piesaistītu uzmanību.

Un Billam atkal radās lieliska ideja.

— Vai tu atceries bērnu vārdnīcu, kuru man uzdāvināja krustmāte Etele? Kāpēc lai neaizsūtām to? Tajā ir daudz attēlu un gandrīz nekas nav rakstīts. Un tas ir ļoti svarīgi. Varbūt viņiem tur nemaz nepatīk lasīt.

Devāmies uz Billa istabu un, meklējot vārdnīcu, izvandījām visus krāmus, kas pie viņa bija sakrājušies. Mums pa rokai patrāpījās veca ābece, no kuras Bills kādreiz bija mācījies lasīt, un abi nolēmām, ka tā ir vēl labāka par vārdnīcu. Ābecē bija jauki, vienkārši attēli, bet teksta tikpat kā nemaz. Jūs zināt, par kāda veida grāmatu es runāju — tur ir A burts un uzzīmēts arbūzs, B burts un bungas, un tā tālāk.

Aiznesām ābeci uz kabinetu un nolikām uz galda, piesedzot ar to plankumu, bet paši gājām pusdienot.

Otrā rītā grāmatas vairs nebija, un tas likās mazliet dīvaini. Līdz šim viss bija zudis tikai dienas otrajā pusē.

Pēcpusdienā man piezvanīja Lūiss.

—   Dodos pie jums, Džo. Vai tur tuvumā ir kāds bārs, kur mēs varētu parunāties zem četrām acīm?

Teicu, ka tāds bārs ir kvartāla attālumā no manis un tajā varam satikties.

Steigšus nokārtojis darīšanas, izgāju no kantora, cerēdams bārā ierasties nedaudz agrāk un pirms Lūisa atnākšanas iemest kādu glāzīti.

Nezinu, kā Lūiss paguva, taču viņš bija ieradies pirmais un jau sēdēja stūra kabīnē. Acīmredzot viņš bija drāzies, neievērodams nekādus ielu satiksmes noteikumus.

Lūiss jau bija pasūtījis divas glāzītes un gaidīja ar sazvērniecisku izskatu. Viņš vēl arvien nespēja atgūt elpu no straujā gājiena.

—   Medža man visu izstāstīja, — viņš bilda.

—   Es jau tā domāju.

—   Šajā lietā, Džo, var nopelnīt kaudzi naudas!

—   Arī par to esmu domājis. Gribu jums piedāvāt desmit procentus …

—   Ak, nē taču, labāk paklausieties, — Lūiss sāka protestēt. — Viens jūs ar to galā netiksiet. Mazāk kā par piecdesmit procentiem es pat pirkstu nepakustināšu.

—   Pieņemu jūs par kompanjonu, — es teicu, — tāpēc ka esat mans kaimiņš. Šādā tehniskā biznesā pats ne velna nesajēdzu. Ir šis tas, par ko netieku skaidrībā, un man nepieciešama palīdzība, lai izdibinātu, kas tas ir, taču jebkurā brīdī varu griezties pie kāda cita …

Pēc glāzītēm trim vienojāmies: viņš saņems trīsdesmit piecus, es — sešdesmit piecus procentus.

—       Tagad, kad viss ir nokārtojies, — es sacīju, — varbūt pateiksiet, ko jūs tur uzzinājāt?

—   Uzzinājām?

—        Par to klucīti, ko es iedevu. Jūs gan nebūtu steidzies šurp, iepriekš pasūtījis dzeramo un gaidījis, ja neko nebūtu izdibinājis.

—   Vai zināt, faktiski …

—        Brīdi uzgaidiet, — es viņu pārtraucu. — To mēs ierakstīsim kontraktā: gadījumā ja nespēs sniegt pilnīgu un sīku analīzi…

—   Kas tas vēl par kontraktu?

—       Noslēgsim kontraktu, par kura laušanu ikviens no mums varēs tiesas ceļā otru aplaupīt pa tīro.

Ellīgi nepatīkami šādi ievadīt komerciālu darījumu, taču ar tik slīpētu zelli kā Lūiss citādi apieties nedrīkstēja.

Un tad viņš pateica, ko bija izpētījis.

—        Tā ir emociju mērīšanas ierīce. Zinu, šis termins skan visai neveikli, taču labāku izgudrot nevarēj u.

—   Un ko tā dara?

—       Tā pasaka, vai jūs esat laimīgs vai noskumis un cik stipri kādu neieredzat.

—       M-ja, — es vīlies novilku. — Kur lai es tādu daiktu lieku? Man nav vajadzīga ierīce, kas teiktu, vai esmu saniknots vai priekpilns.

Lūiss tā pārskaitās, ka kļuva pat daiļrunīgs:

—       Vai jūs nesaprotat, kāda nozīme šim instrumentam varētu būt psihiatrijā? Tas izklāstīs par pacientiem visu, ko viņi paši nemūžam neuzdrošinātos stāstīt. Tas ir izmantojams psihiatriskajās klīnikās, ar to nosakāma apmeklētāju reakcija izrādēs, tas ir lietojams politikā, pieņemot jaunus likumus … kur vien tīk.

—   Pietiek pļāpāt! Laižam pārdošanā!

—   Bet lieta tāda . ..

—   Kāda?

—   Ka šīs ierīces mēs nevaresim ražot, — viņš sacīja, un viņa balsī skanēja izmisums. — Mums nav nepieciešamo izejvielu, un mēs nezinām, kā šos daiktus taisa. Jums nāksies iemainīt.

— Es nevaru. Tas ir, varu' gan, bet ne uzreiz. Vispirms man jāliek tiem komersantiem saprast, ko gribu dabūt no viņiem, bet pēc tam jāizdibina, ko šie vēlas vietā.

—   Vai kādas citas lietas jums ir?

—   Dažas ir.

—   Labāk atdodiet tās man.

—   Viena otra no tām var būt bīstama. Vispār tās pieder man. Došu jums, ko gribēšu un kad gribēšu. ..

Mēs atkal sastrīdējāmies.

Ķilda beidzās ar to, ka devāmies abi pie advokāta. Sastādījām kontraktu, laikam gan vienu no interesantākajiem kurioziem jurisprudences vēsturē.

Bez šaubām, advokāts nodomāja un domā joprojām, ka mēs esam plānprātīgi, taču mani tas tagad uztrauc vismazāk.

Kontraktā bija teikts, ka man jānodod Lūisam tehniskās un preču vērtības noteikšanai vismaz deviņdesmit procenti priekšmetu, kuru ieguves avotu kontrolēju es viens pats, un ka turpmāk iepriekšminētais ieguves avots uz mūžīgiem laikiem paliek vienīgi manā kontrolē. Pārējie desmit procenti var bez jebkādam atrunām netikt nodoti izpētei, turklāt pirmā līgumslēdzēja puse pieņem vienpersonīgu lēmumu par to priekšmetu atlasi, kuri ietilps iepriekšminētajos desmit procentos.

Attiecībā uz deviņdesmit procentiem priekšmetu, kas tiek nodoti otrajai līgumslēdzējai pusei, jāievēro, ka pēdējai tie rūpīgi jāizpēta un jāiesniedz

atskaites rakstiskā veidā, un jādod tādi papildu paskaidrojumi, kādi varētu būt vajadzīgi, lai pirmā līgumslēdzēja puse gūtu pilnīgu izpratni, laikā, ne ilgākā par trim mēnešiem no priekšmetu saņemšanas dienas; tam apritot, priekšmeti tiek atdoti atpakaļ pirmās līgumslēdzējas puses vienperso- nīgā pārvaldījumā. Iepriekšminētais izpētes un novērtēšanas termiņš var tikt neierobežoti pagarināts, tikai noslēdzot attiecīgu rakstisku vienošanos starp abām pusēm.

Ja gadījumā otrā līgumslēdzēja puse noslēpj no pirmās līgumslēdzējas puses kaut kādus atklājumus, kas būtu saistīti ar priekšmetiem, par kuriem dotajā kontraktā tiek runāts, tad šāda slēpšana ir pietiekams pamats, lai ierosinātu lietu par zaudējumu atlīdzību. Ja gadījumā tiek konstatēts, ka dažus priekšmetus ir iespējams laist ražošanā, tos drīkst ražot atbilstoši šis vienošanās 12. daļas A, B un C punktā uzrādītajiem noteikumiem.

Sastādot vienošanos, iepriekšminēto priekšmetu pārdošanas noteikumi tajā jāatrunā un jāietver kā sastāvdaļa. Visa peļņa, ko devusi iepriekšminētā pārdošana, tiek sadalīta sekojoši: sešdesmit pieci procenti — pirmajai līgumslēdzējai pusei (man — ja gadījumā jums jau būtu sajucis, kas nemaz nebūtu brīnums) un trīsdesmit pieci procenti — otrajai līgumslēdzējai pusei (Lūisam); attiecīgi sadalās arī izdevumi.

Protams, tur bija vēl daudz visādu detaļu, taču lietas būtība jau ir skaidra.

Viens otram mēs rīkli nepārgriezām un no advokāta kantora devāmies pie manis uz mājām, kur sastapām arī Medžu. Lūiss nāca man līdzi, lai aplūkotu plankumu uz rakstāmgalda.

Komersants acīmredzot ābeci bija saņēmis un bija aptvēris, kālab tā sūtīta, jo uz galda atradās no grāmatas izplēsts attēls. Tiesa, es teiktu, nevis izplēsts, bet gan drīzāk … izdedzināts.

Attēlā bija redzams Z burts un blakus zebra.

Lūiss satraukti blenza uz to.

—   Tas tik ir uzdevums!

—   Jā gan, — es biju vienisprātis. — Nezinu, cik maksā zebra, taču jādomā, ka lēta vis nav.

—   Spriediet pats — ekspedīcijas izdevumi, sa- fari, būri, transportēšana pa jūru un dzelzceļu, barība, sargi. Vai, jūsuprāt, Komersantu nav iespējams ieinteresēt ar ko citu?

—   Es nezinu, ar ko. Pasūtījums taču ir dots.

Kabinetā ienāca Bills un apvaicājās, kas te notiek. Kad es visai drūmi pateicu, kas par lietu, viņš priecīgi iesaucās:

—   Ak, tēti, ja gribi apmainīt sliktu saliecamo nazi, iesmērē to tādam, kurš nezina, kāds izskatās labs nazis. Tur jau slēpjas komercijas būtība!

Lūiss neko neaptvēra, bet es gan uzreiz sapratu.

—   Pareizi! Viņš nezina, ka zebra ir dzīvnieks, viņš pat nezina, cik liela tā ir!

—   Kā tad, — Bills ar dziļu pārliecību sacīja. — Viņš to ir redzējis tikai attēlā.

Bija jau pulksten pieci, taču mēs visi trīs steidzāmies uz veikaliem. Bills atrada lētu rokas sprādzi ar zebrveida breloku. Zebra bija tikpat liela kā grāmatas attēlā. Kad ir runa par visādiem tādiem sīkumiem, mans dēlēns precīzi zina, kur ko pārdod un cik kas maksā. Es jau gandrīz vai biju nodomājis katram gadījumam ņemt viņu par jaunāko kompanjonu un dot aptuveni desmit procentus peļņas (saprotams, no Lūisa trīsdesmit pieciem procentiem), tomēr biju pārliecināts, ka Lūiss nebūs ar mieru. Tā vietā nolēmu Billam maksāt algu — vienu dolāru nedēļā, taču iepriekšminēto

summu sākt izmaksāt tikai pēc tam, kad uzņēmums sāks dot pc|ņu.

Tātad ar zebru viss bija kārtībā … ja vien Komersants apmierināsies ar mazo greznumlietiņu. Es nodomāju: labi vēl, ka mums nenācās sagādat zefīru, kas arī sākas ar burtu «Z».

Ar pārējiem alfabēta burtiem gāja vieglāk, taču visu laiku, kamēr vajadzēja gaidīt, mocījos šaubās. Katalogi, kurus varējām sūtīt, bija slikti, bet nav nekā sliktāka par ābeci. Tomēr, iekāms Komersants nebija pilnīgi iepazinies ar pirmo sarakstu, otru sūtīt nebija vērts, jo baidījos, ka viņš apjuks.

Tāpēc aizsūtīju ābolu, bumbu, mazu lellīti meitenes vietā, rotaļu kaķīti un sunīti, un ta tālāk, bet pēc tam pa naktīm aizvien kavējos domās, ko gan Komersants iesāks ar visām šīm mantām. Iztēlojos, kā viņš cenšas uzminēt, kādam nolūkam paredzēta gumijas lelle vai kaķis.

Atdevu Lūisam kā vienas, ta otras brilles, taču pats pagaidām paturēju pildspalvu-makšķeri, jo vēl arvien no tas baidījos. Emociju mērīšanas ierīci Lūiss iedeva kādam psihiatram klīniskiem izmēģinājumiem ar slimniekiem.

Zinādamas, ka mēs ar Lūisu esam kompanjoni, Mcdža un Elīna tagad bija nešķiramas. Elīna nepagurdama skandinaja, cik ļoti viņa priecājas, ka es beidzot esmu sapratis, kads uzticams cilvēks ir Lūiss. Droši vien Medža Lūisam sacīja to pašu.

Bills taisni vai pušu plīsa no vēlēšanās paplātīties. Tomēr viņš bija izcils mazs biznesmenis un prata turēt muti. Zināms, par algu es viņam pateicu.

Lūiss visnotaļ uzstāja, ka mums jāmēģina Ko-, mersantu izprašņāt par emociju mērīšanas ierīci. Viņš pasūtīja rūpnīcas rasētājam ierīces zīmējumu un gribēja, lai es to nosūtītu un tādējādi liktu saprast, ka mēs par ierīci interesējamies.

Taču es sacīju, lai nesteidzina notikumus. Varbūt darījums ar emociju mērīšanas ierīci arī būs izdevīgs, tomēr pirms galīgā lēmuma pieņemšanas mums jānogaida, kamēr tiks atsūtīti visu preču paraugi, kuras Komersants var piedāvāt.

Acīmredzot pārliecinājies par sadarbību ar viņu, Komersants tagad tirgojās nevis noteiktās stundās, bet gan turēja bodīti vajā augu diennakti. Pēc ābeces izskatījis preču sarakstu, viņš atsūtīja atpakaļ no tās izplēstas tīras lapas ar visai primitīviem zīmējumiem, — likās, tie bija zīmēti ar drupanu ogli. Lūiss sagatavoja attēlu sēriju, lai parādītu, kā jārīkojas ar zīmuli, un, aizsūtījuši tos Komersantam kopā ar papīru žūksni un kādiem simt uzasinātiem zīmuļiem, mēs sākām gaidīt.

Nogaidījām nedēļu un nupat jau zaudējām pašsavaldīšanos, kad viss papīru žūksnis atgriezās atpakaļ: katru lapiņu no abām pusēm klāja visdažādākie zīmējumi. Lai Komersantam nebūtu garlaicīgi, mēs aizsūtījām pa pastu parakstāmo preču katalogu, bet paši ķērāmies pie zīmējumu atminēšanas.

Bija pavisam nesaprotams,… pat Lūisam, kādam nolūkam visas lietas paredzētas. Viņš ielūkojās zīmējumos, tad trūkās augšā, skraidīja pa istabu, plēsa matus, raustīja sevi aiz ausīm. Pēc tam atkal iedziļinājās zīmējumos.

Man tā likās komēdija, vairāk nekas.

Beidzot nolēmām, ka uz laiku jābeidz darboties ar katalogiem un jāsāk likt uz rakstāmgalda viss, kas pagadās pa ķērienam, — šķēres, šķīvji, kabatas naži, līme, cigāri, saspraudes, dzēšamgumijas, karotes. Zināju, ka rīkojamies nezinātniski, taču mums nebija laika pieturēties pie kaut kādas sistēmas. Vēlāk, ja rastos izdevība, mēs izstrādātu

saprātīgāku programmu, bet pagaidām negribējām Komersantam dot laiku atjēgties.

Un Komersants par atbildi sāka mūs bombardēt ar mantām. Stundām ilgi sēdējām un sūtījām preces viņam, bet šis atpakaļ, un mums uz grīdas sakrājās kaudze visneiedomājamāko krāmu.

Uzstādījām kinokameru un iztērējām milzum daudz filmas, lai uzņemtu plankumu uz galda, kur notika apmaiņa. Izniekojām bezgala daudz laika, caurskatīdami filmu, palēninādami kadrus un pavisam apstādinādami projektoru, taču tas neko nedeva. Kad priekšmets pazuda vai uzradās, tas gluži vienkārši pazuda vai uzradās. Vienā kadrā tas bija, bet citā — vairs ne.'

Lūiss bija atlicis malā pārējo darbu, un visa viņa laboratorija to vien darīja, kā lauzīja galvu, kam šīs ierīces domātas. Ar vairumu mēs tā arī netikām galā. Laikam jau tās kaut kam bija noderīgas, taču mums neizdevās uzzināt -— kam.

Piemēram, tur bija tāds kā smaržu flakons. Vismaz mēs to tā dēvējām. Kaut gan nopratām, ka smaržas tajā nav galvenais, ka tā sauktais flakons domāts kam pavisam citam.

Lūiss un viņa puiši, savā laboratorijā pētot flakonu un pūloties noskaidrot, kas un kā, nejauši to bija ieslēguši. Viņi noņēmās trīs dienas, turklāt divas pēdējās — maskās, cenzdamies to izslēgt. Kad smaka kļuva neciešama un cilvēki sāka zvanīt policijai, aiznesām šo ierīci uz lauku un tur aprakām. Dažu dienu laikā novīta visi augi tuvākajā apkaimē. Universitātes agronomijas fakultātes studenti līdz pat rudenim skraidīja apkārt kā apsviluši, mēģinot noskaidrot, kāds tam cēlonis.

Tur bija tāds daikts — droši vien kaut kāds pulkstenis, tomēr tikpat labi tas varēja būt arī jeb

kas cits. Ja tas ir pulkstenis, tad Komersantam ir tāda laika skaitīšanas sistēma, ka vai traks var palikt.

Tur bija vēl viena lietiņa — ja norādīsi uz kaut ko ar pirkstu un noteiktā vietā uzspiedīsi (nevis uz pogu, nevis uz kādu mehānisku ierīci, bet gluži vienkārši kādā noteiktā punktā), tūlīt ainavā radīsies liels tukšs laukums. Pārstāsi spiest — ainava atkal kļūs tāda, kā bijusi. Mēs nobāzām šo mantiņu laboratorijas seifa attālākajā stūrī un piekārām pie tās lielu, sarkanu birku ar uzrakstu: «Bīstami! Nedrīkst aiztikt!»

Taču vairums priekšmetu mums nozīmēja tukšu lozi. Bet priekšmetu pienāca arvien vairāk un vairāk. Piebāzu ar tiem pilnu garāžu un jau sāku mest kaudzē pagrabā. Daži priekšmeti mani biedēja, un tos es izņēmu no kaudzes ārā.

Pa to laiku Lūiss nopūlējās ap emociju noteikšanas ierīci.

—   Tā darbojas, — Lūiss teica. — Psihiatrs, kuram biju to iedevis, ir stāvā sajūsmā. Taču acīmredzot laist pārdošanā to būs gandrīz neiespējami.

—  Ja tā darbojas, — es iebildu, pasniegdams viņam alus kārbu, — gan jau kāds nopirks.

—   Jebkurā citā nozarē pirktu, tikai ne medicīnā. Pirms laišanas pārdošanā jāiesniedz rasējumi, teorētiskais pamatojums, pārbaudes rezultāti un tamlīdzīgi. Bet mēs nevaram to izdarīt. Mēs nezinām, kā tas darbojas. Nezinām darbības principu. Bet, iekāms to neuzzināsim, neviena solīda firma, kas tirgojas ar medicīnas aparātiem, nelaidīs to pārdošanā, neviens pieklājīgs medicīnas žurnāls to nereklamēs, neviens praktizējošs ārsts nesāks to izmantot.

—        Tātad uz šo daiktu nav ko ccrēt, — cs pavisam saīdzis sacīju, jo tā bija vienīgā manta, kuras lietošanas sfēra mums zināma.

Lūiss piekrītoši pamāja, iedzēra alu un kļuva drūmāks par drūmu.

Tagad es ar smaidu atceros, kā mēs atradām ierīci, kura mums atnesa bagātību. Faktiski nevis Lūiss, bet Elīna to atrada.

Elīna ir laba saimniece. Viņa mūždien rosās ar putekļu sūcēju un lupatu, mazgā logu rāmjus un palodzes tik neprātīgi nikni, ka mums katru gadu tās jāpārkrāso.

Reiz vakarā sēdējām viesistabā un skatījāmies televizoru.

—       Džo, vai tu slaucīji putekļus kabinetā? — Elīna jautāja.

—          Putekļus kabinetā? Kāpēc gan lai būtu to darījis?

—   Zini, kāds tos ir noslaucījis. Varbūt Bills?

—        Billu ne ar varēm nepiespiedīsi paņemt lupatu rokā.

—       Tad, Džo, es nekā nesaprotu, — viņa teica. — Gribēju noslaucīt putekļus, bet tur ir pavisam tīrs. Viss spīd un laistās.

Pa televīziju rādīja kaut ko amizantu, un tobrīd es Elīnas teiktajam nepievērsu uzmanību.

Taču nākamajā dienā tas man ienāca prātā un vairs nevarēju izmest to no galvas. Es neparko nebūtu slaucījis putekļus kabinetā, bet Bills vēl jo vairāk, un tomēr kāds to bija izdarījis, ja reiz Elīna saka, ka tur viss esot spodrs.

Tajā pašā vakarā, paņēmis spaini, izgāju ārā, piebēru to ar saslaukām un ienesu iekšā.

Elīna notvēra mani durvīs.

—   Ko tu te dari?

—   Eksperimentēju, — es atteicu.

—   Eksperimentē garāžā.

—        Tas nav iespējams, — es iebildu. — Gribu noskaidrot, kas noslaucīja putekļus kabinetā.

Ja šis numurs neizdosies, tad skaidrs, ka tikšu saukts pie atbildības, jo Elīna nāca man nopakaļ un durvīs apstājās, gatava klupt virsū.

Uz galda bija daudz no Komersanta dabūto mantu, bet istabas kaktā to mētājās vēl vairāk. Vācu visu nost no galda, un tieši tobrīd ienāca Bills.

—   Tēt, ko tu dari? — viņš vaicāja.

—        Tavs tēvs ir prātā jucis, — Elīna mierīgi paskaidroja.

Paņēmu saslauku sauju un izbārstīju uz galda.

Pēc mirkļa tās bija pazudušas. Uz galda nebija ne mazāka puteklīša.

—        Bili, — es sacīju, — aiznes kādu no šīm ierīcēm uz garāžu.

—   Kuru?

—   Vienalga kuru.

Puika vienu ierīci aiznesa, bet es izkaisīju uz galda vēl sauju saslauku, ari tās pazuda.

Bills atgriezās, bet es atkal sūtīju, lai viņš aiznes citu ierīci.

Tā turpinājās diezgan ilgi, un Bills jau sāka izrādīt nepatiku. Taču beidzot, kad apbārstīju galdu ar saslaukām, tās nepazuda.

—        Bili, — es sacīju, — vai atceries, kuru lietu iznesi pēdējo?

—   Protams.

—   Tad ej un atnes to atpakaļ.

Viņš atnesa — un, tiklīdz zēns parādījās uz kabineta sliekšņa, tā putekļi pazuda.

—   Re, kura tā ir, — es noteicu.

—   Par ko tu runā?— Elīna jautāja.

Norādīju uz ierīci, kuru Bills turēja roka.

—   Par šo. Met ārā savu putekļu sūcēju. Sadedzini lupatas. Aizsvied projām slotu. Māja pietiek ar vienu tādu verķi un …

Viņa metās manos apkampienos …

—   Ak, Džo!

Un mēs sākām abi dejot džigu.

Tad apsēdos un ņēmos sevi lamāt vai no pan- ckam laukā, ka esmu saistījies ar- Lūisu. Prātoju, vai nebūtu iespējams tagad kaut kā lauzt kontraktu, ja jau reiz bez Lūisa palīdzības esmu ko atklājis. Taču atcerējos visus punktus, kurus mēs bijām tajā sarakstījuši. Un kāda gan tur jēga — Elīna jau aizskrēja uz pretējo māju, tai visu izstāstītu Medžai.

Piezvanīju Lūisam, un viņš mirklī bija klāt.

Sākām izmēģinājumus.

Viesistabā nebija ne traipiņa, jo Bills izgāja tai cauri ar šo ierīci, un arī garāža, kur daikts bija īsu brīdi atradies, bija kā laizīt izlaizīta. Lai gan mēs nepārbaudījām, taču varu iedomāties, ka paralēli celiņam, pa kuru Bills nesa ierīci no garāžas līdz mājas durvīm, bija iezīmējusies josla, kurā nav palicis ne puteklīša.

Nonesām ierīci lejā un iztīrījām pagrabu. Ielavī- jāmies sētas pusē pie kaimiņa, kur, kā jau zinājām, bija daudz cementa putekļu, — un tūlīt tie visi pazuda. Palika tikai piciņas, bet tās, manuprāt, par putekļiem uzskatīt nedrīkst.

Tieši tas mums bija vajadzīgs.

Atgriezies mājās, sāku taisīt vaļā skotu viskija pudeli, kuru līdz šim biju glabājis, bet Lūiss piemetās pie virtuves galda un uzzīmēja ierīci.

Iedzērām, tad devāmies uz kabinetu un uzlikām zīmējumu uz galda. Zīmējums pazuda, un mēs sākām gaidīt. Pēc dažām minūtēm uzradās vēl viena ierīce. Nogaidījām vēl brīdi, bet vairs nekas nenotika.

—       Jaieskaidro Komersantam, ka mums vajag daudz ierīču, — es sacīju.

—       Mēs nekā nevarēsim to izdarīt, — Lūiss teica. — Mēs nezinām viņa matemātiskos simbolus, bet viņš — mūsējos, un nav nekļūdīga paņēmiena, ar kuru viņam tos iemācīt. Viņš nezina nevienu vārdu mūsu Valodā, bet mēs — viņējā.

Atgriezāmies virtuvē un iedzērām vēl.

Lūiss apsēdās un šķērsām pāri lapai uzzīmēja virkni ierīču, bet tām aizmugurē uzskicēja ļoti daudzu citu tādu pašu ierīču augšpuses, tā ka nu šķita, to tur ir simtiem.

Aizsūtījām šo lapiņu.

Pienāca piecpadsmit ierīces — tieši tik, cik bija uzzīmēts pirmajā rindā.

Komersantam acīmredzot nebija nekāda priekšstata par perspektīvu. Svītriņas, ar kurām Lūiss bija apzīmējis citas ierīces aiz pirmās rindas, viņam neko neizteica.

Atgriezāmies virtuvē un iedzērām vēl.

—        Sādi daikti mums vajadzīgi tūkstošiem, — Lūiss sacīja un saķēra galvu. — Es taču nesēdēšu te augām diennaktīm, tos zīmēdams.

—       Iespējams, ka nāksies pasēdēt, — es ļaunā priekā noteicu.

—   Bet jābūt tak kādai citai izejai.

—        Kāpēc gan nesazīmēt veselu kaudzi un pēc tam nenokopāt uz mimeogrāfa? — es ierosināju. — Kopijas šim var sūtīt žūkšņiem.

Man to negribējās teikt, jo biju jau aizrāvies ar domu, ka notupināšu Lūisu kaut kur kaktiņā, piespriežot viņam rnūža ieslodzījumu, proti, liekot atkal un atkal zīmēt vienu un to pašu.

—  Varbūt no tā kaut kas ari iznāk, — sacīja Lūiss, piepeši kļūdams neciešami priecīgs. — Un tik vienkārši…

—   Labāk sakiet — lietpratīgi, — es atcirtu. — Ja tas būtu vienkārši, jūs pats to būtu izdomājis.

—   Tādas detaļas mani neinteresē.

—   Bet vajadzētu gan! .. .

Nomierinājāmies tikai tad, kad pudeli bijām iztukšojuši.

Nākamajā dienā nopirkām mimeogrāfu, un Lūiss uzzīmēja trafaretu ar divdesmit piecām ierīcēm. Nodrukājam kādas simt lapas un uzlikām uz galda.

Viss izdevās, kā bija iecerēts, un vairakas stundas mums nācās noņemties ar nepārtraukti straumē nākošo ierīču novākšanu no galda.

Patiesību sakot, mums no prāta ne mirkli neizgāja doma, ko gan Komersants gribēs saņemt apmaiņā pret saviem putekļu sūcējiem. Taču tobrīd bijām satraukti un pavisam aizmirsām, ka tas ir komerciāls darījums, nevis dāvinājums.

Nākamajā dienā saņēmām atpakaļ visas ar mimeogrāfu nokopētās lapiņas, un katrai otrā pusē Komersants bija uzzīmējis divdesmit piecus zebr- veida brelokus.

Te nu izrādījās, ka mums nepieciešams ar steigu sadabūt divarpus tūkstošus šo muļķīgo zebru.

Drāzos uz veikalu, kur bija nopirkta rokas sprādze ar šādu brcloku, taču viņiem rezervē bija palikuši tikai kādi divdesmit gabali. Veikala man atbildēja, ka pasūtīt vēl vienu partiju viņi laikam gan nevarēšot. To ražošana, viņi teica, esot pārtraukta.

Kompānijas nosaukums, kura to izlaidusi, bija ieštancēts rokas sprādzes iekšpusē, un, tikko es

aizkļuvu līdz mājai, tā pasūtīju starppilsētu telefona sarunu.

Pēdīgi aizzvanījos līdz ražošanas vadītājam.

—       Vai atceraties rokas sprādzes, kuras pie jums ražo?

—       Mēs izlaižam miljoniem rokas sprādžu. Par kādām jūs interesējaties?

—   Par tām ar zebru.

Viņš mirkli domāja.

—       Jā, tādas mēs ražojām gan. Vēl pavisam nesen. Tagad vairs neražojam. Mūsu darbā …

—   Man vajag mazākais divarpus tūkstošus.

—   Divarpus tūkstošus rokas sprādžu?

—   Nē, tikai zebru.

—   Klausieties, vai jūs jokojat?

—       Nejokoju, mister, — es sacīju. — Man vajadzīgas zebras. Es par tām samaksāšu.

—   Noliktavā nav nevienas pašas.

—   Vai jūs varētu tās izgatavot?

—       Divarpus tūkstošus nevarēsim. īpašam pasūtījumam tas pārāk maz. Par kādiem piecdesmit tūkstošiem — tad vēl var runāt.

—       Labs ir, — es sacīju. — Cik maksās piecdesmit tūkstoši?

Viņš nosauca summu, un mēs mazliet patirgojā- mies, taču es nebiju spējīgs ilgi kaulēties. Beidzot vienojāmies par cenu, kura, manuprāt, bija pārāk augsta, jo visa rokas sprādze ar zebru un citiem karulīšiem vairumtirdzniecībā maksāja tikai trīsdesmit deviņus centus.

—        Un pasūtījumu vēl nenoslēdziet, — es teicu. — Iespējams, būs nepieciešama jauna partija zebru.

—       Labi, — viņš atbildēja. — Mirklīti uzgaidiet … atļaujiet jautāt, kādam nolūkam jums nepieciešami piecdesmit tūkstoši zebru?

—   Neatjaušu, — atteicu un uzkāru klausuli.

Droši vien viņš nodomāja, ka man visi nav mājās, taču es varēju nospļauties par to, ko viņš domā.

Pagāja desmit dienas, līdz pienāca piecdesmit tūkstoši zebru, un man ne mirkli nebija miera. Pēc to pienākšanas vajadzēja sameklēt telpu, jo, ja vēlaties zināt, piecdesmit tūkstoši zebru, pat tad, ja tās ir tikai rokas sprādžu breloki, aizņem daudz vietas.

Bet vispirms es divarpus tūkstošus ņēmu un aizsūtīju Komersantam ar galda starpniecību.

Desmit dienu laikā, kas bija pagājušas kopš putekļu sūcēju saņemšanas, mēs nesūtījām neko, bet Komersants nekādi neizrādīja nepacietību. Es nemaz nejustos pārsteigts, ja viņš, piemēram, būtu atsūtījis mums savu ekvivalentu — bumbas, lai izteiktu vilšanos sakarā ar pieprasīto zebru lēnu piegādi. Man bieži vien iešāvās prātā: ko gan viņš domā par aizkavēšanos, vai tik netur mūs aizdomās, ka esam viņu piekrāpuši?

Visu šo laiku es nepārtraukti smēķēju un grauzu nagus, bet Lūiss, kā man šķita, bija ne mazāk norūpējies, cantīgi meklēdams iespējas rast noietu putekļu sūcējiem.

Kad par to ieminējos, viņš mulsi manī pavērās.

—   Vai zināt, Džo, mani ļoti satrauc kāda lieta.

—   Tagad mums nav par citu ko raizēties, — es sacīju, — kā vienīgi par putekļu sūcēju pārdošanu.

—   Bet putekļiem taču kaut kur jāpaliek, — viņš dusmīgi izmeta.

—   Putekļiem?

—   Jā, putekļiem, kurus savāc šie daikti. Vai atminaties, kā izgaisa kaudze cementa? Un es gribu zināt, kur tā palika. Ierīcē cements nesaietu. Tajā neies iekšā pat vidēja lieluma mājā vienā nedēļā sakrājušies putekļi. Kur tas viss paliek — re, kas mani satrauc.

—  Bet man vienalga, kur. Ka tik paliek.

—   Utilitāra pieeja, — viņš nicinoši noteica.

Uzzinājis, ka Lūiss ne pirkstu nav pakustinājis,

lai nodrošinātu realizāciju, ķēros pie šī jautājuma pats.

Taču man bija jāsastopas ar tādām pašām grūtībām, kā mēģinot nokārtot emociju mērīšanas ierīču noietu.

Putekļu sūcējs nebija patentēts, un tam trūka fabrikas markas. Uz tā nebija glītas plāksnītes ar fabrikanta vārdu. Un es neko nevarēju atbildēt, kad man jautāja, kā tas darbojas.

Kāds vairumtirgotājs bija ar mieru paņemt vienu partiju putekļu sūcēju par tik niecīgu cenu, ka es pasmejos viņam taisni sejā.

Tovakar mēs ar Lūisu sēdējam pie galda virtuvē un dzērām alu. Garastāvoklis mums nebija diezcik spožs. Mani māca priekšnojauta, ka putekļu sūcēju realizācija mums sagādās milzum daudz nepatikšanu. Lūiss acīmredzot vēl arvien bažījās par to, kur paliek putekļi.

Viņš bija izjaucis putekļu sūcēju un uzzinājis sekojošo: tā iekšienē darbojās kāds vājš spēka lauks … Vājš gan, tas liesa, taču visas elektriskās ķēdes laboratorijā un visi viņu brīnišķīgie mēraparāti kļuvuši vai traki. Lūiss tomēr uzreiz aptvēris, no kuras puses vējš pūš, un pasteidzies aizcirst putekļu sūcēja vāku, tā ka viss beidzies labi. Izrādās, putekļu sūcēja apvalks ekranēja spēka lauku.

—   Putekļi, kā liekas, tiek izmesti laukā citā dimensijā, — Lūiss sacīja. No skata viņš man atgādināja jenota pēdas pazaudējušu dzinējsuni.

—   Bet varbūt ari ne. Varbūt tie paceļas augšup kā putekļu mākoņi.

Lūiss papurināja galvu.

—   Vai jūs gribat teikt, — es turpināju, — Komersants ir tāds muļķis, ka pārdevis mums ierīci, kura met putekļus viņam pašam sejā?

—   Jus neko neesat sapratis. Komersants darbojas no citas dimensijas. Savādāk nemaz nevar būt. Bet, ja ir divas dimensijas — viņējā un mūsējā —, tad, visai iespējams, ir vēl kāda. Komersants, šķiet, lietojis šos putekļu sūcējus pats, gan ne tādam mērķim, kādam mēs dzīrāmies tos izmantot, tomēr drošj vien arī viņš atbrīvojas no ka lieka. Tātad tas, no kā viņš cenšas atbrīvoties, tiek izsviests nevis viņa, bet gan citā dimensijā.

Iedzērām vēl alu, un es ņēmos lauzīt galvu par šo būšanu ar dažādām dimensijām. Un neparko nevarēju apjēgt, kas un kā. Droši vien Lūisam bija taisnība, kad viņš teica, ka man esot lietišķa pieeja. Vai tad iespējams noticēt, ka pastāv cita dimensija, ja tā nav ieraugāma, sataustāma un pat ne iedomājama? Es to nespēju.

Tāpēc atkal ierunājos par putekļu sūcēju realizāciju, un tajā pašā vakarā nospriedām, ka nekas cits neatliek kā vien tos iztirgot iznēsājot. Mēs pat noteicām cenu — divdesmit dolāru piecdesmit centu. Zebras mums bija izmaksājušas četrus centus gabalā, saviem komivojažieriem taisījāmies maksāt desmit procentus komisijas naudas. Pēc katra putekļu sūcēja pārdošanas mums paliktu vienpadsmit dolāri divdesmit viens cents tīras peļņas.

Ieliku avīzē sludinājumu, ka līgstam komivoja- i žierus, un nākamajā dienā daži cilvēki ieradās. Aizsūtījām viņus izmēģinājumā braucienā.

Putekļu sūcējus ķertin izķēra, un nu mēs sapra- I tām, ka mūs gaida veiksme.

Es pametu darbu un noņēmos ar tirdzniecību, bet Lūiss atgriezās laboratorija un stājās klāt pie tās kaudzes, ko bijām saņēmuši no Komersanta.

Kad rīko masveida izpārdošanu, tad darba ir pilnas rokas. Jasadala rajoni starp komivojažieriem, tirdzniecības inspekcijā jādabū atļaujas, jaiz- L galvo savi cilvēki, ja viņus sēdina tuptūzī par kā- P da dieva aizmirsta nostūra varas iestāžu lēmuma neievērošanu. Jūs pat iedomāties nevarat, cik te daudz visvisādu rūpju.

Taču pēc pāra mēnešiem mūStt uzņēmums sāka plaukt. Mēs ievadījām pareizās sliedēs tirdzniecību savā štatā un izveidojām nodaļas citos štatos. Papildus pasūtīju piecdesmit tūkstošus zebru un solījos apsūtīt vēl. Uz mana rakstāmgalda darbs kūsāt kūsāja. Galu galā nonācu tiktāl, ka salīgu trīs cilvēkus, kuri strādāja maiņās augu diennakti, un maksāju lielu naudu, lai tik šie tu- k rētu muti. Astoņas stundas mēs sūtījām zebras, Ķ pēc tam astoņas stundas vācām no galda nost putekļu sūcējus, nākamās astoņas stundas atkal likām uz galda zebras …

Ja arī Komersantam tādēļ metās nelabi, viņš to neizrādīja. Viņam, kā šķiet, šāda maiņa bija pilnīgi pieņemama.

Iesākumā kaimiņi vai dega aiz ziņkāres un . stipri uztraucās, bet vēlāk pierada. Ja vien es būtu varējis pārcelties kur citur, tā arī būtu darījis, jo tagad māja vairāk līdzinājās iestādei un ģimenes dzīves būtībā mums vairs nebija. Bet, tā kā mēs

negribējām atteikties no sava biznesa, bijām spiesti palikt uz vietas, jo kontaktu ar Komersantu bija iespējams īstenot tikai šeit.

Nauda plūda straumē, un visas finanses es nodevu Elīnas un Medžas pārziņā. No ienākuma nodokļa iekasētājiem mēs dabūjām krietnu sutu, jo neuzrādījām ražošanas izmaksas, bet, ta kā pretī nerunājām un maksājām, cik pienākas, viņi neko nevarēja mums padarīt.

Lūiss savā laboratorijā bija pavisam nodzirdēs un kļuvis tievs kā diegs, tomēr nebija atradis neko tādu, ko mēs būtu varējuši izmantot.

Tapat kā agrāk, viņš laiku pa laikam atkal uztraucās, kur paliek putekļi. Un, jādomā, pirmoreiz dzīvē viņam bija tasnība.

Reiz, kādus pāris gadus pēc putekļu sūcēju pārdošanas sākuma, es atgriezos mājās no bankas, kur biju kārtojis dažādas finansu lietas, jo Elīna ar Medžu tās bija ārkārtīgi saputrojušas. Tiklīdz nogriezos pa celiņu, kas ved uz māju, no tās izsprāga ārā Elīna. Viņa bija vienos putekļos, seja viscaur melnās svītrās. Tādu sušķi ne savu mūžu nebiju redzējis.

—   Džo, dari taču kaut ko! — vina sauca.

—   Ar ko?

—   Ar putekļiem! Pilna maja!

—   No kurienes?

—   No visurienes!

Te nu ieraudzīju, ka Elīna ir atvērusi visus logus un pa tiem vērpetēm veļas putekļi. Izmetos 110 mašīnas, lai redzētu, kas notiek uz ielas. Visās mūsu kvartāla mājās logi bija vaļā un pa tiem mutuļiem vien gāzās ārā putekļi, visur šaudījās saniknotas, spiedzošas sievietes.

—   Kur Bills? — jautāju.

—   Aiz mājas.

Nogriezies ap stūri, skaļi pasaucu Billu, un viņš tūlīt atdrāzās.

No pretējās mājas atnāca Medža. Viņa par šiem putekļiem bija apskaitusies vēl vairāk nekā Elīna.

—   Sēdieties mašīnā, — es teicu.

—   Kur mēs brauksim? — Medža vaicāja.

—   Pēc Lūisa.

Laikam gan mans tonis nepārprotami liecināja, ka neesmu noskaņots uz jokiem, un viņas iekāpa mašīnā. Sāku braukt pilnā gaitā.

Mājas, rūpnīcas, veikali, kuri bija pirkuši no mums putekļu sūcējus, izvirda tik daudz putekļu, ka ne velna nevarēja redzēt.

Lai aizkļūtu līdz Lūisa kabinetam, man nācās iemīt taku divas pēdas biezā putekļu kārtā uz laboratorijas grīdas. Piesedzis degunu ar mutautiņu, tik tikko paglābos no nosmakšanas.

Mašīnā noslaucījām sejas un atbrīvojāmies no rīklē sadzītajiem putekļiem. Tikai tad pamanīju, ka Lūiss ir trīsreiz bālāks nekā parasti. Kaut gan, taisnību sakot, viņš allaž ir bijis bāls kā krīts.

—       To ir pastrādājuši tās trešās dimensijas radījumi, — viņš izbijies teica. — Tie mīt tur, uz kurieni mēs nogādājām visus putekļus. Šiem ellišķīgi apnicis, ka putekļi veļas virsū. Aptvēruši, kas jādara, un tagad sūknē tos atpakaļ.

—       Nomierinieties. Varbūt tas nemaz nenotiek mūsu putekļu sūcēju dēļ.

—       Es pārbaudīju, Džo. Tālab gan. Putekļi izverd visur, kur ir mūsu putekļu sūcēji. Un nevienā citā vietā.

—   Tātad mums tikai jāaizgādā tie atpakaļ.

Lūiss papurināja galvu.

—   Neizdosies. Tagad putekļu sūcējs darbojas

tikai vienpusēji — no viņiem uz mums. — Lūiss no- kremšļojās un palūkojās manī ar neprātīgu skatienu. — Iedomājieties tikai! Divi miljoni ierīču savāca putekļus divos miljonos māju, veikalu, rūpnīcu … dažas ierīces darbojās veselus divus gadus! Džo, ko nu lai iesākam?

— Paslēpsimies kaut kur, kamēr tas viss beig … hm, beigsies.

Tā kā viņam bija riebīga tieksme uz prāvoša- nos, viņš acīmredzot jau paredzēja, ka pār mums gāzīsies neskaitāmas tiesas prasības. Personiski es visvairāk baidījos no tā, ka satracinātās sievietes sarīkos mums linča tiesu.

Taču tas viss tagad ir pagājis. Mēs slēpāmies, kamēr ļaudis mazliet nomierinājās un sāka atprasīt savu naudu caur tiesu. Naudas mums bija daudz, un vairumam mēs varējām samaksāt. Vēl palikuši daži simttūkstoši, ko piedzīt no mums. Taču mēs varēsim norēķināties visai drīz, ja gadījumā atradīsim kaut ko tikpat ienesīgu kā putekļu sūcēju realizācija.

Lūiss neatlaidīgi nopūlas gar šo problēmu, bet pa- gaidam viņam neveicas. Un arī mūsu Komersants ir pazudis. Līdzko uzdrošinājāmies atgriezties mājās, tūdaļ devos uz kabinetu un aplūkoju galdu. Plankumiņš bija izgaisis. Lūkoju likt visādus priekšmetus tajā vietā, kur tas agrāk bija atradies, bet no tā nekas neiznāca.

Kas bija aizbaidījis Komersantu? Es daudz ko dotu, lai to uzzinātu. Tomēr šādas tādas komerciālas perspektīvas mums ir.

Ņemiet, par piemēru, kaut vai rožainās brilles, kuras mēs saucam par laimes brillēm. Uzlieciet tās — un varēsiet priecāties bez gala. Turpat vai katrs cilvēks uz Zemes gribētu tādas, lai vismaz kādu bridi varētu aizmirst savas rūpes. Ar tādu biznesu mēs laikam gan izputinātu reibinošo dzērienu tirgotājus.

Nelaime ir tikai tā, ka mēs nezinām, kā brilles ražo, bet Komersants ir pazudis. Tagad nevaram tās dabūt.

Tomēr ir kas tāds, kas mani joprojām uztrauc. Saprotu, raizēties nav vērts, taču šī lieta tikpat neparko neiziet no prāta.

Ko gan Komersants pasāka ar tiem diviem miljoniem zebru, kuras mēs viņam aizsūtījām?

NAUDAS ŽŪKSNIS

Ārstu es atradu ambulancē. Viņš bija apdzēries līdz nesamaņai. Ar mokām uzdabūju šo augšā.

— Nāc nu pie sajēgas, — es pavēlēju. — Esam piezemējušies. Jāķeras pie darba.

Paņēmis pudeli, aizkorķēju to un noliku plauktā patālāk no Doka.

Dokam izdevās pieņemt puslīdz cienīgu stāju.

—   Uz mani, kaptein, tas neattiecas. Kā ārsts …

—       Ies visa komanda. Varbūt ārā mūs gaida kāds pārsteigums.

—        Skaidrs, — Doks drūmi noteica. — Ja tu tā saki, tas nozīmē, ka mums klāsies grūti. Klimats vispretīgākais un atmosfēra — tīrā inde.

—       Zemes tipa planēta, ar skābekli, klimats pagaidām jauks. Nav ko baidīties. Analizatoru sniegtie rādītāji ir lieliski.

Doks ievaidējās un saķēra galvu.

—       Jā, analizatori strādā lieliski, tie ziņo, kad ir auksti un kad ir karsti, un vai gaiss elpošanai derīgs. Bet mēs gan rīkojamies neglīti.

—   Neko sliktu jau nedarām, — es sacīju.

—       Mēs esam maitasputni, šakāļi. Sirojam pa Galaktiku un noskatām, kur kas nav piesiets.

Palaidu viņa teikto gar ausīm. Uz paģirām viņš allaž gremžas.

—       Uzkāp augšā kambīzē, — es sacīju, — lai Pankūks tevi uzcienā ar kafiju. Gribu, lai tu atžilbsti un kaut cik vari klunkurēt.

Taču Doks nebija spējīgs izkustēties no vietas.

—   Un kas tad šoreiz ir?

—       Skābbarības tornis. Tik lielu tu savu mūžu neesi redzējis. Desmit vai piecpadsmit jūdžu platumā, bet augša nav pat ar skatienu aizsniedzama.

—       Skābbarības tornis ir ziemai sagādātās lopbarības noliktava. Kas te ir, vai lauksaimniecības planēta?

—       Nē, — es atbildēju, — te ir tuksnesis. Un tas nav skābbarības tornis. Tikai kaut kas tam līdzīgs.

—       Varbūt preču noliktava? — Doks vaicāja. — Pilsēta? Cietoksnis? Templis? Bet mums, kap- tein, taču vienalga, vai ne? Mēs aptīrām pat tempļus.

—   Augša! — es iebļavos. — Kusties nu!

Viņš ar mokām uzcēlās.

—       Droši vien iedzīvotāji ir pulcējušies mūs sveikt. Un jācer, pēc visiem noteikumiem, kā pienākas.

—       Te nav iedzīvotāju, — es teicu. — Ir tikai viens skābbarības tornis, un viss.

—       Tavu brīnumu, — Doks sacīja, — Nav diez cik patīkams darbiņš.

Krišus klupšus viņš rāpās augšā pa trapu, un es zināju, ka viņš drīz vien būs atspirdzis. Gan jau Pankūks pratīs viņu dabūt pie skaidra prāta.

Atgriezos pie lūkas un redzēju, ka Frostam jau viss sagatavots — gan ieroči, gan cirvji, gan uzsi- tējveseri, gan virvju rituļi un ūdens tvertnes. Kapteiņa palīga amatā Frosts ir neatsverams. Viņš zina savus pienākumus un tiek ar tiem galā. Nemaz nespēju iedomāties, ko būtu darījis bez viņa.

Stāvēju ejā un raudzījos uz skābbarības torni. Mēs atradāmies kādu jūdzi no torņa, bet tas bija tik iiels, ka šķita ar roku aizsniedzams. No tik maza attāluma tas likās kā siena. Sasodīti liels tornis.

—   Šādā vietiņā, — Frosts sacīja, — varēs taisīt labu ķērienu.

—   Ja vien nekas vai neviens mūs neapturēs. Ja varēsim tikt tur iekšā.

—   Cokolstāvā ir spraugas. Tās atgādina ieejas.

—   Ar durvīm turpat vai desmit pēdu biezumā.

Es nebiju pesimistiski noskaņots. Tikai spriedu

loģiski: pārāk bieži man dzīvē bija gadījies, ka oda pēc miljardiem, bet beigās nepatikšanas vien iznāca, tāpēc nekad nejaujos pārāk spožām cerībām, iekāms neesmu pievācis vērtības, par kurām iegūstama skaidra nauda.

Inženieris Hečs Merdoks uzrāpās augšā pie mums pa trapu. Kā parasti, viņam atkal kaut kas nebija paveicies. Ne elpu neatguvis, viņš sāka gausties.

—   Es tak saku, šie dzinēji, tā vien skaties, pavisam izjuks, un mēs paliksim karājamies kosmosā, no kura pat vairākos gaismas gados nekur neaizkļūsi. Nav laika ne elpu atvilkt — to vien tik darām kā labojam.

Es uzsitu viņam uz pleca.

— Varbūt tas ir tieši tas, ko meklējam. Varbūt tagad varēsim nopirkt jaunu kuģi.

Taču viņš nebija iejūsmināms. Mēs abi zinājām, ka saku to tādēļ, lai uzmundrinātu gan viņu, gan sevi pašu.

—   Reiz, — viņš nerimās, — mums neizdosies izvairīties no milzīgas nelaimes. Mani zēni spēj izdabūt caur trīssimt gaismas gadiem pat ziepju

burbuli, ja tik tajā ir dzinējs. Ja vien ir dzinējs. Bet ar šo ķerru, kura …

Viņš vēl būtu ilgi, gari un plaši stāstījis, ja Pankūks ar svilpienu neaicinātu visus brokastīs.

Doks jau sēdēja pie galda un šķita gluži atspirdzis.

Viņš drebinājās un izskatījās' pabāls. Turklāt bija nikns un runāja augstā stilā:

—       Tātad mūs gaida triumfs. Dosimies ārā. Dosimies ārā, un tad tik sāksies brīnumi. Aptīrīsim drupas, piepildīsim visas mūsu vēlmes un atgriezīsimies uz Zemes notriekt naudiņu.

—   Dok, — es sacīju, — aizveries.

Viņš aizvērās. Uz kuģa man nevienam nevajadzēja teikt to pašu divreiz.

Brokastis ēdām bez baudas. Steigā ierijām un gājām. Pankūks pat nevāca nost galdu, bet nāca mums līdzi.

Skābbarības tornī ietikām bez grūtībām. Cokol- stāvā bija vairākas ieejas. Neviens mūs neaizturēja.

Iekšā valdīja klusums, svinīgums… un garlaicība. Man likās, ka atrodos apbrīnojami lielā iestādē.

Ēku šķērsoja gaiteņi ar istabām abās pusēs. Istabas bija piebāztas ar tādām kā kartotēkas kastītēm.

Kādu laiku soļojām vien tālāk, uz sienām ar krāsu ievelkot atzīmes, lai vēlāk varētu atrast izeju. Ja apmaldīsies šādā ēkā, tad droši vien visu mūžu klīdīsi un ārā netiksi.

Meklējām … vienalga ko, bet nekas cits nepa- trāpījās kā vien šīs kastītes. Beidzot iegriezāmies kādā istabā, lai tajās parakņātos.

—       Tur nekas cits nevar būt kā vien ieraksti magnētiskajās lentēs. Laikam tāda ķīniešu ābece,

ka neko nespēsim saprast, — Pankūks ar riebumu sacīja.

—       Kastītēs var būt viss, ko vien vēlies, — Frosts iebilda. — Tur nav obligāti jābūt magnētiskajām lentēm.

Pankūkam bija runga, un viņš jau pacēla to, lai sadragātu kādu kasti, bet es viņu apturēju. Nav vērts taisīt ļembastu, ja bez tā var iztikt.

Brīdi pagrozījāmies pa istabu un konstatējām, ka, noteiktā vietā pamājot ar roku, kastīte izbīdās.

Izvelkamā kastīte bija piebāzta ar tādiem kā dinamīta lādiņiem — tie bija smagi, katrs pāris collu diametrā un kādu pēdu garš.

—   Zelts, — Hečs sacīja.

—       Melns zelts nav redzēts, — Pankūks nepiekrita.

—   Zelts tas nav, — es teicu.

Es pat priecājos, ka tas nav zelts. Citādi mēs pārstieptos, to aizgādājot līdz kuģim. Nebūtu nemaz slikti atrast zeltu, taču ar to bagāts nekļūsi. Tāda neliela peļņa vien ir.

Izgāzām lādiņus no kastītes uz grīdas un satu- pāmies apkārt, lai tos labāk apskatītu.

—       Varbūt tā ir dārga manta, — Frosts sacīja. — Kaut gan diez vai. Kas tas, jūsuprāt, ir?

Nevienam no mums nebija ne jausmas.

Mēs atklājām kaut kādas zīmes katra lādiņa galā. Ikvienam lādiņam tās bija savādākas, taču no tā nekļuva vieglāk, jo zīmes mums neko neizteica.

Izgājuši ārā no skābbarības torņa, nonācām īstā peklē. Pankūks uzrāpās augšā pa trapu, lai pagatavotu ko ēdamu, bet pārējie apsēdās kuģa ēnā un, nolikuši priekšā lādiņus, centās uzminēt, kas tas varētu būt.

—   Redz, te nu mēs ar jums esam nulles, —

Hečs teica. — Parasta pētniecības kuģa komandā ir visādi eksperti, kuri sīki iepazīst atradumus. Noņern desmitiem dažādu paraugu, savāc visu, kas gadās pa rokai, piesauc palīgā teoriju un izsaka zinātniskus minējumus. Un drīz vien, lai tur Vai plīst, vai lūst, noskaidro, kas šis atradums ir un vai no tā būs kāds labums. '

—   Gan jau reiz, — es sacīju savai komandai,

—  ja kļūsim bagāti, atradīsim arī ekspertus. Mums visu laiku pagadās tāds guvums, ka viņi krietni vien noderētu.

—   Jūs neatradīsiet nevienu, — Doks iebilda,

—  kurš būtu ar mieru noņemties ar šādiem salašņām.

—   Ko nozīmē «šādi salašņas»? — mazliet aizvainots jautāju. — Mēs, protams, neesam diezcik izglītoti, un mūsu kuģim arī ielāps uz ielāpa. Mēs nesakām skaistus vārdus un neslēpjam, ka gribam nogrābt treknu kumosu. Bet strādāt strādājam godīgi.

—   Es vis neteiktu, ka gluži godīgi. Reizem mūsu rīcība ir likumīga, bet palaikam tajā nav ne smakas no likuma.

Doks pats saprata, ka runā niekus. Lielākoties mēs lidojām turp, kur no likumiem nebija ne vēsts.

—   Senāk uz Zemes, — es dusmīgi protestēju,

—   tieši tādi cilvēki kā mēs devās izlūkot svešas zemes, iemina ceļu citiem, atklāja upes, kāpa kalnos un visu redzēto izstāstīja tiem, kuri bija palikuši mājās. Viņi devās meklēt zeltu, vergus — proti, visu, kas nav piesiets. Viņi uzspļāva likumiem un ētikai, un neviens viņus par to nevainoja. Atrada, ņēma, un cauri. Ja nogalināja vienu otru iezemieti vai nodedzināja kādu ciemu — nu, ko tur, par nožēlošanu, tā gadījās. Tas bija nieks.

Hečs sacīja Dokam:

—        Ko tu mūsu priekšā izliecies par svēto? Visi esam vienā maisā bāžami.

—       Džentlmeņi, — kā parasti ar neciešami teatrālu patosu Doks teica, — es netaisījos aizsākt veltīgu ķīviņu. Gluži vienkārši gribēju brīdināt, lai necerat, ka dabūsim ekspertus.

—       Varam arī dabūt, — es sacīju, — ja solīsim pieklājīgu algu. Viņiem tāpat jādzīvo.

—       Viņiem vēl eksistē profesionālais lepnums. Jūs to nespējat saprast.

—   Bet tu tak lido kopā ar mums.

—       Nu, — Hečs iebilda, — es gan neesmu pārliecināts, ka Doks ir profesionālis. Pagājušoreiz, kad viņš rāva man zobu . ..

—   Izbeidz, — pavēlēju. — Abi izbeidziet.

Tagad nebija īstais laiks apspriest notikumu ar

zobu. Pirms pāris mēnešiem man tik tikko bija izdevies samierināt Hcču un Doku, tālab negribēju, ka viņi atkal sastrīdas.

Frosts paņēma vienu lādiņu un, grozīdams rokās, aplūkoja.

—       Varbūt pamēģināsim to triekt pret kaut ko? — viņš ierosināja.

—       Un pie viena uzlidosim gaisā? — Hečs apvaicājās.

—       Varbūt tas nemaz nesprāgs. Drīzāk gan jādomā, ka tā nav sprāgstviela.

—   Es šādā pasākumā nepiedalos, — Doks teica.

—  Labāk pasēdēšu šepat un palauzīšu galvu. Tas nav tik nogurdinoši un turklāt ir mazāk bīstami.

—   Neko tu neizgudrosi, — Frosts protestēja.

—  Ja uzzināsim, kādam nolūkam domāti šie lādiņi, tad varēsim iebāzt kabatā veselu bagātību. Še, tornī, to ir tonnām. Un nekas visā pasaulē netraucēs mūs tos paņemt.

—   Vispirms, — es sacīju, — jānoskaidro, vai tā nav sprāgstviela. Tie atgādina dinamīta lādiņus, bet var būt viss kas. Ēdamais, piemēram.

—   Un Pankūks izvārīs mums strebekli, — Doks teica.

Es nepievērsu viņam uzmanību. Viņš tikai gribēja man iedzelt.

—  Vai kurināmais, — es piebildu. — Ieliksi lādiņu speciālā kuģa dzinējā, un tas darbosies gadu vai divus.

Pankūks iesvilpās, un mēs visi devāmies pusdienot.

Paēduši ķērāmies pie darba. Uzgājām granītam līdzīgu plakanu akmeni un virs tā uzslējām no kārtīm trijkāji — lai sacirstu kārtis, dabūjām nosoļot veselu jūdzi. Pie trijkāja piestiprinājām bloku, sameklējām vēl vienu akmeni un piesējām pie virves, ko pārmetām blokam pāri. Otru virves galu aizstiepām pēc iespējas tālāk un tur izrakām bedri.

Tuvojās novakars, mēs jutāmies stipri saguruši, tomēr nolēmām izmēģinājumu neatlikt, lai vairs nebūtu jāmokās neziņā.

Paņēmu vienu «dinamīta» lādiņu, bet puiši, sēdēdami bedrē, nostiepa virvi un pacēla augšup pie tās piesieto akmeni. Uzlicis lādiņu uz pirmā akmens, ko kājas nes metos uz bedri, bet šie palaida virvi vaļā, un akmens uzkrita lādiņam virsū.

Tomēr nekas nenotika.

Lai par to pilnīgi pārliecinātos, nostiepām virvi un vēl reizes trīs likām akmenim krist uz lādiņa. Taču tas nesprāga.

Izrāpāmies no bedres, piegājām pie trijkāja un novēlām akmeni no lādiņa, kurš nebija dabūjis ne niecīgāko skrambiņu.

Nu bijām pārliecinājušies, ka lādiņš no satricinājuma nesprāgs, kaut gan mēs būtu varējuši uzlidot gaisā desmit citu iemeslu dēļ.

Ko vien tajā naktī nedarījām ar šiem lādiņiem! Lējām tiem virsū skābi, taču tā notecēja nost. Mēģinājām tajos izurbt caurumus — un sabojājām divus labus urbjus. Centāmies tos pārzāģēt — un aplauzām visus zāģa zobus.

Lūdzām Pankūkam, lai pamēģina izvārīt lādiņu, bet šis atteicās.

—   Nelaidīšu jūs ar to draņķi kambīzē, — viņš sacīja. — Bet, ja ielauzīsieties ar spēku, tad turpmāk paši gatavosiet sev ēst. Pie manis valda tīrība, es jūs, zēni, pūlos labi ēdināt un negribu, lai jūs tur nestu iekšā visādus netīrumus.

—   Labi, Pankūk, — es atbildēju. — Šo mantu laikam nevarēs ēst pat tad, ja to būsi gatavojis tu.

Sēdējām pie galda, kura vidū bija sabērti lādiņi, un runājāmies. Doks atnesa pudeli, un mēs ieņēmām pa malkam. Doks, jādomā, bija ļoti sarūgtināts, ka nācās dalīties savā dzeramajā ar mums.

—   Ar prātu apsverot, — Frosts sacīja, — lādiņiem jābūt kaut kam noderīgiem. Ja jau to glabāšanai uzcelta tik dārga ēka, tad tie paši arī laikam nemaksā maz.

—   Varbūt tur ir ne tikai lādiņi vien, — Hečs ieteicās. — Mēs apskatījām vienīgi daļu pirmā stāva. Tur var būt vēl bezgala daudz visādu citu mantu. Pārējos stāvos arī. Interesanti, cik tur pavisam stāvu ir?

—   Dievs to zina, — Frosts atbildēja. — Augšējie no zemes nemaz nav redzami. Tie gluži vienkārši izzūd kaut kur gaisā.

—  Vai ievērojāt, no kā būvēta ēka? — Doks jautāja.

—   No akmens, — Hečs teica.

—      Arī es tā domāju, — Doks piezīmēja. — Bet izrādījās, ka nav vis no akmens. Vai atceraties tos paugurus — dzīvojamās mājas, kurām uzdūrāmies Zūdē, kur mīt civilizētie kukaiņi?

Protams, visi tos atcerējāmies. Bijām izšķieduši daudz laika, pūlēdamies tajos ielauzties, jo pie ieejas kādā mājā atradām nefrīta figūriņas un domājām, ka varbūt iekšā to ir bez sava gala. Par tādām lietiņām maksā lielu naudu. Civilizēto pasauļu iedzīvotāji vai zaudē prātu jebkuras svešas kultūras darinājumu dēļ, un šis nefrīts droši vien būtu tiem svešs.

Lai kā nopūlējāmies, iekšā tikt neizdevās. Uzlauzt paugurus būtu tas pats kas sist pa dūnu spilvenu. Virspusi gan applūkāsi, taču spilvenu pārsist neizdosies, jo lielā spiedienā atomi sapre- sējas un materiāla stiprība palielinās. Jo stiprāk sitīsi, jo izturīgāks tas kļūs. Tāds būvmateriāls nemūžam nenolietojas, un tam nekad nav vajadzīgs remonts. Kukaiņi acīmredzot zināja, ka mēs tiem nespēsim piekļūt, un darīja savu darāmo, nepievērsdami mums ne mazāko uzmanību. Tas mūs sevišķi kaitināja.

Man ienāca prātā, ka šāds materiāls tik labi, ka labāk nemaz nevar iedomāties, būtu piemērots mūsu skābbarības tornim līdzīgās ēkas celtniecībai. To var būvēt, cik lielu un augstu vien tīk: jo lielāks spiediens uz ēkas apakšējiem stāviem, jo izturīgāki tie kļūst.

—   Tas nozīmē, — es sacīju, — ka ēka ir daudz vecāka, nekā liekas. Varbūt šis skābbarības tornis uzcelts pirms miljona gadu vai vēl senāk.

—  Ja tas ir tik vecs, — Hečs teica, — tad jau ir piebāzts ar nezin ko. Miljona gadu laikā tajā varēja paslēpt ne mazumu laupījuma.

Doks un Frosts aizvilkās gulēt, bet mēs ar Heču turpinājām appētīt lādiņus.

Sāku pārlikt, kāpēc Doks allaž saka, ka mēs esam tikai pārdrošnieku banda. Varbūt viņam taisnība? Bet, lai kā gudroju, lai kā lauzīju galvu gan tā, gan šitā, tomēr Dokam piekrist nevarēju.

Ikreiz, kad paplašinās civilizācijas robežas, itin visos laikos ir triju tipu cilvēki, kuri iet priekšgalā un iemin ceļu citiem, — tirgoņi, misionāri un mednieki.

Šajā gadījumā mēs esam mednieki, kas dzenas nevis pēc zelta, vergiem vai kažokādām, bet pēc visa, kas gadās pa ķērienam. Reizēm atgriežamies tukšām rokām, bet dažkārt — ar trofejām. Galu galā parasti puse uz pusi vien iznāk — kaut kas līdzīgs vidējai darba algai. Taču mēs joprojām turpinām iebrukumus, cerēdami, ka laimīgs gadījums padarīs mūs par miljardieriem.

Nekas tāds vēl nav gadījies un droši vien nekad negadīsies. Tomēr var arī gadīties. Diezgan bieži esam bijuši tuvu mērķim, un šķietamā cerība auga augumā. Bet, liekot roku uz sirds, varu teikt, ka mēs būtu devušies ceļā laikam gan pat tad, ja nekādas cerības vispār nebūtu bijis. Alkas pēc nezināmā meklējumiem pārņem miesu un asinis.

Kaut ko tamlīdzīgu arī pateicu Hečam. Viņš bija vienisprātis ar mani.

—   Nav nekā sliktāka par misionāriem, — viņš sacīja. — Es nekļūtu par misionāru, kaut mani ar zeltu apbērtu.

Vispār mēs sēdējām, sēdējām pie galda un tā arī neko neizsēdējām, beidzot es piecēlos, lai ietu gulēt.

—   Varbūt rīt atradīsim vēl kaut ko, — es teicu.

Hečs nožāvājās.

—  Es ļoti uz to ceru. Velti nositām laiku, noņemdamies ap šiem dinamīta lādiņiem.

Viņš paņēma tos un pa ceļam uz guļamistabu izmeta pa iluminatoru ārā.

Nākamajā dienā mēs patiešām atradām ari vēl ko citu.

Pāris jūdzes līkumojuši pa gaiteņiem, ietikāin skābbarības tornī dziļāk nekā iepriekšējā dienā.

Nonācām lielā zālē, droši vien desmit vai piecpadsmit akru platībā; tā bija no vienas vietas pieblīvēta ar pilnīgi vienādu mehānismu rindām.

Nekā īpaša te nebija ko redzēt. Mehānismi nedaudz atgādināja bagātīgi izrotātas mazgājamas mašīnas, tikai sānos atradās pīts sēdeklis un augšā — kupols. Mašīnas nebija piestiprinātas pie grīdas un bija stumjamas uz jebkuru pusi, bet, kad vienu apgāzām, lai paskatītos, vai apakšā nav paslēpti ritentiņi, uzgājām pie locīklām piestiprinātu grozāmu slieču pāri, tā ka mašīnu varēja pārvietot, kur gribi. Slieces bija no metāla, kas taustot likās taukains, taču smērs pie pirkstiem nelipa.

Enerģijas avots mašīnām nebija pievienots.

— Varbūt tas ir iekšā, — Frosts izteica savu pieņēmumu. — Iedomājieties tikai, es visā ēkā neatradu nevienu vilkmes cauruli.

Mēs meklējām, kur pieslēdzams enerģijas avots, bet nekā neatradām. Mašīna atgādināja lielu, gludu plūdlīniju formas metāla gabalu. Mēģinājām ielūkoties, kas atrodas tai iekšā, taču apvalks bija pilnīgi monolīts — nekur ne skrūves, ne kniedes.

Izskatījās, ka kupols būtu noņemams, taču, kad pamēģinājām to nocelt, tas ietiepīgi palika uz vietas.

Toties ar pīto sēdekli bija pavisam savādāk. Lai tajā varētu sēdēt ikviens radījums, kādu vien iespējams iedomāties, tur bija pilrium pilns ar dažādam ierīcēm. Mēs krietni uzjautrinājāmies, visvisādi mainot sēdekļa formu un cenšoties uzminēt, kāds dzīvnieks gan tajā varētu apsēsties. Apmētājām cits citu ar piparotiem jokiem, un Hečs tik tikko nenomira no smiekliem.

Vēl arvien mīņājāmies uz vietas, līdz kļuva skaidrs, ka netiksim ne soli uz priekšu, iekāms neatstiepsim šurp griezējinstrumentus un neatvērsim mašīnu, lai uzzinātu, kas tā tāda ir.

Paņēmām vienu mašīnu un vilkām to pa gaiteņiem. Taču, nokļuvuši līdz izejai, nospriedām, ka tālāk to nāksies nest uz rokām. Un kļūdījāmies. Tā slīdēja pa zemi un pat pa smalkām smiltīm ne sliktāk kā pa gaiteņiem.

Pēc vakariņām Hečs nokāpa lejā vadības kabīnē un atgriezās ar griezējinstrumentiem. Apvalka metāls bija izturīgs, taču beidzot mums izdevās noplēst daļu no tā.

Uzmetot acis mašīnas iekšienei, pavisam zaudējām sajēgu. Tur bija lērums vissīkāko detaļu, tā kopā savītas, ka pats velns netiktu gudrs. Nevarēja atrast ne sākumu, ne galu kā bilžu mīklā, kur visas līnijas ir bezgalīgas un nekur neved.

Hečs iebāza mašīnā abas rokas un mēģināja nodalīt detaļas.

Pēc brīža viņš, beidzis rakņāties pa mašīnu, pietupās un caur zobiem norūca:

—   Tās ne ar ko nav sastiprinātas. Nav ne skrūvju, ne locīklu, pat ne vienkāršu ķīļu. Tās kaut kā ķeras cita pie citas.

—   Tā jau ir tīrā nenormālība, — es sacīju.

Viņš smīnēdams pavērās manī.

—   Iespējams, tev taisnība.

Tad atkal iebāza rokas mašīnā, apdauzīja pirkstu kauliņus un ņēmās tos sūkāt.

—  Ja nebūtu pārliecināts, ka kļūdos, — Ilečs piebilda, — es teiktu, ka tā ir berze.

—   Magnētisms, — ieteicās Doks.

—   Paklau, doktor, — Hečs sacīja, — tā kā tu pat medicīnā īsti neorientējies, tad par mehāniku atļauj spriest man.

Lai novērstu strīdu, Frosts pasteidzās iejaukties:

—   Doma par berzi nemaz nav tik aplama. Taču tādā gadījumā detaļām jābūt ideāli apstrādātām un noslīpētām. No teorijas zinām, ka, pieliekot divas ideāli noslīpētas virsmas vienu pie otras, abu detaļu molekulas savstarpēji iedarbojas un cieši savienojas.

Nezinu, kur Frosts bija smēlies visas šīs gudrības. Kopumā ņemot, viņš ir tāds pats kā mēs pārējie, kaut gan dažureiz izsakās tā, ka aiz brīnumiem paliksi ar vaļēju muti. Es nekad viņu neesmu izvaicājis par pagātni, tādus jautājumus uzdot ir gluži vienkārši nepieklājīgi.

Vēl kādu laiciņu paslaistījāmies ap mašīnu. Hečs vēlreiz apdauzīja rokas, bet es sēdēju un domāju par to, ka esam atraduši skābbarības tornī divus priekšmetus un tie abi liek mums mīņāties uz vietas. Taču tā jau palaikam ir, ka dažudien nenopelni ne grasi.

—   Ļauj paskatīties. Varbūt es tikšu galā, — sacīja Frosts.

Hečs pat neko neatcirta pretī. Viņš bija pārtrumpots.

Frosts ņēmās visas šīs detaļas spaidīt, staipīt, griezt, kustināt no vienas puses uz otru, līdz pēkšņi atskanēja tāda šņākoņa, kā lēnām izelpojot gaisu no plaušām, un visas detaļas pašas pajuka. Ļoti lēni tās atdalījās cita no citas un šķindēdamas bira kaudzē apvalka dibenā.

—   Skat, ko tu esi izdarījis! — Hečs iesaucās.

—   Neko neesmu izdarījis, — Frosts atteica. — Tikai paskatījos, vai nav iespējams izsist no vietas vienu detaļiņu, un, līdzko to izdarīju, tā visa ierīce čupā.

Viņš rādīja nelielu detaļu, kuru bija izņēmis no mašīnas.

—   Vai gribi zināt manas domas? — Pankūks jautāja. — Manuprāt, mašīna speciāli tā konstruēta, lai izjuktu, līdzko mēģinātu noskaidrot, kādam nolūkam tā paredzēta. Tie, kas to taisījuši, nav gribējuši, lai citi uzzinātu, kā savienotas detaļas.

—   Prātīga doma, — Doks teica. — Ar to nav vērts noņemties. Galu galā, tā nepieder mums.

—   Dok, — es atcirtu, — tava uzvedība ir gaužām dīvaina. Līdz šim tā kā neesmu manījis, ka tu būtu atteicies no savas tiesas, kad mēs ko atradām.

—  Man nav nekādu iebildumu, kad mēs aprobežojamies ar to, ko jūsu izsmalcinātajā valodā dēvē par derīgajiem izrakteņiem. Es pat varu paciest, kad zog mākslas darbus. Bet, ja nonāk līdz smadzeņu zagšanai… un šī mašīna — domājošs…

Te Frosts iekliedzās.

Viņš tupēja, iebāzis galvu mašīnā, un es sākumā nospriedu, ka viņš ir saspiests un mums nāksies šo vilkt ārā, bet viņš tika laukā pats, it kā nekas nebūtu noticis.

—   Tagad zinu, kā vāks noņemams, — viņš paziņoja.

Tas bija ļoti sarežģīti, gandrīz tikpat sarežģīti kā atrast ciparu kombināciju seifa atvēršanai. Vāku attiecīgajā vietā notur ļoti daudzas gropes, tāpēc jāzina, uz kuru pusi griezt, lai beidzot vāku varētu noņemt.

Frosts iebāza galvu mašīnā un deva pavēles

Mečam, bet tas grieza vāku gan uz vienu, gan už otru pusi, reizēm cēla uz augšu, bet laikiem piespieda, lai izbrīvētu no gropēm, ar kurām tas bija nostiprināts. Pankūks pierakstīja Frosta pavēļu kombināciju, un pēdīgi Hečs vāku atsvabināja.

Tiklīdz vāku nocēla, viss kļuva skaidrs kā diena. Tas bija sfērisks, un tam pievienotās neskaitāmās ierīces deva iespēju to uzlikt galvā jebkādam radījumam — gluži tāpat kā sēdeklis bija piemērojams kurai katrai sēžas vietai.

Vāku ar mašīnu savienoja elastīgs kabelis, pietiekami garš, lai sniegtos līdz galvai ikvienam radījumam, kas apsēstos sēdeklī.

Tas viss, protams, bija brīnišķīgi. Bet tomēr, kas šī mašīna ir? Vai pārnēsājams elektriskais krēsls? Vai ilgviļņu liekamā mašīna? Bet varbūt pavisam kas cits?

Frosts un Hečs vēl kādu brīdi parakņājās pa mašīnu, līdz tās augšpusē, tieši zem vāka vietas, atrada grozāmu lūku, bet tai apakšā cauruli, kura stiepās līdz mašīnas apvalkā iemontētajam mehānismam. Tikai tagad šis mehānisms bija pārvērties detaļu kaudzē.

Nemaz nebija nepieciešama spilgta iztēle, lai saprastu, kādam nolūkam caurule kalpo. Tā bija tieši tikpat liela kā dinamīta lādiņš.

Doks izgāja un atgriezās ar pudeli, kuru laida apkārt, sarīkojot mazas svinības. Ieņēmuši pāris malkus, viņi abi ar Heču paspieda viens otram roku un teica, ka vairs ļaunu prātu neturēšot. Tomēr es šiem ne visai ticēju. Arī iepriekš viņi daudzreiz bija izlīguši, taču nepagāja ne diena un viņi atkal bija gatavi ķerties viens otram pie rīkles.

Nav viegli pateikt, kāpēc sarīkojām svinības.

Mēs, protams, sapratām, ka mašīnu var pielāgot galvai, bet caurulē var ielikt dinamīta lādiņu … Taču par to, kādam nolūkam tas viss paredzēts, mums joprojām nebija ne jausmas.

Taisnību sakot, bijām mazliet izbijušies, kaut gan neviens neatzītos, ka tā ir.

Zināms, sākām minēt, kas un kā.

—   Tā droši vien ir mašīna ārsts, — Hečs sacīja. — Tikai apsēdies sēdeklī, uzliec galvā sfērisko vāku, ievieto vajadzīgo lādiņu — un būsi izārstēts no jebkuras slimības. Tā nu gan būtu laimei Un nav jāuztraucas, vai tavs ārsts ir labs vai ne.

Es jau domāju, ka Doks ķersies Hečam pie rīkles, taču viņš acīmredzot atcerējās, ka ir ar Heču saderējis mieru, un nemetās šim virsū.

—   Ja jau mūsu domas ir sākušas darboties šajā virzienā, — Doks sacīja, — pieņemsim vēl ko vairāk. Teiksim, šī mašīna atgriež jaunību, bet lādiņš ir pildīts ar vitamīniem un hormoniem. Ik pēc divdesmit gadiem procedūru atkārto — un tu paliec mūžam jauns.

—   Tā droši vien ir mašīna skolotāja, — Hečs viņu pārtrauca. — Varbūt šie lādiņi ir pildīti ar zināšanām. Varbūt katrā no tiem ir pilns koledžas kurss.

—   Vai arī otrādi, — ieteicās Pankūks. — Iespējams, tie uzņem sevī visas tavas zināšanas. Vai arī katrā no tiem ir viena cilvēka dzīves stāsts.

—   KādēJ gan būtu jāpieraksta biogrāfijas? — Hečs vaicāja. — Neatradīsies daudz tādu cilvēku vai citplanētu iedzīvotāju, kuru dēj būtu vērts darīt šādu muļķību.

—   Bet, ja pieņemam, ka tas ir līdzīgs komuni- katoram, — es sacīju, — tad ir pavisam cita lieta. Un ja nu tas ir aparāts, ko izmanto propa-

gāndas nolūkiem, sprediķošanai? Vai kartes? Iespējams, nekas cits kā arhīvs.

—    Varbūt, — Hečs sacīja, — ar šo daiktu vienā mirklī iespējams ikvienu padarīt aukstu.

—    Nedomāju vis, — Doks atteica. — Cilvēka nogalināšanai var atrast vienkāršāku paņēmienu nekā sēdināt viņu sēdeklī un likt galvā ķiveri. Turklāt tam obligāti nav jābūt sazināšanās līdzeklim.

—    Ir tikai viena iespēja, kā uzzināt, kas tas tāds, — es sacīju.

—    Baidos, — Doks jau bija nopratis, — ka mums pie tā būs jāķeras.

—    Pārlieku sarežģīti, — Hečs iebilda. — Nemaz nerunājot par to, ka var iznākt krietnas nepatikšanas. Vai nebūtu labāk mest to visu pie malas? Varam lidot no šejienes projām un pameklēt ko vienkāršāku.

—   Nē! — Frosts iesaucās. — Tā gan ne!

—   Interesanti — kāpēc ne? — Hečs apvaicājās.

—    Tāpēc, ka allaž būs jādomā, vai neesam palaiduši garām prāvu žūksni naudas. Un jāprāto, vai pārlieku ātri nenolikām ieročus? Runa taču ir tikai par divām trim dienām. Pēc tam paši mocīsimies šaubās, vai tomēr velti nenobijāmies un vai tagad mums nebūtu naudas maisiem, ja šo lietu nebūtu pametuši pusceļā.

Zinājām, ka Frostam taisnība, taču vēl strīdējāmies, iekāms piekritām viņam. Visiem bija skaidrs, ka nekas cits neatliek, tomēr brīvprātīgo nebija.

Pēdīgi nolēmām vilkt lozes, un Pankūkam nelaimējās.

—   Labi, — es sacīju. — Rīt no rīta tā paagrāk …

—   Kur nu no rīta! — Pankūks iebļāvās. — Šo lietu gribu izbeigt tūdaļ pat! tik un tā ne aci neaizvēršu.

Viņš baidījās, un patiešām bija, no kā baidīties. Arī es, izvilcis visīsāko sērkociņu, nejustos omulīgi.

Pec tumsas iestašanas nemīlu blandīties pa svešu planētu, bet šoreiz citādi nevarēja. Atlikt uz rītu būtu bijis netaisni attiecībā pret Pankūku. Turklāt mēs bijām iepiņķējušies šajā lietā līdz pašām ausīm un nebūtu varējuši nekur rast mieru, iekāms neizdibinātu, ko esam atraduši.

Un tā nu, paņēmuši laternas, devāmies uz skābbarības torni. Tikuši cauri bezgalīgi garajiem gaiteņiem, iegājām zālē, kur atradās mašīnas.

Tās visas šķita vienādas, tāpēc piegājām pie pirmās, kura pagadījās. Kamēr Hečs ņēma nost ķiveri, es Pankūkam pielāgoju sēdekli, bet Doks devās uz blakustelpu pēc lādiņa.

Kad viss bija sagatavots, Pankūks iekārtojās sēdeklī.

—   Paklau, — es viņam sacīju, — kāpēc tam jābūt tieši tev?

—   Kādam taču tas jādara, — Pankūks atbildēja. — Tā mēs ātrāk uzzināsim, kas tas par daiktu.

—   Ļauj, lai sēstos tavā vietā.

Pankūks mani neglīti nolamāja, kaut gan to darīt šim nebija nekādu tiesību, jo es gribēju viņam tikai palīdzēt. Nu, tad arī es viņu krietni nozākāju, un viss bija labākajā kārtībā.

Hečs uzlika Pankūkam galvā ķiveri. Tās malas sniedzās tik zemu, ka seja nemaz nebija redzama. Doks ielika lādiņu caurulē, mašīna dūkdama sāka darboties, bet tad iestājās klusums. Protams, ne jau pilnīgs klusums … ja pielika ausi pie mašīnas apvalka, bija dzirdams, kā tā darbojas.

Ar Pankūku nekas īpašs nenotika. Viņš sēdēja pavisam mierīgi, atslābinātiem muskuļiem, un Doks visu laiku viņu novēroja.

—   Pulss ir mazliet lēnāks, — Doks pavēstīja, — sirdspuksti vājāki, taču acīmredzot nekādas briesmas nedraud. Elpošana bieža, tomēr uztraukumam nav pamata.

Varbūt Doks nemaz neuztraucās, bet mums pārējiem sametās nelabi. Stāvējām ap mašīnu, skatījāmies, un … it nekas nenotika. Mums pat nebija ne jausmas, kas varētu notikt.

Doks joprojām kontrolēja Pankūka veselības stāvokli. Taču tas nepasliktinājās.

Bet mēs tikai gaidījām un gaidījām. Mašīna darbojās, un slābanais Pankūks sēdēja sēdeklī. Viņš bija tik slābans kā suns miegā — saņemot viņa roku, šķita, ka tajā nemaz vairs nav kaulu. Mūs pārņēma arvien lielāks uztraukums. Hečs gribēja noraut Pankūkam ķiveri, bet es neļāvu. Velns viņu zina, kas varētu notikt, ja šo būšanu pārtrauktu nelaikā.

Apmēram stundu pēc rītausmas mašīna beidza darboties. Pankūks sakustējās, un mes noņēmām viņam ķiveri.

Viņš nožāvājās, izberzēja acis un saslējās taisnāk. Tad ar vieglu izbrīnu paraudzījās uz mums — it kā uzreiz nebūtu pazinis.

—   Nu, kā ir? — Hečs viņam jautāja.

Atbildes nebija. Varēja redzēt, ka Pankūks pamazām atgūstas, kaut ko atceras un mēģina sakārtot domas.

—   Es ceļoju, — viņš beidzot sacīja.

—   Kinoceļojums! — Doks nicinoši noteica.

—   Nē, tas nebija kinoceļojums. Es biju tur. Uz planētas, liekas, pašā Galaktikas nomalē. Tur naktī zvaigžņu maz, un arī tās, kas ir, pavisam nespodras. Un pār galvu slīd sīka gaismas strēle.

—   Tātad redzēji Galaktikas malu, — piekrītoši mādams, sacīja Frosts. — Vai tad šī ar ripzāģi nozāģēta, vai?

—   Cik ilgi es nosēdēju? — Pankūks vaicāja.

—   Diezgan ilgi, — es atbildēju. — Kādas sešas septiņas stundas. Mēs jau sākām bažīties.

—   Savādi gan, — Pankūks sacīja. — Bet es varu apzvērēt, ka pavadīju tur vairāk nekā gadu.

—   Tomēr precizēsim, — Hečs teica. — Tu saki, ka biji tur. Droši vien gribi teikt, ka redzēji šo planētu.

—   Es gribu teikt, ka biju tur! — Pankūks neizturēja un sāka kliegt. — Dzīvoju kopā ar šiem cilvēkiem, gulēju viņu alās, sarunājos ar viņiem un kopā strādāju. Dārzu kaplējot, saberzu tulznas rokās. Braukāju visur kur un dabūju redzēt nezin ko, un tas viss notika īstenībā — tieši tāpat, kā es te tagad sēžu.

Nodabūjuši viņu zemē no sēdekļa, devāmies atpakaļ uz kuģi. Hečs neļāva Pankūkam gatavot brokastis. Viņš kaut ko sarūpēja pats, bet, tā kā ir gaužām slikts pavārs, tad mutē nekas lāga nelīda. Doks kaut kur uzgāja pudeli un ļāva Pankūkam ieņemt kādu malciņu, bet pārējie nedabūja ne lāses. Doks paziņoja, ka tas esot ārstniecisks, nevis uzjautrinošs līdzeklis. Tāds viņš reizēm ir. īsts skopulis.

Pankūks stāstīja mums par planētu, uz kuras bija dzīvojis. Valdības tur, liekas, vispār nav, jo tā nav nepieciešama, bet pati planēta — nekas īpašs, to apdzīvo vientieši, kas nodarbojas ar primitīvu zemkopību. Pankūks teica, ka tie esot līdzīgi cilvēka un kurmja krustojumam, un pat mēģināja uzzīmēt, kaut gan nekas jēdzīgs no tā neiznāca, jo Pankūks ir visai vājš zīmētājs.

Pastāstīja arī, ko viņi audzē, 110 kā pārtiek, un tas bija visai amizanti. Viņš pat bez grūtībām minēja vietējo iedzīvotāju vārdus, atcerējās, kā viņi runā, — taču mums šī valoda šķita pavisam sveša.

Apbērām viņu ar neskaitāmiem jautājumiem, un viņš allaž spēja atbildēt, turklāt bija redzams, ka šis neko neizdomā. Pat Doks, kas vispār ir skeptiski noskaņots, pat viņš bija gatavs atzīt, ka Pankūks patiešām dzīvojis uz svešas planētas.

Pabrokastojuši aizdzinām Pankūku gulēt. Doks apskatīja viņu un atzina par pilnīgi veselu.

Kad Pankūks ar Doku aizgāja, Hečs mums ar Frostu teica:

—  Man ir tāda sajūta, it kā dolāri jau skanētu mūsu kabatās.

Mēs bijām vienisprātis ar viņu.

Bijām atraduši tādu laika kavēkli, kādu nemūžam neviens nebija redzējis.

Izrādījās, ka patiesībā lādiņi ir ieraksti, kuri ne vien reproducē attēlu un skaņu, bet arī rosina visus jutekļus. Un dara to tik labi, ka katrs, kurš pakļāvās lādiņu iedarbībai, it kā mita vidē, ko tie atveidoja. Cilvēks šķietami iegāja šajā vidē un kļuva par tās sastāvdaļu. Dzīvoja tajā.

Frosts jau kaldināja nākotnes plānus.

—   Šos daiktus mēs varētu pārdot, — viņš sacīja, — tikai tas būtu muļķīgi. Nedrīkstam izlaist tos no rokām. Iznomāsim mašīnas un lādiņus, bet, tā kā tie ir tikai mums, kļūsim par stāvokļa noteicējiem.

—   Var izreklamēt brīvdienas gada garumā, kuras ilgst tikai pus dienas, — Hečs piebilda. — Tas ir tieši tas, kas nepieciešams administratīviem darbiniekiem un citiem stipri aizņemtiem cilvēkiem. Pa sestdienu un svētdienu viņi varēs izbaudīt četru piecu gadu dzīvi un apmeklēt vairākas planētas.

— Iespējams, ka ne planētas vien, — Frosts šo domu pārtvēra. — Varbūt tur ir koncertu ieraksti, gleznu galeriju vai muzeju apmeklējumi. Vai lekcijas literatūrā, vēsturē un tamlīdzīgi.

Jutāmies kā septītajās debesīs, taču nogurums prasīja savu, tāpēc gājām pie miera.

Pirms likties gulēt, vispirms sameklēju kuģa žurnālu. Kaut gan nezinu, kāpēc ar to vispār vajadzēja noņemties. Ierakstus tajā izdarīju, kā pagadās. Reizēm pat mēnešiem to neatcerējos, tad pēkšņi vairākas nedēļas pierakstīju visu pēc kārtas. Patiesību sakot, tagad izdarīt ierakstus nebija nekādas jēgas, taču biju mazliet satraukts un nez kāpēc bija tāda sajūta, ka pēdējais notikums jāpieraksta.

Palīdu zem kojas un izvilku dzelzs kasti, kurā glabājās kuģa žurnāls un pārējie papīri. Ceļot to un mēģinot uzlikt uz kojas, kaste izslīdēja man no rokām. Vāks atsprāga vaļā. Žurnāls, papīri, dažādi sīkumi, kurus tur glabāju, — viss izbira pa grīdu.

Bridi šķendējies, nometos rāpus un sāku vākt kopā papīrus. To bija ellišķīgi daudz, un lielākoties tie visi bija nekaru nederīgi. Nodomāju, ka gan jau kādreiz izmetīšu tos āra. Tur bija simt dažādās ostās izdoti muitas dokumenti, kuru derīguma laiks jau sen beidzies. Taču to vidū atradu arī dokumentu, kas apliecināja manas īpašuma tiesības uz kuģi.

Sēdēju un gremdējos atmiņās, kā pirms divdesmit gadiem par nieka grašiem nopirku šo kuģi, kā tauvā aizvilku to no metāllūžņu noliktavas, kā pāris gadus katru brīvo brīdi un visu nopelnīto naudu ziedoju, lai to salāpītu un sagatavotu lidojumiem kosmosā. Nav jābrīnās, ka kuģis ir nekam nederīgs. Jau no paša iesākuma tas bija grausts, un visus divdesmit gadus mēs to vien esam darījuši kā likuši ielāpu uz ielāpa. Daudzreiz tas izgājis tehnisko apskati tikai tāpēc, ka inspektors ticis veikli piekukuļots. Visā Galaktikā vienīgi Hečs spēj piespiest šo graustu lidot.

Turpināju vākt kopā papīrus, domās kavēdamies pie Heča un visiem pārējiem. Biju mazliet aizkustināts un sāku prātā pārlikt tādas lietas, par ko ikviens cits no manis būtu krietni dabūjis pa ādu, ja vien būtu uzdrīkstējies to darīt zināmu. Domāju par to,, ka visi esam labi sadziedājušies un ka jebkurš komandas loceklis manis dēļ atdotu dzīvību, tāpat arī es — par ikvienu no viņiem.

Protams, neesmu aizmirsis laiku, kad viss bija citādi. Tajās dienās, kad pārējie pirmoreiz parakstīja kontraktu, tā bija tikai komanda. Taču tās dienas ir tāla pagājība; tagad mēs vairs neesam vienkārši kuģa komanda. Kontrakts jau daudzus gadus netiek atjaunots, tomēr visi joprojām piedalās lidojumos kā cilvēki, kuriem uz to ir tiesības. Un, raugi, tupēdams zemē, izprātoju, ka nu beidzot esam panākuši to, par ko mēs, lupatlaši bijām sapņojuši, sēdēdami kuģī, kam ielāps uz ielāpa. Jutos lepns un priecājos ne vien sevis, bet arī Heča, Pankūka, Doka, Frosta un visu pārējo dēļ.

Beidzot biju savacis papīrus un salicis atkal kastē. Mēģināju rakstīt kuģa žurnālu, taču aiz noguruma vairs nejaudāju, tāpēc likos gulēt, ko arī bija vajadzējis darīt no paša sākuma.

Kaut gan biju pagalam nomocījies, gulēdams vēl prātā pārliku, cik liels ir skābbarības tornis, un mēģināju aplēst, cik daudz lādiņu no tā var izdabūt. Tiku līdz vairākiem miljoniem, bet tālāk skaitīt nebija jēgas — tik un tā precīzu skaitli nav iespējams iegūt.

Mūs gaidīja milzum liels darbs, kādu vēl nekad nebijām veikuši. Kuģa komandai, pat tad, ja strādātu katru dienu, būtu vajadzīgas piecas dzīves, lai iztukšotu visu skābbarības torni. Nāksies nodibināt kompāniju, nolīgt juristus (vislabāk tādus, ' kuri ielaižas ikvienā netīrā darījumā), iesniegt pieteikumu, ka planēta pieder mums, un dabūt to cauri birokrātijas šķēršļiem, lai visu pievāktu.

Nevarējām atļauties palaist gar degunu tādu izdevīgu gadījumu savas tuvredzības dēļ. Viss labi jāpārliek, pirms ievārām putru.

Nezinu, kā citi, bet es augu nakti sapņos līdz ceļiem grimu jaunu, čaukstošu banknošu jūrā.

No rīta Doks neieradās uz brokastīm. Aizgāju pie viņa un atklāju, ka šis nemaz nav gājis gulēt. Viņš zvilnēja ambulancē savā vecajā, izļodzītajā krēslā. Uz grīdas mētājās tukša pudele, otra, arī turpat pie beigām, atradās viņam rokā, kas nokarājās līdz pašai grīdai. Kad iegāju iekšā, Doks ar mokām pacēla galvu — viņš vēl nebija piedzēries līdz pilnīgai nemaņai, un tas arī ir viss, ko varēja par viņu teikt.

Es briesmīgi pārskaitos. Doks zināja mūsu likumus. Viņš varēja žūpot bez mēra, kamēr atradāmies kosmosā, taču pēc nosēšanās bija nepieciešamas darbarokas, turklāt vajadzēja uzmanīt, lai, atrodoties uz svešām planētām, nesaķertu nepazīstamas slimības, tā ka piedzerties viņam nebija tiesību.

Ar kāju izsitu Dokam no saujas pudeli, ar vienu roku satvēru viņu aiz apkakles, bet ar otru aiz biksēm un vilku uz kambīzi.

Iemetis viņu krēslā, uzsaucu Pankūkam, lai uzvāra vēl vienu kannu kafijas.

— Gribu, lai tu tiec pie sajēgas, — teicu Dokam, — un otrā gājienā vari nākt mums lidzi. Tagad katrs cilvēks ir no svara.

Hečs atgādāja šurp savus ļaudis, bet Frosts sapulcināja visu komandu un piekārtoja trīšu bloku, lai varētu sākt iekraušanu. Visi bija gatavi ķerties pie kravas pārnešanas, izņemot Doku, un es nozvērējos, ka vēl šodien pat piežmiegšu viņam asti.

Tūlīt pēc brokastīm devāmies ceļā. Gribējām iekraut pēc iespējas vairāk mašīnu, bet spraugas starp tām aizpildīt ar lādiņiem.

Iedami pa gaiteņiem, nokļuvām zālē, kur atradās mašīnas, un, sadalījušies pa divi, stājāmies pie darba. Viss gāja labi, kamēr tikām pusceļā starp ēku un kuģi.

Mēs ar Heču atradāmies priekšgalā, kad pēkšņi pēdas piecdesmit no mums kaut kas sprāga.

Apstājāmies kā zemē ieinieti.

—       Tas ir Doks! — Hečs iebļāvās, satverdams pistoli.

Es paguvu viņu apturēt:

—   Tikai netrako, Heč.

Doks stāvēja pie lūkas un māja mums ar šaujamo.

—   Varu viņu novākt, — Hečs sacīja.

—   Liec nost pistoli, — pavēlēju.

Viens pats devos turp, uz kurieni Doks bija raidījis lodi.

Viņš pacēla ieroci, un es sastingu. Pat ja viņš kļūdītos par pēdām desmit, sprādziens varēja pārplēst cilvēku uz pusēm.

—       Pag, es nometīšu pistoli! — uzsaucu. — Gribu ar tevi parunāties!

Doks mirkli svārstījās.

—   Labs ir. Pasaki pārējiem, lai paiet atpakaļ.

Apgriezos un pavēlēju Hečam:

—   Ej prom no šejienes. Un aizved pārējos arī.

—   Viņš no dzeršanas sajucis prata, — Hečs sacīja. — Nemaz neapjēdz, ko dara.

—  Gan tikšu ar viņu galā. — Es centos, lai mani vārdi skanētu pārliecinoši.

Vēl viena lode sprāga sāņus no mums.

—   Heč, laidies no šejienes projām, — es sacīju, vairs neuzdrošinādamies atskatīties. Nedrīkstēju no Doka ne acu nolaist.

—   Nu ir kārtībā, — beidzot Doks iesaucās. — Viņi atkapās. Met nost pistoli!

Lēnām, tā, lai viņš nedomātu, ka cenšos šo paķert, atāķēju sprādzi, un pistole nokrita zemē. Skatienu no Doka nenovērsdams, devos uz priekšu, bet pašam aukstas tirpas vien pār kauliem skrēja.

—   Tālāk neej, — Doks sacīja, kad biju piegājis gandrīz pie paša kuģa. — Arī tā varam parunāties.

—   Tu esi piedzēries, — es viņam teicu. — Nezinu, kāpēc tu to visu ievārīji, toties zinu, ka esi piedzēries.

—   Dzēris gan, bet ne jau galīgi pilnā. Tikai tā drusciņ. Ja es bīītu galīgi pilnā, man būtu viss vienalga.

—   Kas tevi kremt?

—   Godaprāts nomoka, — viņš sacīja, kā parasti taisīdams kumēdiņus. — Esmu tev daudzkārt teicis, ka varu paciest laupīšanu, ja runa ir tikai par urānu, dārgakmeņiem un citiem niekiem. Varu pat izlikties neredzam, ka jūs apzogat svešu kultūru, jo pašu kultūru vis nenolaupīsi — zodz vai nezodz, kultūra paliks, kur bijusi, un gan jau aizdziedēs brūces. Taču es neļaušu zagt zināšanas. Es neļaušu tev to darīt, kaptein.

—   Bet es joprojām esmu pārliecināts, ka tu esi pietempies,

—   Jūs nemaz nespējat aptvert, ko esat atraduši. Jūs esat tik akli un alkatīgi, ka pat neizdibinājāt, kas ir jūsu atradums.

—   Labi, Dok, — teicu, cenzdamies glaudīt viņu pa spalvai, — nu tad saki, ko esam atraduši.

—   Bibliotēku. Varbūt pašu lielāko, pašu plašāko bibliotēku visā Galaktikā. Kādai tautai bijis jānoņemas neskaitāmus gadus, lai šajā tornī savāktu zināšanas, bet jūs tās gribat sagrābt, iztirgot, izkaisīt vējā. Ja tas notiks, bibliotēka aizies bojā, un tās drupačas, kuras paliks, bez daudziem pārējiem datiem zaudēs pusi savas vērtības. Bibliotēka nepieder mums. Un arī cilvēcei ne. Tāda bibliotēka var piederēt tikai visām Galaktikas tautām kopā.

—   Paklau, Dok, — es viņu lūgšus lūdzos, — mēs daudzus gadus esam nocīnījušies, gan es, gan mēs visi. Ar sviedriem un asinīm pelnījām sev iztiku, bet mums visu laiku neveicās. Tagad radusies iespēja pakampt krietnu kumosu. Un arī tev, Dok, ir šī iespēja. Padomā par to … Tev būs tik daudz naudas, ka nekad to neiztērēsi… varēsi žūpot visu mūžu!

Doks pavērsa pret mani ieroci, un es nospriedu, ka esmu ieskrējis kā circenis karstos pelnos. Taču neviens muskulītis man nenotrīcēja.

Stāvēju un izlikos, ka nebaidos.

Pēdīgi viņš nolaida ieroci.

—   Mēs esam barbari. Cilvēces vēsturē tādu kā mēs ir bijis atliku likām. Uz Zemes barbari aizkavēja progresu par tūkstoš gadiem, sadedzinādami un aizlaizdaini postā grieķu un romiešu darbus un pat veselas bibliotēkas. Barbariem grāmatas noderēja tikai iekuram un ieroču tīrīšanai. Jums šī lielā zināšanu noliktava nozīmē vienīgi iespēju īsā laikā iesist smuku naudiņu. Jūs paņemsiet lādiņu āf nozīmīgas sociālas problēmas zinātnisku pētt* jumu un iznomāsiet to. Laipni lūdzam, viena gada atvaļinājums sešās stundās …

—       Dok, atpestī mani no sprediķa, — es gurdi ieteicos. — Saki labāk, ko tu gribi.

—       Gribu, lai griežamies atpakaļ un par savu at* radumu ziņojam Galaktiskajai komitejai. Tas palīdzēs izlīdzināt daudz no tā, ko esam pastrādājuši.

—   Vai tu no mums gribi iztaisīt mūkus?

—   Nevis mūkus, bet tikai pieklājīgus cilvēkus.

—   Un ja nu mēs to nevēlēsimies?

—       Kuģis ir manās rokās, — Doks sacīja. — Arī ūdens un pārtikas rezerves man ir.

—   Bet gulēt taču tev vajadzēs.

—   Aizvēršu lūku. Pamēģiniet tad šeit iekļūt.

Nu bijām ķezā, un viņš to zināja. Ja nespēsim

izdomāt, kā pārsteigt viņu nesagatavotu, tad no ķezas ārā netiksim.

Izbijos, taču dusmas guva virsroku. Daudzus gadus bijām klausījušies, ko viņš pļāpā, bet nekad neviens nebija ņēmis viņu nopietni. Un tagad pēkšņi izrādījās, ka tā ir viņa nopietnība.

Zināju, ka atrunāt viņu nav iespējams. Un ne uz kādu kompromisu viņš neielaidīsies. Atklāti sakot, ne uz kādu vienošanos starp mums nebija ko cerēt, jo vienošanās vai kompromiss iespējams vienīgi starp krietniem cilvēkiem, bet kas tad nu mēs par krietnajiem, pat attiecībā cits pret citu? Tā bija bezizeja, taču Doks tiktāl vēl nebija aizdomājies. Viņš aizdomāsies, tiklīdz būs mazliet atskurbis un saņēmis visus prātus kopā. To visu viņš izstrādāja reibumā, bet tas nebūt nenozīmē, ka viņš neko neapjēgs.

Bija skaidrs: šādā situācijā viņš noturēsies ilgāk par mums.

—  Ļauj man doties atpakaļ, — es sacīju. — Jāaprunājas ar puišiem.

Šķiet, Doks tikai tagad aptvēra, cik tālu ir aizgājis, pirmoreiz saprata, ka nevaram viens otram uzticēties.

—   Kad tu atgriezīsies, — viņš man sacīja, — mēs visu pārspriedīsim. Man nepieciešamas garantijas.

—   Protams, Dok, — es teicu.

—   Kaptein, es nedzenu jokus. Runāju pavisam nopietni. Ne prātā nenāk ākstīties.

Aizgāju atpakaļ pie komandas, kura gaidīja ciešā pulciņā netālu no torņa, un paskaidroju, kā ir.

—   Vajadzēs izklīst un viņam uzbrukt, — Hečs nolēma. — Vienu vai divus viņš ievainos, toties mēs šo saķersim.

—   Viņš gluži vienkārši aizvērs lūku, — es iebildu. — Un nomērdēs mūs badā. Sliktākajā gadījumā mēģinās aizlidot. Lai tikai izguļ dzērumu, tad droši vien tā arī darīs.

—   Viņš ir jucis, — Pankūks sacīja. — No dzeršanas palicis muļķa prātā.

—   Protams, galīgi jucis, — es pievienojos, — un tāpēc divkārt bīstamāks. Šo nodomu Doks lolojis jau ilgāku laiku. Viņam ir vainas komplekss kādu triju jūdžu garumā. Un, kas visļaunākais, viņš ir aizgājis tik tālu, ka nevar griezt ilksis atpakaļ.

—   Laika mums maz, — Frosts sacīja. — Kaut kas jāizdomā. Mēs dabūsim galu aiz slāpēm. Paies kāds laiciņš, un mums briesmīgi sagribēsies ēst.

Visi ņēmās strīdēties, ko nu lai iesāk, bet es apsēdos smiltīs, atspiedos pret mašīnu un centos iejusties Doka ādā.

Kā ārsts viņš bija neveiksminieks, jo citādi nebūtu sapinies ar mums. Laikam gan viņš bija liiums pievienojies, lai mestu kādam izaicinājumu, vai arī aiz izmisuma — droši vien kā viena, tā otra iemesla dēļ. Un turklāt, kā jau katrs neveiksminieks, viņš ir ideālists. Mūsu vidū Doks ir baltais zvirbulis, bet viņam citur nav kur dēties, nav ko darīt. Daudzus gadus tas viņu krimta, līdz izvērtās mokošā slimīgā iedomībā, bet kosmosa tāles ir vispiemērotākā vieta, lai šādai iedomībai ļautu augt augumā.

Protams, Doks ir sajucis prātā, taču tas ir savdabīgs ārprāts. Ja tas nebūtu tik šausmīgs, to varētu dēvēt par lielisku. Turklāt Doks ir tāds vīrs, ka viņam pat pret zobgalībām ir bieza āda, paliek pie sava, un viss.

Nezinu, vai biju izdzirdis kādu skaņu, varbūt soļus vai gluži vienkārši sajutis kāda klātbūtni, bet pēkšņi apjautu, ka viens pienācis mums klāt.

Pacēlu galvu un strauji pagriezos uz ēkas pusi: pie ieejas stāvēja, kā mums pirmajā acu uzmetienā šķita, tauriņš cilvēka augumā.

Es nesaku, ka tas bija kukainis, — tikai tāds izskatījās. Radījums tinās apmetnī, taču viņam nebija cilvēka sejas un virs galvas slējās sekste kā ķiverēm, kuras redzam vēsturisku lugu izrādēs.

Pēc tam ieskatījos, ka apmetnis nemaz nav apmetnis, bet gan ir šīs būtnes daļa un atgādina sakļautus spārnus, kaut arī nav spārni.

—• Džentlmeņi, — pēc iespējas mierīgāk sacīju, — pie mums ieradies viesis.

Tad, vairīdamies strauji kustēties, bet turēdams acis vaļā, devos pie šīs būtnes.

Negribēju viņu izbiedēt, tomēr pats biju gatavs mesties sāņus, ja draudētu briesmas …

—   Uzmanību, Heč, — es sacīju.

—  Es nosegšu tevi, — Hečs mani drošināja, un tāpēc, ka viņš atradās blakus, prāts man kļuva mierīgāks. Ja tevi nosedz Hečs, tad pārmērīgi lielas nepatikšanas nevar sanākt.

Apstājos kādas piecas pēdas no šī radījuma. Tuvumā viņš neizskatījās tik pretīgs kā no tālienes. Acis bija laipnas, bet maigajā, dīvainajā sejā jautās miermīlība. Taču svešzemnieki ne vienmēr ir vērtējami ar cilvēka mēru.

Mēs cieši vērāmies viens otram acīs. Abi sapratām, ka runāt nav jēgas. Tikai stāvējām un noskatījām viens otru no galvas līdz kājām.

Tad radījums paspēra dažus soļus un sniedza roku, kas drīzāk atgādināja vēža spīli. Viņš paņēma mani aiz rokas un vilka sev līdzi.

Man vajadzēja vai nu izraut roku, vai sekot viņam.

Gāju viņam pakaļ.

Nebija laika apdomāties, tomēr kaut kas man palīdzēja uzreiz izšķirties. Vispirms, radījums šķita esam draudzīgā noskaņojumā un saprātīgs. Arī Hečs ar puišiem bija tepat tuvumā, viņi nāca nopakaļus. Un, pats galvenais, — tuvas attiecības ar svešzemniekiem nenodibināsi, ja neizturēsies laipni.

Tāpēc arī gāju.

Iegājām tornī, un es ar patiku klausījos, ka man aizmugurē dip biedru soļi.

Nezaudēju laiku minējumiem, no kurienes uzra- dusies šī būtne. To jau varēja gaidīt. Tornis bija tik milzīgs, ka tajā varētu atrasties daudz kas — pat cilvēki vai kādi radījumi — un mēs tik un tā nebūtu neko pamanījuši. Galu galā, bijām taču izpētījuši tikai nelielu stūrīti pirmajā stāvā. Bet radījums acīmredzot bija nonācis lejā no augšstāva, līdzko uzzināja, ka esam šeit. Laikam bija nepieciešams kāds laika sprīdis, kamēr šis jaunums nokļuva līdz viņam.

Pa trim slīpām plāksnēm tikuši ceturtajā stāvā un pagājuši gabalu pa gaiteni, iegājām istabā.

Tā nebija liela. Tajā atradās tikai viena mašīna, bet šoreiz pāra modelis — divi pīti sēdekļi un divas ķiveres. Istabā bija vēl viens radījums.

Pirmais svešinieks pieveda mani pie mašīnas un norādīja uz vienu sēdekli.

Brīdi kavējos, vērodams, kā Hečs, Pankūks, Frosts un visi pārējie ienāk istabā un sastājas rindā gar sienmali.

Frosts sacīja:

—   Jūs divi palieciet gaitenī un esiet modri.

Hečs man jautāja:

—       Vai tu, kaptein, taisies sēsties šajā tehnikas brīnumā?

—        Kāpēc gan ne? — es atsaucos. — Šķiet, viņi ļaunus nodomus neperina. Turklāt mūsu ir vairāk. Viņi negrib darīt mums neko sliktu.

—   Tomēr riskanti, — Hečs sacīja.

—       Kopš kura laika tad mēs būtu zvērējuši neielaisties riskā?

Radījums, kuru sastapu pie ieejas tornī, iekārtojās vienā sēdeklī, bet es pielāgoju sev otru. Pa tam viņa biedrs izcēla no kastes divus lādiņus, taču tie bija caurspīdīgi, nevis melni. Viņš noņēma ķiveres un iestiprināja lādiņus. Tad uzlika vienu ķiveri galvā savam biedram, bet otru sniedza man.

Apsēdos un ļāvu, lai liek vien ķiveri galvā, un te pēkšņi izrādījās, ka es tupu pie tāda kā galdiņa iepretī džentlmenim, kuru satiku pie ēkas.

—       Tagad varam parunāties, — svešzemnieks teica.

Nebiju nedz nobijies, nedz uztraucies. Mani pārņēma tāda sajūta, it kā otrpus galdiņa sēdētu kāds Hečam līdzīgs.

—   Viss, ko runāsim, tiks ierakstīts, — sveš'

zemnieks sacīja. — Pēc tam jūs saņemsiet vienu ieraksta eksemplāru, bet otru es ielikšu kartotēkā. Varat to dēvēt par līgumu vai kontraktu, vai kā jūs uzskatāt par vajadzīgu.

—   Man gan nav īstas jēgas par kontraktiem, — es teicu. — Šajos juridiskajos trikos varu sapīties kā vista pakulās.

—   Tad sauksim to par vienošanos, — svešzemnieks ierosināja. — Par džentlmenisku vienošanos.

—   Labi, — es piekritu.

Vienošanās ir ērta būšana. Kad vien iekrīt prātā, to var lauzt. It īpaši džentlmenisku vienošanos.

—   Droši vien jums jau ir skaidrs, kas te atrodas, — svešzemnieks sacīja.

—   Ne gluži, — es atbildēju. — Laikam gan bibliotēka.

—   Tā ir universitāte, Galaktikas universitāte. Esam specializējušies populāru lekciju un neklātienes apmācību jomā.

Baidos, ka mute man palika vaļā.

—  Nu, tad jau lieliski.

—   Mūsu kursus var apmeklēt katrs, kas vien vēlas. Pie mums nav ne iestāšanās, ne mācību maksas. Tāpat nav nepieciešama nekāda iepriekšēja sagatavotība. Jūs pats saprotat, cik grūti būtu izvirzīt tādu noteikumu Galaktikai, ko apdzīvo bezgala daudzas sugas, kurām ir atšķirīgs pasaules uzskats un spējas.

—   Tiešām gan.

—   Būt par klausītājiem kursos atļauts visiem, kuriem tie būtu derīgi, — svešzemnieks turpināja. — Saprotams, mēs rēķināmies ar to, ka iegūtās zināšanas tiks izmantotas pareizi un pašā apmācību gaitā tiks parādīta pienācīga uzcītība

—   Vai jūs gribat teikt, ka pierakstīties var jebkurš? — es vaicāju. — Un tas neko nemaksā?

Iesākumā jutos vīlies, bet vēlāk aptvēru, ka te paveras iespēja krietni nopelnīt. īsta universitātes izglītība … ar to taču var paveikt brīnumu lietas.

—   Pastāv viens ierobežojums, — svešzemnieks paskaidroja. — Nav šaubu, ka mēs nevaram nodarboties ar atsevišķām personām. Uzņemam veselas kultūras. Jūs kā savas kultūras pārstāvis … kā jūs sevi dēvējat?

—   Par cilvēci. Sākumā dzīvojām uz planētas Zeme, bet tagad ieņemam pusmiljonu gaismas kubikgadu. Varu parādīt jūsu kartē .. .

—   Pašreiz tas nav nepieciešams. Mēs ļoti priecātos, ja saņemtu no cilvēces iesniegumu ar lūgumu uzņemt kursos.

Pagalam apjuku. Es neesmu nekāds cilvēces pārstāvis! Un negribu arī tas būt. Esmu pats par sevi, un cilvēce pati par sevi. Taču svešzemniekam to, zināms, neteicu. Viņš tad nebūtu gribējis ielaisties ar mani nekādās darīšanās.

—   Nesteigsimies, — es lūdzu. — Vēlos uzdot jums dažus jautājumus. Kāda veida kursus jūs iesakāt? Kādas disciplīnas var izvēlēties?

—   Vispirms jāapgūst pamatkurss, — svešzemnieks paskaidroja. — Labāk saukt to par ievadkursu, tas vajadzīgs vispārējai orientācijai. Tajā ietilpināsim priekšmetus, kuri, mūsuprāt, attiecīgajai kultūrai ir noderīgāki. Pats par sevi saprotams, ievadkurss tiek īpaši sagatavots, ievērojot attiecīgās kultūras vajadzības. Pēc tam var ķerties pie neobligātajām disciplīnām, to ir ļoti daudz — simtiem tūkstošu.

—   Bet kā ir ar pārbaudījumiem, gala eksāmeniem un visu pārējo? — painteresējos.

—       Pārbaudījumi, protams, ir paredzēti, — sveš

zemnieks sacīja. — Tie notiks ik pēc… Sakiet, lūdzu, kāda jums ir laika skaitīšanas sistēma?

Kā mācēdams paskaidroju, un viņš laikam visu saprata.

—   Pēc jūsu laika, pārbaudījumi notiks aptuveni ik pa tūkstoš gadiem. Programma paredzēta ilgstošai apguvei. Ja pārbaudījumi notiktu biežāk, tad jums vajadzētu piepūlēties, cik spēka, un labuma no tā būtu maz.

Biju jau visu izlēmis. Tas, kas var atgadīties pēc tūkstoš gadiem, mani neinteresē.

Uzdevu vēl dažus jautājumus par universitātes vēsturi un tamlīdzīgi. Gribēju noslēpt pēdas, ja gadījumā viņam būtu radušās aizdomas.

Vēl arvien nespēju ticēt dzirdētajam. Grūti iedomāties kādu rasi, kas miljoniem gadu būtu nopūlējusies izveidot universitāti un izvirzījusi sev mērķi — nodrošināt pašu augstāko izglītību visai Galaktikai, apceļojusi visas planētas un savākusi par tām visus datus, apkopojusi visus ierakstus par neskaitāmām kultūrām, noteikusi zināmus samērus starp tām, klasificējusi un izšķirojusi šādu informācijas milzumu un izveidojusi mācību kursus.

Tam visam bija tik kolosāls mērogs, ka nemaz nebija ar prātu aptverams.

Viņš vēl kādu laiku noņēmās, ievadīdams mani lietas kursā, bet es klausījos, muti atplētis. Beidzot tomēr saņēmos.

—   Labi, profesor, — es sacīju, — varat mūs pierakstīt. Un kas tiks prasīts no manis?

—   Nekas, — viņš atbildēja. — Datus ņems no mūsu sarunas pieraksta. Mēs noteiksim pamat- kursu, bet pārējās disciplīnas varēsiet izvēlēties paši.

—   Ja neaizvedīsim visu viena reizē, vai drīkstēsim atgriezties? — es vaicāju.

—   Protams. Manuprāt, jūs gribēsiet sūtīt veselu floti, lai aizvestu visu, kas varētu būt noderīgs. Dosim mašīnas un mācību ierakstus, cik vien būs nepieciešams.

—   Ellīgi daudz būs nepieciešams, — bez aplinkiem sacīju, cerēdams bridi pakaulēties un tad mazliet piekāpties.

—   Zinu, — viņš piekrita. — Sniegt izglītību veselai kultūrai nav vienkārši. Taču mēs esam gatavi to darīt.

Tā, redz, mēs panācām savu … un viss likumīgā kārtā, ir gribēdams neatradīsi, kur pieķerties. Varējām ņemt, ko un cik daudz vēlamies, un mums bija tādas tiesības. Neviens nevarēja teikt, ka esam zaguši. Neviens, pat Doks, nevarētu to teikt.

Svešzemnieks paskaidroja, kada ir ierakstu sistēma lādiņos, pateica, kā mācību kursi tiks iesaiņoti un sanumurēti, lai tos apgūtu pēc kārtas. Viņš solījās apgādāt mani ar neobligāto kursu ierakstiem — tos drīkstēju ņemt pēc izvēles.

Viņš bija pa īstam laimīgs, dabūjis vēl vienu klientu, un lepni stāstīja par citiem skolēniem. Ilgi, gari un plaši stāstīja par gandarījumu, ko izjūt apgaismotājs, kad rodas iespēja kādam nodot tālāk zināšanu lāpu.

Jutos kā pēdīgais nelietis.

Ar to saruna beidzās, un es no jauna atrados sēdeklī, bet otrais radījums jau ņēma man no galvas nost ķiveri.

Piecēlos. Pirmais svešzemnieks ari piecēlās un pagriezās pret mani. Tāpat kā sākumā, nevarējām viens ar otru sarunāties. Tā bija dīvaina sajūta — stāvi aci pret aci ar būtni, ar kuru tik tikko esi noslēdzis vienošanos, un nevari pateikt ne vārda, kuru tā saprastu.

Tomēr viņš sniedza man pretī abas rokas, un es tās satvēru un jutu viņa draudzīgo spiedienu.

—  Vēl sabučojies ar šo, — Hečs sacīja, — bet mēs ar puišiem aizgriezīsimies.

Citā reizē par tādu joku būtu ietriecis viņā lodi, bet tagad pat nesadusmojos'.

Otrā būtne izņēma 110 mašīnas divus lādiņus un vienu no tiem atdeva man. Liekot mašīnā, tie bija bijuši caurspīdīgi, bet pēc izņemšanas no tās izskatījās melni.

—   Ejam prom, — es teicu.

Centāmies izkļūt ārā no torņa pēc iespējas ātrāk, nezaudējot cieņu … ja vien to var saukt par cieņu.

Kad bijām tikuši laukā, paaicināju Heču, Pankūku un Frostu un izstāstīju, kas ar mani bija noticis.

—   Esam satvēruši Visumu aiz astes, — es sacīju. — Ar dzelžainu tvērienu.

—   Bet ko lai iesāk ar Doku? — Frosts jautāja.

—   Vai tad nesaproti? Tieši šāds darījums būs viņam pa prātam. Varam izlikties, ka esam cēli un augstsirdīgi, ka esam uzticīgi dotajam vārdam. Man tikai jātiek viņam tuvāk un viņš jāsaķer.

—   Sis tevī nemaz neklausīsies, — Pankūks teica. — Un neticēs nevienam tavam vārdam.

—  Jūs, puiši, palieciet tepat, — es sacīju. — Bet ar Doku gan jau tikšu galā.

Es šķērsoju zemes joslu starp torni un kuģi. Doks neizrādīja nekādas dzīvības pazīmes. Bezmaz jau atvēru muti, lai viņu pasauktu, bet tad pārdomāju. Nolēmis izmantot gadījumu, pieliku kāpnes un ielīdu lūkā, taču Doks joprojām nebija redzams.

Uzmanīgi virzījos uz priekšu. Atskārtu, kas ir ar viņu, taču katram gadījumam nolēmu neriskēt.

Atradu viņu ambulances krēslā. Viņš bija piesūcies kā ods. Ierocis bija nosviests uz grīdas. Līdzās krēslam mētājās divas tukšas pudeles.

Stāvēju un skatījos, iztēlodamies, kas te noticis. Pēc manas aiziešanas Doks sāka pārdomāt radušos stāvokli, un te nu viņam vajadzēja atrisinat problēmu, ko lai dara tālāk. Viņš to atrisināja tāpat kā gandrīz visas dzīves problēmas.

Apklāju Doku ar segu. Pēc tam parakņājos un atradu pilnu pudeli. Atkorķējis noliku to blakus krēslam, lai tā būtu viegli aizsniedzama. Tad paņēmu ieroci un gāju pasaukt pārējos.

Tonakt ilgi nevarēju aizmigt — prātā nāca visādas patīkamas domas.

Mums pavērās tik daudz iespēju, ka es taisni apjuku un nezināju, ar ko lai sāk.

Te bija afēra ar universitāti, un, lai cik dīvaini, pilnīgi likumīga, jo profesors no torņa neko nebija teicis par pirkšanu un pārdošanu.

Te bija arī darījums ar brīvdienām — gadu vai pāris gadus ilga uzturēšanās uz svešas planētas kādu sešu stundu laikā. Jāpievāc tikai vairāki neobligātie ģeogrāfijas vai sociālās zinātnes kursi, vai kā tur tos…

Var izveidot informācijas biroju vai zinātniskās pētniecības aģentūru, kura par pieklājīgu samaksu izsniegs jebkuras ziņas ikvienā nozarē.

Protams, tornī ir vēsturisku notikumu pieraksti ar klātbūtnes efektu. Tos ieguvuši, mēs varētu mazumtirdzniecībā pārdot piedzīvojumus — gluži nekaitīgus piedzīvojumus mājās sēdētājiem, kuri par tiem sapņo.

Lauzīju galvu arī par milzum daudzām citām iespējām, kas nebija tik acīmredzamas, taču aplūkošanas vērtas, un arī par to, kā gan profesori beidzot ir izgudrojuši nemaldīgi efektīvu apmācīšanas līdzekli.

Ja gribi par ko gūt priekšstatu, tad iepazīsti to personiskā pieredzē, izpēti uz vietas, nevis lasot, nevis noklausoties stāstījumu un noskatoties ste- reoskopisku filmu, bet gan izdzīvo to. Lai tavas kājas min tās planētas zemi, ar kuru gribēji iepazīties, lai tu dzīvo to radījumu vidū, kurus vēlējies izpētīt, lai kļūsti par to vēsturisko notikumu liecinieku un, iespējams, pat par līdzdalībnieku, kuru izpētei nododies.

Pastāv arī citas šadas apmācības izmantošanas iespējas. Var iemācīties ar paša rokam būvēt visu, ko vien vēlies, pat kosmiskos kuģus. Secīgi samontējot svešzemju mašīnu, iespējams izdibināt, kā tā darbojas.

Nav pilnīgi nevienas zinātņu nozares, kuras izpētei lieti nenoderētu jaunais līdzeklis… un tas dos daudz labākus rezultātus nekā parastā apmācību sistēma. Taja pašā reizē cieši nolēmu, ka neizlaidīsim no rokām nevienu lādiņu, iekāms kāds no mums nebūs ar to iepazinies. Un ja nu piepeši izrādīsies, ka tajos ir kas praktiskai izmantošanai noderīgs?

Tā arī aizmigu, domādams par ķīmijas brīnumiem un jauniem mašīnu konstruēšanas principiem, par labāku darba organizēšanu un par jaunām filozofiskām idejām. Apsvēru pat, kā, izmantojot filozofisku ideju, nopelnīt kaudzi naudas.

Tatad esam guvuši uzvaru. Mēs nodibināsim kompāniju, kura izvērsīs tik daudzveidīgu darbību, ka neviens nespēs mūs pievārēt. Dzīvosim vienā dieva mierā. Protams, pēc kādiem tūkstoš gadiem pienāks atmaksas stunda, taču neviens no muiiis vairs nebūs starp dzīvajiem.

Pret rīta pusi Doks bija dzērumu izgulējis, un tad liku Frostam šo iegrūst kuģa karcerī. Viņš vairs nebija bīstams, bet es uzskatīju, ka viņam nenāks par sliktu pasēdēt ieslēgtam. Pēc kāda brīža dzīros ar viņu parunāties, bet pagaidām biju pārāk aizņemts, lai ar to nojēgtos.

Kopā ar Heču un Pankūku devos uz torni un divsēdekļu mašīnā noturēju vēl vienu apspriedi ar profesoru. Atlasījām veselu kaudzi neobligāto kursu un izlēmām dažādus jautājumus.

Citi profesori izsniedza mums kastēs saliktos un ar etiķetēm apzīmētos mācību kursus, un es biju spiests izsaukt visu komandu, lai pārnestu kastes un mašīnas uz kuģi.

Abi ar Heču devāmies ārā no torņa un uzrau- dzījām darbus.

—   Nekad nedomāju, — Hečs sacīja, — ka patiešām nogrābsim krietnu naudas žūksni. Liekot roku uz sirds, varu teikt — nekad tā netiku domājis. Vienmēr uzskatīju, ka mēs tikai tāpat vien grābstāmies pa tukšu gaisu. Te tev ir piemērs, kā cilvēks var kļūdīties.

—   Šie profesori tādi pastulbi, — es sacīju. — Neko man nejautāja. Es uz līdzenas vietas izdomāšu veselu kaudzi jautājumu, kurus viņi būtu varējuši man uzdot un es nebūtu spējis uz tiem atbildēt.

—   Viņi ir godīgi un domā, ka visi ir tādi. Lūk, kā iznāk, kad līdz ausīm ierocies kādās darīšanās un nekam citam neatliek laika.

Kas tiesa, tas tiesa. Šī profesoru rase bija pūlējusies miljoniem gadu… un darba pietiks arvien jauniem un jauniem gadu miljoniem… tam nav ne gala, ne malas.

—   Nevaru aptvert, kāpēc viņi to dara, — es sacīju. — Kāds viņiem no tā labums?

—   Viņiem gan tur nekāda labuma nav, — HeČs atbildēja, — toties mums ir. Kaptein, man tev jāsaka, ka nāksies krietni vien galvu palauzīt, kā to visu labāk izmantot.

Izstāstīju viņam, ko biju izprātojis par iepriekšēju iepazīšanos ar lādiņiem, lai neko nepalaistu garām. x

Hečs bija sajūsmā.

—  Jā, kaptein, tu nu gan savu garām nepalaidīsi. Tā arī vajag. Mēs no šīs būšanas izspiedīsim visu līdz pēdējam centam.

—  Man šķiet, iepazīšanās jāizdara pēc kārtas,— es sacīju. — Jāsāk no paša sākuma un… līdz beigām.

Hečs teica, ka arī viņš domājis par to pašu.

—   Bet tas prasīs milzum daudz laika, — viņš brīdināja.

—   Redzi, tieši tāpēc pie tā jāķeras tūdaļ pat. Galvenais, ka orientējošais kurss jau atrodas kuģī. Varam sākt ar to. Tikai jāiedarbina mašīna, Pankūks tev palīdzēs.

—   Man palīdzēs! — Hečs iebļāvās. — Kas teica, ka tas jādara man? Es tam nemaz nederu. Tu taču pats zini, ka savu mūžu neko neesmu lasījis …

—   Bet tā nav lasīšana. Tu tur dzīvosi. Izklaidēsies, kamēr pārējie vai pušu rausies.

—   Es to nedarīšu.

—   Paklau, — es sacīju, — saņemsim visus prātus kopā. Man jāpaliek šeit pie torņa un jāuzmana, lai viss iet, kā pienākas. Un profesoram var manis ievajadzēties, lai kārtējo reizi apspriestos. Frosts vada iekraušanu. Doks ir tuptūzī. Pāri paliec tu un Pankūks. Pankūkam uzticēt iepriekšējo iepazīšanos nevaru. Viņš ir pārāk izklaidīgs. Vesela bagātība var paslīdēt viņam garām, un viņš ne ausi necels. Bet tu esi apķērīgs, tev piemīt atbil^ dības sajūta, un es uzskatu …

—       Nu, ja jau tā, — Hečs sacīja, aiz lepnības uzpūties, — man šķiet, pats piemērotākais cilvēks šim nolūkam esmu es.

Pret vakaru jutām, ka esam noguruši kā suņi, taču noskaņojums bija lielisks. Iekraušana norisēja veiksmīgi, un pēc dažām dienām jau lidosim uz mājām.

Pie vakariņu galda Hečs sēdēja tāds kā domīgs. Tik tikko pieskārās ēdienam. Viņš nerunāja ne vārda un izskatījās, it kā šim būtu kaut kas aiz ādas.

Pie pirmās izdevības apjautājos:

—   Kā klājas, Heč?

—       Nekas, — viņš atbildēja. — Visāda muldoņa. Paskaidro, kas un kā. Muldoņa vien ir.

—   Bet ko saka?

—       Nemaz nerunā … vispār to grūti izteikt vārdos. Varbūt tev šajās dienās atradīsies laiks pašam pamēģināt?

—       Vari būt pārliecināts, gan to izdarīšu, — mazliet pikti atteicu.

—       Pagaidām te pēc naudas neož, — Hečs sacīja.

Un es viņam noticēju. Hečs dolāru ieraudzītu pat divdesmit jūdžu attālumā.

Gāju uz kuģa karceri palūkoties, ko Doks tur labu dara. Viņš bija skaidrā. Un nemaz nemocījās nožēlā.

—       Šoreiz tu pārspēji pats sevi, — viņš sacīja. — Tev nav tiesību šos daiktus pārdot. Tornī glabājas zināšanas, kas pieder visai Galaktikai… bezmaksas …

Izstāstīju viņam, kā viss bija noticis, kā mēs uzzinājām, ka tornis ir universitāte, un kā pilnīgi likumīgi iekraujam kuģī māeibu kursus, kuri paredzēti cilvēcei. Iztēloju visu tā, it kā mēs darītu labu darbu, taču Doks nenoticēja nevienam manam vārdam.

—   Tu pat savai vecmāmiņai uz nāves gultas nepasniegtu ūdens malku, ja viņa tev nebūtu iepriekš samaksājusi, — viņš sacīja. — Tā ka labāk nepūt pīlītes par kalpošanu cilvēcei.

Tā nu es atstāju šo, lai vēl panīkst karcerī, bet pats devos uz savu kajīti. Biju dusmīgs uz Heču, no Doka teiktā viss iekšā vārījās, un turklāt jutos bezgala noguris. Tūlīt pat aizmigu.

Darbs ilga vēl dažas dienas un jau tuvojās nobeigumam.

Biju ļoti apmierināts. Pēc vakariņām nokāpu pa trapu leja, apsēdos zemē pie kuģa un aplūkoju torni. Tas joprojām bija milzīgs un majestātisks, taču vairs nelikās tik liels kā pirmajā dienā, jo bija mazinājies izbrīns ne vien par torni, bet arī par mērķi, kura dēļ tas ticis celts.

Jānokļūst tikai mūsu dzimtajā civilizācijā, es klusībā nosolījos, gan tad varēsim izvērsties. Kļūt par planētas likumīgajiem saimniekiem, jādomā, mums neizdosies, jo profesori ir saprātīgas būtnes, bet pakļaut planētu, ko apdzīvo saprātīgas būtnes, nav iespējams, kaut gan ir daudz citu paņēmienu, kā to sagrābt.

Sēdēju un brīnījos, kāpēc neviens nekāpj lejā pasēdēt kopā ar mani. Tā arī nevienu nesagaidījis, beidzot rāpos pa trapu augšup.

No jauna devos uz kuģa karceri, iai parunātos ar Doku. Viņš vēl joprojām nebija samierinājies, taču nebija noskaņots arī pārlieku naidīgi.

—   Vai zini, kaptein, — Doks teica, — mums palaikam ir bijis atšķirīgs viedoklis par dažādām lietām, tomēr es tevi cienīju, bet lāgiem tu man pat patiki.

—   Uz ko tu īsti tēmē? — es vaicāju. — Vai domā, ka tāda runāšana tev palīdzēs izķepuroties ārā no šejienes?

—• Te kaut kas sāk briest, un tev to droši vien vajadzētu zināt. Tu esi atklāts nelietis. Un pat nepapūlēsies to noliegt. Tu neesi izvēlīgs, izraugoties līdzekļus, esi īsts bezgodis, un tomēr tur nav nekā slikta, jo tu neliekuļo. Tu …

—   Klāj tik laukā, kas par lietu! Ja neteiksi, iešu iekšā, un tu tā dabūsi, ka uzreiz sāksi runāt.

—   Te vairākkārt bija iegriezies Hečs, — Doks sacīja. — Aicināja, lai eju augšā un paklausos ierakstus, ar kuriem viņš noņemas. Teica, ka tas attiecoties tieši uz mani. Sacīja, ka es nenožēlošot. Bet viņš uzvedās kaut kā savādi. Tā kā gļēvi. — Caur restēm Doks urbās manī ar skatienu. — Tu, kaptein, taču zini, ka Hečs nekad nav bijis zaķapastala.

—   Turpini vien!

—   Hečs, kaptein, ir kaut ko atklājis. Tavā vietā šādus atklājumus es izdarītu pats.

Aizdrāzos, neatbildējis viņam ne vārda. Man atausa prātā, kā Hečs bija uzvedies: viņš gandrīz nemaz neēda un bija domīgs, nerunīgs. Starp citu, vēl dažs labs cits uzvedās dīvaini. Es tikai biju pārāk aizņemts un nepievērsu tam uzmanību. Skriedams augšā pa apareļiem, ik uz soļa lamājos. Vienalga, cik ļoti kapteinis ir aizņemts, viņš nekad nedrīkst izlaist no prāta savu komandu… ne mirkli nedrīkst izlaist no prāta. Un tas viss steigas dēļ, aiz vēlēšanās ātrāk uzņemt kravu un aizmukt, iekāms kaut kas nav noticis.

Un, raugi, kaut kas tomēr ir noticis. Neviens nenokāpa lejā pasēdēt kopā ar mani. Vakariņu laikā netika pārmīti ne desmit vārdi. Bija manāms, ka viss sagriezies ačgārni.

Pankūks un Hečs karšu telpā iepazinās ar ierakstiem. Iedrāzies iekšā, aizcirtu durvis un atspiedos pret tām ar muguru.

Bez Heča un Pankūka tur vēl atradās Frosts, bet mašīnas pītajā sēdeklī bija iekārtojies cilvēks, kurā es sazīmēju kādu Heča padoto.

Stāvēju un neteicu ne vārda, bet šie visi trīs lūkojās manī. Cilvēks ar ķiveri galvā manu ierašanos nepamanīja … viņš jau nemaz neatradās šeit.

—    Nu, Heč, — es teicu, — klāj tik vaļā pavisam atklāti. Ko tas viss nozīmē? Kāpēc šis cilvēks ir te? Es domāju, ka tikai tu un …

—    Kaptein, — Frosts teica, — mēs nupat gatavojāmies tev pateikt.

—   Klusu! Es prasu Hečam!

—    Frosts pareizi teica,— Hečs centās paskaidrot. — Jau sen gribējām tev visu izstāstīt. Bet tu biji ļoti aizņemts, un tā kā mums zināmā mērā ir grūti…

—   Kādas te grūtības?

—     Nu, tu taču esi nolēmis par katru cenu iedzīvoties mantā. Tāpēc savu jaunumu gribam tev paziņot visai piesardzīgi.

Piegāju viņiem tuvāk.

—    Nesaprotu, par ko jūs runājat… Mums taču, tāpat kā iepriekš, paredzama liela peļņa. Tu, Heč, labi zini, ja es ķeršos klāt… no tevis slapja vieta vien paliks, un, ja negribi dabūt nokautu, klāj tik vaļā visu pēc iespējas ātrāk.

—    Nekāda peļņa mums, kaptein, nav paredzama, — Frosts mierīgi sacīja. — Šos daiktus mēs aizvedīsim un nodosim varas iestādēm.

—       Jūs visi esat prātu zaudējuši! — es iebļā- vos. — Cik daudz gadu, cik daudz spēka esam izšķieduši, dzenoties pakaļ krietnam naudas žūksnim! Un tagad, kad tas mums tikpat kā rokā, kad mēs basām kājām varam staigāt pa tūkstošdolāru banknošu kaudzi, jūs te man tēlojat svēto nevainību. Kāda …

—   Ja mēs tā rīkotos, tas nebūtu godīgi, ser.

Un šis «ser» mani izbiedēja visvairāk. Līdz šim

Pankūks ne reizi nebija mani tā godājis.

Pārlaidu skatienu citam pēc cita, un no viņu sejas izteiksmes man auksts pār kauliem pārskrēja. Viņi visi bez izņēmuma bija vienisprātis ar Pankūku.

—   Un to visu šis orientējošais kurss! — es iekliedzos.

Hečs piekrītoši pamāja.

—   Tajā ir runa par taisnprātību un godu.

—   Ko jūs, neģēļi, saprotat no taisnprātības un goda? — es vairs nespēju valdīties. — Jūs nekad neesat zinājuši, kas ir godīgums.

—   Agrāk nezinājām, — Pankūks teica, — bet tagad gan zinām.

—  Tā taču ir propaganda! Profesori mūs gluži vienkārši ir izcūkojuši.

Izcūkojuši kā likts. Taču, jāatzīst, šie profesori ir izcili meistari. Es pat nezinu, vai viņi cilvēci uzskatīja par neliešu bandu vai arī visiem bija paredzēts viens orientācijas kurss. Nav jābrīnās, ka viņi man neko nejautāja. Nav jābrīnās, ka neizdarīja nekādus pētījumus, pirms nodeva savas zināšanas mums. Mēs ne soli nepaguvām paspert, kad kājas jau bija sapītas.

•— Uzzinājuši, ko nozīmē godīgums, — Frosts sacīja, — mēs nolēmām, ka darīsim pareizi, iepazīstinot ar orientējošo kursu arī pārējos komandas locekļus. Mūsu iepriekšējais dzīves veids, kaptein, ir bijis riebīgs.

—        Nu, redzi, — Hečs turpināja, — mēs sākām citu pēc cita vest viņus šurp un iepazīstināt. Uzskatījām, ka mums jāizdara kaut vai tas. Pašreiz to dara viens no pēdējiem.

—       Misionāri, — es sacīju He.čam. — Are, kas jūs esat. Vai atceries, ko tu man kādu vakaru teici? Tu teici, ka nekļūtu par misionāru, kaut tevi ar zeltu apbērtu.

—   Velti cenšaties, — Frosts vēsi attrauca.

—   Mūs sakaunināt un iebiedēt jums neizdosies. Zinām, ka taisnība ir mūsu pusē.

—       Bet nauda! Un kā tad ar kompāniju? Mēs taču visu bijām pamatīgi pārlikuši!

—       To, kaptein, aizmirstiet. Kad būsiet izņēmis kursu…

—       Nekādu kursu netaisos izņemt! — Mana balss laikam gan skanēja bargi, taču biju jau sapratis, ka neviens no viņiem man virsū nemetīsies.

—   Ei jūs, svētuļi, nelaimīgie misionāriņi, ja jums niez nagi mani piespiest, pamēģiniet vien…

Pārējie, tāpat kā līdz šim, nekustējās ne no vietas. Biju viņus iebiedējis. Tomēr strīdēties ar viņiem nebija nekādas jēgas. Nespēju izlauzties cauri taisnprātības un godīguma akmens sienai.

Uzgriezu viņiem muguru un gāju ārā. Uz sliekšņa apstājos un sacīju Frostain:

—       Ieteicu atbrīvot Doku un arī viņu piebāzt ar godaprātu. Saki, ka uz mani tas iedarbojās. Tieši tas viņam nepieciešams. Tā šim arī vajag.

Aizcirtis durvis, pa apareli uzkāpu savā kajītē. Aizslēdzu durvis, ko nekad iepriekš nebiju darījis.

Apsēdos uz kojas malas un, urbdamies ar skatienu sienā, gremdējos pārdomās.

Viņi bija aizmirsuši vienu: kuģis piederēja man, nevis viņiem. Viņi bija tikai komanda, kontrakta laiks ar viņiem bija sen beidzies un ne reizi nebija atjaunots.

Nometos rāpus, lai izvilktu skārda kasti, kurā glabāju papīrus. Uzmanīgi visus apskatījis, atliku malā vajadzīgos — dokumentu, kas apliecināja manas īpašumtiesības uz kuģi, izrakstu no reģistra un pēdējos komandas parakstītos kontraktus.

Noliku dokumentus uz kojas, pagrūdu kasti, lai nemaisās pa kājām, un atkal apsēdos.

Paņēmis papīrus, sāku tos šķirstīt.

Komandu no kuģa varētu izmest kaut vai tūlīt. Es varētu pacelties gaisā bez viņiem, un šie neko, itin neko nevarētu izdarīt.

Pat vēl vairāk — es varēju aizlidot pavisam. Tā, protams, būtu bijusi likumīga, taču nekrietna rīcība. Tagad, kļuvuši godīgi un cēlsirdīgi, viņi pakļautos likumam un dotu iespēju man aizlidot. Un viņi nevarētu vainot nevienu citu kā vien sevi.

Ilgi sēdēju un domāju, un domas arvien no jauna atgriezās pagātnē; atcerējos, kā Pankūks dabūja redzēt velnu uz kādas planētas Jenotādas sistēmā, kā Doks iemīlējās… trīsdzimumu būtnē uz Siro un kā Hečs par lētu cenu uzpirka visus reibinošos dzērienus uz Munko, bet pēc tam tos paspēlēja, aizrāvies ar kaut ko mūsu kauliņu spēlei līdzīgu — tikai kauliņu vietā tur bija dīvaini sīciņi dzīvi radījumi, ar kuriem nevarēja blēdīties, un Hečam klājās plāni.

Pie durvīm klauvēja.

Tas bija Doks.

—   Vai tu arī pušu plīsti aiz godīguma? — es jautāju.

Viņš nodrebinājās.

—   Tikai ne es. Es atteicos to darīt.

—       tas taču ir tas pats meldiņš, ko tu vilki pirms divām dienām.

—       Vai tiešām tu nesaproti, — Doks jautāja, — kas tagad notiks ar cilvēci?

—          Skaidrs, ka saprotu. Tā kļūs godīga un cēlsirdīga. Neviens nekad ne krāpsies, ne zags, būs zelta dzīve …

—       Visi nosprāgs aiz garlaicības, kas tos piemeklēs smagā formā, — Doks sacīja. — Dzīve būs kaut kas vidējs starp skautu salidojumu un dāmu šūšanas un piegriešanas kursiem. Nebūs trokšņainu ķīviņu, katrs uzvedīsies līdz riebumam pieklājīgi un nevainojami.

—   Tātad tavi uzskati ir mainījušies?

—        Nepavisam ne, kaptein. Bet tā taču nedrīkst. Viss, ko cilvēce sasniegusi, iegūts sociālas evolūcijas ceļā. Blēži un nelieši progresam nav mazāk nepieciešami kā tālredzīgi ideālisti. Viņi ir kā cilvēka sirdsapziņa, bez viņiem nav iespējams dzīvot.

—       Tavā vietā, Dok, par cilvēci es gan pārlieku nerūpētos. Tas ir kas pārāk liels, un mūsu prātiņš tur par īsu. Pat pārmērīgi liela godīguma deva nespēs izkropļot cilvēci uz mūžiem.

Bet vispār man bija vienalga. Es atrados pavisam citu rūpju varā.

Doks pienāca un apsēdās man blakus uz kojas. Pieliecies ar pirkstu uzsita pa dokumentiem, kurus es vēl arvien turēju rokās.

—   Redzu, tu jau esi izlēmis, — viņš teica.

Sadrūmis piekrītoši pamāju.

—   Jā.

—   Es jau tā domāju.

—       Visu esi paredzējis, tāpēc apgriezi kažoku uz otru pusi.

241

Doks enerģiski papurināja galvu.

16 — 1954

Nē. Tici man, kaptein, es ciešu ne mazāk

kā tu.

—   Ej kurp iedams, visur siena priekšā, — es sacīju, šķirstīdams papīrus. — Viņi lidoja man līdzi brīvprātīgi. Protams, kontrakts nav atjaunots. Bet tas arī nebija vajadzīgs. Viss jau pats par sevi bija skaidrs. Visu dalījām līdzīgās daļās. Vai tad tagad mūsu attiecības lai mainītos? Un pa vecam arī nevar palikt. Pat tad, ja mēs būtu ar mieru izmest kravu, pacelties gaisā un notikušo nekad vairs neatminēties, vienalga, tik vienkārši nav iespējams tikt cauri. Tas mūsos iesēdies uz mūžiem. Pagātni, Dok, nav iespējams atgriezt. Tā ir aprakta. Saplīsusi gabalos, kurus mēs vairs nesalīmēsim.

Bija tāda sajūta, it kā es izmisīgi kliegtu. Jau sen man nebija tik stipri sāpējis.

—   Tagad tie ir gluži citi cilvēki, — es turpināju. — Ņēma un pārvērtās, un tādi kā iepriekš viņi nekad vairs nebūs. Pat tad, ja atkal kļūs tādi paši kā agrāk, viss notiks pavisam savādāk.

Doks izmeta dzēlīgu piezīmi:

—   Cilvēce tev uzcels pieminekli. Par to, ka aizvedīsi mašīnas, tev uzliks pieminekli, varbūt pat tieši uz Zemes, kur ir pieminekļi visiem diženiem cilvēkiem. Tam cilvēcei muļķības pietiks.

Pietrūkos un skraidīju šurpu turpu.

—   Nevēlos nekādus pieminekļus. Un mašīnas nevedīšu. Man gar tām vairs nav nekādas daļas.

Es nožēloju, ka vispār bijām atraduši šo skābbarības torni. Ko tas man bija devis? Tā dēļ es tikai pazaudēju labāko komandu un labākos draugus pasaulē!

—   Kuģis ir mans, — es sacīju. — Citu neko man nevajag. Aizvedīšu kravu līdz tuvākajam punktam un tur izmetīšu ārā. Hečs un pārējie lai

iet pie visiem velniem. Lai tīksminās par savu taisnprātību un godīgumu. Bet es nolīgšu citu komandu.

Varbūt, es nodomāju, kādreiz viss būs gandrīz tāpat kā senāk. Gandrīz, bet ne gluži tā.

—        Turpināsim dzīties pakaļ peļņai, — es sacīju. — Sapņosim par krietnu naudas žūksni. Darīsim visu, lai to atrastu. Ziedosim tam visus spēkus. Pārkāpsim jebkurus — kā dieva, tā cilvēku — likumus. Un vai zini ko, Dok?

—   Nezinu.

—        Ceru, ka naudas žūksnis mums vairs negadīsies. Negribu to uziet. Gribu tikai dzīties tam pakaļ.

Brīdi klusējam, atmiņas kavedamies pie tām dienām, kad dzinām pēdas izdevīgam gadījumam.

—        Kaptein, — Doks sacīja, — vai mani ņemsi līdzi?

Es piekrītoši pamaju. Kada gan starpība? Lai būtu arī viņš.

—       Kaptein, vai atceries tos paugurus, kuros uz Zūdes mīt kukaiņi?

—   Protams. Vai tad tos var aizmirst?

—       Redzi, es izgudroju, kā tajos iekļūt. Varbūt pamēģināsim? Tur varētu būt uz kādu miljardu …

Es gandrīz vai ielauzu viņam galvaskausu.

Tagad priecājos, ka to neizdarīju.

Mēs lidojam tieši uz Zūdi.

Ja Doka iecere īstenosies, varbūt mēs vēl izvilk- sim lielo lomu!

BĒRNUDĀRZS

Viņš devās pastaigā agri no rīta, kad saule vēl atradās zemu virs horizonta; pagāja garām pussa- brukušajai vecajai govju kūtij, šķērsoja upīti un, līdz ceļiem brizdams pa zāli un lauku puķēm, kāpa ganību pakalnā. Vēl pasaule bija valga no rasas, un gaisā joprojām valdīja nakts svaigais dzestrums.

Viņš devās pastaigā agri no rīta, jo zināja, ka šādu pastaigu viņam droši vien atlicis pavisam maz. Kuru katru dienu sāpes var tās pārtraukt uz visiem laikiem, un viņš bija gatavs uz to… jau sen bija gatavs.

Viņš nesteidzās. Un katrreiz gāja tā, it kā ietu pēdējo reizi, un negribēja neko palaist garām… ne augšup pavērstās mežrožu ziedu sejiņas ar rasas lāšu asariņām, ne putnu sasaukšanos ežma- las briksnājā.

Mašīnu viņš atrada blakus taciņai, kas vijās cauri briksnājam pie gravas. Jau no pirmā acu uzmetiena viņš sapīka: tā izskatījās ne tikvien dīvaina, bet pat visai neparasta, taču pašreiz kā ar prātu, tā ar sirdi viņš spēja uztvert vienīgi ikdienišķo. Mašīna ir visīstākā banalitāte, kaut kas pārlieku pierasts, galvenais atribūts mūsdienu pasaulē

tin dzīvē, no kuras viņš bija bēdzis. Tā gluži vienkārši neiederējās šajā pamestajā fermā, kur viņš gribēja sagaidīt mūža pēdējo dienu.

Viņš stāvēja uz taciņas un skatījās uz dīvaino mašīnu, un juta, kā pagaist puķu, rasas un putnu rītausmas vīteru uzvēdītā noskaņa un kā viņš paliek vienatnē ar šo lietu, kura, kā ikviens to domātu, ir izbēgusi no sadzīves piederumu veikala. Taču, raugoties tajā, viņš mazpamazām sāka saskatīt ari ko citu un saprata, ka tā nepavisam neatgādina neko līdz šim redzētu vai dzirdētu… un, protams, vismazāk — klejojošu veļas mazgājamo mašīnu vai nozieguma pēdu dzēsēju žāvēšanas skapi.

Pirmkārt, tā mirdzēja… tas nebija metāla virsmas spīdums, nebija glancēta porcelāna spožums… mirdzēja katra vielas daļiņa, no kuras tā bija veidota. Viņš skatījās tieši uz mašīnu, un radās tāda sajūta, it kā redzētu tai cauri, kaut arī gluži skaidri nevarēja izšķirt, kas tur ir iekšā. Mašīna bija taisnstūrveida, pēdas četras gara, trīs plata un divas augsta; tai nebija nevienas pogas, pārslēga vai skalas, un tas pats par sevi liecināja, ka tā nav vadāma.

Kaut gan ne prātā nebija nācis iet mašīnai klāt un to aizskart, viņš tomēr noliecās pie tās, ar roku noglauda spožo virsmu un tikai tad aptvēra, ka droši vien labāk būtu likt to mierā. Bet nekas nenotika … mazākais uzreiz ne. Metāls vai materiāls, no kā tā bija gatavota, taustot likās esam gluds, taču zem šī gluduma bija jaušama ārkārtīga cietība un biedējošs spēks.

Viņš atrāva roku, izslējās un pakāpās soli atpakaļ.

Tajā pašā mirklī mašīna noknikšķēja, un viņš pavisam noteikti sajuta, ka noknikšķēja nevis tāpēc, lai veiktu kādu darbību vai ieslēgtos, bet gan tādēļ, lai pievērstu viņa uzmanību, darītu zināmu, ka tā darbojas, ka tai ir savas funkcijas, kuras tā ir gatava pildīt. Un viņš juta, ka neatkarīgi no tā, kāds bija mašīnas mērķis, tā visu veiks ļoti prasmīgi, bez mazākā trokšņa.

Tad mašīna izdēja olu.

Arī vēlāk, mēģinot visu apjēgt, viņš nespēja izskaidrot, kāpēc bija iedomājies, ka tā rīkosies tieši šādi.

Katrā ziņā tā izdēja olu, un šī ola bija zaļš nef- rīta gabals, ko caurauda pienbaltas svēdras un kas bija meistarīgi izslīpēts par grotesku simbolu.

Pagalam satraukts, šobrīd aizmirsis, kā materializējās nefrīts, viņš stāvēja uz taciņas un aplūkoja zaļo olu, tās skaistuma un lieliskās formas aizrauts. Un nodomāja, ka šis ir visapbrīnojamākais mākslas darbs, kādu viņš jebkad redzējis, un nešaubīgi zināja, kāds tas būs pieskaroties. Viņš jau iepriekš zināja, ka, sākot vērīgi apskatīt nefrītu, sajūsmināsies par tā apstrādi.

Viņš noliecās, pacēla olu un, saudzīgi turēdams to plaukstā, domās salīdzināja ar tiem nefrīta nieciņiem, ar kuriem ilgus gadus bija noņēmies muzejā. Bet tagad, kad viņam rokās gulēja nefrīts, muzejs nogrima kaut kur tālu aizmirstības miglā, lai gan kopš tā laika, kad viņš pameta muzeja sienas, bija pagājuši tikai trīs mēneši.

— Pateicos, — viņš sacīja mašīnai un mirkli vēlāk iedomājās, ka rīkojas muļķīgi, sarunādamies ar mašīnu kā ar cilvēku.

Mašīna stāvēja kā stāvējusi. Tā nenoknikšķēja, nepakustējās.

Galu galā viņš novērsās no tās un devās pa no- kalni lejup, garām govju kūtij, uz māju pusi.

Viņš nolika nefrītu virtuvē galda vidū, lai strādājot varētu to redzēt. Tad iekūra uguni un piemeta sīkākas šķilas, lai kurētos spēcīgāk. Uzlicis uz plīts tējkannu un izņēmis no bufetes traukus, uzklāja galdu, sacepa cūkgaļu un uz pannas malas^ pārsita pēdējo olu.

Ēzdams viņš nespēja novērst acis no nefrīta, kas gulēja viņa priekšā, un vēl arvien nebeidza sajūsmināties, cik lieliski tas apstrādāts, un centās atminēt, ko tas simbolizē. Viņam iešāvās prātā arī, cik varētu maksāt šāds nefrīts. Dārgi … kaut gan tas viņu interesēja vismazāk.

Nefrīta forma viņu mulsināja — līdz šim viņš neko tādu nekad nebija redzējis un ne par ko tamlīdzīgu nebija arī lasījis. Viņš nespēja pat iedomāties, ko tā varētu nozīmēt. Un tomēr akmenī slēpās kāds skaistums un spēks, tajā bija kas īpašs. Tas liecināja, ka tā nav parasta lietiņa, bet ir augsti attīstītas kultūras produkts.

Viņš nedzirdēja jaunās sievietes soļus, kad tā uzkāpa pa kāpnēm un izgāja cauri verandai, tāpēc pagriezās tikai tad, kad viņa pieklauvēja. Viešņa stāvēja durvīs, un, to ieraugot, viņš pieķēra sevi, ka domā par viņu ar tādu pašu sajūsmu kā par nefrītu.

Nefrīts bija vēss un zaļš, bet viņas seja — noteiktiem vaibstiem, balta, kaut gan zilajām acīm piemita tā pati maigā nokrāsa kā šim brīnišķīgajam nefrīta gabalam.

—   Esiet sveicināts, mister Saijē, — viņa sacīja.

—   Labrīt, — viņš atsaucās.

Tā bija Mērija Maleta, Džonija māsa.

—   Džonijs aizgāja zivis ķert, — meitene sacīja. — Kopā ar Smita jaunāko dēlēnu. Tāpēc pienu un olas vajadzēja nest man.

—   Priecājos, ka atnācāt jūs, — Pīters sacīja,

kaut gan nebija vērts raizēties. Mazliet vēlāk es pats būtu pie jums iegriezies pēc tiem. Man tas nāktu tikai par labu.

Un tūdaļ nožēloja teikto, jo pēdējā laikā pie šī jautājuma domās kavējās pārlieku bieži… tā sakot, tas un tas ir jādara, bet tas un tas ne. Vai ir jēga runāt par kaut kādu labumu, kad viņam jau vairs nekas nespēj palīdzēt! Ārsti ir likuši to noprast gluži nepārprotami.

Paņēmis olas un pienu, viņš aicināja viešņu nākt iekšā, tad pats aiznesa pienu uz pagrabu: ledusskapja mājā nebija, jo nebija elektrības.

—   Vai jūs jau pabrokastojāt? — viņš vaicāja.

Mērija piekrītoši pamāja.

—   Tad ir labi, — viņš atturīgi piebilda. — Man ēdiena gatavošana lāgā nepadodas. Redziet nu, dzīvoju kā teltī pie dabas krūts.

Un atkal nožēloja izteikto. «Saijē,» viņš klusībā sevi aprāja, «neesi tik sentimentāls!»

—  Cik jauka lietiņa! — Mērija iesaucās. — Kur jūs to ņēmāt?

—   Vai nefrītu? Tas ir savāds atgadījums. Es to atradu.

Viņa pastiepa roku pēc nefrīta.

—   Vai drīkst?

—   Protams, — Pīters atbildēja.

Mērija paņēma nefrītu rokā, bet Pīters vēroja viņas sejas izteiksmi. Arī meitene, tāpat kā iepriekš viņš pats, uzmanīgi turēja akmeni abās plaukstās.

—  Jūs to atradāt?

—   Ne nu īsti atradu, Mērij. Man to iedeva.

—   Draugs?

—   Nezinu.

—   Jocīgi.

—    Nepavisam ar ne. Es gribētu jums parādīt to… nu, savādnieku, kurš iedeva akmeni. Vai varat man veltīt kādu brīdi?

—       Skaidrs, ka varu, — Mērija sacīja, — kaut gan man jāsteidzas. Mamma konservē persikus.

Viņi abi kopā pagāja garām govju kūtij, šķērsoja strautu un nonāca ganībās. Soļodams pa piekalni augšup, viņš prātoja, vai mašīna vēl atrodas turpat … un vai vispār tā tur ir bijusi.

Tā vēl arvien bija tur.

—   Cik ērmīga! — Mērija sacīja.

—   Patiešām ērmīga, — Pīters bija vienisprātis.

—   Kas tas ir, mister Saijē?

—   Nezinu.

—       Jūs teicāt, kāds jums iedeva nefrītu. Vai gribat sacīt, ka …

—   Bet patiesi tā bija, — Pīters noteica.

Abi piegāja tuvāk mašīnai un, to vērodami, apstājās. Pīters atkal pievērsa uzmanību tam, ka tā mirdz, un viņam no jauna radās tāda sajūta, it kā viņš iekšā kaut ko saskatītu… tikai ļoti neskaidri.

Mērija noliecās un pārvilka ar pirkstu pār mašīnu.

—       Patīkama sajūta, — viņa sacīja. — Virsma līdzīga porcelānam vai …

Mašīna noknikšķēja, un zālē iegūlās flakons.

—   Tas būtu man?

Pīters pacēla mazītiņo flakoniņu un pasniedza Mērijai. Te stikla pūšanā bija sasniegti meistarības kalngali: flakons gaismā iemirdzējās visās varavīksnes krāsās.

—   Laikam tur ir smaržas, — Pīters sacīja.

Mērija izvilka aizbāzni.

—       Burvīgi, — viņa priecīgi nočukstēja un iedeva pasmaržot arī Pīteram. Smarža patiešām bija debešķīga. Viņa aiztaisīja flakonu ciet.

—   Bet, mister Saijē …

—       Nezinu, — Pīters teica. — Es gluži vienkārši neko nezinu.

—   Nu, bet tomēr kaut ko noskāršat?

Viņš papurināja galvu.

—   Vai atradāt to šeit?

—   Es biju izgājis pastaigāties …

—   Un tā jūs gaidīja.

—        Es ne… — Pīters centās iebilst, taču tad viņam pēkšņi iešāvās prātā, ka tieši tā arī bija bijis: nevis viņš atrada mašīnu, bet tā viņu gaidīja.

—   Tā gaidīja, vai ne?

—       Lūk, tagad, kad jūs to pateicāt, man šķiet, tā patiesi mani gaidīja.

Varbūt mašīna bija gaidījusi nevis tieši viņu, bet jebkuru cilvēku, kurš ies garām pa taciņu. Tā bija gaidījusi un vēlējusies, lai to atrod, gaidījusi gadījumu, lai paveiktu savu darāmo.

Kāds bija to šeit atstājis. Tagad tas bija skaidrs kā diena.

Viņš stāvēja pļavā kopā ar Mēriju Maletu, fermera meitu (visapkārt auga pazīstama zāle, krūmi un koki, metās arvien karstāk, un griezīgi sisināja sienāži, bet kaut kur tālumā šķindēja govju zvaniņš), un juta, kā prātu stindzina doma, auksta un drausmīga, aiz kuras plešas kosmosa tumsa un laika palsā bezgalība. Un juta, kā kāda sveša, naidīga roka sniedzas pēc cilvēces un Zemes siltuma.

—   Iesim atpakaļ, — viņš teica.

Viņi atgriezās mājup pāri pļavai un brīdi pakavējās pie vārtiem.

— Varbūt mums kaut kas jādara? — Mērija vaicāja. — Varbūt kādam jāpasaka?

Viņš papurināja galvu.

—   Papriekš gribu visu apdomāt.

—   Un kaut ko darīt?

—       Droši vien neviens te neko nevarēs izdarīt, Un diezin, vai tas ir nepieciešams.

Mērija devās prom pa ceļu, bet viņš noraudzījās tai pakaļ, tad pagriezās un gāja mājup.

Pīters sadabūja zāles pļāvēju un ņēmās pļaut zāli. Tad ķērās pie puķu dobes. Cīnijas auga labi, bet asterēm kaut kas bija lēcies: tās bija nokaltušas. Vienalga, ko viņš dara, puķu dobe arvien vairāk aizaug ar zāli, kas nomāc kultūraugus.

«Pēcpusdienā,» viņš nodomāja, «es droši vien iešu makšķerēt. Varbūt makšķerēšana man nāks…»

Viņš notvēra sevi pie šīs domas un nepabeidza to.

Tupēdams pie puķu dobes un ar darza lāpstiņas galu rakņādams zemi, Pīters prātoja par pļavā palikušo mašīnu.

«Papriekš es gribu visu. apdomāt,» viņš bija teicis Mērijai. Bet par ko te lai domā?

Kāds viņa pļavā ko pametis … mašīnu, kura savādi knikšķēja un, kad to noglāstīja, pasniedza dāvanas, dēja tās gluži kā olas.

Ko tas nozīmēja?

Kāpēc tā tur atradās?

Kāpēc tā knikšķēja un apdāvināja, kad to noglāstīja?

Varbūt tādējādi atbildēja uz glāstu? Kā suns, kas luncina asti?

Varbūt tā ir pateicība? Tāpēc, ka cilvēks viņu ievērojis?

Kas tas ir? Vai aicinājums uz pārrunām?

Vai draudzīgs žests?

Vai arī lamatas?

Un kā tā bija uzzinājusi, ka viņš būtu vai velnam dvēseli pārdevis arī par divreiz mazāku nefrīta gabaliņu?

Kā tā varēja zināt, ka meitenei patīk labas smaržas?

Viņš aizmugurē izdzirda straujus soļus un spēji apgriezās. Pa zāli šurp skrēja Mērija.

Meitene nometās uz ceļiem Pīteram blakus un satvēra viņa roku.

—       Džonijs arī uzdrāzās tai virsū, — viņa teica, smagi elsdama. — Es visu ceļu skrēju. Viņš bija kopā ar Smita dēlēnu. Atgriezdamies no makšķerēšanas, viņi gāja pāri pļavai…

—   Varbūt mums par to jāziņo, — Pīters sacīja.

—       Arī viņiem tā pasniedza dāvanas. Džonijs dabūja makšķerkātu ar spoli, bet Ogi Smits — beisbola vālīti un cimdu.

—   Ak tu kungs!

—   Un nu viņi visiem lielās.

—       Tagad tam vairs nav nozīmes, — Pīters teica. — Vismaz man tā liekas.

—        Bet kas tas ir? Jūs sākāties nezinām. Tomēr jūs tak domājāt. Jūs, Pīter, taču kaut ko izdomājāt.

—       Manuprāt tas nav no šīs pasaules, — Pīters sacīja. — Tas izskatās tik dīvains. Es nekad neesmu ne redzējis, ne dzirdējis neko tamlīdzīgu. Zemes mašīnas nedod dāvanas, tiklīdz tām pieskaras. Mūsu mašīnās vispirms jāiemet monēta. Tā … tā nav no Zemes.

—   Jūs gribat teikt, ka tā ir no Marsa?

—       Un no Marsa arī ne, — Pīters sacīja. — Un no mūsu Saules sistēmas ne. Nav pamata domāt, ka Saules sistēmā dzīvo citas saprātīgas būtnes, par tik saprātīgu mašīnu jau nemaz nerunājot.

—   Tas nozīmē … tā nav no Saules sistēmas? …

—   No kādas citas zvaigznes.

—   Zvaigznes atrodas tik tālu! — viņa iebilda.

Tik tālu, Pīters nodomāja. Priekš cilvēkiem tik

tālu. Līdz tām var aizkļūt vienīgi sapņos. Tās ir tālas, tik vienaldzīgas un aukstas. Bet mašīna …

—        Līdzīga spēļu automātam, — viņš skaļi teica, — tikai vinnestu izsniedz vienmēr, pat ja neiemet monētas. Tas jau ir vājprāts, Mērij. Redzi, tāpēc tā nav no Zemes. Neviena Zemes mašīna, ko radījis Zemes izgudrotājs, tā nerīkosies.

—       Tagad visi kaimiņi steigsies turp, — Mērija sacīja.

—   Protams. Viņi ies pēc dāvanām.

—        Bet tā nemaz nav tik liela. Tajā nesaietu visai apkaimei domātās dāvanas. Pat dāvanām, ko tā jau ir izsniegusi, tik tikko pietiktu vietas.

—   Mērij, vai Džonijs gribēja spiningu?

—   Viņš par to vien runāja.

•— Un jums patīk smaržas?

—       Man nekad nav bijis labu smaržu. Vienīgi lētās. — Viņa iesmējās, nervozi un skaļi. — Bet jūs? Vai jums patīk nefrīts?

—       Es, tā sakot, šo to saprotu no nefrīta. Tā ir mana vājība.

—   Tātad šī mašīna …

—       Izsniedz katram to, ko viņš vēlas, — Pīters nobeidza.

—   Tas ir baismīgi, — Mērija teica.

Negribējās ticēt, ka iespējams nobīties tādā

dienā… mirdzošā vasaras dienā, kad rietumu pamalē debesis ieskauj balti mākoņi un tās atgādina gaišzilu zīdu… dienā, kad nevar būt slikta oma … dienā, kas Zemei ir tikpat parasta kā kukurūzas lauks.

Kad Mērija bija projām, Pīters iegāja atpakaļ mājā un pagatavoja pusdienas. Viņš ieturējās, sēdēdams pie loga un vērodams kaimiņus. No visām

pusēm viņi nāca pāri pļavai pa diviem, pa trim no savām fermām, devās uz viņa pļavu, pametuši zāles pļaujmašīnas un kultivatorus, pārtraukuši darbu dienas vidū, lai uzmestu acis mašīnai. Sastājušies tai apkārt un ar kājām izmīdīdami krūmus, kur viņš bija atradis avenes, tie sarunājās, un laiku pa laikam līdz šejienei atlidoja viņu augstās, griezīgās balsis; taču Pīters nevarēja izšķirt, par ko viņi runā, jo attālums notušēja un izkropļoja vārdus.

No zvaigznēm, viņš domāja. No kādas zvaigznes. Pat ja tas būtu tikai fantāzijas auglis, man ir tiesības fantazēt. Pirmais kontakts. Un cik labi viss pārdomāts! Ja kāda sveša būtne pati būtu ieradusies uz Zemes, sievietes spiegdamas mestos mājup, bet vīrieši ķertos pie ieročiem, un viss sabruktu pīšļos kā nebijis.

Bet mašīna … tas ir pavisam kas cits. Tas nekas, ka tā nav cilvēkiem līdzīga. Tas nekas, ka tā uzvedas mazliet dīvaini. Galu galā, tā ir tikai mašīna. Kaut kā jau to var saprast. Un tas, ka mašīna pasniedz dāvanas, nav nekas slikts.

Pēc pusdienām Pīters izgāja ārā un apsēdās uz kāpnēm. Pienāca kaimiņi un ņēmās rādīt mašīnas veltes. Sasēdušies apkārt, visi sarunājās, viņi bija satraukti un apjukuši, taču neviens nejutās izbijies.

Dāvanu vidū bija rokaspulksteņi, stāvlampas, rakstāmmašīnas, sulu spiedes, servīzes, sudraba šķirstiņi, drapēriju ruļļi, saišu zābaki, bises, kokgriezēja instrumentu komplekti, kaklasaites un daudz kā cita. Kādam pusaudzim bija ducis lamatu skunksu ķeršanai, bet citam — velosipēds.

«Mūsdienīga Pandoras lāde,» Pīters nodomāja, «ko darinājuši un atgādājuši uz Zemi gudri svešinieki.»

Baumas acīmredzot jau bija izplatījušās, un tagad cilvēki te ieradās pat ar automobiļiem. Daži atstāja mašīnas uz ceļa un pāri pļavai devās kājām, citi tās iebrauca govju kūts pagalmā un atstāja tur, ne atļauju neprasīdami. Pēc laiciņa viņi atgriezās ar guvumu un brauca projām. Pļavā valdīja drūzma. Pītcram šis skats atgādināja gadatirgu vai lauku svētkus.

Uz vakarpusi visi izklīda. Aizgāja pat tie kaimiņi, kuri bija iemetuši aci pie viņa, lai pārmītu dažus vārdus un parādītu dāvanas. Pīters devās uz pļavu.

Mašīna joprojām atradās turpat, tā bija ķērusies pie būvdarbiem. No akmens, kas atgādināja marmoru, tā bija izveidojusi platformu — līdzīgu ēkas pamatiem. Tie stiepās jardus četrus garumā un kādus trīs platumā, stabi, kas tos balstīja, bija no tā paša akmens un iesniedzās zemē.

Pīters piesēda uz celma. No šejienes pavērās mierīga lauku ainava. Tā šķita vēl skaistāka un bezrūpīgāka nekā iepriekš, un Pīters ar visu būtni izjuta šī vakara burvību.

Tikai pirms pusstundas bija norietējusi saule. Rietumu pamalē debesis blāvoja maigi citrondzeltenas un pakāpeniski iekrāsojās zaļas, šur tur slīdēja sārti mākonīši, bet pār zemi jau klājās iezilga krēsla. No krūmiem un dzīvžogiem skanēja melodiski putnu trilleri, bet virs galvas švīkstināja spārnus trauksmainās bezdelīgas.

Sī Zeme, Pīters domāja, ir mierīga cilvēku zeme, zemkopju roku izveidota ainava. Ta ir ziedošu plūmju, sarkanu uzpūtīgu govju kūšu, kā bises stobrs taisnu kukurūzas rindu zeme.

Bez jebkādas iejaukšanās no ārienes Zeme gadu miljonu laikā radījusi to visu … auglīgu augsni un dzīvību. Sis Galaktikas nostūrītis bija aizņemts ar savām sīkajām rūpēm.

Bet tagad?

Tagad beidzot kāds bija nolēmis iejaukties.

Tagad beidzot kāds vai kaut kas bija ieradies šajā Galaktikas stūri, un no šī brīža Zeme vairs nebija vientuļa.

Pīteram pašam viss jau bija vienalga. Viņš drīz nomirs, un pasaulē nav nekā tāda, kam viņa acīs būtu kāda nozīme. Viņam bija atlikusi tikai rīta skaidrība un vakara rimtums, katra diena bija ierēķināta, un viņš gribēja gūt kaut mazliet priekā, kāds lemts dzīvajiem.

Bet citiem nav vienalga … Mērijai Maletai un viņas brālim Džonijam, Smita dēlēnam, kurš bija dabūjis beisbola vālīti un cimdu, visiem cilvēkiem, kuri nāca uz viņa pļavu, un tiem miljoniem, kuri te nebija bijuši un vēl neko nebija dzirdējuši.

Šeit, savrupajā fermā, kas paslēpusies kukurūzas laukos, bez jebkādiem teatrāliem efektiem norisinās Zemes lielākā drāma. Tieši šeit.

— Ko jūs gatavojaties darīt ar mums? — viņš jautāja mašīnai.

Bet atbildi nesaņēma.

Pīters to arī negaidīja. Viņš sēdēja un skatījās, kā sabiezē ēnas, kā uz Zemes izmētātajās mājās iedegas ugunis. Kaut kur tālumā ierējās suns, citi atsaucās, viņpus pakalniem vakara klusumā šķindēja govju zvaniņi.

Pēdīgi, kad jau bija pavisam satumsis, viņš lēnām sāka iet uz māju pusi.

Virtuve Pīters sataustīja un iededzināja lampu. Pulkstenis rādīja gandrīz deviņi… laiku, kad pārraida pēdējās ziņas.

Viņš iegāja guļamistabā un ieslēdza radio. Pēdējās ziņas viņš noklausījās pa tumsu,

Tie bija labi jaunumi. Šodien štatā neviens nebija nomiris ar poliomielītu un saslimis bija tikai viens.

«Saprotams, kļūt bezrūpīgiem vēl ir par agru,» diktors sacīja, «taču tas, bez šaubām, nozīmē lūzumu epidēmijas gaitā. Iepriekšējā diennaktī reģistrēts tikai viens jauns saslimšanas gadījums. Stata Veselības aizsardzības departamenta direktors pavēstīja…»

Viņš sāka lasīt paziņojumu, ko bija sniedzis Veselības aizsardzības departamenta direktors, kurš izlīdzējās ar vispārīgām frāzēm, jo pats nezināja, kas notiek.

«Turpat vai triju nedēļu laikā pirmoreiz diena ir pagājusi bez nāves gadījumiem. Taču, neraugoties uz to,» viņš turpināja, «vēl arvien ir nepieciešamas medicīnas māsas.» Diktors piemetināja, ka medicīnas māsas lūdz zvanīt tur un tur.

Vēlāk viņš pārgāja uz lielās žūrijas pieņemto lēmumu un nepateica nekā jauna. Pēc tam nolasīja laika ziņas. Pavēstīja, ka Emeta slepkavības lietas iztiesāšana vēl uz mēnesi atlikta.

Tad piebilda: «Mums nupat ienācis ziņojums. Paskatīsimies, kas …»

Bija dzirdams, kā diktora rokās čaukst papīrs, kā viņam aizraujas elpa.

«Tajā ir stāstīts,» viņš teica, «ka šerifs Džo Bernss tikko saņēmis ziņu par lidojošo šķīvīti, kas nolaidies Pītera Saijē fermā pie Kornersas. Acīmredzot neviens par to neko īsti nezina. Skaidrs tikai tas, ka lidojošais šķīvītis atrasts šodien no rīta, bet nevienam nav ne prātā ienācis pavēstīt to šerifam. Atkārtoju — tas ir viss, kas mums zināms. Vairāk neko nezinām. Nezinām, vai tā ir taisnība vai ne. Uz turieni aizbrauca šerifs. Tiklīdz no viņa pienāks kādas vēstis, darīšu jums tās zināmas. Sekojiet mūsu …»

Pīters piecēlās un izslēdza radio. Tad devās uz virtuvi pēc lampas. Uzlika to uz galda un atkal apsēdās, nolēmis pagaidīt šerifu Bcrnsu.

Ilgi gaidīt nenācās.

—       Ļaudis stāsta, — šerifs sacīja, — ka jūsu fermā esot nosēdies lidojošais šķīvītis.

—       Es, šcrif, nezinu, vai tas ir lidojošais šķīvītis.

—   Bet kas tad?

—   Kā lai es zinu, — Pīters atbildēja.

—  Ļaudis runā, ka tas izdāvājot visādas mantas.

—   Tas tiesa, izdāvā.

—        Nu, ja šis draņķis ir tikai reklāmas triks, — šerifs noteica, — tad gan es kādam krietni sadošu pa ādu.

—   Esmu pārliecināts, ka tas nav reklāmas triks.

—       Kāpēc jūs uzreiz neziņojāt man? Gribējāt noklusēt?

—       Man nez kāpēc ne prātā neienāca, ka jāziņo jums, — Pīters sacīja. — Es neko netaisījos slēpt.

—       Jūs te pie mums laikam esat nesen, vai ne? — šerifs noprasīja. — Agrāk tā kā nebūtu jūs redzējis. Domāju, ka visus pazīstu.

—   Esmu te trīs mēnešus.

—        Ļaudis mēļo, ka jūs ar saimniecības lietām nenoņemoties. Saka, jums neesot ģimenes. Dzīvojot šeit pavisam viens un neko nedarot.

—   Taisnība vien ir, — Pīters atbildēja.

Šerifs gaidīja paskaidrojumus, bet Pīters klusēja. Lampas nespodrajā gaismā šerifs aizdomīgi viņu aplūkoja.

—   Varbūt parādīsiet mums šo lidojošo šķīvīti?

Pīters, kuram šerifs jau bija pagalam apnicis,

sacīja:

—        Izstāstīšu, kā tas atrodams. Aiz govju kūts tiksiet pāri strautam …

—   Saijē, kāpēc gan lai jūs nenāktu mums līdzi?

—       Klausieties, šerif, es taču stāstu jums, kā tur nokļūt. Vai klausīsieties?

—       Nu protams, — šerifs atbildēja. — Protams. Bet kāpēc gan jūs …

—        Es tur jau divas reizes biju, — Pīters sacīja. — Un šodien cilvēki pie manis nāk un nāk.

—        Nu, labi, labi, — šerifs atteica. — Sakiet, kur jāiet.

Pīters pastāstīja, un šerifs ar diviem palīgiem aizgāja.

Saka zvanīt telefons.

Pīters pacēla klausuli. Zvanīja no tās pašas radiostacijas, kuras ziņojumu viņš bija klausījies.

—       Sakiet, — radioreportieris vaicāja, — vai tas šķīvītis ir tur pie jums?

—        Kāpēc pie manis? — Pīters atjautāja. — Vispār kaut kas tāds ir gan. Šerifs aizgāja to apskatīt.

—       Mēs gribam sūtīt savu pārvietojamo tele- iekārtu, bet pirms tam mums jāpārliecinās, vai tik tā nav krāpšana. Vai jums nebūs iebildumu, ja mēs to aizsūtīsim?

—   Neiebilstu. Sūtiet vien.

—       Bet vai jūs esat pārliecināts, ka tas daikts vēl ir tur?

—   Ir, ir!

—       Labi, varbūt tādā gadījumā jūs man pateiksiet. ..

Pīters uzkāra klausuli tikai pēc piecpadsmit minūtēm.

Telefons no jauna iezvanījās.

tagad runāja no «Associated Press». Cilvēks, kas atradās vada otrā galā, bija piesardzīgs un visai skeptiski noskaņots.

—       Stāsta, pie jums esot uzradies nez kāds šķīvītis?

Pīters uzkāra klausuli tikai pēc desmit minūtēm.

Telefons gandrīz uzreiz sāka zvanīt atkal.

—       Maklelands no «Tribune», — gurda balss sacīja. — Dzirdēju kaut kādas baumas …

Piecas minūtes. Vēlreiz zvans. No «United Press».

—       Runā, pie jums esot nolaidies šķīvītis? Vai mazu cilvēciņu tajā nav?

Piecpadsmit minūtes.

Zvans. Tas bija pārskaities pilsētnieks.

—       Es nupat dzirdēju pa radio, it kā pie jums nolaidies lidojošais šķīvītis. Kāpēc jūs cilvēkiem prātus jaucat? Taču labi zināt, ka nekādu lidojošu šķīvīšu nav …

—       Vienu mirklīti uzgaidiet, ser, — Pīters sacīja un izlaida klausuli no rokas. Tā karājās vadā, bet Pīters devās uz virtuvi, sadabūja tur šķēres un atnāca atpakaļ. Viņš dzirdēja, ka aizkaitinātais pilsētnieks vēl arvien nebija beidzis viņu apstrādāt; klausule šūpojās vadā, un no tās plūstošā balss likās esam pavisam kokaina.

Pīters izgāja no mājas un pārgrieza telefona vadu.

Kad viņš atgriezās, klausule klusēja. Viņš saudzīgi nolika to vietā.

Pēc tam aizslēdza durvis un devās pie miera. Pareizāk sakot, nolikās guļvietā, bet nekādi nespēja aizmigt. Viņš gulēja zem segas, ar skatienu urbdamies tumsā un cenzdamies sakārtot domu spietu, kas jaucās pa galvu.

No rīta viņš devās pastaigāties un ieraudzīja tnašīnu. Uzlika uz tās roku, un tā iedeva viņam dāvanu. Tad dāvāja vēl un vēl.

— Ir atlidojusi mašīna, kura izsniedz dāvanas, — viņš sacīja tumsā.

Gudrs, labi pārdomāts, rūpīgi izstrādāts pirmais kontakts.

Kontakts ar cilvēkiem viņiem zināmā, saprotamā, šausmas neizraisošā veidā. Kontakts ar kaut kā tāda palīdzību, par ko cilvēki var justies pārāki. Draudzīgs žests… bet kas gan var būt labāks draudzības apliecinājums kā dāvanu pasniegšana?

Kas tas ir?

Misionārs?

Tirgotājs?

Diplomāts?

Vai tikai mašīna un nekas cits?

Varbūt spiegs? Piedzīvojumu meklētājs? Vai pētnieks? Izlūks? Ārsts? Tiesnesis? Indiāņu virsaitis?

Un kāpēc šis daikts ir nolaidies te, šajā novārtā pamestajā zemes gabaliņā, viņam piederošās fermas pļavā?

Un kādā nolūkā?

Bet ar kādu nolūku visbiežāk uz Zemes ierodas visi šie dīvainie izdomātie radījumi fantastiskajos romānos?

Protams, lai pakļautu sev Zemi. Ja ne ar spēku, tad ar pakāpenisku iespiešanos vai draudzīgu pārliecināšanu un spaidiem. Pakļaut sev ne tikai Zemi, bet arī visu cilvēci.

Radiorcportieris bija satraukts, žurnālists no «Associated Press» sašutis, ka viņu tur par muļķi, «Tribune» pārstāvis garlaikojās, bet tas no «United Press», izrādījās, bija gluži vienkārši pļāpa. Taču pilsētnieks bija sadusmojies. Viņu jau ne

reizi vien esot cienājuši ar stāstiem par lidojošajiem šķīvīšiem, un tas nu esot par daudz.

Pilsētnieks bija nikns, jo, noslēdzies savā mazajā pasaulītē, negribēja nekāda uztraukuma, nevēlējās iejaukšanās. Viņam jau gana nepatikšanu, vēl tikai trūka nez kāda šķīvīša. Viņam pietiek paša rūpju: kā nopelnīt iztiku, satikt ar kaimiņiem, izsargāties no poliomielīta epidēmijas, un jādomā arī par rītdienu.

Starp citu, diktors teica, ka stāvoklis ar poliomielītu, šķiet, uzlabojies: nav ne jaunu saslimšanas, ne nāves gadījumu. Un tas ir lieliski, jo poliomielīts nozīmē sāpes, nāvi, šausmas.

«Sāpes,» viņš domāja. «Šodien sāpju nebija. Pēc daudzām jo daudzām dienām pirmo reizi man nekas nesāpēja.»

Viņš izstiepās un sastinga zem segas, ieklausīdamies, vai nav sāpju. Viņš zināja, kur tās slēpās, zināja to vietu savā miesā, kur tās arvien patvērās. Gulēja un bai|odamies gaidīja, ka tagad, kad ir par to iedomājies, tās sevi atgādinās. Taču sāpju nebija. Viņš gulēja un gaidīja, raizēdamies, ka pat domas par sāpēm var kļūt par burvju vārdiem, kas tās izvilinās no klusās vietiņas. Sāpes nenāca. Viņš aicināja tās, lūgšus lūdzās, lai parādās, visiem dvēseles spēkiem mēģināja tās izvilināt. Taču sāpes nepadevās.

Pīters atslābināja muskuļus, jo zināja, ka pagaidām briesmas nedraud … Pagaidām … jo sāpes vēl arvien tur slēpās. Tās nogaidīja, meklēja izdevīgu gadījumu — un nāks, kad sitīs īstā stunda.

Izjuzdams bezrūpīgu atsvešinātību, cenzdamies aizmirst nākotni un šausmas, ko tā sevī nes, viņš baudīja dzīvi bez sāpēm. Ieklausījās visā, kas notika mājā: mazliet nosēdušos siju dēļ grīdas dēļi čīkstēja, vasarīgais vējiņš sitās pret sienu, gobas zari skrāpējās gar virtuves jumtu.

Cita skaņa. Klauvējieni pie durvīm.

—   Saijē! Saijē! Kur esat palicis?

—   Eju jau, eju, — viņš atsaucās.

Tad sameklēja čības un gāja uz durvīm. Tas bija šerifs ar palīgiem.

—   Iededziniet lampu, — šerifs lūdza.

—   Vai sērkociņi ir? — Pīters jautāja.

—   Jā, te būs.

Pīters, taustīdamies pa tumsu, atrada šerifa roku un paņēma no viņa sērkociņu kārbiņu.

Viņš uzgāja galdu, pārvilka pār to ar roku un atrada lampu. Uzdedzis uguni, palūkojās šerifā.

—        Saijē, — šerifs sacīja, — šis daikts kaut ko būvē.

—   Zinu.

—   Kas tā par velna būšanu?

—   Nekādas velna būšanas nav.

—       Tas verķis iedeva man šo, — šerifs sacīja, uzlikdams kaut ko uz galda.

—   Pistole, — Pīters noteica.

—   Vai jūs esat tādu kādreiz redzējis?

Jā, tā varēja būt četrdesmit piektā kalibra. Taču trūka nolaižamās mēlītes, stobrs spoži mirdzēja, visa pistole bija 110 kāda balta, pa daļai caurspīdīga materiāla.

Pīters pasvārstīja to rokā — pistole svēra ne vairāk par pusmārciņu.

—        Nē, — Pīters sacīja. — Savu mūžu neko tādu neesmu redzējis. — Viņš uzmanīgi nolika pistoli uz galda. — Vai šauj arī?

—       Jā, — šerifs atbildēja. — Es to izmēģināju pie jūsu govju kūts.

—       Govju kūts vairs nav, — viens no palīgiem teica.

—       Ne skaņas, ne uzliesmojuma, nekā, — šerifs piebilda.

—        Govju kūts pazuda, un viss, — palīgs atkārtoja, vēl īsti neatjēdzies no pārsteiguma.

Pagalmā iebrauca mašīna.

—   Ej paskaties, kas tur ir, — šerifs pavēlēja.

Viens palīgs izgāja ārā.

—        Nesaprotu, — šerifs gaudās. — Stāsta, tas esot lidojošais šķīvītis, bet, manuprāt, tas nav nekāds šķīvītis. Parasta kaste.

—   Tā ir mašīna, — Pīters sacīja.

Lievenī nodimdēja soļi, un istabā sanāca ļaudis.

—       Avīžnieki, — palīgs, kurš bija gājis ārā skatīties, teica.

—        Puiši, nekādu ziņojumu nebūs, — šerifs sacīja.

Kads reportieris griezās pie Pitera:

—   Vai jūs esat Saijē?

Pīters piekrītoši pamāja.

—        Esmu Hoskinss no «Tribune». Sis ir Džon- sons no «Associated Press». Tas mazais, kas izskatās tāds pamuļķīgs, — fotogrāfs Lenglijs. Nepievērsiet viņam uzmanību. — Hoskinss uzsita Pī- teram pa muguru. — Nu, kā te iet, pašā gadsimta notikumu mutulī? Vareni, vai ne?

—   Stāvi mierīgs, nekusties, — Lenglijs sacīja.

Uzliesmoja zibspuldze.

—       Man jāpazvana, — teica Džonsons. — Kur te ir telefons?

—   Tur, — Pīters atbildēja. — Tas nedarbojas.

—   Kā tā? Sādā brīdī — un nedarbojas?

—   Es pārgriezu vadu!

—       Pārgriezāt vadu! Vai jūs, Saijē, esat prātu zaudējis?

—   Zvanīja bez mitas.

—   Tad nu gan, — Hoskinss sacīja. — Redz kā!

—       Es salabošu, — Lenglijs piedāvājās. — Vai kādam ir plakanknaibles?

—   Pagaidiet, puiši, — iejaucās šerifs.

—       Žigli velciet mugurā bikses, — Hoskinss Pītc- ram uzsauca. — Mēs gribam jūs nofotografēt pie lidojošā šķīvīša. Uzlieciet tam kpju virsū kā mednieks nogalinātam zilonim.

—   Nu, paklausieties jel, — šerifs sacīja.

—   Kas ir, šerif?

—       Tā ir nopietna lieta. Saprotiet mani pareizi. Tur jums, puiši, nav ko blandīties.

—   Protams, nopietna, — Hoskinss atbildēja.

—    Tāpēc jau arī esam šeit. Miljoniem cilvēku gaida kādas vēstis un nevar sagaidīt.

—   Are, plakanknaibles, — viens ieteicās.

—   Tūlīt salabošu telefonu, — Lenglijs sacīja.

—   Ko mēs te slaistāmies? — Hoskinss jautāja.

—  Iesim, palūkosimies uz to.

—       Man vajadzētu piezvanīt, — atbildēja Džon- sons.

—       Pag, puiši, — šerifs apjucis centās viņus pierunāt. — Uzgaidiet…

—        Serif, kam tas daikts ir līdzīgs? Vai, jūsuprāt, tas ir lidojošais šķīvītis? Vai tas ir liels? Ko tas dara — knikšķina vai rada vēl kādas citas skaņas? Ei, Lenglij, uzņem šerifu filmā.

—       Vienu mirklīti! — Lenglijs no pagalma atsaucās. — Savienoju vadu!

Verandā atkal atskanēja soļu troksnis. Pa durvīm iespraucās galva.

—       Telestudijas autobuss, — galva sacīja. —Vai tas ir šeit? Kā lai aizkļūst līdz tam verķim?

Zvanīja telefons. Džonsons pacēla klausuli.

—   Jūs, šerif.

Šerifs aizklaudzināja pie telefona. Visi apklusa un klausījās.

—   jā, tas esmu es, šerifs Bernss … Jā, tas ir tur, viss kārtībā . .. Protams, es zinu … Redzēju to… Nē, kas tas ir, es nezinu … Jā, saprotu. Labi, ser … Klausos, ser … Es darīšu visu.

Šerifs nolika klausuli un pagriezās pret pārējiem.

—   Militārā izlūkošana, — viņš teica. — Neviens neies uz turieni. Neviens nedrīkst atstāt māju. No šī brīža te ir aizliegtā zona.

Viņš nikni noskatīja pēc kārtas visus reportierus.

—   Tāda ir pavēle, — viņš tiem sacīja.

—   Ak tu velns! — Hoskinss nolamājās.

—   Es tā steidzos šurp, — telereportieris sāka bļaut, — un tagad lai sēžu te ieslēgts un ne …

—   Es tagad šeit vairs nekomandēju, — šerifs teica. — Tēvoča Scma pavēle. Tā ka jūs, puiši, pārāk ne…

Pīters devās uz virtuvi, uzpūta uguni un uzlika tējkannu.

—   Kafija ir tur, — viņš sacīja Lenglijam. — Iešu apģērbšos.

Nakts vilkās gausi. Hoskinss un Džonsons telefoniski nodeva ziņas, kas bija īsi pierakstītas uz ermoņikas veidā salocītām lapiņām; sarunādamies ar Pīteru un šerifu, viņi ar zīmuli kricclēja nezkā- das neizprotamas zīmes. Pēc īsa strīdiņa šerifs atļāva Lenglijam nosūtīt redakcijai uzņēmumus. Šerifs soļoja pa istabu šurpu turpu.

Kliedza radio. Bez apstājas zvanīja telefons.

Visi dzēra kafiju un smēķēja, uz grīdas mētājās samīdīti smēķu gali. Klāt nāca arvien jauni avīžnieki. Šerifa brīdināti, viņi palika te nogaidīt.

Kads atnesa pudeli dzeramā un palaida apkārt. Cits ierosināja uzspēlēt pokeru, bet nerada atbalstītājus.

Pīters izgāja pēc malkas. Nakts bija klusa, pie debesīm mirdzēja zvaigznes.

Viņš palūkojās uz pļavu, taču tur nekas nebija redzams. Mēģināja saskatīt klajo vietu, kur iepriekš bija atradusies govju kūts. Tomēr dziļajā tumsā būtu grūti ieraudzīt govju kūti, pat ja tā tur būtu.

Kas tas ir? Vai migla, kas sabiezē pie nāves gultas? Vai pēdējā tumsas stunda pirms rītausmas? Pirms visgaišākās, pārsteigumiem visbagātākās rītausmas daudzu grūtību pārpilnajā cilvēces dzīves gaitā?

Mašīna tur kaut ko būvē, būvē naktī.

Bet ko?

Vai templi? Faktoriju? Misiju? Sūtniecību? Fortu? Neviens nezina, neviens nevar pateikt.

Vienalga, ko ceļ, uz planētas Zeme tas ir pirmais svešinieku uzbūvētais priekšpostenis.

Pīters atgriezās ar malkas klēpi.

—   Šurp sūta karaspēku, — šerifs viņam sacīja.

—       Viens — un — di-vi — krei-so, — Hoskinss nesatricināmā mierā komandēja; cigarete palika nevīžīgi karājamies viņam pie apakšlūpas.

—       Nupat ziņoja pa radio, — šerifs piebilda. — Izsludināts nacionālās gvardes iesaukums.

Hoskinss un Džonsons izkliedza militāras komandas.

—       Jūs, puiši, labāk gan nelieniet pie kareivjiem, — šerifs nobrīdināja. — Vēl iespraudīs durkli ribās …

Hoskinss izgrūda taures signālam līdzīgu skaņu. Džonsons paķēra divas karotes un atdarināja pakavu klaudzoņu.

—   Kavalērija! — Hoskinss iesaucās. — Uz priekšu, zēni! Urrā!

—   Nu ko jūs te ņematies kā bērni, — kāds nogurušā balsi sacīja.

Nakts vilkās lēni, visi sēdēja, dzēra kafiju, smēķēja. Nevienam negribējās runāt.

Radiostacija beidzot paziņoja, ka pārraides beigušās. Kāds ņēmās griezt kloķi, cenzdamies noķert citu staciju, taču baterijas bija izlādējušās. Telefons sen vairs nezvanīja.

Kādu stundu pirms rītausmas ieradās kareivji. Viņi nemaršēja un nedrasēja, bet atbrauca piecos ar brezentu segtos kravas automobiļos.

Kapteinis uz mirkli ienāca iekšā, lai uzzinātu, kur atrodas nolādētais šķīvītis. Viņš bija visai nemierīgs tips. Pat kafiju neiebaudīja, bet tūlīt devās ārā un skaļi pavēlēja šoferiem braukt.

Mājā varēja dzirdēt, kā smagie automobiļi rēkdami aiztraucās projām.

Svīda gaisma. Pļavā bija izaugusi ēka. Tā izskatījās neparasta, jo slējās augšup pretēji visām celtniecības normām. Būvnieks vai, drīzāk, tas spēks, kas to cēla, visu bija darījis ačgārni: bija redzams ēkas centrs, it kā ēka būtu paredzēta nojaukšanai un no tās būtu norauts viss «apvalks».

Eka aizņēma pusakra un sniedzās piecstāvu mājas augstumā. Tā sārtojās pirmajos saules staros; tas bija brīnišķīgais sārtais tonis, no kura dvēselē ielīst siltums — atmiņā nāk kaimiņu meitenes svētku tērps.

Kareivji ielenca ēku, rīta saule spoguļojās šauteņu durkļos.

Pīters sarūpēja brokastis: sacepa veselu kalnu pankūku, tad vēl olas ar bekonu, un tam izgāja visi viņa krājumi, izvārīja pāris galonus auzu biezputras, spaini kafijas.

—       Mēs aizsūtīsim kādu pēc produktiem, — Hoskinss sacīja. — Esam jūs galīgi aplaupījuši.

Pēc brokastīm šerifs ar palīgiem aizbrauca uz apgabala centru. Hoskinss palaida apkārt cepuri un arī aizbrauca uz pilsētu — pēc produktiem. Pārējie avīžnieki palika. Telestudijas autobuss pavērsa pret ēku platleņķa objektīvu.

Telefons atkal zvanīja vienā zvanīšanā. Žurnālisti pēc kārtas cēla klausuli.

Pīters devās uz Maleta fermu pēc olām un piena.

Mērija izskrēja viņam pretī pie vārtiņiem.

—   Kaimiņi baidās, — viņa sacīja.

—       Vakar viņi nebaidījās, — Pīters noteica. — Viņi gluži vienkārši gāja un ņēma dāvanas.

—       Bet, Pīter, viss taču ir mainījies. Tas jau ir par daudz… Eka

Tur jau ir tā lieta. Eka.

Neviens nebaidījās no mašīnas, kas izskatījās nekaitīga, bija neliela un draudzīgi noskaņota. Tā tik jauld spulgoja, tik mīļi knakšķēja un sniedza dāvanas. Pirmajā acu uzmetienā tā ārēji ne ar ko neatšķīrās no Zemes lietām, un tās nolūki bija saprotami.

Bet ēka bija liela un, iespējams, kļūs vēl lielāka, un tā tika celta ačgārni. Kur gan tas redzēts, ka ēka augtu tik strauji — pieci stāvi vienā pašā naktī?

—       Kā viņi to dara, Pīter? — Mērija klusākā balsī vaicāja.

—       Nezinu, — Pīters atbildēja. — Te darbojas likumi, par kuriem mums nav nekādas jēgas, tiek izmantota tehnoloģija, kāda cilvēkiem ne prātā nav ienākusi, celtniecības veids, kas savā būtībā ir pilnīgi atšķirīgs no cilvēkiem pazīstamā.

—        Bet šī ir gluži tāda pati ēka, kādu būtu varējuši uzcelt arī cilvēki, — viņa iebilda. — Protams, ne no tāda akmens… Droši vien visā pasaulē tāda nav. Taču pārējais tajā nav nekas neparasts. Šī celtne atgādina lielu skolu vai universālveikalu.

—    Mans nefrīts, izrādījās, ir īsts nefrīts, — Pīters sacīja, — jūsu smaržas — īstas smaržas, bet spinings, kuru dabūja Džonijs, — parasts spinings.

—    Tātad viņi par mums zina. Zina visu, ko iespējams uzzināt. Pīter, viņi novēro mūs!

—   Bez šaubām.

Mērijas acīs ieraudzījis bailes, Pīters pievilka viņu sev klāt. Meitene neatrāvās, un viņš to cieši apskāva, bet tajā pašā brīdī iedomājās, cik dīvaini, ka citi tieši pie viņa meklē mierinājumu un atbalstu.

—   Pīter, es esmu dumja.

—   Jūs esat brīnumjauka, — viņš ar dziļu pārliecību teica.

—   Es vis neko daudz nebaidos.

—    Protams, ne. — Viņš gribēja sacīt: «Es mīlu tevi,» bet zināja, ka šos vārdus nekad neizteiks. «Kaut gan sāpes,» viņš nodomāja, «sāpes šorīt neatgriezās.»

—   Iešu pēc piena un olām, — Mērija sacīja.

—    Nesiet šurp, cik varat. Man jāpaēdina vesels bars.

Dodamies mājup, viņš prātoja, ka kaimiņi jau sākuši baidīties. Interesanti zināt, vai drīz bailes aptvers visu pasauli, vai drīz lielgabali ieņems uguns pozīcijas, vai drīz sprāgs atombumba.

Pīters apstājās kalna nogāzē augšpus mājas, un tikai tad pamanīja, ka govju kūts pazudusi. Tā bija kā ar nazi nogriezta — palicis tikai diagonāli nošķelts pamats.

Interesanti, vai pistole vēl arvien ir pie šerifa? Pīters nolēma, ka pie šerifa gan. Bet ko viņš ar to darīs, un kāpēc tā bija iedāvināta tieši viņam? No visām dāvanām tā bija vienīgais priekšmets, kāda uz Zemes nav.

Pļavā, kur vēl vakar nebija nekā cita kā vien koki, zāle un ar dzeloņplūmēm, lazdām un zilga- najām kazenēm aizauguši veci grāvji, tagad augšup cēlās ēka. Pītcram šķita, ka stundas laikā tā izaugusi vēl lielāka.

Atgriezies mājās, Pīters ieraudzīja visus žurnālistus sēžam pagalmā un aplūkojam celtni.

Viens no viņiem sacīja:

—       Militārā priekšniecība ieradusies. Tur gaida jūs.

—   No izlūkdienesta? — Pīters vaicāja.

Žurnālists piekrītoši pamāja.

—   Pulkvedis un majors.

Militārpersonas gaidīja ēdamistabā. Pulkvedis bija sirms, taču ļoti jauneklīgs, majors — ar ūsām un tāpēc šķita visai brašs.

Pulkvedis stādījās priekšā:

—   Pulkvedis Vitmens. Majors Rokvels.

Pīters nolika pienu un olas un palocījās.

—       Tas bijāt jūs, kas atrada mašīnu? — pulkvedis vaicāja.

—   Jā, es.

—       Pastāstiet mums par to, — pulkvedis palūdza.

Pīters sāka stāstīt.

—        Kur ir tas nefrīts? — pulkvedis prasīja. — Vai jūs mums to neparādītu?

Pīters izgāja virtuvē un atnesa nefrītu. Viņi abi pēc kārtas uzmanīgi to aplūkoja, visai piesardzīgi, taču ar sajūsmu grozīdami rokās, kaut gan Pīters redzēja, ka no nefrīta viņi nenieka nesajēdz.

It kā nolasījis Pītera domas, pulkvedis pacēla galvu un palūkojās viņā.

—       Vai jūs ko saprotat no nefrīta? — pulkvedis jautāja.

—   Protams, — Pīters atbildēja.

—  Vai esat ar to kādreiz nodarbojies?

—   Jā, muzejā.

—   Pastāstiet par sevi.

Pīters mirkli svārstījās … bet tad sāka stāstīt.

—   Un kāpēc jūs esat šeit? — pulkvedis taujāja.

—       Vai jūs, pulkvedi, kādreiz esat gulējis slimnīcā? Vai jums nekad nav ienācis prātā, ko nozīmē gaidīt nāvi tur?

Pulkvedis piekrītoši pamāja.

—   Es saprotu jūs. Bet šeit jums nav …

—       Pacentīšos pārlieku ilgi neuzkavēties dzīvo vidū …

—   Jā, jā, — pulkvedis noteica. — Saprotu…

—       Pulkvedi, — majors sacīja, — paraugieties, lūdzu, šurp, ser. Tas pats simbols, kas uz…

Pulkvedis izrāva nefrītu viņam no rokām.

—       Tas pats simbols, kas virs vēstules teksta! — viņš iesaucās.

Pulkvedis pacēla galvu un vērīgi palūkojās Pī- terā, it kā pirmoreiz viņu redzētu un justos ]oti pārsteigts par to.

Pēkšņi majoram rokā parādījās pistole, stobra saltā acs pavērsās tieši pret Pīteru.

Pīters metās sāņus. Taču nepaspēja. Majors izšāva.

Miljonu gadu Pīters krita cauri rēgaini pelēcīgam, griezīgi kaucošam tukšumam, apzinādamies, ka tas ir tikai sapnis, ka viņš krīt bezgalīgā atavistiskā sapnī, ko mantojis no tiem neticami tāla

jiem senčiem, kuri mita kokos un dzīvoja mūžīgās bailēs no krišanas. Viņam gribējās sev iekniebt, lai atmostos, bet viņš nevarēja to izdarīt, jo nebija roku, un pēc tam izrādījās, ka nav arī ķermeņa, kuram varētu iekniebt. Vienīgi apziņa traucās cauri bezdibenim, kuram nebija ne gala, ne malas.

Miljonu gadu Pīters krita griezīgi kaucošajā tukšumā; iesākumā šī kaukoņa ieurbās viņā un lika dvēselei (miesas nebija) atkal un atkal raustīties mokās, nenovedot tās līdz galējībai, aiz kuras sākas glābjošais vājprāts. Taču ar laiku viņš pierada pie šīs kaukšanas, un, līdzko pierada, tā kaukšana izbeidzās un Pīters gāzās bezdibenī pilnīgā klusumā, kas bija vēl baismīgāks par kaukšanu.

Viņš krita, un kritiens bija ilgs kā mūžība, bet tad pēkšņi mūžībai pienāca gals, iestājās miers un krišana izbeidzās.

Viņš ieraudzīja seju. Seju no neiedomājami tālas pagātnes, seju, kuru reiz bija skatījis, bet sen aizmirsis, tāpēc tagad rakņājās atmiņā, pūlēdamies atcerēties, kas ir šis cilvēks.

Seja izplūda, tā šūpojās šurpu turpu, un to apturēt Pīters nekādi nespēja. Visi viņa mēģinājumi bija veltīgi, un viņš aizvēra acis, lai atbrīvotos no šīs sejas.

—   Saijē, — kāda balss sauca. — Pīter Saijē.

—   Prom, — Pīters sacīja.

Balss pagaisa.

Pīters no jauna atvēra acis, seja atradās vecajā vietā: šoreiz tā neizplūda un nešūpojās.

Tā bija pulkveža seja.

Pīters atkal aizvēra acis, lai atsauktu atmiņā majora pistoles nekustīgo stobru. Viņš lēca sāņus vai vismaz gribēja to darīt, bet nepaguva. Kaut kas atgadījās, un viņš miljonu gadu krita, bet tagad ir pamodies un viņā raugās pulkvedis.

Uz viņu šāva. Tas ir skaidrs. Šāva majors, un tagad viņš, Pīters, atrodas slimnīcā. Bet kur viņš ir ievainots? Vai rokā? Abas rokas veselas. Varbūt kājā? Arī kājas veselas. Sāpju nav. Pārsēju nav. Ģipša arī ne.

Pulkvedis teica:

—   Dakter, viņš nupat bija atguvis apziņu, bet tūdaļ pat atkal iegrima nemaņā.

—   Viņš būs vesels kā rutks, — ārsts sacīja. — Dodiet tik laiku. Jūs ietriecāt viņā pārmērīgi lielu lādiņu. Nevar tā uzreiz nākt pie samaņas.

—  Mums ar viņu jāaprunājas.

—   Vajadzēs vien pagaidīt.

Kādu brīdi valdīja klusums. Tad:

—  Vai esat pilnīgi pārliecināts, ka viņš ir cilvēks?

—   Mēs viņu apsekojām ļoti rūpīgi, — ārsts teica. — Ja arī nav cilvēks, tad ir tik laba imitācija, ka nemūžam nespēsim atmaskot.

—   Viņš apgalvoja, ka viņam esot vēzis, — pulkvedis sacīja, — izlikās, ka mirst no tā. Bet, ja viņš nav cilvēks, vai, jūsuprāt, viņš ļaunākā gadījumā jebkurā brīdī nevarēja izlikties, ka …

—  Viņam nav vēža. Ne mazāko pazīmju. Nav bijis nekā vēzim līdzīga. Un nebūs.

Pīters pat ar aizvērtām acīm juta, kā no neticības un izbrīna pulkvedim mute palika vaļā. Pīters tīšām ciešāk aizmiedza acis, jo baidījās, ka tā ir tikai viltība …, ka viņi grib, lai viņš atvērtu acis. •

—   Ārsts, kurš ārstēja Pīteru Saijē, — pulkvedis sacīja, — pirms četriem mēnešiem atzina, ka viņam atlicis vairs pusgada ko dzīvot. Ārsts teica viņam …

—   Pulkvedi, izskaidrojumu meklēt ir veltīgi. Varu teikt tikai vienu: cilvēkam, kas atrodas šajā gultā, vēža nav. Viņš ir spēka mitriķis, kādu daudz vis neatradīsi.

—   Tādā gadījumā tas nav Pīters Saijē, — pulkvedis stūrgalvīgi paziņoja. — Kaut kas ir pieņēmis Pītera Saijē izskatu vai noņēmis no viņa kopiju, vai arī…

—   Ejiet nu ejiet, pulkvedi! — ārsts sacīja. — Labāk nefantazēsim.

—   Tātad jūs, dakter, esat pārliecināts, ka viņš ir cilvēks?

—   Esmu pārliecināts, ka viņš ir cilvēciska būtne, ja jūs domājat to.

—   Vai tiešām viņš ne ar ko neatšķiras no cilvēka? Nav nekādu noviržu no normas?

—   Nekādu, — ārsts teica, — un, ja arī būtu, tas vēl neapstiprinātu jūsu minējumus. Katram no mums ir mutāciju izraisītas nelielas atšķirības. Cilvēkus nepavairo caur kopējamo papīru.

—   Katra lieta, ko dāvināja mašīna, ar kaut ko atšķīrās no tādas pašas, taču uz Zemes ražotas. Atšķirības ir mazas un nav pamanāmas uzreiz, tomēr tieši tās liecina, ka šie priekšmeti ir svešinieku taisīti.

. — Un lai būtu atšķirības! Un lai šie priekšmeti būtu svešinieku taisīti! Pēc manām domām, tik un tā mūsu pacients ir pats īstākais cilvēks.

—   Bet kopaina ir tik saskanīga, — pulkvedis strīdējās pretī. — Saijē dodas projām no pilsētas un nopērk vecu, novārtā pamestu fermu. Kaimiņu acīs viņš ir īsts savādnieks. Jau šo dīvainību dēļ vien viņš pievērš sev nevēlamu uzmanību, taču vienlaikus dīvainība noder par labu aizsegu visām viņa neparastajām izdarībām. Un, ja nu kādam

bija lemts atrast ērmīgo mašīnu, tad tikai cilvēkam, kas līdzīgs viņam.

—   Jūs safabricējat lietu no nekā, — ārsts teica. — Jums nepieciešams, lai viņš ar kaut ko atšķirtos no normāla cilvēka un noderētu par pierādījumu jūsu bezjēdzīgajiem minējumiem. Neapvainojieties, bet, ārsts būdams, es to varu vērtēt tikai tā. Miniet kaut vai vienu faktu…, gribu uzsvērt, tādu faktu, kas apstiprinātu jūsu pieņēmumu.

—   Un kas atradās govju kūtī? — pulkvedis nepadevās. — Gribētos gan zināt! Varbūt Saijē šo mašīnu taisīja tieši tur? Varbūt tāpēc govju kūts tika iznīcināta?

—   Govju kūti no zemes virsas noslaucīja šerifs, — ārsts iebilda. — Saijē ar to nav nekāda sakara.

—   Bet kas šerifam iedeva pistoli? Saijē mašīna, āre, kas. Un secinājumi rodas paši no sevis — domu lasīšana no attāluma, hipnoze — sauciet to, kā vēlaties …

—   Labāk atgriezīsimies pie faktiem. Jūs sašāvāt Saijē ar anestezējošu pistoli, un viņš uz vietas zaudēja samaņu. Jūs viņu arestējāt. Pēc jūsu pavēles viņš tika pakļauts rūpīgai izmeklēšanai. Tā ir īsta personas brīvības aizskaršana. Lūdziet dievu, lai Saijē jūs neiesūdz tiesā. Viņš jūs var saukt pie atbildības.

—   Zinu, — pulkvedis negribīgi piekrita. — Bet mums jātiek skaidrībā. Jāizdibina, kas tas ir. Jādabū atpakaļ sava bumba.

—   Tad tā arī vajadzēja teikt, ka jūs satrauc bumba.

—   Tā vēl arvien ir tur gaisā, — pulkvedis sacīja, un balss viņam ietrīcējās. — Vēl arvien karājas.

— Man nu jāiet, — ārsts teica. — Neuztraucieties, pulkvedi!

Ārsts izgāja no istabas, un viņa soļi noklusa gaiteni. Pulkvedis brīdi staigāja šurpu turpu, tad smagi atslīga krēslā.

Pīters savā guļvietā bez mitas domās nikni atkārtoja: «Es tomēr dzīvošu! Es dzīvošu!»

Bet viņam taču bija jāmirst. Viņš bija sagatavojies tai dienai, kad sāpes beidzot kļūs neizturamas… Bija izvēlējies vietu, kur gribēja aizvadīt atlikušo laika sprīdi, vietu, kur viņam pienāks mirstamā stunda. Un, raugi, tagad viņš ir apžēlots. Nez kādā veidā atguvis dzīvību.

Gulēdams viņš cīnījās ar uztraukumu un augošu nemieru, cenzdamies sevi neizdot, neparādīt, ka lādiņa iedarbība jau beigusies.

Ārsts bija teicis, ka šauts ar anestezējošu pistoli. Tas ir kas jauns… nekas tāds nebija dzirdēts. Tomēr jā, par kaut ko tamlīdzīgu viņš bija lasījis. Tas bija saistīts ar zobu ārstēšanu, viņš atminējās. Jauns sāpju rcmdināšanas līdzeklis, ko izmanto zobārsti, — smaganas aprasina ar anestezējoša šķīduma strūkliņu. Droši vien kaut kas tāds, tikai simtiem, tūkstošiem reižu spēcīgāks.

Viņu sašāva, atveda šurp un apskatīja — un tas viss izlūkdienesta pulkveža murgaino fantāziju dēļ.

Vai fantāziju? Ļoti amizanti. Netīšām, neapzināti būt kādam par ieroci. Protams, tā ir bezjēdzība. Jo, cik vien viņš atceras, ne darbos, ne vārdos un pat ne domās nav devis ne mazāko mājienu, ka kaut kādā veidā spētu sekmēt mašīnas ierašanos uz Zemes.

Un ja nu vēzis ir nevis slimība, bet kas cits? Varbūt kāds neaicināts viesis, kas iekļuvis cilvēka ķermenī un tur mājo. Gudrs svešinieks, kas ieradies no tālienes, pārvarējis neskaitāmus gaismas gadus!

Tomēr viņš zināja, ka šī fantazēšana ir līdzvērtīga pulkveža fantazēšanai: tā ir neuzticēšanās lietuvēns, kas mīt cilvēka apziņā, pašaizsardzības līdzeklis, kas veidojas zemapziņā un sagatavo cilvēci Jaunākajam, liek viņam būt modram.

Nav nekā briesmīgāka par neziņu, nekas cits nepadara cilvēku tik piesardzīgu kā neizprotamais.

«Mums jātiek skaidrībā,» pulkvedis bija teicis, «jānoskaidro, kas tas ir.»

Un, protams, visdrausmīgākais ir tieši tas, ka noskaidrot neko nav iespējams.

Pīters nolēma beidzot pakustēties, un pulkvedis tūdaļ teica:

—   Pīter Saijē.

—   Ko vēlaties, pulkvedi?

—   Man ar jums jārunā.

—   Lai notiek, runājiet.

Viņš piecēlās gultā sēdus un ieraudzīja, ka atrodas slimnīcas palātā. Tā bija sterili tīra telpa ar flīžu grīdu un pelēcīgām sienām, un viņš gulēja parastā slimnīcas gultā.

—   Kā jūtaties? — pulkvedis jautāja.

—   Tā nekas, — Pīters atzinās.

—       Mēs ar jums apgājāmies visai bargi, taču mums nebija citas iespējas. Redzat, vēstule, spēļu un kases automāts, un daudz kas cits …

—   Jūs jau minējāt par kaut kādu vēstuli.

—   Vai jūs, Saijē, ko zināt par to?

—   Nav ne jausmas.

—   Prezidents saņēmis vēstuli, — pulkvedis sacīja. — Tādas pašas vēstules saņēmuši gandrīz visu pasaules valstu vadītāji.

—   Kas tajās rakstīts?

—       Tur jau ir tas āķis. Vēstule uzrakstīta valodā, kuru uz Zemes neviens neprot. Taču tur ir kāda rindiņa — vienīgā visās vēstulēs, kas ir izlasāma. Tajā teikts: «Tad, kad atšifrēsiet vēstuli, jūs jau būsiet spējīgi darboties loģiski.» Tikai to vien izdevās saprast — rindiņu teksta tās valsts valodā, kura vēstuli saņēmusi. Bet pārējais ir īsta ķīniešu ābece.

—   Vai nav izdevies vēstuli atšifrēt?

Pīters redzēja, ka pulkvedim metas karsti.

—       Nevienu burtu, par vārdiem nemaz nerunājot …

Pīters pastiepās, paņēma no naktsskapīša karafi un piešķieba to virs glāzes. Karafe bija tukša.

Pulkvedis piecēlās no krēsla.

—   Atnesīšu ūdeni.

Viņš paņēma glāzi un atvēra vannas istabas durvis.

—        Lai ūdens notek, tad būs aukstāks, — viņš sacīja.

Pīters tik tikko dzirdēja viņa vārdus, jo lūkojās uz durvīm.

Tām priekšā bija aizšaujamais, un, ja…

Tekošā ūdens troksnis pārmāca pulkveža balsi, un viņš turpināja skaļāk.

—       Ap to pašu laiku uzgājām vairākas šādas mašīnas, — viņš sacīja. — Iedomājieties tikai. Parasts automāts pārdod cigaretes, bet tas vēl nav viss. Tajā kaut kas jūs novēro. Kaut kas pēta cilvēkus un viņu dzīves veidu. Visos mūsu pašu uzstādītajos kases un spēļu automātos un citās ierīcēs. Tikai tagad tie ir nevis vienkārši

automāti, bet novērotāji. Tie nepārtraukti seko cilvēkam. Vēro, pēta.

Pīters basām kājām klusi piegāja pie durvīm, aizcirta tās un aizšāva priekšā bultu.

— Ei! — pulkvedis iesaucās.

Kur gan ir apģērbs? Droši vien skapī. Pīters pieskrēja un parāva durvis. Re, kur — uz pakaramā.

Viņš nometa slimnīcas halātu, paķēra un uzvilka bikses. Tagad kreklu. Atvilktnē. Bet kur šņorzābaki? Tepat vien ir. Aizsaitēt nav laika.

Pulkvedis raustīja un dauzīja durvis, bet kliegt vēl nekliedza. Gan jau kliegs, taču pagaidām viņš rūpējās par savu reputāciju — negribēja, lai visi uzzina, kā šis apvests ap stūri.

Pīters pārbaudīja kabatas. Naudas maks pazudis. Tāpat arī pārējais — nazis, pulkstenis, atslēgas. Droši vien, atveduši viņu šurp, tie izņēma visu ārā un ielika seifā.

Tagad nav laika par to domāt. Galvenais ir pazust.

Viņš pacentās gaitenī apvaldīt soļus. Pagāja garām māsiņai, un tā pat nepaskatījās uz viņa pusi.

Atradis izeju uz kāpnēm, Pīters atvēra durvis. Tagad var arī pasteigties. Viņš lēca pāri trim kāpieniem, zābaksaites mētājās uz visām pusēm.

Pīters saprata, ka drošāk doties lejup pa kāpnēm. Tur, kur ir lifts, tās gandrīz vai neizmanto. Viņš apstājās, noliecās un aizsēja zābakus.

Virs katrām durvīm bija norādīts stāvs, tāpēc orientēties varēja viegli. Pirmajā stāvā atkal vajadzēja iet pa gaiteni. Šķiet, vēl neviens nebija attapies, ka Pītera nav, kaut gan pulkvedis jebkuru brīdi varēja sacelt trauksmi.

Bet vai pie izejas viņu tomēr neaizturēs? Un ja nu jautā, kurp viņš dodas? Un ja nu pēkšņi…

Pie ārdurvīm stāvēja puķu grozs. Pīters paraudzījās apkārt. Pa gaiteni gāja kaut kādi cilvēki, taču uz viņu neviens neskatījās. Viņš paķēra grozu.

Ejot ārā pa durvīm, viņš sacīja pie galda sēdošajai kalpotājai.

— Gadījies misēklis. Nav pareizās puķes.

Sieviete skābi pasmaidīja, tomēr viņu neaizturēja.

Izgājis āra, viņš puķes atstaja uz pakapiena un steidzās projām.

Pēc stundas Pīters jau zināja, ka viņam nekas nedraud. Zināja arī, ka atrodas pilsētā, kādas trīsdesmit jūdzes no tās vietas, kur bija gribējis nokļūt, ka pie dvēseles nav ne graša, ka ir izbadējies un ka no staigāšanas pa cietajiem betona trotuāriem sāp kājas.

Viņš ieraudzīja parku un apsēdās tur uz sola. Mazliet tālāk daži večuki spēlēja šahu. Māte aijāja bērnu. Jauns cilvēks sēdēja un klausījās mazītiņa tranzistora raidījumu.

Pa radio stāstīja: «… acīmredzot ēkas būve pabeigta. Pēdējās astoņpadsmit stundās tā nav kļuvusi lielāka. Tagad tai ir tūkstoš stāvu, un tā aizņem vairāk nekā simt akrus. Bumbu, kas tika nomesta pirms divām dienām, kāds neizprotams spēks vēl arvien tur gaisā virs ēkas. Artilērija ir turpat tuvumā un gaida pavēli atklāt uguni, taču pavēles nav. Daudzi domā, ja bumba nesasniedza mērķi, tad ar šāviņiem būs tas pats, un vai tie vispār atstās ieroču stobrus.

Kara ministrijas pārstāvis paziņoja, ka lielie ieroči uguns pozīcijās atrodas vienīgi piesardzības dēļ, kas, iespējams, ir pareizi; taču tad ir pilnīgi nesaprotami, kādēļ vajadzēja nomest bumbu. Ne tikai kongresā, bet arī visā pasaulē aug sašutums, ko izraisījis mēģinājums bombardēt ēku. Jo no ēkas puses līdz šim nav novērota nekāda naidīga darbība. Pagaidām zaudējumi nodarīti tikai Pīteram Saijē — cilvēkam, kas atrada mašīnu, — ēka aprijusi viņa fermu.

Saijē pēdas pazaudētas pirms trim dienām, kad viņam uznākusi kaut kāda lēkme un viņš aizvests projām no mājas. Droši vien viņš atrodas kara cietumā. Tiek izteikti visdažādākie minējumi par to, ko būtu varējis zināt Saijē. Ļoti iespējams, ka viņš ir vienīgais cilvēks uz Zemes, kurš var ienest zināmu skaidrību jautājumā par to, kas noticis viņa fermā.

Pa šo laiku pie ēkas koncentrēts karaspēks un astoņpadsmit jūdžu plašā zonā visi iedzīvotāji evakuēti. Ir zināms, ka divas zinātnieku grupas nogādātas pāri aizžogojumam. Kaut gan nekāda oficiāla paziņojuma nav bijis, tomēr ir pamats uzskatīt, ka zinātnieku braucieni nav vainagojušies panākumiem. Kas ir šī ēka, kāds dzīvs vai nedzīvs spēks to uzcēlis, ja vien tās būvēšanas gaitu var dēvēt par celšanu, un ko var sagaidīt turpmāk — tāds ir minējumu loks, kuriem nav pamatojuma. Dabiski, par hipotēžu trūkumu nevar žēloties, tomēr pagaidām vēl neviens nav devis pieņemamu izskaidrojumu.

Visas pasaules telegrāfa aģentūras joprojām piegādā kaudzēm materiālu, bet konkrētus faktus var saskaitīt uz vienas rokas pirkstiem.

Citu jaunumu tikpat kā nav. Acīmredzot tāpēc, ka tagad cilvēkus interesē vienīgi noslēpumainā ēka. Lai arī cik dīvaini, taču ciiu jaunumu patiešām1 maz. I\ā jau tas bieži vien ir, kad atgadās kas svarīgs, visi pārējie notikumi it kā tiek atlikti uz vēlāku laiku. Poliomielīta epidēmija iet mazumā, kriminālnoziegumu nav. Likumdošanas orgāni galvaspilsētās pilnīgi pārtraukuši darboties, bet valdības vērīgi seko visam, kam ir kāds sakars ar ēku.

Daudzās galvaspilsētās aizvien biežāk tiek izteikts uzskats, ka šī ēka nav tikai Amerikas rūpju objekts, ka visi lēmumi attiecībā uz to jāpieņem starptautiskā līmenī. Mēģinājums ēku bombardēt izraisīja šaubas, vai mūsu valsts, kuras teritorijā ēka atrodas, spēj rīkoties miera un taisnības vārdā. Ir tādas domas, ka šo problēmu saprātīgi atrisināt varētu tikai kāds starptautisks orgāns no objektīvām pozīcijām.»

Pīters piecēlās no sola un devās projām. Pa radio ziņoja, ka viņš aizvests no mājām pirms trim dienām. Nav brīnums, ka tik ļoti moka izsalkums.

Trīs dienas — un ēka šajā laikā ir pacēlusies tūkstoš stāvu augstumā un izpletusies simt akru lielā teritorijā.

Tagad viņš gāja nesteidzīgi: stipri sāpēja kājas un no izsalkuma smeldza pakrūtē.

Par katru cenu jāatgriežas pie ēkas. Pēkšņi viņš apjauta, ka tas noteikti jādara, kaut gan vēl nesaprata, kāpēc tā jārīkojas, no kurienes viņā radusies šī dedzīgā tieksme.

It kā viņš būtu tur ko aizmirsis un tagad vajadzētu iet un atrast aizmirsto. «Kaut ko esmu piemirsis,» viņam neizgāja no prāta. Bet kas tas varētu būt? It nekas, izņemot sāpes, apziņu, ka ir neglābjami slims, un kabatā mazu indes kapsulu, kuru viņš bija nolēmis pārkost, kad sāpes būs kļuvušas neciešamas.

Pīters iebāza roku kabatā, bet kapsulas tur vairs nebija. Tā pazudusi reizē ar kabatas portfeli, kabatas nazi un pulksteni. «Tagad jau vienalga,» viņš nodomāja, «nu kapsula man vairs nav vajadzīga.»

Izdzirdis aizmugurē steidzīgus soļus un sapratis, ka kāds grib panākt tieši viņu, Pīters strauji apgriezās.

—   Pīter! — iesaucās Mērija. — Pīter, man likās, ka tas esat jūs. Es tā skrēju jums pakaļ.

Viņš stāvēja un lūkojās meitenē, neticēdams savām acīm.

—   Kur jūs bijāt pazudis? — viņa taujāja.

—   Slimnīcā, — Pīters atbildēja. — Aizbēgu no turienes. Bet kāpēc jūs …

—   Mūs, Pīter, evakuēja. Atnāca un pateica, ka jābrauc projām. Daļa mūsējo dzīvo nometnē viņpus parka. Tētis taisni vairs nevalda pār sevi, un es viņu saprotu: mūs piespieda aizbraukt pašā siena laikā, un pļaujas laiks arī jau drīz būs klāt.

Viņa atmeta galvu un lūkojās Pīteram sejā.

—   Jūs izskatāties tāds saguris, — viņa sacīja. — Vai atkal kļūst sliktāk?

—   Sliktāk? — viņš pārjautāja un tūlīt pat aptvēra, ka acīmredzot kaimiņi zina… ka jau sen visiem ir skaidrs, kāpēc viņš ieradies fermā, jo laukos noslēpumu nav…

—   Piedodiet, Pīter, — Mērija ierunājās. — Piedodiet. Man nevajadzēja …

—   Nekas, — Pīters teica. — Viss ir garām, Mērij. Esmu vesels. Nemaz nezinu, kā un kāpēc, taču esmu izveseļojies.

—   Vai slimnīcā? — Mērija apvaicājās.

—   Ar slimnīcu tam nav nekāda sakara. Es biju jau vesels, pirms vēl nokļuvu tur. Taču tas noskaidrojās tikai slimnīcā.

—   Varbūt diagnoze nav bijusi pareizai

Viņš noliedzoši papurināja galvu.

—   Bija gan pareiza, Mērij.

Vai tik pārliecināti drīkst apgalvot? Vai viņš, pareizāk sakot, vai ārsti būtu varējuši noteikti apgalvot, ka tās ir ļaundabīgās šūnas, nevis kas cits… nevis kāds nezināms parazīts, kuram viņš, pats to neapjauzdams, devis patvērumu savā organismā?

—       Jūs sakāt, ka aizbēgāt? — Mērija viņam atgādināja.

—       Mani meklēs. Pulkvedis un majors. Pēc viņu domām, man ir kāds sakars ar mašīnu, kuru es atradu. Viņi uzskata, ka tā ir mans roku darbs. Tāpēc mani aizveda uz slimnīcu, lai pārbaudītu, vai esmu cilvēks.

—   Kādas muļķības!

—   Man jāatgriežas fermā. Un noteikti.

—       Tas nav iespējams, — Mērija viņam sacīja. — Tur pilns ar zaldātiem.

—       Ja vajadzēs, līdīšu uz vēdera pa grāvjiem. Iešu pa nakti. Tikšu cauri aizžogojuma līnijai. Cīnīšos, ja mani ieraudzīs un gribēs aizturēt. Izvēles nav. Jāmēģina.

—       Jūs esat slims, — Mērija sacīja, bažīgi lūkodamās Pīteram sejā.

Viņš pavīpsnāja.

—   Neesmu vis, tikai gribas ēst.

—   Tad ejam.

Meitene paņēma Pīteru pie rokas. Viņš nekustējās no vietas.

—       Drīz vien sāks dzīt man pēdas, ja vien jau nav sākuši.

—   Iesim uz restorānu.

—       Viņi, Mērij, atņēma man kabatas portfeli. Esmu bez naudas.

—   Man ir nauda, ko es paņēmu iepirkumiem.

—        Nē, — viņš sacīja. — Es iešu. Tagad es vairs no īstā ceļa nenovērsīšos.

—   Un jūs patiešām ejat uz turieni?

—        Tas man nupat kā iešāvās prātā, — viņš apjucis atzinās, taču nezin kāpēc tajā pašā laikā bija pārliecināts, ka tā nav tikai tukša bravūra.

—   Atgriezīsieties tur?

—   Mērij, man tas jādara.

—       Un jūs esat pārliecināts, ka izdosies līdz turienei aizkļūt?

Viņš piekrītoši pamāja.

—   Pīter, — viņa nedroši sacīja.

—   Kas ir?

—   Vai es jums nebūtu par nastu?

—   Jūs? Kā tā?

—   Ja nu es ietu līdzi?

—       Bet jūs to nedrīkstat darīt, jums nav tur ko iet.

—        Iemesls ir, Pīter. Mani velk uz turieni. Galvā it kā zvans zvana — skolas zvans, kas aicina kopā bērneļus.

—       Mērij, — viņš jautāja, — vai uz tā smaržu flakona bija kāds simbols?

—       Bija. Uz stikla, — viņa atbildēja. — Tāds pats kā uz jūsu nefrīta.

«Un tādas pašas zīmes,» viņš nodomāja, «bija arī vēstulēs.»

—        Ejam, — Pīters pēkšņi izlēma. — Jūs netraucēsiet.

—       Vispirms paēdīsim, — Mērija piebilda. — Varam iztērēt naudu, kuru es paņēmu iepirkumiem.

Viņi rokrokā gāja pa ceļu kā divi samīlējušies pusaudži.

—   Mums ir milzum daudz laika, — Pīters sacīja. — Mēs nedrīkstam doties ceļā, pirms nav satumsis.

Kādā klusā ielā viņi paēda mazā restorānā un pēc tam gāja uz veikalu. Nopirka maizes klaipu, divus līkumus žāvētas desas un mazliet siera — tain izgāja gandrīz visa Mērijas nauda —, bet atlikuma vietā pārdevējs iedeva viņiem tukšu pudeli. Tā aizstās blašķi.

Viņi izgāja cauri pilsētas nomalei, piepilsētām un nonāca laukos; steigties nevajadzēja, jo pirms tumsas nebija vērts aiziet pārāk tālu.

Uzdūrušies upītei, viņi apsēdās krastmalā — gluži kā pārītis piknikā. Mērija noāva kurpes un kūļāja ar kājām ūdeni, un abi jutās neizsakāmi laimīgi.

Kad satumsa, viņi devās tālāk. Mēness nebija, taču pie debesīm mirdzēja zvaigznes. Un, kaut gan Mērija ar Pīteru gāja klupdami krizdami, bet lāgiem pat maldījās nezin kur, viņi, tāpat kā iepriekš, izvairījās no ceļiem, gāja pa laukiem un pļavām, turējās tālāk no fermām, lai nebūtu jātiekas ar suņiem.

Jau pusnaktī viņi ieraudzīja pirmos nometnes ugunskurus un apmeta tiem līkumu. No pakalna virsotnes bija redzamas telšu rindas, ar brezentu pārsegto kravas mašīnu neskaidrās kontūras. Bet pēc tam viņi tik tikko neuzgāja virsū artilērijas apakšnodaļai, taču laimīgi paslēpās, neuzdūrušies sargkareivjiem, kuri droši vien bija izlikti ap nometni.

Tagad Mērija ar Pīteru zināja, ka atrodas evakuētajā zonā un ka jāizzogas cauri kareivju un uz ēku notēmēto ieroču lokam.

Nu viņi virzījās uz priekšu uzmanīgāk un lēnāk. Austrumu pusē sākot svīst gaismai, abi paslēpās biezā dzeloņplūmju saaudzē liekņas malā.

—        Esmu nogurusi, — Mērija nopūzdamās sacīja. — Visu nakti nejutu, bet varbūt neievēroju nogurumu, taču tagad, kad esam apstājušies, nepavisam vairs nav spēka.

—        Iekodīsim un liksimies uz auss, — Pīters teica.

—       Vispirms jāpaguļ. Esmu tā nogurusi, ka negribas ēst.

Pīters atstāja viņu vienu un izlauzās cauri biezoknim līdz mežmalai.

Rītausmas nespodrajā gaismā viņa priekšā slējās ēka — zilganpelēks koloss, kas pacēlās virs horizonta kā strups pirksts, kas rāda uz debesīm.

—       Mērij! — Pīters čukstēja. — Mērij, re, kur tas ir!

Viņš dzirdēja, kā meitene laužas cauri biezoknim.

—   Pīter, līdz tam vēl tālu.

—   Zinu, bet mēs iesim turp.

Pie zemes pieplakuši, viņi vērīgi aplūkoja ēku.

—   Es neredzu bumbu, — Mērija sacīja.

—  Bumbu, kas karājas virs ēkas.

—   Tā atrodas pārāk tālu.

—       Bet kāpēc tieši mēs turp atgriežamies? Kāpēc tikai mums nav bail?

—   Nezinu, — Pīters, pieri saraucis, atbildēja.

—   Patiešām, kāpēc? Es tur atgriežos tāpēc, ka tā gribu… nē, tāpēc-, ka man tas jādara. Redzat, šo vietu es biju izvēlējies, lai nomirtu. Kā ziloņi, kuri velkas nomirt tur, kur mirst visi ziloņi.

—   Bet tagad, Pīter, jūs esat vesels.

—        Kāda gan starpība… Tikai tur es iemantoju mieru un līdzjūtību.

—       Jūs, Pīter, esat aizmirsis simbolus. Zīmes uz flakona un uz nefrīta.

—       Ejam atpakaļ, — viņš sacīja. — Šeit mūs var ieraudzīt.

—       Vienīgi uz mūsu dāvanām bija simboli, — Mērija neatlaidās. — Uz citām tādu nebija. Es jautāju. Ne uz vienas citas.

—        Pašreiz nav īstais laiks noņemties ar minējumiem. Ejam.

Viņi atkal ielīda biežņā.

Saule jau bija pacēlusies virs apvāršņa, tās slīpie stari ielauzās biezajā saaudzē, visapkārt valdīja austošās dienas svētītais klusums.

—       Pīter, — Mērija sacīja. — Man līp acis ciet. Noskūpstiet mani, pirms aizmiegu.

Pīters noskūpstīja meiteni, un viņi cieši piespiedās viens pie otra, grubuļaino, savijušos, zemo dzeloņplūmju slēpti no visas pasaules.

—        Es dzirdu zvana skaņas, — Mērija klusi teica. — Vai jūs arī dzirdat?

Pīters noliedzoši papurināja galvu.

—        Kā skolas zvans, — viņa turpināja. — Šķiet, sākas mācību gads un es iešu pirmajā klasē.

—   Jūs esat nogurusi, — viņš sacīja.

—        Šo zvanīšanu esmu dzirdējusi arī agrāk. Šī nav pirmā reize.

Viņš atkal noskūpstīja meiteni.

—        Liecieties gulēt, — Pīters sacīja, un viņa, atlaidusies un aizvērusi acis, acumirklī aizmiga.

Pīteru pamodināja rūkoņa; viņš apsēdās — miegs bija kā ar roku noņemts.

Rūkoņa neapklusa, tā skanēja viņpus krūmāja un pamazām attālinājās.

—   Pīter! Pīter!

—   Klusāk, Mērij! Tur kaut kas ir.

Tagad rūkoņa atkal tuvojās, kļūdama arvien stiprāka, līdz pārvērtās pērkonīgos grāvienos, no kuriem : zeme trīcēja. Pēc tam no jauna attālinājās.

Dienvidus saule lauzās cauri zariem. Pīters juta inuskusam līdzīgo siltās zemes un trūdošo lapu smaržu.

Abi ar Mēriju viņi uzmanīgi virzījās cauri biezoknim un, tikuši tepat vai līdz pašai mežmalai, cauri retajai saaugai redzēja, ka tālumā pāri laukam joņo tanks. Priekšpusē bramanīgi paslējis augšup lielgabalu, rēkdams un gāzelēdamies tas drāzās pa grambu grambām, atgādinādams futbolistu, kas neapturami traucas uz priekšu.

Pāri laukam ierīkots ceļš… Bet Pīters taču skaidri zināja, ka vēl vakar vakarā tur nekāda ceļa nebija. Taisns, pavisam taisns tas veda uz ēku; tā segums bija no metāla un saulē spoži spīdēja.

Talu kreisajā pusē tam paralēli stiepās cits ceļš, labajā — vēl viens, un šķita, ka priekšā visi trīs ceļi saplūst vienā, kā satek kopā dzelzceļa sliedes, kas stiepjas līdz apvārsnim.

Tos taisnā leņķī krustoja citi ceļi, un radās iespaids, it kā zemē būtu nomestas divas cieši kopā sabīdītas gigantiskas kāpnes.

Tanks joņoja uz vienu no šķērsceļiem un no tālienes likās mazmazītiņš, arī tā rūkoņa nepārspēja niknas bites dūkšanu.

Aizkļuvis līdz ceļam, tanks spēji pašļūca sānis, it kā būtu uzgrūdies kaut kam gludam un nepārvaramam, it kā būtu ietriecies caurspīdīgā metāla sienā. Vienu mirkli tas pat sasvērās un tik tikko neapgāzās, tomēr noturējās un beidzot izlīdzināja gaitu; tanks atkāpās, tad apgriezās un aizdārdi- nāja atpakaļ pāri laukam uz biezokni.

Pusceļā tas atkal apsviedās apkārt un apstājās, pavērsis lielgabalu pret šķērsceļu.

Lielgabala stobrs nolaidās lejup, un no tā izšāvās liesmas. Lādiņš sprāga pie šķērsceļa — Pīters un Mērija ieraudzīja uzliesmojumu un dūmus. Ausīs iesitās triecienvilnis.

Šaudams no neliela atstatuma,-lielgabals spļāva lādiņus vēl un vēl. Virs tanka un pāri ceļam vēlās dūmu mutuļi, bet lādiņi joprojām sprāga pie ceļa — šajā, nevis viņā pusē.

Tanks no jauna aizdārdināja ceļa virzienā, taču šoreiz tuvojās tam uzmanīgi, bieži apstādamies, it kā meklēdams kādu spraugu.

Nez kur tālumā nogranda lielgabala zalves. Likās, tur šauj vesela artilērijas baterija. Kādu laiku šāvuši, lielgabali negribīgi apklusa.

Tanks turpināja uzbrukt ceļam kā suns, kas uzodis zem nogāzta koka paslēpušos zaķi.

—   Kaut kas to nelaiž tālāk, — Pīters sacīja.

—   Siena, — Mērija ieminējās. — Neredzama siena. Tanks nespēj izbraukt tai cauri.

—   Un izšaut caurumu arī nespēj. To ne ar kādiem lielgabaliem nevar sašaut, pat ne iespiedums nepaliek.

Pie zemes pieplacis, Pīters vēroja tanku, kas lēnām virzījās gar ceļa malu. Tanks aizrāpoja līdz kurstceļiein un pagriezās, lai uzbrauktu uz kreisā garenvirzienā ejošā ceļa, taču ar priekšējām bruņām no jauna atdūrās pret neredzamo sienu.

«Nu tas ir slazdā,» Pīters nodomāja. «Ceļi izšķīruši un iesprostojuši visas armijas daļas. Tanks vienā, ducis tanku — citā, artilērijas baterija — trešajā, motorizētās rezerves — ceturtajā norobežojumā. Karaspēkam slēgti visi ceļi — pa atsevišķiem iecirkņiem sadalītās apakšvienības bija

pilnīgi kaujas nespējīgas. Interesanti, vai mēs ari atrodamies slazdā?»

Pa ceļu, kas stiepās labajā pusē, soļoja grupa kareivju. Pīters tos pamanīja pa lielu gabalu: melnie punktiņi kustējās austrumu virzienā, projām no ēkas. Kad tie pienāca tuvāk, varēja redzēt, ka kareivjiem nav ieroču, ka viņi klamzā, neievērodami ierindu, un no tā, kā cilvēki tik tikko vilka kājas, bija noprotams, ka tie ir noguruši kā suņi.

Izrādās, Mērija bija kaut kur aizgājusi, taču viņš to pamanīja tikai tad, kad viņa jau nāca atpakaļ, galvu zemu noliekusi, lai mati neķertos aiz zariem.

Apsēdusies blakus, meitene sniedza viņam biezu maizes riecienu un desas gabalu. Ūdens pudeli viņa nolika zemē.

—   Ceļus ierīkojusi šī ēka, — viņa teica.

Pīters piekrītoši pamāja, jo mute bija pilna.

—       Tāpēc, laibūtu ērtāk nokļūt līdz tai, — Mērija sacīja. — Eka vēlas, lai cilvēkiem būtu vieglāk tajā tikt.

—   Atkal skolas zvans? — viņš apvaicājās.

Vina pasmaidīja un atteica:

—   Atkal.

Kareivji pa tam bija pienākuši pavisam tuvu, ieraudzījuši tanku un apstājušies.

Četri kareivji nogriezās no ceļa un pāri laukam devās pie tanka. Pārējie apsēdās.

—       Siena laiž cauri tikai vienā virzienā, — Mērija ieminējās.

—       Laikam tā nelaiž cauri tankus, bet cilvēkiem ļauj iet, — Pīters sacīja.

—   Eka vēlas, lai tajā ietu iekšā cilvēki.

Kareivji gāja pa lauku, bet tanks brauca tiem

pretī; tas apstājās, un ekipāža izrāpās ārā. Kājnieki un tankisti sāka runāties, kāds kareivis kaut ko stāstīja, ar roku rādīdams te uz vienu, te Už otru pusi.

Kaut kur tālumā atkal grāva smagie lielgabali.

—   Kāds vēl arvien cenšas sašaut sienas, — Pīters sacīja.

Beidzot kājnieki un tankisti, atstājuši tanku lauka vidū, devās uz ceļu.

Pīters nosprieda, ka acīmredzot tas pats notiek ar visām karaspēka daļām, kas bloķēja ēku. Ceļi un sienas bija tos izšķīrušas, atdalījušas citu no citas … un tagad tanki, lielgabali un lidmašīnas bija kļuvušas tikai par nekaitīgām rotaļlietām, ar kurām tūkstoš norobežojumos sev kavēja laiku cilvēku bērni.

Pa ceļu, kas veda uz austrumiem, vilkās kājnieki un tankisti, viņi atkāpās, apkaunojošais aplenkums bija beidzies.

Mērija un Pīters sēdēja biezoknī un vēroja ēku.

—   Jūs teicāt, ka viņi atlidojuši no zvaigznēm, — Mērija sacīja. — Bet kāpēc uz šejieni? Kālab mēs viņiem būtu vajadzīgi? Un vispār, kālab viņi atlidojuši?

—   Lai mūs glābtu, — Pīters bez īstas pārliecības noteica, — lai paglābtu mūs no mums pašiem vai arī lai paverdzinātu un ekspluatētu. Varbūt, lai mūsu planētu izmantotu par kara bāzi. Iespējams simtiem ieganstu. Pat ja viņi pateiks, mēs droši vien nesapratīsim.

—   Bet jūs taču nedomājat, ka viņi grib mūs paverdzināt vai padarīt Zemi par savu kara bāzi? Ja jūs tā domātu, mēs necenstos aizkļūt līdz šai ēkai.

—   Nē, es tā nedomāju. Nedomāju tāpēc, ka man bija vēzis, bet tagad vairs nav. Un tāpēc, ka poliomielīta epidēmija sāka iet mazumā tajā pašā dienā, kad viņi atlidoja. Viņi dara labu, tieši tāpat kā misionāri darīja labu saviem aizbilstamajiem, kuru dzīves veids bija primitīvs, cilvēkiem, kurus bija piemeklējušas visādas slimības.

Viņš paraudzījas uz lauku, uz pamesto tanku, uz mirdzošo ceļu kāpnēm.

— Es ceru, — Pīters turpināja, — ka viņi nerīkosies tā, kā atļāvās darīt daži misionāri. Ceru, viņi nepazemos mūsu pašcieņu, ar varu ietērpjot mūs svešzemju drānās. Ceru, ka, izārstējuši mums kailo ēdi, viņi nenolems mūs rasu nepilnvērtības apziņai. Nesāks izcirst kokospalmas, lai…

«Bet viņi pazīst mūs,» Pīters domāja. «Viņi zina par mums visu, ko vien iespējams zināt. Viņi mūs ir pētījuši.-.. Diez, cik ilgi viņi to darīja? Sēdēdami kaut kur aptiekā vai nomaskēdamies par cigarešu automātiem un kases aparātiem .. .

Turklāt viņi ir rakstījuši vēstules — vēstules turpat vai visu pasaules valstu vadītājiem. Kad tās būs atšifrētas, jādomā, kļūs skaidrs, ko viņi vēlas. Bet varbūt viņi kaut ko prasa. Varbūt vēstulēs ir tikai lūgums atļaut celt misijas vai dievnamus, slimnīcas vai skolas.

Viņi pazīst mūs. Zina, piemēram, ka dievinām visu, kas ir bezmaksas, un tāpēc pasniedza mums dāvanas — tādas kā godalgas, kuras piešķir ra- diokompānijas un telekompānijas vai tirdzniecības palātas par labākajām atbildēm atjautības konkursos, ar vienīgo atšķirību, ka te konkurentu nav un katrs ir laimētājs.»

Gandrīz vai līdz pašam vakaram Pīters un Mērija vēroja ceļu, un visu šo laiku pa to nelielās grupās steberēja kareivji. Taču nu jau apritējusi vairāk nekā stunda, bet uz ceļa neviens nerādās.

Mērija ar Pīteru atstāja savu slēptuvi īsi pirms krēslas, viņi šķērsoja lauku un cauri neredzamajai sienai izgāja uz ceļa. Un devās rietumu virzienā, lai aizkļutu līdz milzu ēkai, kas sārtojās uz sarkanīgā rieta fona.

Viņi gāja cauri tumsai; tagad vairs nevajadzēja mest likumus un slēpties kā pirmajā naktī, jo uz tuksnesīgā ceļa viņi satika vienu vienīgu kareivi.

Pa tam bija noiets krietns gabals, un milzīgā ēka jau aptvēra pusi debess — zvaigžņu mirdzumā tā blāvi spulgoja.

Kareivis sēdēja ceļa vidū, puszābakus akurāti nolicis blakām.

—   Kājas pagalam, — kareivis viņus uzrunāja.

Pīters un Mērija ar prieku apsēdās viņam

līdzās. Pīters izņēma ūdens pudeli, maizi, sieru, desu un salika visu uz ceļa, kā piknikā paklājis galdsegas vietā papīru.

Kādu brīdi viņi ēda klusēdami. Beidzot kareivis teica:

—  Jā, nu viss ir beidzies.

Pīters un Mērija neko nejautāja, bet, ēzdami maizi ar sieru, pacietīgi gaidīja.

—       Dienests beidzies, — kareivis sacīja. — Karš beidzies.

Viņš pamāja ar roku uz ceļu norobežoto iecirkņu pusi. Vienā no tiem atradās trīs pašgājēji lielgabali, otrā — munīcijas kaudze, trešajā — armijas kravas mašīnas.

—        Kā te lai karo, — kareivis jautaja, — ja viss karaspēks sabāzts kā bandinieki pa_ kvadrātiem? Tanks, kas grozās desmit akru lielā pleķītī, ne velnam neder. Un kāda jēga no lielgabaliem, ja tie šauj tikai pusjūdzes attālumā?

—       Vai, jūsuprāt, tā ir visur? — Mērija jautāja.

—       Vismaz šeit tā ir. Kāpēc lai viņi tieši tāpat nedarītu ari citās vietās? Viņi mūs apturēja.

Neļāva ne soli paspert un neizlēja ne piliena asiņu. Zaudējumu mums nav.

Piebāzis pilnu muti ar maizi un sieru, viņš pasniedzās pēc ūdens pudeles.

—        Es atgriezīšos, — viņš sacīja. — Paņemšu savu meiteni, un abi brauksim šurp. Varbūt tiem, kas atrodas ēkā, nepieciešama kāda palīdzība, un es gribu palīdzēt, cik vien būs manos spēkos. Bet, ja palīdzība nav nepieciešama, tad pacentīšos rast iespēju darīt viņiem zināmu, ka esmu pateicīgs par viņu ierašanos.

—   Viņiem? Vai tu tos redzēji?

Kareivis palūkojās Pīteram tieši acīs.

—   Nē, nevienu neesmu redzējis.

—       Tad kāpēc tu vispirms gribi doties pakaļ savai meitenei un tikai pēc tam atgriezties? Kas tev deva tādu padomu? Kāpēc nevarētu tūlīt iet uz turieni kopā ar mums?

—       Tas nebūtu labi, — kareivis iebilda. — Man nez kāpēc tā liekas. Vispirms jāredz meitene un jāizstāsta viss, kas uz sirds. Turklāt man ir dāvana viņai.

—       Meitene par to priecāsies, — Mērija laipni sacīja. — Dāvana viņai patiks.

—       Protams, — lepni pasmaidījis, kareivis noteica. — Tas viņai bija sens sapnis.

Viņš iebāza roku kabatā, izņēma ādas futrāli un attaisīja. Zvaigžņu gaismā blāvi iemirdzējās kaklarota.

Mērija pastiepa roku.

—   Vai drīkst? — viņa jautāja.

—       Protams, — kareivis atbildēja. — Jūs jau labāk zināt, vai tā meitenei patiks.

Mērija izņēma kaklarotu no futrāļa — zvaigžņu uguns tērcīte pludoja pāri viņas rokai.

—   Vai tie ir briljanti? — Pīters vaicāja.

—        Nezinu, — kareivis atteica. — Droši vien. No skata dārga mantiņa. Vidū tāds liels zaļš akmens, ne pārāk mirdzošs, toties …

—       Pīter, — Mērija viņu pārtrauca, — vai jums ir sērkociņi?

Kareivis iebāza roku kabatā.

—       Man, jaunkundz, ir šķiltavās. Tās ir dāvinātas. Kolosāli!

Viņš noknikšķināja, un uzšāvās liesma. Mērija pavirzīja dārgakmeni tuvāk gaismai.

—       Simbols, — viņa teica. — Tāpat kā uz mana flakona.

—       Vai jūs domājat šo gravējumu? — kareivis jautāja, rādīdams ar pirkstu. — Uz šķiltavām arī ir tāds pats.

—   Kur tu tās ņēmi? — Pīters vaicāja.

—        Kaste iedeva. Tikai tā nebija parasta kaste. Es pastiepu tai pretī roku, bet tā izspļāva šķilta- viņas, un tad es iedomājos Luīzi un šķiltaviņas, kuras viņa man bija iedāvinājusi. Tās es pazaudēju. Zēl gan bija. Un, paskat vien, — tādas pašas, tikai uz sāniem šīs zīmes … Tātad, līdzko es iedomājos par Luīzi, kaste tā jocīgi iesprauslā- jās un izmeta futrāli ar kaklarotu.

Kareivis pieliecās. Šķiltaviņas meta gaismu viņa jauneklīgajā sejā, tā triumfā staroja.

—       Zināt, kā es domāju? — viņš sacīja. — Šī kaste ir viens no viņiem. Runā jau gan šā, gan tā, tomēr visam, ko dabū dzirdēt, nevar ticēt.

Viņš noskatīja Mēriju un Pīteru.

—       Jums droši vien tas liekas smieklīgi? — viņš kautrīgi vaicāja.

Pīters papurināja galvu.

—   Kas nu nav, tas nav, kareivīt.

Mērija atdeva viņam kaklarotu un šķiltaviņas.

Iebāzis tas kabatā, kareivis āva kajas puszābakus.

—   Būs vien jāiet. Pateicos par cienastu.

Mēs vēl redzēsimies, — Pīters sacīja.

Cerēsim.

^ — Noteikti redzēsimies, — Mērija ar dziļu pārliecību piebilda.

Mērija un Pīters noraudzījās kareivim pakaļ. Viņš aizkliboja uz vienu, bet šie abi devās uz otru pusi.

—    Simbols ir viņu zīme, — Mērija sacīja. — Tiem, uz kuru dāvanas ir simbols, jāatgriežas. Tas ir tikpat kā pase, kā zīmogs, kas apliecina, ka esi viņiem iepaticies!

—    Vai arī, — Pīters piemetināja, — zīme, kas nodrošina īpašumtiesības.

—    Viņi meklē noteiktus cilvēkus. Tie, kas no viņiem baidās, viņiem nav vajadzīgi. Nepieciešami cilvēki, kuri viņiem tic.

—    Bet kāpēc mēs būtu vajadzīgi? — Pīters bažīgi vaicāja. — Redzi, tas mani satrauc. Kāds viņiem no mums labums? Kareivis grib viņiem palīdzēt, taču mūsu atbalsts tiem nav vajadzīgs. Ne pēc kādas palīdzības viņi neilgojas.

—    Mēs nevienu no viņiem neesam redzējuši, — Mērija sacīja. — Ja nu tikai kaste ir kāds no tiem.

«Un cigarešu automāti, un vēl dievs zina kas,» Pīters nodomāja.

—    Un tomēr, — Mērija turpināja, — viņi mūs pazīst. Ir mūs novērojuši, izpētījuši. Un zina par mums visu līdz pēdējam sīkumam. Viņi spēj iekļūt ikviena apziņā, izdibināt, par ko tas sapņo, un tad tiek pasniegta dāvana. Džonijam viņi iedāvināja makšķerkātu ar spoli, jums — nefrītu. Turklāt makšķerkāts bija tāds, kādu lieto cilvēki, bet nefrīts — īsts Zemes nefrīts. Viņi pazīst pat kareivja meiteni. Un zina, ka tā gribētu sev zaigojošu kaklarotu, zina: tāds cilvēks kā viņa atnāks pie viņiem un …

—   Bet varbūt tomēr tie ir lidojošie šķīvīši, — Pīters sacīja. — Viņi ir lidojuši tajos virs mums daudzus gadus un mūs iepazinuši.

«Cik gadi gan bija vajadzīgi,» viņš nodomāja, «lai izpētītu visu cilvēci? Viņiem taču bija jāsāk ar ābeci: cilvēce tiem bija grūti izprotama, nepazīstama rase, viņi virzījās uz priekšu taustīdamies, iesākumā noskaidrojot atsevišķus faktus. Un droši vien pieļāva kļūdas. Reizēm secinājumi bija aplami, un tas kavēja darbu.»

—   Nezinu, — Pīters sacīja. — Es to nepavisam nespēju aptvert.

Viņi soļoja pa spožo, zvaigžņu gaismā mirdzošo metāla ceļu, un ēka auga augumā, tā vairs nebija neskaidrs fantoms, nu tā bija gigantiska siena, kas slējās debesīs, aizēnojot zvaigznes. Tūkstošstāvu celtne, kas aizņēma simts akru platību, — no tāda diženuma, no tāda vēriena reiba galva.

Pat atrodoties ēkas tuvumā, nevarēja saskatīt bumbu: tā kūļājās kaut kur pārāk augstu gaisā.

Toties bija redzami nelieli ceļu nošķirti kvad- rati un tajos — naidā trakojošas rases nāvējošās rotaļlietas, kas tagad vairs bija tikai pamesti, nevienam nevajadzīgi metāla gabali.

īsi pirms rītausmas Pīters un Mērija beidzot sasniedza milzīgas kāpnes, kas veda uz centrālo ieeju. Iedami pa gludo, ar akmeņiem izlikto laukumu kāpņu priekšā, viņi īpaši asi izjuta ēkas pavēnī valdošo mieru un klusumu.

Rokrokā abi devās augšup pa kāpnēm, piegāja pie lielām bronzas durvīm un apstājās. Tad pagriezās un klusēdami lūkojās tālēs.

Cik lielā gabalā vien acis spēja aizsniegties, varēja saskatīt ce|us, kas sazarojās līdzīgi ratu spieķiem no rumbas, respektīvi, no ēkas, bet šķērsceļi gulēja koncentriskos lokos, un šķita, ka atrodies zirnekļa tīkla centrā.

Pamestās fermas ar saimniecības ēkām — govju kūtīm, klētīm, garāžām, skābbarības torņiem, cūku kūtīm, mašīnu nojumēm — bija palikušas ceļu norobežotajos sektoros; citos sektoros atradās armijas mašīnas, kas tagad varēja noderēt ja nu tikai putniem kur ligzdas vīt, vai arī zaķiem kur paslēpties. No pļavām un laukiem šurp atlidoja putnu treļļi, gaiss bija tīrs un dzestrs.

—   Te nu, Pīter, tā ir, — Mērija sacīja, — mūsu burvīgā zeme.

—   Bijusī mūsu, — Pīters viņu izlaboja. — Bijušais nekad vairs neatkārtojas.

—   Pīter, vai jums nav bail?

—   Nepavisam ne. Tikai māc šaubas.

—   Bet agrāk jūs taču ne par ko nešaubījāties.

—   Arī tagad nešaubos, — viņš sacīja. — Es jūtu, ka viss notiek tā, kā tam jānotiek.

—   Zināms, viss ir, kā nākas. Bija epidēmija, bet tagad vairs nav. Armija ir sakauta bez neviena upura. Arī atombumbas sprādziens novērsts. Vai tā nav, Pīter? Viņi jau maina mūsu pasauli uz labu. Vēzis un poliomielīts ir izzuduši, kaut gan ar šīm divām slimībām cilvēks cīnījās ilgus gadus un nekā nespēja tās uzvarēt. Nu ir gals kariem, gals slimībām, gals atombumbām — to, ko mēs paši nejaudājām veikt, viņi paveica mūsu vietā.

—   Tas viss man ir zināms, — Pīters sacīja. — Viņi, bez šaubām, darīs galu noziegumiem, korupcijai, varmācībai — tam, kas ir mocījis un pazemojis cilvēci, kopš vien tā nokāpusi no kokiem.

—   Ko tad jūs vēl gribat?

—   Laikam gan neko… Tomēr noteiktu ziņu mums pagaidām nav. Ir tikai netiešas, nekonkrētas, uz secinājumiem balstītas. Mums nav pierādījumu, reālu, taustāmu pierādījumu.

—   Mums ir ticība. Un tā ir nepieciešama. Ja mēs neticēsim tādai būtnei vai lietai, kas iznīdē karus un slimības, tad kam lai vispār tic?

—   Tieši tas mani arī satrauc.

—   Pasaule balstās uz ticību, — Mērija teica. — Uz jebkādu ticību — uz ticību dievam, sev pašiem, cilvēka krietnumam.

—   Jūs esat brīnišķīga! — Pīters iesaucās un cieši apskāva Mēriju. Šajā brīdī lielās bronzas durvis atvērās.

Apkampušies viņi klusējot pārkāpa pār slieksni un nokļuva vestibilā ar augstiem, velvētiem griestiem. Tie bija rotāti freskām, pie sienām karājās panno, četri lieli kāpņu laidi veda augšup.

Bet kāpnēm priekšā bija aizvilktas smagas samta auklas. Ceļu rādīja bultas un kāda cita aukla, kas bija apmesta ap mirdzošu stabiņu.

Pazemīgi un klusi, gandrīz vai godbijīgi viņi devās cauri vestibilam uz vienīgajām durvīm, kas stāvēja vaļā.

Viņi iegāja lielā istabā ar milzīgiem, augstiem, skaisti veidotiem logiem, pa kuriem rīta saule apspīdēja pavisam jaunas, mirdzošas aspīda tāfeles, atzveltnes krēslus ar platiem roku balstiem, masīvus galdus, neskaitāmus plauktus ar grāmatām un katedru uz paaugstinājuma.

—       Man bija taisnība, — Mērija sacīja. — Tas tomēr ir bijis skolas zvans. Mēs, Pīter, esam atnākuši skolā pirmajā klasē.

—   Bērnudārzā, — Pīters ar mokām izteica.

«Viss ir pareizi,» viņš nodomāja, «no cilvēka

viedokļa pavisam pareizi: saule un ēna, greznie grāmatu iesējumi, tumšais koks, dziļais klusums. Ar labām tradīcijām bagātas mācību iestādes auditorija. Te jūtams kaut kas no Kembridžas un Oksfordas, Sorbonas un Efeju savienības atmosfēras. [1] Svešzemnieki neko nav palaiduši garām, ir paredzējuši katru sīkumu.»

—   Man jāiziet, — Mērija sacīja. — Uzgaidiet šeit, neejiet nekur.

—   Es nekur neiešu, — Pīters apsolīja.

Viņš noskatījās meitenei pakaļ. Pa durvīm, kas atvērās, viņš ieraudzīja bezgalīgi garu gaiteni. Mērija aiztaisīja durvis, un Pīters palika viens.

Brīdi pagaidījis, viņš strauji apgriezās un gandrīz vai skriešus metās cauri vestibilam uz lielajām bronzas durvīm. Taču durvju nebija. Ne zīmes, pat ne mazākās spraudziņas tai vietā, kur tas bijušas. Collu pēc collas Pīters iztaustīja sienu un nekādas durvis neatrada.

Būdams garīgi iztukšots, viņš pagriezās ar seju pret vestibilu. Galva vai pušu plīsa — viens, gluži viens visā ēkas kolosā.

Pīters iedomājās, ka tur, augšā, ir vēl tūkstoš stāvu, ēka sniedzas pašās debesīs. Te, lejā, atrodas bērnudārzs, otrajā stāvā, bez šaubām, — pirmā klase, un, ja kāptu arvien augstāk, kur gan tad nonāktu? Pie kāda mērķa?

Bet kas būs pēc izlaiduma? Un vai vispār tāds izlaidums būs? Un par ko viņš kļūs? Par ko pārtaps? Vai pā^ liks cilvēks?

Tagad jāgaida, ka skolā ieradīsies pārējie, tie, kuri izturējuši neparasto iestāju pārbaudījumu.

Viņi atnāks šurp pa metāla ceļiem un dosies augšup pa kāpnēm, lielās bronzas durvis viņu priekšā atvērsies, un tie ienāks iekšā. Un citi arī atstaigās — aiz ziņkāres, bet, ja viņiem nebūs simbola, durvis paliks ciet.

Un, ja ienākušajam sagribēsies aizbēgt, durvis nebūs iespējams atrast.

Pīters atgriezās klasē, tajā pašā vietā, kur bija stāvējis iepriekš.

Interesanti, kas rakstīts šajās grāmatās. Drīz vien viņš sadūšosies, paņems kādu no tām un atvērs. Bet katedra? Kas ieņems vietu katedrā?

Vai lieta, nevis dzīvs radījums?

Durvis atdarījās, un ienāca Mērija.

—       Tur ir dzīvokļi, — viņa sacīja. — Tik mājīgus vēl nekad neesmu redzējusi. Uz viena dzīvokļa durvīm ir mūsu vārdi, uz citām — arī vārdi, bet ir arī durvis pavisam bez uzrakstiem. Pīter, ļaudis nāk. Mēs gluži vienkārši esam atnākuši mazliet par agru, agrāk nekā pārējie. Pirms zvana.

Pīters piekrītoši pamāja.

—   Apsēdīsimies un uzgaidīsim, — viņš sacīja.

Abi nosēdās blakām un gaidīja ierodamies Skolotāju.

UZ ZEMI PĒC IEDVESMAS

Filberts bija apmaldījies. Turklāt viņš bija izbijies. Un tas jau pats par sevi darīja viņu piesardzīgu, jo Filberts bija robots, bet roboti emocijas nepazīst.

Kādu laiku Filberts pārdomāja radušos stāvokli un centās tikt skaidrībā par savām jūtām. Tomēr loģiku tajās tā arī nesaskatīja.

Apkārt pletās nedzīvs tuksnesis — viss, kas bija palicis pāri no Vecās Zemes. Augstu virs galvas zilganmelnajās debesīs nespodri mirdzēja ķieģeļkrāsas Saule un neciešami spoži zaigoja zvaigznes, jo atmosfēra bija gandrīz pavisam izzudusi. Nīkulīgais augājs, kas veltīgi tvērās pie dzīves pasaulē, kurā dzīves tikpat kā nebija, šķiet, rāvās čokurā, baidīdamies no iedzimtās savu pūliņu neauglības izjūtas.

Filberts izstiepa labo kāju — tā iečīkstējās. Ceļa locītava bija izgājusi no ierindas jau pirms daudzām stundām. Tajā bija iekļuvušas smiltis, acīmredzot brīdī, kad Filberts bija pakritis un sabojājis orientācijas plakni. Tāpēc viņš arī apmaldījās. Ar trim acīm galvas augšdaļā Filberts vērīgi pētīja zvaigznes.

— Cik žēl, ka neko nezinu par zvaigznājiem, —

viņš teica eļļas trūkuma dēļ čērkstošā balsī. — Boss apgalvoja, ka ļaudis tos esot izmantojuši navigācijā. Tomēr nav nekādas jēgas vēlamo pieņemt par esošu.

Tā nu ir, ja viņš nesameklēs eļļu, gals klāt. Ja vien varētu atgriezties pie izkropļotā kosmoplāna, kurā atradās tikpat izkropļots - cilvēka ķermenis. Tur viņš dabūtu eļļas atliku likām. Taču atgriezties nebija iespējams, jo viņam nebija ne mazākās jēgas, kur atrodas katastrofas vieta.

Nekas cits neatlika kā vilkties tālāk cerībā sameklēt tuksnesī vientuļo kosmosa ostu. Reizi mēnesī pasažieru laineri nogādāja uz Zemi svētceļniekus un tūristus, kas vēlējās uzmest acis senajiem dievnamiem un citām cilvēces sākotnējā mājokļa piemiņas vietām. Kas zina, varbūt viņam izdosies uziet kādu no pirmatnējām ciltīm, kuras vēl arvien mīt uz Vecās Zemes.

Čirkstinādams labo ceļgalu, Filberts gāja tālāk. Saule palēnām slīdēja uz rieta pusi, un tās vietā augšup cēlās Mēness ■— baismīga, bakurētām izvagota pasaule. Filberta ēna peldēja pa priekšu, kopā ar viņu šķērsodama sadēdējušos, laika zoba sagrauztos kalnus, kāpu kūkumus uzmetušos tuksnešus un no solončakiem balto jūras dibenu. Visā apkārtnē nebija nevienas dzīvas dvēseles.

Čirkstoņa ceļgalā arvien pastiprinājās. Beidzot Filberts apstājās, izjauca kreiso ceļa locītavu un sagrabināja tajā mazliet eļļas slimajam ceļgalam. Pēc paris dienām jau čirkstēja abi ceļgali. Tad viņš izjauca rokas, iesākumā vienu, pēcāk otru, un paņēma no tām visu pārpalikušo eļļu. Ja rokas izies no ierindas, tas nekas, ja vien kājas turpinātu kustēties!

Bet vēlāk iesmeldzās gurnā, tūlīt pēc tam otrā, un beidzot krampji savilka potītes. Filberts ar pūlēm soļoja uz priekšu, tik tikko kustinādams izžuvušās locītavas un ar mokām saglabādams līdzsvaru.

Viņš uzdūrās apmetnei, taču ļaudis to bija pametuši. Dzīvinošais avots bija izsīcis, un, meklējot ūdeni, klejotāju cilts bija devusies uz citu vietu.

Tagad Filberts jau vilka pa zemi labo kāju un nespēja atbrīvoties no bailēm.

—   Es jūku prātā, — viņš ievaidējās. — Mani vajā rēgi, bet tā gadās tikai cilvēkiem. Tikai cilvēkiem . ..

Balss aparāts sāka sēkt, plarkšķēt, balsekļi iestrēdza. Kāja aizlūza, un viņš metās rāpus. Bet, kad arī rokas atsacījās klausīt, Filberts nevarīgi izstiepās smiltīs. Šņākdamas smilšu strūkliņas sitās pret viņa metāla korpusu.

—   Gan jau kāds mani atradīs, — viņš nogārdza.

Taču neviens viņu neatrada. Filberts rūsēja un ar laiku pārvērtās par graustu. Vispirms atsacījās kalpot ausis, pēc tam izdzisa acis, no metāla korpusa lobījās sarkanbrūnas apsūbējušas plēksnītes. Tomēr hermētiski noslēgtajā un automātiski eļļo- jamaja smadzeņu kārbā Filberta smadzenes turpināja darboties.

Robots vēl arvien bija dzīvs, pareizāk sakot, tas vēl eksistēja. Viņš nespēja kustēties, dzirdēt, redzēt, runāt, jo bija vairs tikai nemitīgi darbojošos domu iemiesojums. Cilvēka mūža ilgums sasniedza aptuveni desmittūkstoš gadu, turpretī robota dzīves gājumu varēja pārtraukt vienīgi nelaimes gadījums.

Gadi ritēja. Gadu simteņi pamazām pārtapa gadu tūkstošos. Bet Filberts joprojām paklausīgi domāja, risināja gigantiskas problēmas, meklēja pareizu izeju no situācijas dažnedažādos apstāk

ļos. Pēdīgi viņu savā vara pārņēma doma par eksistences veltīgumu.

Bezdarbības dēļ pagalam izmisis, saceldamies pret smilšu loģiku, Filberts nonāca pie loģiska secinājuma, kas darīja galu — kaut arī robots nespēja atbrīvoties no sliktas priekšnojautas — pašai loģikas nepieciešamībai: kamēr viņš bija cilvēces daļiņa, loģiskā domāšana bija bijusi viņa pienākums, toties tagad, kad viņš vairs nav saistīts ar Cilvēku, viņa loģika ir kļuvusi nevajadzīga.

Pēc dabas būdams pedantisks, Filberts nekad neapmierinājās ar daļējiem pasākumiem. Un tāpēc viņš ņēmās gudrot neiedomājamas situācijas, visvisādus piedzīvojumus un ceļojumus, pieņēma par ticamiem apšaubāmus priekšnoteikumus un teorijas, rotaļājās ar metafiziskiem nojēgumiem. Viņš iedziļinājās neiespējamās dimensijās, sarunājās ar dīvainiem radījumiem, kas mīt nezināmās pasaulēs, cīnījās ar briesmoņiem, kuri dzimuši ārpus laika un telpas, glāba civilizācijas no nenovēršamas bojā ejas.

Gadi skrēja kā vējš, taču Filberts to nemanīja. Viņš bija laimīgs.

Saviebis skābu seju, Džeroms Dunkans uzmeta acis kārtējam redakcijas atteikumam, uzmanīgi paņēma no galda lapu un' sāka studēt redaktora ķeburus.

«Nepārliecinoši. Gaužām maz zinātnes. Situācijas banālas. Darbojošās personas nav tipiskas. Izsaku dziļu nožēlu.»

— Nu gan tu esi pārspējis pats sevi! — Dunkans norūca, vērsdamies pie ķeburiem.

Viegliem soļiem istabā ieslīdēja robots kambarsulainis Dženkinss.

—   Vai vēl viena, ser? — viņš jautāja.

Aiz pārsteiguma Dunkans palēcās.

—  Dženkins, kas tā par modi klusām piezag-' ties klāt! Tas man krīt uz nerviem!

—   Atvainojiet, ser, — Dženkinss ar cieņu atteica. — Es nemaz nezagos klāt. Gluži vienkārši pamanīju, ka jums rokrakstu atdevuši atpakaļ.

—   Nu, un tad? Pēdējā laikā man ir atdevuši atpakaļ milzum daudz rokrakstu.

—   Gluži pareizi, ser, gluži pareizi. Agrāk tos nekad nedeva atpakaļ. Jūs bijāt labāko grāmatu autors visā Galaktikā. īsta klasika, ser, ja atļauts piebilst. Jūsu «Robotu triumfam» tika piešķirta gadskārtējā prēmija un …

Dunkana seja atplauka.

—   Jā, tas tik bija ko vērts! Visi roboti apbēra šo veco rūgumpodu redaktoru ar cildinošām atsauksmēm. Protams, varēja nešaubīties, ka robotiem stāsts patiks. Galu galā, tur taču bija runa par viņiem.

Dunkans skumīgi palūkojās uz vēstuli un papurināja galvu.

—   Tagad, Dženkins, tam visam beigas. Dunkans izstājas no spēles. Bet lasītāji taču raksta vēstules, jautā par mani: «Kad gan Dunkans uzrakstīs ko jaunu, līdzīgu «Robotu triumfam»?» Un tomēr redaktors sūta visus manus materiālus atpakaļ. Saka, neesot pārliecinoši. Trūkstot zinātnis- kuma. Darbojošās personas viņu neapmierinot.

—   Ser, vai es drīkstu izteikt savas domas?

—   Sper vaļā. — Dunkans nopūtās. — Saki vien, ko domā.

—   Ser, lūk, kas, — Dženkinss teica. — Jūs mani atvainojiet, bet jūsu darbiem trūkst pārliecības spēka.

—       Vai tu re, kā? Un ko, tavuprāt, es ar tiem lai iesāku?

—        Kāpēc gan jūs nevarētu apmeklēt tās vietas, par kurām rakstāt? — robots ierosināja. — Kāpēc gan lai jūs nepaņemtu atvaļinājumu vietējā kolorīta un iedvesmas meklējumiem?

Dunkans pakasīja galvu.

—        Laikam tev, Dženkins, ir taisnība, — viņš atzina. Tad vēlreiz pameta skatienu uz atraidīto manuskriptu un pārlapoja to. — Lai nu kam, bet šim te pircēju nevarētu trūkt. Tas ir stāsts par Veco Zemi, bet tie allaž ir populāri.

Viņš nosvieda manuskriptu un piecēlās.

—       Dženkins, piezvani uz Galaktikas aģentūru un uzzini, kad ir paredzēts reiss uz Veco Zemi.

—        Bet lidojumi uz Veco Zemi tika pārtraukti pirms tūkstoš gadiem, — Dženkinss protestēja.

—       Tur atrodas dievnami, kurus cilvēki apmeklējuši miljoniem gadu.

—       Acīmredzot, ser, par dievnamiem neviens vairs neinteresējas.

—        Tad jau labi! — Dunkans uzbļāva. — Prom no šejienes un nofraktē kuģi! Tikai neaizmirsti sadabūt pārgājiena uzkabi.

—   Pārgājiena uzkabi, ser?

—       Tieši tā. Mēs dodamies ceļā uz Veco Zemi un dzīvosim teltī. Tur uzņemsim sevī tik daudz vietējā kolorīta, ka tas mums būs līdz ausīm!

Dunkans ar acīm nikni ieurbās redaktora vēstulē.

—   Es vēl parādīšu šim vecajam …

Iešķindējās jaunāko ziņu dienesta zvaniņš, un

uz sienas paneļa iedegās zila gaisma. Dunkans nospieda pogu, no sienā ierīkotas caurules uz rakstāmgalda izkrita avīze. Viņš steidzīgi to atlocīja

un izlasīja uzkrītošiem, spilgti sarkaniem burtiem salikto virsrakstu:

«ROBOTU NOLAUPĪTĀJI ATKAL PIE DARBA.»

Dunkans ar riebumu aizsvieda avīzi.

—   Viņi ir pavisam ķerti uz šiem nolaupītājiem, — viņš nomurmināja. — Kam gan vajadzīgi daži roboti! Varbūt tie paši skrien prom.

—   Bet viņi nevar aizskriet prom, ser, — Dženkinss iebilda. — Mazākais šie roboti to nespēj. Es biju ar vienu otru no tiem pazīstams. Viņi ir uzticīgi saviem saimniekiem.

—   Tādā gadījumā tā ir kārtējā avīžu kampaņa, — Dunkans noteica. — Cenšas paaugstināt metienu.

—   Bet robotu nolaupīšana, ser, zeļ visā Galaktikā,— Dženkinss uzstaja. — Avīzes raksta, ka tas atgādinot organizētas bandas darbību. Zagt robotus un tos atkal pārdot, iespējams, ir visai izdevīgi, ser.

—   Ja tā, — Dunkans norūca, — tad viņus drīz vien noķers. Vel nevienam nav izdevies ilgi Vazāt aiz deguna šos slepenpolicistus.

Vecais Henks Vollcss, kaut ko purpinādams, blenza debesīs.

— Zvēru pie pērkona, — viņš pēkšņi iespiedzās, — kuģis! Nu beidzot!

Viņš aizsteberēja uz ostas kontrolposteni, kas atradās šķūnī, parava sviras, tā ieslēgdams nosēšanās laukuma apgaismojumu, un izgāja ārā, lai vēlreiz pamestu acis uz kuģi. Tas laidās lejā, viegli skāra betonu un, dažus jardus paslīdējis, apstājās.

Kājas pa zemi šļūkādams, Henks gāja tam klāt. Elpa svilpdama lauzās ārā no skābekļa maskas.

No kuģa izkāpa kažokādās ievīstīts cilvēks ar masku uz sejas. Viņam pa pēdām nāca lejup ar saiņiem apkrauts robots.

—        Ei, jus tur, esiet sveicināti! — Henks iesaucās. — Esiet sveicināti Vecajā Zemē!

Jaunatbraucējs ziņkāri pavērās viņā.

—   Mēs necerējām te kādu sastapt.

Henks sapīka.

—        Kāpēc gan ne? Tā ir Galaktiskā transport- stacija. Te vienādiņ kāds ir. Apkalpojam augu diennakti.

—        Bet savā laikā staciju taču pameta, — Dunkans neizpratnē sacīja. — Šo maršrutu atcēla pirms tūkstoš gadiem.

Vecais vīrs apklusa, pūlēdamies apjēgt nupat iegūto informāciju.

—        Vai jūs par to esat pārliecināts? — pēc brītiņa viņš jautāja. — Vai esat pārliecināts, ka maršruts ir atcelts?

Dunkans piekrītoši pamāja.

—        Velns lai parauj! — Henks eksplodēja. — Es jau jutu, ka kaut kas ir lēcies. Domāju — un ja nu pēkšņi karš.

—       Dženkins, — Dunkans pavēlēja, — stiep no kuģa ārā pārgājienā uzkabi, un labi veicīgi.

—       Kāda nekrietnība! — Henks nerimās. — Kāda zemiska nekrietnība! Likt cilvēkam veselus tūkstoš gadus te slaistīties, gaidot kuģi!

Henks un Dunkans sēdēja blakām, atgāzuši atpakaļ krēslus un ar mugurām balstīdamies pret šķūņa sienu. Rietumu pusē aiz loga rietēja Saule.

— Ja jūs meklējat atmosfēru un vietējo kolorītu, — Henks sacīja, — tad pareizi vien darījāt,

atbraukdami šurp. Kādreiz te pletās auglīga zaļa zeme, diženas civilizācijas šūpulis. Tuvāk iepazīstoties ar šo vietu, tevi pārņem bezmaz vai svētas trīsas. Sen, sen atpakaļ, vēl pirms ļaudis bija atstājuši Zemi Galaktikas dēļ, viņi to dēvēja par savu māti. Tiesa, vēlāk daudzu gadu simteņu ritumā viņi laiku pa laikam atgriezās patīksmināties par dievnamiem.

Henks skumīgi nogrozīja galvu.

—   Bet tagad tas viss aizmirsts. Un vēsturē Vecajai Zemei veltīts tikai viens vai divi paragrāfi: vienkārši minēts, ka tur radusies cilvēce. Reiz es pat dzirdēju, it kā Cilvēks cēlies nevis uz Zemes, bet uz kādas citas planētas.

—  Acīmredzot pēdējā tūkstošgadē jūs te jutāties gluži vientuļš, — Dunkans sacīja.

—   Nu, tik vientuļš jau nemaz ne, — vecais vīrs atteica. — Iesākumā bija Vilburs, mans robots. Lielisks puisis. Mums patika sēdēt un tērzēt par itin visu, kas vien ir pasaulē. Bet pēcāk Vilburs sajuka prātā, bija nomucis kāds zobratiņš vai vēl kas gadījies. Šis sāka tā dīvaini uzvesties, un es pārbijos. Nogaidīju piemērotu brīdi un izslēdzu viņu. Pēc tam drošības labad izņēmu Vilburam no galvas smadzenes. Āre, kur tās plauktā ir. Laiku pa laikam noceļu lejā un iztīru. Vilburs bija labs robots.

Ārpusē atskanēja dobjš troksnis, tad kaut kas šķindēdams aizvēlās.

—   Kas ir? — Dunkans iesaucās. — Kas tur notiek?

—   Ser, es nupat kā atradu robota korpusu, — atsaucās Dženkinsa balss. — Šķiet, esmu to apgāzis.

—      Tu labi zini, ka esi apgāzis! — Dunkans uzbļāva. — Tas ir Vilbura korpuss. Tūlīt pat noliec to atpakaļ.

—   Klausos, ser, — Dženkinss sacīja.

—   Ja jums ir vajadzīgas darbojošās personas, — Henks turpināja, — dodieties uz bijušā okeāna dibenu, apmēram piecsimt judžu no šejienes. Tur dzīvo kāda cilts, viena no pēdējām uz Vecās Zemes. Tie, priekš kuriem neatradās vieta kuģos, kad cilvēce pameta Zemi. Bet tas notika pirms miljoniem gadu. Tagad reti kāds no viņiem palicis starp dzīvajiem. Ūdens un gaiss vēl saglabājies vienīgi dziļās ieplakās okeāna dibenā. Sensenos laikos spēcīgākās ciltis tās sagrāba un izspieda vājākās.

—   Bet kas notika ar vājākajām ciltīm? — Dunkans apvaicājās.

—   Tās izmira, — Henks atbildēja. — Jūs tak zināt, ka bez ūdens un gaisa nav iespējams dzīvot. Tāpat jau tās ilgi nedzīvo. Simt gadi viņiem ir robeža, bet varbūt pat vēl mazāk. Pēdējo tūkstoš gadu laikā, cik man zināms, viņiem nomainījušies divpadsmit virsaiši. Tagad tur rīkotājs ir vecs kraķis, kas sevi dēvē par «Pērkongrāvēju». Viņš nav nekas cits kā kaulu kambaris, turklāt arī pērkons uz Zemes nav dzirdēts mazākais piecus miljonus ' gadu. Bet viņi dievina skanīgus vārdus. Starp citu, viņi zina milzum daudz visādu notikumu, turklāt tādu, ka mati ceļas stāvus.

Pērkongrāvējs dusmīgi iespiedzās un ar pūlēm piecēlās. Bars resgaļu, skaļi kliegdami, dzenāja kādu apaļu priekšmetu, un tas viņam bija trāpījis pa kāju. Puikas pajuka uz visām pusēm un nozuda aiz stūra putekļu mākonī. Pērkongrāvējs kunkstēdams lēnam atslīga uz soļa, Viņš pakus- tinēja kāju pirkstus un kā apburts nespeja novērst no tiem skatienu, acīmredzot brīnīdamies, ka tie kustas.

—   Šie sasodītie puikas iedzīs mani kapā, — viņš noņurdēja. — Nekādas audzināšanas. Bijis es viņu vietā, tētiņš man ādu par acīm būtu nomaucis par tādiem stiķiem.

Dunkans pacēla bumbu.

—   Kur viņi šito atraduši, šef? — viņš jautaja.

—   Kaut kur tuksnesī, — Pērkongrāvējs atbildēja. — Mēs diezgan bieži atrodam izmētātus visvisādus krāmus, it īpaši tur, kur kādreiz bijušas pilsētas. Mana cilts šādā veidā krietni vien pelnījās. Nejēgām tūristiem pārdeva senlietas.

—   Bet, šef, — Dunkans iebilda, — tas nav vis nekāds metāllūžņu gabals. Ta ir robota smadzeņu kārba.

—   Vai patiešām? — Pērkongrāvējs nopīkstēja.

—   Patiešām gan, — Dunkans apliecināja. — Uzmctiet acis, rau, te, apakšā, sērijas numuram. — Viņš ciešāk nopētīja numuru un aiz pārsteiguma iesvilpās. — Iedomājieties vien! Šī kārba ir kādus trīs miljonus gadu veca! Tikai desmit ciparu. Šāgada modeļa numurs ir sešpadsmitzīmju skaitlis.

Dunkans, kļuvis domīgs, bridi paturēja kārbu rokās.

—   Viņš taču būtu varējis pastāstīt mums interesantas lietas, — Dunkans sacīja. — Droši vien tas ir ļoti ilgi mētājies tuksnesī. Visus vecos modeļus pārdeva metāllūžņos pirms vairākiem gadsimtiem. Tie bija novecojuši, un pa to laiku bija radīti daudzi jo daudzi labāki. Ņemsim kaut vai emocijas. Pirms trim miljoniem gadu roboti emocijas nepazina. Ja mēs varētu pieslēgt šo kārbu …

—   Jums taču ir robots, — virsaitis atgādināja,

Dunkans pārlaida vērtējošu skatienu Dženkirt- sam. Dženkinss pakāpās atpakaļ.

—   Ne, nē, — viņš iebrecas. — Tikai ne to, ser! Jus nevarat ar mani ta apieties.

—   Tas taču nebūs ilgi, — Dunkans centās viņu pārliecināt.

—   Man tas nepatīk, — Dženkinss paziņoja.

—  Nu nepavisam nepatīk.

—   Dženkins! — Dunkans stingri uzkliedza.

—   Tūlīt pat panāc šurp!

Gaisma līdzīgi naža asmenim caururba Filberta smadzenes — nepielūdzamā gaisma, kas iespiežas visur un aizmēž tūkstošiem gadu tukšuma. Filberts mēģināja aizvērt acis, taču smadzenes pārāk gausi reaģēja uz pavēlēm. Nesaudzīgā gaisma žilbināja. Pēc tam līdz viņam atplūda skaņas — biedējošas skaņas. Viņš zināja, ka tās kaut ko nozīmē.

Galu galā acu aizvari aizdarījās ciet, un Filberts sastinga, nogaidīdams, kamēr acis apradīs ar gaismu. Drīz vien viņš tās mazlietiņ pavēra. Un atkal gaismai atbalsojās sāpes, bet šoreiz tās nebija tik griezīgas. Lēnītiņām viņš pacēla aizvarus. Acu priekšā viss dubultojās, izplūda kā miglā. No jauna bija dzirdamas nezkādas skaņas, tās plēsa pušu bungādiņas. Beidzot viņš skaidri saprata vārdu:

— Celties!

Pavēle nonāca līdz apziņai. Kustību centri lēnām, nedroši atsāka darboties, un Filberts izslējās taisni. Viņš sagrīļojās, cenzdamies saglabāt līdzsvaru. Apziņas pēkšņā pārvietošana no sapņu pasaules reālajā dzīvē bija biedējoša. Robots nostādīja fokusā acu lēcas. Viņš ieraudzīja ciemu. Aiz tā bija redzams mazs dīķītis, bet tālāk — kailu

pauguru rindas. Kā gigantisku trepju pakāpieni tie slējās melnajās debesīs, kur karājās liela, sarkana Saule. Robota priekšā stāvēja vairāki cilvēki. Viens no viņiem bija ievīstīts kožokādās, un uz krūtīm viņam kuļājās skābekļa maska.

—   Kas tu esi? — kažokādās tērptais jautāja.

—   Es … — Filberts iesāka un apklusa.

Kas viņš ir? Filberts pūlējās atcerēties, taču atmiņa vēl arvien mājoja rēgu pasaulē, kurā viņš tik ilgi bija dzīvojis. Prātā atausa viens vienīgs vārds, viena niecīga detaļa, un viss.

—   Esmu Filberts, — viņš pēdīgi sacīja.

* — Vai tu zini, kur atrodies? — cilvēks jautāja.

—   Kā tu šeit nokļuvi? Cik ilgs laiks ir pagājis, kopš biji dzīvs?

—   Nezinu, — Filberts atbildēja.

—   Redziet nu, — Pērkongrāvējs iepīkstējās,

—   viņš neko neatminas. Muļķadesa viņš ir, un viss.

—  Nē, — Dunkans papurināja galvu, — viņš gluži vienkārši te pavadījis pārlieku ilgu laiku. Un laiks ir izdzēsis atmiņu.

Ieturējusi vakariņas, cilts sapulcējās ap ugunskuru, kur Pērkongrāvējs sāka stāstīt kādu no senajām leģendām. Tas bija garš vēstījums, kas, kā Dunkanam šķita, izcēlās ar minimālu cieņu pret patiesību. Virsaitis izaicinoši palūkojās Dunkanā, it kā skubinādams, lai viņš izsaka savu neticību.

— Un tad Anguss ar kailām rokām sagrāba atnācēju no zvaigžņu pasaulēm un iebāza tam mutē viņa paša asti. Briesmonis izmisīgi pretojās, cenzdamies izrauties, bet Anguss nepadevās un bāza asti aizvien dziļāk. Pēdīgi drausmīgais nera- dījums aprija pats sevi!

Cilts locekļi sāka atzinīgi sačukstēties. Jā, tas bija labs stāsts. Negaidot čukstus pārtrauca aizsmakusi balss.

—   Nieki! — izsmējīgi izgrūda Filberts. — Tukšu salmu kulšana, nevis stāsts!

Iezemieši aiz .pārsteiguma pamira, tad pēkšņi, traku dusmu pārņemti, sāka neapmierināti rūkt. Pērkongrāvējs pielēca kājās kā dzelts. Dunkans panācās uz priekšu un jau pavēra muti, lai dotu pavēli, bet Pērkongrāvēja paceltā roka viņu apturēja.

—   Kazi tu, kas esi absolūta nulle, — virsaitis nopīkstēja, cieši raudzīdamies Filbertā, — vari pastāstīt ko labāku.

—   Protams, varu, — Filberts atbildēja. — Pat vēl vairāk, atgadījums, kuru gatavojos jums stāstīt, ir tīra patiesība. Tas viss notika ar mani.

Pērkongrāvējs uzmeta viņam niknu skatienu.

—   Nu, labi, — viņš noņurdēja, — stāsti! Tev pašam labāk, ja stāsts būs interesants. Neaizmirsti to.

Un Filberts nelika gaidīt. Sākumā iezemieši klausījās viņā ar naidīgu izteiksmi sejās, bet, jo tālāk attīstījās notikumi, jo robots aizvien vairāk saistīja viņu uzmanību, — tik interesantu stāstu viņi savu mūžu nebija dzirdējuši.

Kāda neprāšu pasaule nolēma sagrābt pārējo Galaktiku. Cilvēce Filberta vadībā (par ko varēja nešaubīties) izgudroja sintētisku neprāti, kurš arī izjauca visus iekarotāju plānus.

Dunkans, stāstījuma savaldzināts, centās nepalaist garām ne vārda. Re, kur ir īsta zinātniskā fantastika! Jā, cilvēku, kurš būtu uzrakstījis tādu stāstu, ar pilnām tiesībām uzskatītu par visā Galaktikā nepārspētu šā žanra meistaru! Viņam griezās galva un priekšā sēdošo cilvēku sejas saplūda

kopā. Pēkšņi prātā iešāvās doma, no kuras viņš pat nobālēja.

Viņš pats un neviens cits uzrakstīs šo stāstu!

Pa tam Filberts beidza savu stāstāmo un pakāpās atpakaļ. Dunkans satvēra viņu aiz rokas.

—        Filbert! — viņš iesaucās. — Kur tu esi dzirdējis šo atgadījumu?

—   Es to neesmu dzirdējis, — Filberts atbildēja.

—   Tas notika ar mani pašu.

—       Tas nevar būt, — Dunkans iebilda. — Ja kaut kas tamlīdzīgs būtu noticis, vēsture to mazākais pieminētu.

—  Bet tā patiešām bija, — Filberts uzstāja.

—   Es saku patiesību.

Dunkans pētīgi palūkojās robotā.

—        Saki, Filbert, — viņš jautāja, — tu tak droši vien esi piedzīvojis arī citus atgadījumus?

—        Nu protams! — Filberts atplauka. — Cik uziet! Jā, esmu bijis daudzās vietās un ne mazumu paveicis. Vai gribat, pastāstīšu?

—   Tikai ne tagad, — Dunkans ar skubu teica.

—   Labāk nāc man līdzi.

Gandrīz vai ar varu viņš izstūma robotu no ļaužu loka un devās uz kuģa pusi. Viņiem aiz muguras atskanēja cilts virsaiša niknais spiedziens:

—   Paklau, tu, nāc atpakaļ!

Dunkans pagriezās. Pērkongrāvējs, pielecis kājās, vīstīja dūres.

—       Tūliņ pat dod atpakaļ robotu! — viņš kliedza. — Tev neizdosies ar viņu aizšmaukt!

—       Bet tas tak ir mans robots, — Dunkans iebilda.

—       Uz līdzenas vietas dod atpakaļ! — vecis bļāva. — Viņš pieder mums. Vai tad tie nebijām mēs, kas viņu atrada? Un mēs tev neļausim aizvest pirmo labo stāstnieku, kas uzradies cilti pēdējo piecsimt gadu laikā!

—   Bet, šef…

—       Kam es to teicu! Ved viņu atpakaļ! Ja ne, mēs ar tevi aši tiksim galā.

Pēc iezemiešu sejām varēja redzēt, ka šis nelielais ķīviņš viņiem ir taisni pa'prātam. Dunkans pagriezās pret Filbertu un ieraudzīja, ka robots steigšus dodas projām.

—       Ei, tu! — Dunkans uzkliedza, taču Filberts tikai pielika soli.

—   Ei! — korī iebļāvās iezemieši.

Izdzirdis bļāvienu, Filberts drazas projām ka vējš. Viņš aiztraucās garām nometnei, šķērsoja līdzenumu un pagaisa no acīm pakalnu ēnā.

—        Priecājieties nu, ko esat pastrādājuši! — Dunkans sirdīgi iesaucās. — Ar savu bļaušanu jūs viņu aizbaidījāt.

Pērkongrāvējs atsteberēja pie Dunkana un sāka vicināt viņam degungalā milzīgu spalvainu dūri.

—        Esi nolādēts! — viņš spiedza. — Es varētu tevi saraut gabalu gabalos! Gribēji aizšmaukt prom ar visu mūsu stāstnieku! Veicīgi taisies ka tiec, kamēr vēl esi sveiks un vesels.

—        Bet viņš tikpat labi ir manējais, ka jūsējais, — Dunkans uzstāja. — Nestrīdos, jūs viņu atradāt, bet es taču viņam atdevu sava robota ķermeni…

—       Atklīdeni, — Pērkongrāvējs negantās dusmās sacīja, — labāk kāp iekšā sava konservu kārbā un vācies projām no šejienes!

—          Paklausieties, — Dunkans nepadevās, — jums nav tiesību aizdzīt mani tāpat vien, gluži par neko.

—        Kas to teica, ka mums nav tiesību? — vecais nočērkstēja.

Dunkans palūkojās nogaidošajās, klusu cerību pilnajās iezemiešu sejās.

— Jūs dabūjāt virsroku, — viņš teica. — Es nemaz netaisos te palikt. Būtu varējuši iztikt ari bez draudiem.

Filberta pēdas veda caur tuksnesi. Vecais Henks purpināja kaut ko sev bārdā.

—   Jūs, Dunkan, esat pavisam sajucis, — pēc brītiņa viņš teica. — Jums neizdosies robotu notvert. Dievs vien zina, kur tas pašreiz ir. Viņš var arī neapstāsies, iekāms nebūs šķērsojis pus pasaules.

—   Man viņš jānotver, — Dunkans ietiepīgi paziņoja. — Vai patiesi jūs nesaprotat, ko viņš man nozīmē? Šis robots taču ir zinātniski fantastiskās literatūras enciklopēdija! Notikums, kuru viņš šodien izstāstīja, pārspēj visu, ko man jebkad nācies dzirdēt. Bet viņam krājumā ir tūkstošiem šādu stāstu. Viņš pats tā teica. Laikam gan viņš tos izdomājis, gulēdams smiltīs. Dažos miljonos gadu var daudz ko sagudrot, ja tev tik vien ir ko darīt, kā gulēt un lauzīt galvu. Ja viņš visu šo laiku noņēmies tikai ar trakām zinātniskām idejām, tad tagad, jādomā, ir pilnum pilns ar tām. Pats interesantākais gan ir tas, ka viņš par tām gudrojis tik ilgi, kamēr galīgi aizmirsis visu, ko zinājis, un tagad ir pārliecināts, ka viņa neparastie piedzīvojumi notikuši īstenībā. Viņam nav ne mazāko šaubu par to.

—   Bet, velns parāvis, — ar pūlēm atņemdams elpu, Henks murmināja, — varēja viņam dzīties pakaļ ar kosmosa kuģi, nevis mīcīties pa šīm ellišķīgajām smiltīm.

—       Jūs taču saprotat, kas notiks, ja mēs lūkosim viņam dzīt pēdas ar kuģi, — Dunkans sacīja. — Mēs lidosim ar tādu ātrumu, ka pēdas nemaz neredzēsim. Bet ātrumu samazināt nedrīkst, jo tad kuģis nespēs pārvarēt Zemes pievilkšanas spēku.

Šajā mirklī Dženkinss paklupa pret akmeni un ar drausmīgu dārdoņu un šķindoņu kūleniski ielidoja smiltīs. Bez mitas pukodamies, viņš ar mokām piecēlās.

—  Ja Vilburam nācās valkāt šo korpusu, — Dženkinss paziņoja, — tad gan man ir skaidrs, kāpēc viņš sajuka prātā.

—   Saki paldies, ka vēl tāds atradās, — Dunkans atcirta. — Nebijis viņa, tu tā arī būtu palicis atvienots. Vai tādas izredzes tevi apmierinātu?

—  Tas, ser, nemaz nav sliktāk kā šajā ietaisē iet klupšus krišus, — Dženkinss atbildēja.

—   Iesākumā es baidījos, — Dunkans, vērsda- mies pie Henka, turpināja, — ka vecais zēns Pērkongrāvējs aizsteigsies man priekšā un nocels Fil- bertu, bet tagad mums tas vairs nedraud. Mēs esam lielā gabalā no viņiem. Iezemieši dziļāk tuksnesī neies.

—   Jums jau nu arī, ser, negribētos, — Dženkinss noburkšķēja, — ja jūs nebūtu man uzkrāvis pāris mucu ūdens. Man tas pagalam nepatīk. Esmu kambarsulainis, nevis nastu nesējs zirgs.

Vakarpusē Dženkinss, kas gāja pa priekšu, negaidot piestāja un pasauca aizmugurē ejošos. Dunkans un Henks steidzās pie viņa. Noliekušies viņi ieraudzīja blakus Filberta pēdām vēl divu robotu pēdas. Varēja manīt, ka notikusi sadursme un pēc tam visi trīs roboti devušies pāri smilšu barhāniem. Henku pārņēma neaprakstāms uztraukums.

31 — 1954

—   Bet tas tak nevar būt! — Vaigubārda viņam aiz šausmām trīcēja. — Uz Zemes bez Dženkinsa un prātā jukušā Filberta citu robotu nav. Tiesa, vēl bija Vilburs, bet to vairs nav ko skaitīt.

—   Kā redzat, tomēr ir, — Dženkinss sacīja. — Mūsu priekšā ir triju robotu pēdas. Skaidrs kā diena, kas te noticis; divi roboti, gaidīdami Fil- bertu, sēdējuši slēpnī, rau, aiz šiem akmeņiem.Tiklīdz viņš pienācis, tā svešie metušies viņam virsū. Filberts iesākumā pretojies, taču pēc īsa cīniņa tie viņu pieveikuši un aizveduši sev līdzi.

Visi klusēdami skatījās uz pēdām.

—   Kā jūs to izskaidrosiet? — Henks pēdīgi čukstus vaicāja.

—   Es netaisos neko izskaidrot, — Dunkans atcirta. — Gluži vienkārši sekošu tiem pa pēdām. Filberts tik un tā man neizspruks, kaut vai tas man maksātu dzīvību. Es panākšu, ka šis vecais ņuņņa redaktors aiz pārsteiguma acis vien iepletīs, kad sāks lasīt manus stāstus. Bet tie visi ir pie Filberta. Vai tad es drīkstu ļaut viņam aizmukt?

—   Manuprāt, jūs runājat blēņas, — Henks sarūgtināts sacīja.

—  Man arī tā šķiet, — Dženkinss pievienojās un negribīgi piebilda: — … ser.

Pēdas veda cauri barhānu labirintam. Bet tad viņi ienira dziļā, akmeņainā aizā. Tā kļuva aizvien platāka, un drīz vien ceļinieku acīm pavērās drūma ieleja. Kādu laiku viņi gāja taisni, tad pēdas sāka mest līkločus.

— Man šī vieta nepatīk, — Henks čukstus no- sēca. — Te tā vien ož pēc briesmām.

Taču Dunkans, sasprindzināti ieklausīdamies, stūrgalvīgi soļoja uz priekšu; viņš kārtējo reizi

krasi mainīja virzienu un aiz pārsteiguma negaidot sastinga uz vietas. Pārējie divi arī nogriezās un uzgrūdās viņam virsū.

Ielejas dibenā viņi ieraudzīja gigantiskas mašīnas — varenas urbjmašīnas, ekskavatorus, šahtu iekārtas. Bet ap tām šaudījās simtiem robotu!

—   Bēgam! — Henks drebošā balsī iesaucās.

Uzmanīgi, gandrīz vai neelpodami, viņi sāka

kāpties atpakaļ. Dženkinss, kurš neatpalika no viņiem ne soli, trāpīja ar kāju nelielā iedobē un zaudēja līdzsvaru. Robota piecsimt kilogramu smagais metāla korpuss atsitās pret akmeņiem ar tādu sparu, ka šauro klinšu spraugu pāršalca pēr- kondimdoša atbalss.

Un tūdaļ no visām pusēm pie viņiem traucās roboti.

—  Redziet nu, — Henks bezcerīgi noteica, — tagad patiesi gals klāt!

Dženkinss, kas bija paguvis piecelties, redzēdams tuvojošos robotus, iesaucās:

—  Ser, dažus no viņiem es pazīstu! Tie ir roboti, kuri tika nolaupīti!

—   Kas viņus nolaupīja? — Henks ar izbrīnu jautāja.

—   Drīz uzzināsim, — Dunkans vārgā balsī atteica. — Sie laupītāji ir visizveicīgākā banda, kāda jebkad darbojusies Galaktikā. Viņi zog robotus malu malās.

—   Un es esmu šādā paskatā! — Dženkinss novaidējās. — Draugi to man nekad nepiedos. Es — un metāllūžņu kaudzē!

—   Turi muti, — Dunkans uzkliedza, — un viņi tevi nemūžam nepazīs! Bet, ja tu vēlreiz nogāzīsies, es atvienošu tavas smadzenes un izmetīšu kosmosā.

— Ser, es tak to nedarīju tīšuprāt, — Dženkinss taisnojās. — Sis korpuss ir visklamzīgākā būšana, kādu jebkad esmu redzējis. Nevaru ar to neko iesākt. Bet, re, arī šie klāt!

Viņu priekšā stāvēja bars robotu. Viens no tiem panācās tuvāk un, vērsdamies pie Dunkana, sacīja:

—       Priecājamies jūs redzēt. Mēs nezaudējām cerības, ka kāds mūs tomēr atradīs.

—       Atradīs? — Dunkans vaicāja. — Vai tad jūs esat nomaldījušies?

Robots nodūra galvu un apmulsis mīņājās uz vietas.

—       Nu, ne jau īsti nomaldījušies. Mēs, tā sakot, esam kļūdījušies.

—       Paklau, — Dunkans nepacietīgi iesāka. — Es nekā netieku gudrs. Vai tad jūs neesat tie roboti, kurus nolaupīja bandīti?

—       Nē, ser, — robots atzinās. — Taisnību sakot, nekādu laupītāju nav.

—   Kā tā — nav?! — Dunkans eksplodēja.

—  Ja jau laupītāju nav, tad ko jūs te darāt?

—       Mēs aizbēgām, bet tā nav mūsu vaina. Tas ir, ne gluži mūsu. Lieta tā, ka kāds rakstnieks, kurš noņemas ar zinātnisko fantastiku …

—       Kāds sakars ar to ir rakstniekam fantastam? — Dunkans uzbrēca.

—   Viņš uzrakstīja stāstu, — robots sacīja.

—   Sis rakstnieks ir Džeroms Dunkans… Dunkans no visa spēka iespēra Dženkinsam pa

stilbu, tas ievaimanājās un norija vārdus, kuri jau bija gatavi pasprukt.

—       Viņš ir uzrakstījis darbu, kas saucas «Robotu triumfs», — robots turpināja. — Tajā stāstīts, kā roboti nolēmuši radīt pasi savu civilizē^ ciju. Cilvēku rase šiem pagalam apriebusies, viņi uzskatījuši, ka ļaudis tikai sabojā visu, pie kā ķeras. Tālab roboti nolēmuši aizbēgt projām, sākt visu no gala un radīt savu diženu civilizāciju, neatkārtojot cilvēku pieļautās kļūdas.

Robots uzmeta aizdomīgu skatienu Dunkanam:

—  Vai tik jūs nedomājat, ka es jūs muļķoju? — viņš jautāja.

—   Ak, nē, — Dunkans atbildēja. — Esmu lasījis šo stāstu. Man tas patika.

—   Un mums arī, — robots atzinās. — Ļoti patika. Mēs tam noticējām. Visi bijām drudžainas steigas pārņemti, pēc iespējas ātrāk gribējām ķerties pie lietas un izdarīt to, par ko rakstnieks stāstījis. — Viņš apklusa un pikti palūkojās Dun- kanā. — Nu, ja vien viņš, šis Dunkans, mums tagad patrāpītos! Ja mēs viņu dabūtu rokā!

Dunkans juta, ka dūša saskrien papēžos, bet nekādi sevi nenodeva, un viņa balss skanēja tikpat mierīgi kā iepriekš.

—  Un kas tad notika? Vai no jūsu ieceres nekas neiznāca?

—   Neiznāca! — robots čērkstošā balsī noteica. — Visai Galaktikai ir skaidrs, ka neiznāca! Mēs vairāki roboti reizē paslepus bēgām un sapulcējāmies iepriekš norunātā vietā. Kad mūsu bija salasījies krietni daudz, pietiekami, lai būtu pilns kuģis, devāmies šurp. Atlidojām, izkrāvām iekārtas un kuģi uzspridzinājām. Tieši tā roboti rīkojās grāmatā, — lai neviens, kaut viņam nez kā viss būtu apnicis, nevarētu aizšmaukt. Vai nu pans, vai cūku gans, saprotat?

—  Jā, tagad sāku atcerēties grāmatu, — Dunkans sacīja. — Man pat nāk atmiņā, ka roboti atlidoja uz Veco Zemi, jo uzskatīja, ka viņiem

Vajadzētu sākt ar to pašu planētu, kas ir cilvēces šūpulis. It kā iedvesmas dēļ.

—   Gluži pareizi, — robots teica. — Uz papīrā viss bija lieliski, bet patiesībā tik gludi vis negāja. Sis stulbais rakstnieks bija aizmirsis tikai vienu. Aizmirsis, ka cilvēki, pirms atstāja Zemi, to smalki aptīrīja, izsūknēja visu naftu, ieguva visu rūdu un izcirta visus mežus. Planēta bija kļuvusi kaila kā biljarda bumba. Uz tās nepalika nekā. Meklējot naftu, mēs ierīkojām urbumus, — ne lāses. Tāpat ar minerāliem. Te gluži vienkārši nav no kā radīt civilizāciju.

Bet tas vēl nav viss. Pats drausmīgākais, ka vēl viena robotu grupa pošas uz kādu pamestu pasauli. Mums šis nodoms jāaizkavē, jo viņiem neies labāk kā mums. Tāpēc arī esam tik priecīgi, ka mūs atradāt.

—   Bet mēs nemeklējām jūs, — Dunkans iebilda. — Mēs meklējām robotu, vārdā Filberts.

—  Mēs sagūstījām jūsu Filbcrtu. Daži bija pamanījuši viņu barhānos un nosprieduši, ka kāds mūsējais mēģina aizlavīties projām. Tāpēc šo notvēra, bet jūs ar viņu varat darīt, ko gribat. Viņš mums nav vajadzīgs. Tāds kā jucis. Tik tikko mūs nepadarīja trakus ar pasaciņām par saviem varoņdarbiem.

—   Labi, — Dunkans sacīja. — Vediet viņu ārā.

—   Bet kā būs ar mums?

—   Kā būs ar jums?

—   Jūs ņemsiet mūs atpakaļ, ja? Šeit taču mūs nepametīsiet?

—   Laikam vajadzētu gan jūs atstāt, lai vārāties te paši savā sulā kā zināt, — Dunkans sacīja.

—   Nu, ko, — robots atteica. — Tādā gadījumā jūs nedabūsiet Filbcrtu. Tiesa, viņš mums apnicis ka rūgta nave, taču mes viņu izjauksim un izmetīsim tuksnesī.

—   Pag, — Dunkans iesaucās, — jums nav tiesību to darīti

—   Ņemiet mūs līdzi — un Filberts piederēs jums.

—   Bet man nav vietas! Vienā kuģī jūs visi gluži vienkārši nesaiesiet iekšā!

—   Par to neraizējieties. Mēs cits citu atvienosim un savus ķermeņus atstāsim šeit. Tad jums būs jāņem līdzi tikai mūsu smadzenes.

—   Bet paklausieties, es taču nevaru uz to ielaisties. Galaktiskais izmeklēšanas birojs mani arestēs. Viņi domā, ka jūs ir nozagusi banda, kuru šie dēvē par «Robotu nolaupītājiem». Ko var zināt, vēl noturēs mani par tās vadoni.

—   Ja tā notiks, — robots sacīja, — mēs liecināsim jums par labu. Visu atklāti izstāstīsim un paglābsim jūs. Bet, ja jūs nogādāsiet mūs atpakaļ un jūs nearestēs, tad varēsiet paziņot, ka esat mūs izglābis. Mēs neprotestēsim. Nudien, mister, esam gatavi uz visu, lai vien tiktu no šejienes projām.

Dunkans kļuva domīgs. Robotu priekšlikums viņam nebija pa prātam, taču citas izejas vairs nebija.

—   Nu, kā tad paliek, — robots prasīja, — vai jāsāk izjaukt Filbertu vai jūs ņemsiet mūs līdzi?

—   Lai notiek, — Dunkans nopūtās. — Stiepiet Filbertu šurp.

Dunkans triumfējoši pavicinaja jauno žurnālu Filbertam gar degunu.

— Paskat vien! — viņš līksmi iesaucās. — Uz vāka un tā tālāk. Un vēstuļu pārpilnā lasītāju atsauksmju sleja, kur slavēts pēdējais stāsts. Jā, draudziņ, mēs radām īstus šedevrus!

Filberts nožāvājās un zobgalīgi uzrauca savas dzelzs uzacis.

—   Mēs? — viņš jautāja.

—    Protams, mēs … — Dunkans iesāka, bet apklusa un uzmeta iznīcinošu skatienu robotam.

—  Vadzi, tu skārda bundža, labāk atmet šo augstprātīgo toni. Jau tāpat esi man pagalam apnicis.

—   Pirms jūs mani atradāt, jums neizdevās pārdot nevienu stāstu, — Filberts aizvainots iebilda,

—   un jūs to zināt. Kad man piešķirs pašam savu lappusi? Kad jūs beigsiet plūkt viens pats visus laurus?

Dunkans aiz sašutuma taisni vai palēcās.

—    Cik gan par to var runāt?! Es taču rūpējos par tevi, vai ne? Tu dabū visu, ko vēlies. Bet stāstus rakstīšu tikai es! Netaisos sadarboties ar kaut kādu robotu. Vai saprati? Un diezgan.

—    Ko lai dara, — Filberts teica. — Tādā gadījumā jūs no manis vairs neizdabūsiet nevienu stāstu.

—    Pagaidi vien, iesēdināšu tevi atpakaļ Vilbura vecajā korpusā, — Dunkans piedraudēja. — Pa- kluburēsi tajā kādu nedēļu, tad dziedāsi citu dziesmu.

—    Bet, ja es izstāstīšu jums jaunu notikumu, — Filberts sāka kaulēties, — vai nopirksiet man to lielisko korpusu, kuru mēs nesen redzējām veikalā? Negribu, ka meičas mani uzskatītu par nevīžu.

—    Jauns korpuss tev taču nemaz nav vajadzīgs! — Dunkans iesaucās. — Tev to ir jau savs desmits!

—    Nu, labi, — Filberts sacīja, izspēlēdams galveno trumpi. — Es kādu palūgšu, lai mani izjauc un paslēpj, tā droši vien būs pat labāk. Mazā' kais, neviens mani netraucēs.

—   Padodos, — Dunkans norūca, atzīdams savu sakāvi. — Ej un nopērc jaunu korpusu. Ja vēlies, pērc divus. Lai tikai tu būtu apmierināts.

—   Re, tā jau pavisam cita valoda, — Filberts sacīja. — Turklāt jūs ietaupīsiet šī korpusa eļļošanai un tīrīšanai nepieciešamo naudu, tāpēc nav ko šķendēties.

NAUDAS KOKS

Čaks Doils gāja gar augstu ķieģeļu sienu, kas atdalīja Dž. Ha- varda Metkalfa pilsētas māju no vulgārās īstenības, un pēkšņi ieraudzīja, ka pāri sienai pārlido divdesmitdolāru naudaszīme. Ievērojiet, Doils nav no tiem, kas skatīsies muti atplētis, •— viņš jau ir aplauzis ragus šajā brutālajā pasaulē. Un, kaut gan neviens neteiks, ka Doils ir gudrības iemiesojums, par muļķi viņu arī nevarētu saukt. Tāpēc nav jābrīnās, ka, redzēdams naudu ielas vidū, viņš to steigšus pacēla.

Viņš pameta acis atpakaļ, lai pārbaudītu, vai netiek uzmanīts. Varbūt kāds nolēmis šādi pajokot vai, vēl sliktāk, naudu atņemt?

Taču diez vai viņu uzmanīja: šajā pilsētas daļā katrs darīja savu darāmo un pielika visus spēkus, lai arī pārējie rīkotos tāpat. To krietni vien veicināja augstās sienas. Un iela, kur Doils dzīrās piesavināties banknoti, vaļsirdīgi runājot, nebija nekāda lielā, tā bija nomaļa ieliņa, kas šķīra Metkalfa rezidences ķieģeļu mūri un baņķiera Dž. S. Grcga žogu. Doils bija novietojis tur savu automobili, jo bulvārī, pret kuru bija pavērstas māju fasādes, nebija atradis brīvu vietu.

Tā kā neviena neredzēja, Doils nolika fotoaparātus zemē un sāka dzīties pakaļ naudaszīmei, kas lidinājās virs ieliņas. Viņš satvēra banknoti tik veikli kā kaķis peli un tieši tai brīdī ievēroja, ka tā nav vis nekāds dolārs un pat ne piecdolāru zīme, bet ir visīstākie divdesmit dolāri. Papīrs čaukstēja vien — tas bija gluži' jauns un vēl spīdīgs. Maigi satvēris to pirkstos, Doils nolēma doties pie Benija un, atzīmējot kolosālo veiksmi, iemest kādu lāsīti.

Ieliņā uzvēdīja viegla vēja pūsma, un nedaudzajiem kokiem šaipus, tāpat kā neskaitāmajiem viņpus sētām un žogiem, kur tie auga apcirptās pļaviņās, lapotne šalkoja līdzīgi klusinātam simfoniskajam orķestrim. Saule gaiši mirdzēja, no lietus nebija ne miņas, un gaiss bija tīrs un spirdzinošs un pasaule brīnumjauka. Un ar katru mirkli tā kļuva arvien jaukāka.

Jo pāri Metkalfa rezidences sienai, sekojot pirmajai naudaszīmei, vējā jautri diedamas, lidinājās vēl citas.

Doils tās ieraudzīja un brīdi stāvēja kā sastindzis, viņam iepletās acis un aizrāvās elpa. Bet nākamajā mirklī viņš jau ar abām rokām tvēra naudu un bāza kabatās, baidīdamies, ka tik kāda banknote neaizlido. Viņš bija pārliecināts, ka, līdzko šī nauda būs savākta, tā jābēg projām ko nagi nes.

Doils zināja, ka nauda kādam pieder, un nešaubījās, ka pat šajā ielā neatrastos cilvēks, kas tik stipri nicinātu papīra kupīras, lai ļautu tām aizlidot.

Savācis naudu un pārliecinājies, ka nav palikusi vairs neviena banknote, Doils skriešus metās uz savu mašīnu.

Pēc dažiem kvartāliem kādā klusā vietā viņš apturēja automobili, iztukšoja kabatas, nogludināja banknotes un salika tās vienādās kaudzītēs uz sēdekļa. Izrādījās, ka naudas bija daudz vairāk, nekā domāts.

Smagi elsdams, Doils pacēla naudas žūksni, lai to pārskaitītu, un pamanīja no tā kaut ko rēgojamies ārā. Viņš mēģināja ar knipja sitienu šo kaut ko notraukt nost, taču tas palika, kur bijis. Šķita, ka tas būtu pielīmēts pie kādas banknotes. Viņš parāva, un banknote izslīdēja no žūkšņa.

Tas bija kātiņš, tāds kā ābolam vai ķirsim, kātiņš, kas cieši un dabīgi pieaudzis pie divdesmit- dolāru papīrnaudas zīmes.

Viņš nometa žūksni uz sēdekļa, aiz kātiņa pacēla banknoti un saprata, ka vēl pavisam nesen kātiņš ir turējies pie zara.

Doils klusām iesvilpās.

«Naudas koks,» viņš nodomāja.

Bet naudas koku nav. Nekad nav bijis. Un nekad nebūs.

— Man rēgojas velns zina kas, — Doils sacīja, — lai gan vairākas stundas ne lāsi neesmu mutē ņēmis.

Viņam vajadzēja tikai aizvērt acis — un, re, kur tas ir — varens koks ar resnu, taisnu stumbru, kupliem zariem un milzum daudzām lapām.

Un katra lapa — divdesmit dolāri. Vējš rotaļājas lapotnē, un dzimst naudas mūzika, bet cilvēks var gulēt šī koka paēnā un ne par ko nerūpēties, tikai uzlasīt krītošās lapas un bāzt tās kabatās.

Viņš parāva kātiņu, bet tas nenotrūka. Tad Doils akurāti salocīja banknoti un ielika bikšu pulksteņkabatiņā, savāca pārējo naudu un neskaitīdams iebāza citā kabatā.

Pēc divdesmit minūtēm viņš iegāja Benija bārā.

Benijs slaucīja leti. Vienīgais vientuļais apmeklētājs sēdēja bāra tālākajā kaktā un sūca alu.

—   Glāzi un pudeli, — Doils sacīja.

—   Parādi, vai nauda ir, — Benijs attrauca.

Doils iedeva viņam vienu divdesmitdolāru banknoti. Tā bija tik jauna, ka bāra klusumā tās čaukstoņa noskanēja līdzīgi pērkona grāvienam. Benijs vērīgi to aplūkoja.

—   Kas tev tās taisa? — viņš jautāja.

—       Neviens, — Doils teica, — es tās paceļu uz ielas.

Benijs pasniedza viņam glāzi un pudeli.

—   Vai tev darbs beidzies? Vai nupat vēl tikai

sāc?

—        Beidzies, — Doils atteica. — Es nofotografēju veco Dž. Havardu Metkalfu. Kāds žurnāls pasūtījis viņa portretu.

—   Sī gangstera?

—       Nu, viņš vairs nav gangsteris. Jau gadus piecus vai sešus dzīvo legāli. Viņš ir magnāts.

—       Tu gribi teikt «bagātnieks». Ar ko viņš tagad nodarbojas?

—       Nezinu. Vienalga, ar ko, taču nedzīvo slikti. Šim pakalnā ir smuka mājiņa. Bet uz viņu pašu pat skatīties nav vērts.

—   Es nesaprotu, ko tavs žurnāls viņā atradis?

—       Varbūt viņi vēlas nodrukāt stāstu par to, cik izdevīgi būt godīgam cilvēkam.

Doils pielēja glāzīti.

—        Kas tad man, — viņš filozofiski sprieda. — Ja maksā, esmu gatavs pat tārpu fotografēt.

—   Kam tad būtu vajadzīgs tārpa portrets?

—       Vai nu pasaulē trūkst psihopātu? — Doils sacīja. — Varbūt kādam ievajadzēsies arī. Es neko nejautāju. Cilvēks vēlas dabūt bildes, un es tās uztaisu. Un, kamēr vien par tām maksā, viss ir kārtībā.

Doils ar baudu izdzēra glāzīti tukšu un ielēja no jauna.

—       Benij, — viņš jautāja, — vai tu kādreiz*esi dzirdējis, ka nauda aug kokos?

—       Tu maldies, — Benijs atteica, — nauda aug krūmos.

—       Ja var augt krūmos, tad var arī kokos. Jo kas tad ir krūms? Neliels koks vien ir.

—       Nu, tā vis nav, — Benijs nedaudz apjucis iebilda. — Jo patiesībā nauda arī krūmos neaug. Gluži vienkārši ir tāds teiciens.

Zvanīja telefons, un Benijs piegāja pie tā.

—   Vaicā pēc tevis, — viņš sacīja.

—       Kam gan varēja ienākt prātā, ka esmu šeit? — Doils brīnījās.

Viņš paņēma pudeli un gar leti devās pie telefona.

—       Hallo, — viņš teica klausulē, — jūs mani saucāt, runājiet nu.

—   Te Džeiks.

—       Tūdaļ tu sacīsi, ka tev ir padomā man kāds darbiņš. Un ka pēc pāris dienām samaksāsi. Kā tu domā, cik ilgi es tev strādāšu par velti?

—       Ja tu, Čak, šoreiz neatteiksi, samaksāšu tev visu. Un ne tikai par šo, bet arī par iepriekš padarīto. Man nepieciešama tava palīdzība. Redzi, mašīna noripojusi no ceļa un iegāzusies tieši ezerā, un apdrošināšanas sabiedrība apgalvo…

—   Kur mašīna tagad atrodas?

—- Vēl arvien ezerā. Viņi to izvilks ārā ja ne šodien, tad rīt, bet man vajadzīgas fotogrāfijas. ..

—       Varbūt tu vēlies, lai es lienu ezerā un fotografēju zem ūdens?

—       Tieši tā. Zinu, tas nav viegli. Bet es dabūšu ūdenslīdēja tērpu un visu nokārtošu. Es tevi nelūgtu, bet tu esi vienīgais cilvēks …

—   Es to nedarīšu, — Doils stingri noteica,

—   man ir pārāk vārga veselība. Ja izmirkšu, tad saķeršu plaušu karsoni un zobi arī sāks sāpēt, turklāt man ir alerģija pret .ūdensaugiem, un ezerā gandrīz vienmēr ir atliku likām ūdensrožu un visvisādas zāles.

—   Es maksāšu otrtik! — Džeiks izmisīgi brēca.

—  Es maksāšu pat trīskārtīgi!

—       Zinu, — Doils sacīja, — ka nesamaksāsi necik.

Viņš uzkāra klausuli un, pudeli no rokām neiz- laizdams, atgriezās savā vietā.

—       Ir gan labais, — viņš noteica, vienu pēc otras iztukšodams divas glāzītes. — Velnišķīgs paņēmiens, kā nopelnīt sev iztiku.

—       Visi paņēmieni ir velnišķīgi, — Benijs filozofiski atzina.

—       Paklau, Benij, vai ar to naudu, kuru tev iedevu, viss kārtībā?

—   Un kas tad ir?

—   Nē, nekas, tikai tu to čaukstināji.

—   Es vienmēr tā daru. Klientiem tas patīk.

Un viņš atkal mehāniski noslaucīja leti, kaut gan tā bija tīra un sausa.

—       Es pazīstu naudu ne sliktāk par baņķieri, — Benijs sacīja. — Redzu viltojumu jau pa gabalu. Daži gudreļi nāk uz bāru realizēt savu preci, domādami, ka šī būs vispiemērotākā vieta. Allaž jātur acis vaļā.

—  Vai tu noķer arī?

—       Dažkārt noķeru. Bet ne visai bieži. Vakar te kāds stāstīja, ka tagad esot ellīgi daudz viltotas naudas, kuru pat eksperts nespējot atšķirt. Stastīja, ka valdība nemaz vairs nezinot, ko iesākt, — uzrodoties nauda ar vienādiem numuriem. Bet katrai naudaszīmei taču jābūt savam numuram. Ja divām tas vienāds, tad viena ir viltota.

Doils iedzēra vēl un atdeva pudeli atpakaļ.

—    Nu, man laiks iet, — viņš teica. — Es apsolīju Mcibclai, ka iegriezīšos. Šī pagalam necieš, ja esmu piesūcies.

—    Nesaprotu, kāpēc Meibela ar tevi noņemas,— Benijs sacīja. — Viņai restorānā darbs labu labais un tik daudz puišu visapkārt. Viens otrs nedzer un arī strādā, cik spēj …

—    Nevienam no viņiem nav tādas dvēseles kā man, — Doils atteica. — Vai kāds no šiem mehāniķiem un šoferiem spēj atšķirt saulrietu no olu kulteņa?

Benijs viņam izdeva atlikumu no divdesmit dolāriem.

—     Kā skatos, par dvēseli tev šis tas tiek arī, — viņš sacīja.

—    Un kāpēc gan ne! — Doils attrauca. — Pats par sevi saprotams.

Viņš savāca naudu un izgāja uz ielas.

Meibela jau gaidīja, un tur nebija ko brīnīties. Ar Doilu vienmēr kaut kas atgadījās, viņš allaž nokavēja, un meitene bija pieradusi gaidīt.

Viņa sēdēja pie galdiņa. Doils noskūpstīja Mei- belu un apsēdās pretī. Restorāns bija tukšs, ja neskaita jauno oficianti, kura vāca nost galdu zāles viņā galā.

—   Ar mani šodien atgadījās brīnumu lietas, — Doils sacīja.

—   Ceru, ka patīkamas? — Meibela teica.

—    Vēl nezinu, — Doils atbildēja. — Varbūt arī patīkamas. No otras puses ņemot, iespējams, ka pieredzēšu bēdu dienas.

Viņš pataustljās pa pulksteņkabatiņu, izvilka banknoti, nogludināja to un uzlika uz galda.

—   Kas tas ir? — viņš vaicāja.

—   Kāpēc tu jautā, Cak? Tie taču divdesmit dolāri.

—   Bet tagad uzmanīgi paskaties uz stūrīti.

Meibela palūkojās un izbrīnījās.

—   Paskat vien, kātiņš! — viņa iesaucās. — Gluži kā ābolam. Un pielīmēts pie papīra.

—   Šī banknote ir no naudas koka, — Doils sacīja.

—   Tādu koku nav, — Meibela atteica.

—   Ir gan, — Doils neatlaidās, un viņa paša pārliecība arvien vairāk nostiprinājās. — Viens no tiem aug Dž. Havarda Metkalfa dārzā. Tāpēc jau arī viņam ir nauda. Agrāk es nevarēju izprast, kā šie bosi pamanās dzīvot lielās mājās, braukt ar automobiļiem turpat vai vesela kvartāla garumā un tā joprojām. Lai to sapelnītu, viņiem nāktos visu mūžu vai pušu plēsties. Varu derēt, ka viņiem katram sētā aug naudas koks. Un šie tur to slepenībā. Tikai, redzi, šorīt Metkalfs bija aizmirsis novākt nogatavojušos naudu, un vējš to norāva no koka un aizpūta pāri žogam.

—   Pat tad, ja naudas koki eksistētu, — Meibela nepadevās, — bosi nevarētu to paturēt slepenībā. Gan jau kāds izdibinātu. Viņiem taču ir kalpotāji, bet tie …

—   Es noprotu, kā tas ir, — Doils viņu pārtrauca. — Esmu par to gudrojis un zinu, kā tas tiek darīts. Šajās mājās nestrādā parastie kalpotāji. Katrs no tiem ģimenei dien ilgus gadus un ir ļoti uzticams. Vai zini, kālab viņi ir uzticami? Tālab, ka viņiem kaut kas tiek no šiem naudas kokiem. Varu vai zvērēt, ka viņi tur mēli nepalaiž, bet pēc izstāšanās no dienesta paši dzīvo kā

bagātnieki. Viņiem nav izdevīgi daudz pļāpāt. Turklāt, ja visiem šiem miljonāriem nebūtu, ko slēpt, kāpēc tad viņi apjoztu savas mājas ar tik augstām sētām?

—        Nu, viņi taču dārzos rīko pieņemšanas, — Meibela iebilda. — Es allaž par to lasu augstāko aprindu hronikā.

—        Bet vai tu esi kaut reizi bijusi tādā pieņemšanā?

—   Protams, ne.

—       Tur jau ir tā lieta, ka ne. Tev nav naudas koka. Un viņi uzaicina tikai savējos, tikai tos, kuriem arī ir naudas koki. Kā tu domā, kāpēc bagātnieki ceļ degunu gaisā un negrib ielaisties nekādās darīšanās ar vienkāršiem mirstīgajiem?

—   Nu, labi, kāda gan mums gar to daļa?

—       Meibel, vai tu varētu man sadabūt tukšu cukura maisu vai ko tamlīdzīgu?

—   Mums noliktavā to ir, cik uziet. Varu atnest.

—        Un, lūdzu, iever gumiju, lai, to pavelkot, maiss būtu ciet. Ja nu gadījumā nāksies bēgt, nauda var…

—   Cak, tu neuzdrīkstēsies …

—        Tieši pie sienas aug koks. Un viens zars sniedzas tai pāri. Tā ka es varu piesiet virvi…

—   Nemaz nedomā. Viņi tevi noķers.

—        Nu, to mēs vēl redzēsim, kad tu būsi dabūjusi maisu. Bet es pagaidām iešu sameklēt virvi.

—   Visi veikali jau slēgti. Kur tu to dabūsi?

—   Tā nu ir mana darīšana, — Doils atteica.

—       Tev vajadzēs aizvest mani mājās. Te es nevarēšu maisu pārtaisīt.

—   Tiklīdz atgriezīšos ar virvi, aizvedīšu.

—   Cak!

—   Nu?

—   Bet vai tā nebūs zādzība? Ar to naudas koku?

—   Nē. Pat ja Metkaifam ir naudas koks, viņam nav nekādu tiesību to turēt dārzā. Koks pieder visiem. Vēl vairāk nekā visiem. Kādas viņam tiesības noņemt no koka naudu un ne ar vienu nedalīties?

—   Bet vai tevi nenoķers tāpēc, ka tu taisi viltotu naudu?

—   Kas tad tā par viltotu? — Doils bija sašutis. — To neviens netaisa. Tur tak nav ne preses, ne iespiedmašīnas. Nauda pati aug kokā.

Meibela pārliecās galdam pāri un čukstēja:

—   Cak, bet tas taču nav iespējams! Vai tad nauda var augt kokā?

—   Nezinu un negribu zināt, — Doils atbildēja. — Neesmu zinātnieks, bet jāteic, šie botāniķi ir iemācījušies darīt brīnumu lietas. Vai par Ber- banku esi dzirdējusi? Viņš pratis izaudzēt tādus kokus, kādus vien vēlas. Tie dod pavisam neredzētus augļus. Viņš spēj mainīt to lielumu un garšu, un tā joprojām. Ja kādam no botāniķiem ienāktu prātā izaudzēt naudas koku, tas būtu tīrais sīkums.

Meibela piecēlās no galda.

—   Iešu pēc maisa, — viņa sacīja.

2

Doils uzrāpās kokā, kas auga sānieliņā pie pašas sienas.

Viņš pacēla galvu un palūkojās uz gaišajiem, mēness apmirdzētajiem mākoņiem. Pēc minūtes vai divām mēnesim priekšā aizvirzīsies neliels mākonis, un tad varēs nolēkt dārzā.

Doils paskatījās uz leju. Dārzā auga vairāki koki, bet no šejienes nevarēja izšķirt, kurš ir naudas koks. Tiesa, Doilam likās, ka vienam no tiem lapas čaukst.

Viņš pārbaudīja virvi, ko turēja rokā, aiz jostas aizbāzto maisu un gaidīja, karnēr mākonis aizies mēnesim priekšā.

Māja bija klusa un tumša, un tikai augšstāva istabās spīdēja gaisma. Nakts mieru traucēja vienīgi lapu šalkoņa.

Mākoņa mala iegrauzās mēnesī, un Doils sāka līst rāpus pa resnu zaru. Tad piesēja virvi un galu nolaida lejā.

Pēc tam uz mirkli pamira, ieklausīdamies un ielūkodamies dārza klusumā.

Neviena nebija.

Doils nolaidās pa virvi lejā un metās pie koka, kura lapas, kā viņam bija šķitis, čaukstēja.

Uzmanīgi pasniedzās.

Pēc lieluma un formas lapas atgādināja div- desmitdolāru banknotes. Viņš izrāva aiz jostas aizsprausto maisu un iebāza tajā sauju lapu. Un vēl, un vēl. ..

«Cik vienkārši!» viņš nodomāja. «Kā plūmes. It kā es novāktu plūmes. Tikpat vienkārši kā lasīt …»

«Man vajadzīgas tikai piecas minūtes,» Doils prātoja. «Un viss. Lai piecas minūtes mani neviens netraucētu.»

Taču izrādījās, ka arī piecu minūšu viņam nav; viņam nebija ne minūtes.

No tumsas viņam kāds uzbrāzās nikni kā viesulis. Iebelza pa kāju, iezīdās ribās un pārplēsa kreklu. Viesulis bija negants, bet nedzirdams, tāpēc pirmajā mirklī Doilai likās, ka šim viesulim sargam nav miesas.

Nokratījis pārsteiguma un baiļu radīto stingumu, Doils sāka tikpat klusi aizstāvēties. Divreiz viņam izdevās satvert sargu, un divreiz tas izslīdēja viņam no rokām, lai atkal mestos virsū.

Galu galā viņam palaimējās un viņš sargā ieķērās tā, ka tas nevarēja ne pakustēt, un pacēla to virs galvas, lai sadragātu pret zemi. Bet mirklī, kad viņš cēla rokas augšup, mākonis palaida mēnesi vaļā un dārzs kļuva gaišs.

Ieraudzījis satverto, Doils tik tikko apspieda izbrīnās saucienu.

Viņš bija domājis, ka tas ir suns. Taču surib tas nebija. Tas neatgādināja neko līdz šim redzētu. Viņš pat dzirdējis nebija par tādu.

Šī radījuma vienu galu veidoja mute, otrs bija plakans, četrstūrains. Tik liels kā terjers, tas tomēr nebija terjers. Tam bija īsas, bet spēcīgas kājas un garas, tievas rokas ar stipriem nagiem, un Doils nodomāja, cik labi, ka, satverdams radījumu, ir piespiedis tā rokas pie ķermeņa. Radījums bija balts un pliks kā noplūkta vista. Uz muguras tam bija piestiprināts kaut kas visai līdzīgs mugursomai. Un tomēr tas vēl nebija pats sliktākais.

Krūtis šim radījumam bija platas, spožas un cietas kā sienāža bruņas, un uz tām uzdegās un dzisa mirdzoši burti un zīmes. Doilu pārņēma šausmas. Domas šaudījās zibeņātri, viņš centās tās apturēt, taču tās nemitējās riņķot un neparko neļāvās savcdamas kārtībā.

Beidzot nesaprotamās zīmes no radījuma krūtīm nozuda un to vietā parādījās spoži, iespiedbur- tiem rakstīti vārdi:

«LAID MANI VAĻĀ!»

Pat ar izsaukuma zīmi galā.

—       Draudziņ, — Doils sacīja. Viņš bija pagalam satriekts, tomēr pamazām atguvās. — Es tevi tik vienkārši vaļā nelaidīšu. Man attiecībā uz tevi ir šādas tādas ieceres.

Viņš pagriezās, sataustīja zemē nomesto maisu un pavilka sev tuvāk.

«TU NOŽĒLOSI,» uz radījuma krūtīm iegaismojās.

—   Nē, — Doils atteica, — nenožēlošu vis.

Viņš nometās uz ceļiem, žigli paplēta maisu,

iebāza tajā savu gūstekni un savilka gumiju.

Piepeši mājas pirmajā stāvā iedegās gaisma un no loga, kas vērās uz dārzu, atskanēja balsis. Kaut kur tumsā nočīkstēja durvis un ar skaļu, spalgu troksni aizcirtās ciet. Doils metās pie virves. Maiss traucēja skriet, taču vēlēšanās tikt pēc iespējas tālāk no šejienes palīdzēja ātri vien uzrāpties kokā. Viņš paslēpās zaros un uzmanīgi vilka klāt kūļājošos virvi, ar brīvo roku to satī- dams.

Radījums maisā sāka grozīties un spārdīties. Doils mazliet pacēla maisu un trieca pret stumbru. Radījums uzreiz aprima.

Pa ēnā grimstošo celiņu kāds aizgāja stingrā solī, un Doils tumsā pamanīja cigāra uguntiņu. Atskanēja balss, kas neapšaubāmi piederēja Met- kalfam.

—   Henrij!

—   Jā, ser, — Henrijs no verandas atsaucās.

—   Kur, velns lai parauj, tas rolla licies?

—       Tam, ser, kaut kur turpat jābūt. Tas nekad neatiet tālu no koka. Jūs taču zināt, ka rolla atbild par to.

Cigāra uguntiņa uzliesmoja spožāk. Acīmredzot Metkalfs nikni ievilka dūmu.

—        Ēs neizprotu šos rollas, Henrij, — viņš sacīja. — Tik daudz gadu ir pagājis, taču es tos joprojām neizprotu.

—       Pareizi, ser, — Henrijs piekrita. — Tie ir grūti izprotami.

Doils saoda dūmus. Pēc smaržas spriežot, tas bija labs cigārs.

Nu kā tad, Metkalfs, protams, smēķē tikai pašus labākos. Cilvēks, kura dārzā aug naudas koks, taču neies daudz prātot par cigāra cenu!

Doils rāpus uzmanīgi pavirzījās kādas pāris pēdas pa zaru, cenzdamies nokļūt tuvāk sienai.

Cigāra uguntiņa noraustījās un pagriezās uz Doila pusi — tātad Metkalfs kokā bija sadzirdējis troksni.

—   Kas tur ir? — viņš uzsauca.

—   Es, ser, neko nedzirdēju. Tas laikam vējš.

—   Muļķi, nekāda vēja nav. Atkal tas pats kaķis.

Doils piespiedās ciešāk pie zara un, savilcies

kamolā, sastinga, gatavs rīkoties, tiklīdz radīsies nepieciešamība. Viņš aprāja sevi, ka bijis neuzmanīgs.

Metkalfs, nokāpis no celiņa, mēnesgaismas apspīdēts, stāvēja un vērīgi aplūkoja koku.

—        Tur kaut kas ir, — viņš svinīgi paziņoja. — Lapotne tik bieza, ka nevar lāgā saskatīt, kas īsti. Taču varu apzvērēt, ka tur ir tas pats negantais kaķis. Šis taisni vajā rollu.

Viņš izņēma cigāru no mutes un izpūta dažus lieliskus dūmu gredzenus, kuri līdzīgi rēgiem peldēja gaisā.

—       Henrij, — viņš iesaucās, — atnes man šauteni! Divpadsmitais kalibrs atrodas turpat aizdurvē.

Ar to pietika, lai Doils mestos uz sienu. Viņš bezmaz nokrita, tomēr noturējās. Tikai no rokām

izšļuka virve un gandrīz vai pazuda maiss. Rolla tajā atkal sāka spirināties.

— Tev sagribējies lēkāt, vai? — Doils nikni nošņāca.

Viņš pārmeta maisu pār žogu un dzirdēja, kā tas atsitās pret bruģi. Doils cerēja, ka nav rollu nositis, jo varēja izrādīties, ka viņa gūsteknis ir vērtīgs ieguvums. To varēs pārdot cirkam, tur jau visādus kroplīšus mīl.

Doils aizkļuva līdz sienai un laidās lejā, saskrāpēdams rokas un kājas un nedomādams par sekām.

No žoga viņas puses skanēja briesmīgi, asinis stindzinoši Dž. Ilavarda Metkalfa bļāvieni un lamas.

Doils pacēla maisu un skrēja turp, kur bija atstājis mašīnu. Piesteidzies iesvieda maisu iekšā, sēdās pie stūres un, lai izbēgtu no iespējamās pakaļdzīšanās, sāka braukt pa iepriekš izstrādātu sarežģītu maršrutu.

Pēc pusstundas Doils apstājās pie neliela parka un ņēmās apdomāt radušos situāciju.

Bija gan savs labums, gan savs sliktums.

Viņam nebija izdevies novākt no koka ražu, kā bija iecerēts, turklāt šobrīd Metkalfam jau viss ir zināms un diez vai iebrukumu palaimēsies atkārtot.

No otras puses, Doilam tagad ir skaidrs, ka naudas koki eksistē, un viņam ir rolla, pareizāk sakot, viņš domā, ka šo radījumu sauc par rollu.

Un šis rolla, kas. tagad maisā izturējās tik klusu, sargādams koku, bija viņu pamatīgi saskrāpējis.

Mēnesgaismā Doils ieraudzīja savas asiņainās rokas, un skrāpējumi uz ribām zem saplēstā krekla dedzināja kā uguns. Bikšu stara bija asiņu piemirkusi.

Viņam šermuļi pārskrēja pār kauliem. Cilvēks var viegli saķert kādu infekciju no nepazīstama zvēra.

Un, ja griezīsies pie ārsta, tas noteikti jautās, kas viņam atgadījies. Protams, var atrunāties, ka tas bijis suns. Bet ja nu ārsts redzēs, ka tie nemaz nav suņa kodieni? Tad droši vien viņš paziņos, kur nākas.

Nē, Doils izlēma, pārāk daudz ir likts uz spēles, lai riskētu, — nevienam nav jāzina par viņa atklājumu. Jo pagaidām Doils vienīgais zina, ka eksistē naudas koks, un no tā var gūt kādu labumu. It īpaši, ja viņam ir rolla, kas noslēpumainā kārtā ir saistīts ar šo koku, turklāt rollu, pat bez koka, ja veicas, var pārvērst naudā.

Viņš atkal iedarbināja automobili.

Pēc minūtēm piecpadsmit viņš to apturēja šķērsieliņā, uz kuru izgāja vecu daudzdzīvokļu namu sētas puses.

Paķēris maisu, viņš izkāpa no mašīnas.

Rolla joprojām nekustējās.

—   Dīvaini, — Doils sacīja.

Viņš aptaustīja maisu. Tas bija silts, un rolla tikko jaušami sakustējās.

—   Vēl jau ir dzīvs, — Doils atviegloti noteica.

Viņš izspraucās cauri atkritumu urnām, satrunējušu dēļu grēdām un tukšu konservkārbu kaudzēm. Kaķi, viņu pamanījuši, tumsā metās kur kurais.

—     Neko teikt, ir gan jauka vietiņa, — Doils sa cīja. — Pavisam nepiemērota tādai meitenei kā Meibela.

Viņš sameklēja sētas durvis, uzkāpa pa čīkstošām kāpnēm un, iedams pa gaiteni, atrada

Mcibclas dzīvokli. Meitene satvēra viņu aiz piedurknes, ievilka iekšā, aizcirta durvis un atspiedās pret tām ar muguru.

—   Es tā uztraucos, Cak!

—       Nebija ko uztraukties, — Doils sacīja. — Neparedzēti sarežģījumi. Tas ir viss.

—        Kādas tev rokas! — viņa iesaucās. — Un krekls!

Doils jautri sašūpoja maisu.

—       Nieki vien ir, Meibel, — viņš teica. — Paskat, galvenais ir te, maisā.

Doils pameta acis visapkārt.

—   Vai logi ir ciet?

Viņa piekrītoši pamāja.

—       Padod galda lampu, — viņš sacīja, — noderēs rungas vietā.

Meibela izrāva vadu no sienas kontakta, noņēma abažūru un pasniedza lampu Doilam.

Pacēlis to, viņš noliecās pār maisu un atraisīja vajā.

—        Es jau tam pāris reizes uzdevu, — viņš teica, — un pārmetu pār žogu, laikam šis ir drusku apdullis, tomēr riskēt nav vērts.

Viņš apgrieza maisu otrādi un izpurināja rollu uz grīdas. Tam pakaļ nolija divdesmitdolāru banknošu lietus.

Rolla ar cieņu piecēlās un nostājās vertikāli, kaut gan bija grūti aptvert, ka tas stāv taisni. Rollam pakaļējās ekstremitātes bija tik īsas, bet priekšējās tik garas, ka šķita, šis radījums sēž kā suns.

Rolla visvairāk atgādināja vilku vai drīzāk varenu kariķētu buldogu, kas rej mēnesi.

Meibela izmisīgi iespiedzās un metās guļamistabā, aizcirzdama aiz sevis durvis.

—   Klusē jel, dieva dēļ! — Doils sacīja. — Visus sacelsi kājās. Kaimiņi domās, ka es tevi situ nost.

Augšā kāds sāka dauzīt ar kājām grīdu. Vīrieša balss ierēcās: «Ei, jūs tur, lejā, aizverieties!»

Rollam uz krūtīm iedegās uzraksts:

«ESMU IZSALCIS. KAD ĒDĪSIM?»

Doils norija siekalas. Viņš juta, ka uz pieres izspiežas auksti sviedri.

«KAS IR?» rolla turpināja. «RUNĀ, ES DZIRDU.»

Kāds skaļi pieklauvēja pie durvīm.

Doils aši pavērās visapkārt, redzēdams, ka grīda piebārstīta ar naudu, sāka to uzlasīt un bāzt kabatās.

Pie durvīm joprojām klauvēja.

Doils savāca naudu un atvēra durvis.

Tajās stāvēja vīrietis apakšveļā. Liela auguma, muskuļains un mazākais pēdu garāks par Doilu. Viņam pār plecu raudzījās sieviete.

—       Kas te notiek? — vīrietis jautāja. — Mēs dzirdējām sievieti kliedzam.

—   Ieraudzīja peli, — Doils atbildēja.

Vīrietis nenovērsa acis no viņa.

—       Lielu peli, — Doils precizēja. — Varbūt pat žurku.

—       Bet jūs, mister… kas jums noticis? Kur gan jūs tā esat saplēsis kreklu? …

—       Spēlēju kārtis, — Doils attrauca un centās aizgrūst durvis ciet.

Taču vīrietis parāva tās vēl plašāk vaļā un ienāca istabā.

—       Ja jums nav iebildumu, es paskatīšos… — viņš teica.

Sirdij vai stājoties, Doils atcerējās rollu.

Viņš apgriezās. Bet rollas nebija.

Guļamistabas durvis atvērās, un ienāca Meibeia. Viņa bija ledus auksta.

—       Vai jūs, lēdij, šeit dzīvojat? — vīrietis apakšveļā vaicāja.

—       Jā, šeit gan, — ierunājās sieviete, kas bija palikusi stāvam durvīs. — Es viņu bieži sastopu gaitenī.

—   Vai šis puisis jums uzmācās?

—       Nekādā ziņā, — Meibela sacīja. — Viņš ir mans draugs.

Vīrietis pagriezās pret Doilu.

—   Tu esi vienās asinīs, — viņš teica.

—        Ko lai dara … — Doils atbildēja. — Man vienmēr viss asiņo.

Sieviete parāva vīrieti aiz piedurknes.

Meibela sacīja:

—   Es jums saku, nekas nav noticis.

—       Ejam, dārgais, — sieviete uzstāja, vilkdama aiz piedurknes viņu projām. — Mēs viņiem neesam vajadzīgi.

Vīrietis negribīgi aizgāja.

Doils aizcirta durvis un aizslēdza tās.

—       Velns lai parauj, — viņš teica, — mums nāksies no šejienes pazust. Šis vīrs tikmēr gudros gan tā, gan šitā, kamēr piezvanīs policijai, tā ieradīsies un saņems mūs ciet…

—       Mēs, Cak, neko neesam izdarījuši, — Meibela sacīja.

—       Var jau būt. Tomēr es diez kā nemīlu policiju. Nevēlos atbildēt uz jautājumiem.

Viņa piegāja Doilam tuvāk.

—       Viņam taisnība, tu esi vienās asinīs, — Meibela sacīja. — Gan rokas, gan krekls.

—       Un kāja arī, — viņš piebilda. — Rolla mani apstrādāja.

No atzveltnes krēsla aizmugures parādījās rolla.

«ES NEVĒLĒJOS NEKĀDUS PĀRPRATUMUS. NO SVESIEM VIENMĒR SLĒPJOS.»

—       Re, kā viņš runā, — Doils neslēptā sajūsmā sacīja.

—       Kas tas ir? — Meibela jautāja, pakāpdamās pāris soļu atpakaļ.

«ESMU ROLLA.»

—       Mes sastapamies zem naudas koka, — Doils sacīja. — Mazliet saķildojāmies. Šim te ir kāds sakars ar koku — rolla ir vai nu tā sargātājs, vai vēl kas cits.

—   Vai naudu dabūji?

—   Nedaudz. Zini, šis rolla . ..

«IR IZSALCIS,» iedegās rollam uz krūtīm.

—       Panāc šurp, — Meibela sacīja, — es tevi pār- siešu.

—   Vai tad tu nemaz negribi dzirdēt? …

—       Ne visai. Tu atkal esi bijis sprukās. Man liekas, tu tīšuprāt lien, kur nevajag.

Meitene aizveda Doilu uz vannas istabu.

—   Apsēdies uz vannas malas, — viņa sacīja.

Rolla piegāja pie durvīm un apstājās.

«VAI JUMS NAV NEKĀDA ĒDAMĀ?» viņš jautāja.

—       Ak kungs! — Meibela iesaucas. — Bet ko jūs vēlaties?

«AUGĻUS, DĀRZEŅUS.»

—   Tur, virtuvē uz galda, ir augļi. Vai paradīt?

«PATS ATRADĪŠU,» rolla paziņoja un nozuda.

—        Nesaprotu šo sīkuli, — Meibela sacīja. — Vispirms viņš tevi sakoda, bet tagad, izrādās, kļuvis par labāko draugu.

—       Es viņam pāra reizes iegāzu, — Doils atbildēja. — Uzreiz iemācīju mani cienīt.

—   Un viņš vēl mirst badā, — Meibela nosodoši piemetināja. — Nu apsēdies taču uz vannas malas. Es tevi apmazgāšu.

Viņš apsēdās, bet meitene sameklēja aptieciņā pudelīti ar kaut kādu brūnu šķidrumu, spirtu, vati un marles saiti. Nometusies ceļos, Meibela uzrotīja Doilam bikšu staru.

—   Slikti, — viņa teica.

—       Viņš apstrādāja mani ar zobiem, — Doils sacīja.

—       Cak, ir jāiet pie ārsta, — Meibela uzstāja. — Tā var dabūt asinssaindēšanos. Un ja nu tam zobi bijuši netīri?

—       Ārsts gribēs daudz ko zināt. Man arī bez viņa pietiek nepatikšanu.

—   Cak, kas šis īsti ir?

—   Tas ir rolla.

—   Kāpēc to sauc par rollu?

—   Nezinu. Sauc, un viss.

—   Un kāpēc tu to atstiepi sev līdzi?

—       Tas ir savu miljonu vērts. To var pārdot cirkam vai zooloģiskajam dārzam. Arī es pats varu ar to uzstāties naktslokālā. Rādīt, kā šis runā, nu, un vispār.

Meibela ātri un prasmīgi apmazgāja viņam brūces.

—       Redzi, kāpēc vēl es to atstiepu šurp, — Doils sacīja. — Nu Metkalfs ir manās rokās. Es zinu ko tādu … Man tagad ir rolla, bet rollam ir kaut kāds sakars ar naudas kokiem.

—   Kas tad tas — šantāža, vai?

—       Nekādā ziņā ne! Savu mūžu nevienu neesmu šantažējis. Gluži vienkārši mums ar Metkalfu jānokārto mazs darījums. Varbūt pateicībā par to, ka turu muti, viņš uzdāvinās man kādu no saviem naudas kokiem.

—   Bet tu taču pats teici, ka tur ir tikai viens naudas koks.

—   Es redzēju tikai vienu. Tā kā bija tumšs, varbūt citus nepamanīju. Vai saproti, tāds cilvēks kā Metkalfs nemūžam neapmierināsies ar vienu naudas koku vien. Ja viņam ir viens, viņš izaudzēs vēl. Varam saderēt vienalga uz ko, ka viņam ir gan divdesmitdolāru, gan piecdesmitdolāru, bet varbūt pat simtdolāru koki.

Doils smagi nopūtās.

—   Kā es gribētu kaut piecas minūtes pakavēties zem simtdolāru koka! Nodrošinātos uz visu mūžu. Plūktu dolārus ar abām rokām.

—   Noģērb kreklu, — Meibela sacīja. — Jāpaskatās, cik stipri tu esi saskrāpēts.

Doils novilka kreklu.

—   Vai zini, — viņš teica, — esmu gatavs zvērēt, ka naudas koki nav tikai Metkalfam vien. Visiem bagātniekiem tie ir. Viņi laikam gan ir apvienojušies slepenā biedrībā un nozvērējušies nekad par to nerunāt. Nemaz nebrīnītos, ka visa nauda ienāk no viņiem. Varbūt valdība vispār nedrukā naudu, bet vienīgi stāsta, ka drukājot…

—   Ciet klusu, — Meibela pavēlēja, — un ne- rausties.

Viņa lipināja plāksteri Doilam uz krūtīm.

—   Ko tu domā darīt ar rollu? — viņa jautāja.

—   Ieliksim mašīnā un aizvedīsim pie Metkalfa. Tu paliksi ar rollu mašīnā un, ja kaut kas nebūs kārtībā, piedosi gāzi. Kamēr rolla atrodas pie mums, Metkalfs ir mūsu rokās.

—   Tu esi traks! Es lai palieku viena ar šo riebīgo radījumu! Pēc visa, ko tas nodarījis tev!

—   Paņemsi nūju un, ja kas, šim krietni uzbliezīsi.

—       Tā tik vēl trūka, — Meibela sacīja. — Viena ar šo es nepalikšu.

—        Labi, — Doils teica, — ieliksim to bagāžniekā. Ietīsim segā, lai neapdauzās. Varbūt pat labāk, ja šis būs ieslēgts.

Meibela šaubīdamās nogrozīja galvu.

—       Ceru, Cak, ka tā būs labāk. Un ceru, ka ne- iekjūsim ķezā.

—        Ir nedomā par to, — Doils atteica. — Posī- simies nu prom no šejienes. Mums jātiek laukā, iekāms šis slaists nav iedomājies piezvanīt policijai.

Durvīs, vēderu braucīdams, paradījās rolla.

«SLAISTS?» viņš jautāja. «KO TAS NOZĪME?»

—       Ak tu kungs, — Doils sacīja, — kā lai šim to izskaidro?

«VAI SLAISTS IR TAS PATS KAS PLUKATA?»

—       Uz to pusi ir, — Doils piekrita. — Slaists ir plukatam līdzīgs.

«METKALFS TEICA: VISI CILVĒKI, IZŅEMOT MANI, IR PLUKATAS.»

—        Bet paklau, Metkalfam sava ziņa ir taisnība, — Doils sacīja.

«PLUKATA IR CILVĒKS, KAM NAV NAUDAS.»

—       Šādu formulējumu gan nekad neesmu dzirdējis, — Doils iebilda. — Bet, ja tā, tad mani varat pieskaitīt pie plukatām.

«METKALFS TEICA: UZ PLANĒTAS NAV

K ārtības, jo naudas ir pārlieku maz.»

—   Te nu esmu ar viņu vienisprātis.

«tāpēc es uz tevi vairs nedusmojos.»

—       Ak dievs, — iesaucās Meibela, — izrādās, viņš ir pļāpa!

«MANS PIENĀKUMS — RŪPĒTIES PAR KOKU. VISPIRMS ES SADUSMOJOS, BET PĒC TAM NOSPRIEDU: NABAGA PLUKATA, VIŅAM NEPIECIEŠAMA NAUDA, TĀPĒC VIŅŠ NAV VAINOJAMS.»

— No tavas puses tas ir ļoti cildeni, — Doils sacīja, — tikai žēl, ka tev taS neienāca prātā, pirms liki mani uz zoba. Ja es būtu varējis vēl kaut piecas minūtes …

•— Esmu gatava, — teica Meibela. — Ja neesi pārdomājis, braucam.

3

Doils lēnām gāja pa celiņu uz Metkalfa mājas durvīm. Māja grima tumsā, un mēness bija noslīdējis līdz pat otrpus ielas augošo priežu galotnēm.

Uzkāpis pa ķieģeļu kāpnēm, viņš pie durvīm apstājās. Piezvanīja un gaidīja.

Atbildes nebija.

Tad piezvanīja no jauna. Un atkal nekādas atbildes.

Paraudzīja durvis. Tās bija slēgtas.

«Aizmukuši,» Doils nodomāja.

Izgājis uz ielas, viņš apgāja ap mājas stūri un šķērsieliņā uzrāpās kokā. Dārzs aiz mājas bija tumšs un kluss. Doils ilgi to vēroja, taču nekur nemanīja ne mazākās dzīvības pazīmes. Tad izņēma no kabatas laterniņu un paspīdināja. Gaismas aplītis lēkāja tumsā, kamēr uzdūrās izrakņātas zemes laukumam.

Doilam aizrāvās elpa, un viņš ilgi apgaismoja šo vietu, līdz pilnīgi pārliecinājās, ka nav kļūdījies.

Un kļūdījies viņš nebija. Naudas koks bija pazudis. Kāds to bija izracis un aizvedis.

Doils laterniņu izdzēsa un iebāza kabatā. Norāpās no koka un atgriezās pie mašīnas. Meibela nebija izslēgusi motoru.

—       Viņi ir aizlaidušies, — Doils sacīja. — Neviena nav. Izrakuši koku un aizlaidušies.

—       Tad jau labi, — Meibela atbildēja. — Esmu pat priecīga par to. Tagad tu mazākais neiepī- sies nekādās avantūrās ar naudas kokiem.

—       Būtu derējis nosnausties… — Doils žāvādamies ieteicās.

—       Man arī gribas gulēt. Braucam mājās un izguļamies.

—        Tu varbūt izgulēsies, bet es ne, — Doils sacīja. — Iekārtojies aizmugurē. Es sēdīšos pie stūres.

—   Kur tagad dosimies?

—        Kad šodien fotografēju Metkalfu, viņš izteicās, ka šim ārpus pilsētas esot ferma. Rietumu pusē, pie Miivilas.

—   Bet kāda tev tur daļa?

—       Re, kāda: un ja nu viņam ir ellišķīgi daudz naudas koku …

—       Viņam taču ir tikai viens koks. Pilsētas mājas dārzā.

—        Bet varbūt velns zina cik. Varbūt šis koks te auga vienīgi tāpēc, lai Metkalfu pilsētā apgādātu ar kabatas naudu.

—       Vai tu gribi teikt, ka mēs brauksim pie viņa uz fermu?

—       Vispirms jāuzņem degviela un jāieskatās kartē, kur atrodas šī Milvila. Saderam, ka viņam tur ir vesels naudas dārzs. Iedomājies tik — koki rindu rindām un visi vienās banknotēs.

Večuks, vienīgā Milvilas veikala īpašnieks, kur pārdeva traukus un pārtikas preces un kur turklāt vēl savietojās aptieka un pasta kantoris, vir- pināja pirkstos sudrabainās ūsas.

—       Jā, — viņš teica. — Metkalfa ferma atrodas viņpus pakalniem, aiz upes. Tā pat saucas «Jautrais pakalns». Sakiet man, kāpēc cilvēkam tā vajadzētu nosaukt savu fermu?

—       Ko tik ļaudis nedara! — Doils atbildēja. — Kā līdz turienei lai ātrāk tiek?

—   Vai tas ir jautājums?

—   Bez šaubām …

Večuks nogrozīja galvu.

—   Vai esat ielūgts? Vai Metkalfs jūs gaida?

—   Nedomāju vis.

—       Tad gan fermā iekšā netiksiet. Tai visapkārt ir sēta. Bet pie vārtiem sardze, tur ir pat īpaša mājiņa sargiem. Ja Metkalfs jūs negaida, neceriet tur iekļūt.

—   Es pamēģināšu.

—       Vēlu veiksmi, bet diez vai jums no tā kas iznāks. Labāk sakiet, kāpēc gan šim Metkalfam vajadzētu tā darīt? Apkaime te klusa. Neviens ap savu fermu neceļ astoņas pēdas augstu sētu ar dzeloņdrātīm pa virsu. Nevienam arī tik daudz naudas nesanāktu, lai varētu tādu sētu ierīkot. Jādomā, šis no kāda ļoti baidās.

—       Ko nezinu, to nezinu, — Doils sacīja. — Bet tomēr, kā lai tiek uz turieni?

Večuks sameklēja zem letes papīra maisiņu, izņēma no kabatas zīmuļa galu un, vispirms pārlaidis tarn mēli, sāka lēnītēm zīmēt plānu.

—        Kad būsiet pāri tiltam, brauciet pa šo ceļu — pa kreisi negriezieties, tas iet uz upi —, tiksiet

līdz gravai, tad redzēsiet pakalnu. Uzbraukusi taja, pagriezieties pa kreisi, un no turienes līdz Metkalfa fermai vairs tikai viena jūdze.

Viņš vēlreiz pārlaida mēli zīmulim un uzvilka primitīvu četrstūri.

—       Are, šeit, — viņš sacīja. — Zemes gabals nav nekāds mazais. Metkalfs nopirka četras fermas un tās apvienoja.

Automobili gaidīja sapīkusi Meibela.

—       Nu tu teiksi, ka 110 paša iesākuma tev nav bijusi taisnība, — viņa sacīja. — Viņam nekādas fermas nav.

—       Vairs tikai dažas jūdzes palikušas, — Doils atbildēja. — Kā uzvedās rolla?

—       Laikam atkal ir izbadējies. Dauzās pa bagāžnieku.

—       Kāpēc izbadējies? Es tak pirms pāra stundām tam tik daudz banānu izbaroju!

—       Varbūt šim ir garlaicīgi? Vai tas jūtas vientuļš?

—       Man jau tā ir pietiekami daudz darīšanu, — Doils sacīja. — Vēl tikai trūka, lai es šo turētu pie rociņas.

Viņš iekāpa automobilī, iedarbināja to un sāka braukt pa putekļaino ielu, pārbrauca pāri tiltam, bet tai vietā, lai šķērsotu gravu, iegriezās ceļā, kas veda gar upi. Ja večuka zīmētais plāns ir pareizs, viņš domāja, tad, braucot pa šo ceļu, fermai varētu piekļūt no aizmugures.

Nolaidenos paugurus nomainīja stāvas, ar mežu un krūmājiem apaugušas klintis. Līkloču ceļš sa- šaurinājās. Automobilis piebrauca pie dziļas gravas, kas šķīra divas klintis. Pa gravas dibenu vijās pa pusei aizaugušas riteņu sliedes.

Doils nogriezās uz šīm sliedēm 1111 apstājās.

Tad izkāpa ārā un brīdi aplūkoja gravu.

—   Ko stāvi? — Meibela jautāja.

—       Grasos pie Metkalfa iekļūt no aizmugures, — viņš sacīja.

—   Tu taču nedomā mani atstāt šeit?

—   Es ilgi nebūšu.

—       Turklāt šeit ir moskīti, — kukaiņus atgaiņādama, viņa sūdzējās.

—   Aizver logus.

Doils jau devās projām, bet Meibela viņam uzsauca:

—   Te palika rolla.

—       Kamēr šis ir ieslēgts bagāžniekā, tikmēr tev klāt netiks.

—       Bet viņš tā klaudzinās! Un ja nu kāds iet garām un izdzird?

—       Dodu goda vārdu, ka pa šo ceļu jau pāris nedēļu neviens nav braucis.

Moskīti sīca. Viņš mēģināja no tiem atgaiņa- ties.

—       Paklau, Meibel, — viņš lūdzās, — tu taču gribi, lai es šo lietu izbeidzu, vai ne? Tev taču nav nekādu iebildumu pret ūdeļādas kažoku? Jādomā, ka tu neatteiksies arī no briljantiem?

—       Laikam jau ne, — viņa atzinās. — Tikai, lūdzams, pasteidzies. Es nevēlos te palikt, kad būs iestājusies tumsa.

Viņš pagriezās un gāja pa gravu uz priekšu.

Apkārt viss zaļoja košā, vasarīgā zaļumā. Un, ja neņem vērā moskītu sīkšanu, valdīja klusums.

Doilu, kas bija saradis ar pilsētas betonu un asfaltu, pārņēma bailes mežaino pakalnu zaļā klusuma priekšā.

Viņš nosita moskītu un nodrebinājās.

—       Te nav nekā, kas varētu kaitēt cilvēkam, — viņš skaļi domāja.

Gājiens nebija viegls. Grava vijās starp pakalniem, un laukakmeņu un oļu sanesumu nosprostotā strauta izžuvusi gultne līkumoja no vienas kraujas līdz otrai. Laiku pa laikam Doilam nācās rāpties stāvā nogāzē, lai apietu nogruvumus.

Moskīti ar katru soli kļuva uzmācīgāki. Viņš aptina ap kaklu kabatlakatiņu un cepuri uzmauca dziļi uz acīm. Ne mirkli nepārtraukdams cīņu ar moskītiem, sita nost tos simtiem, taču no tā nekādas jēgas nebija.

Grava kļuva šaurāka un strauji virzījās augšup, Doils nogriezās un konstatēja, ka tālāk ceļš slēgts. Neskaitāmi vīnogulāju apvīti zari aizsprostoja gravu, nogruvums saslēdzās ar kokiem, kuri auga gravas pārkarenajās nogāzēs.

Tikt uz priekšu nebija iespējams. Nogruvums, šķiet, veidoja nepārtrauktu sienu. Zarus un akmeņus bija sacementējuši straumes atnestie dubļi. Tverdamies ar rokām un ar zābakos ieautajām kājām uztaustīdams katru izcilnīti, viņš uzrāpās augšā, lai šķērsli apietu. Moskīti metās viņam virsū veseliem bariem, viņš nolauza lapainu zaru un mēģināja no tiem atgaiņāties.

Tā nu viņš stāvēja, smagi elpodams un krekstē- dams, cenzdamies ieelpot pilnas krūtis gaisa. Un domāja, kā gan ir pamanījies iekļūt šādā ķibelē. Tāds piedzīvojums nebija viņa gaumē. Viņa priekšstats par dabu nekad nebija pārsniedzis labi kopta pilsētas parka robežas.

Un te nu, lūdzu, viņš atrodas kaut kur koku vidū, cenšas uzrāpties dieva aizmirstos uzkalnos, lai nokļūtu tur, kur, iespējams, aug naudas koki — naudas koku rindas, veseli dārzi, pat meži.

«Šādā afērā var ielaisties vienīgi naudas dēļ,» Doils nodomāja.

Viņš paraudzījās apkārt un atklāja, ka nogruvuma platums nepārsniedz divas pēdas un visā garumā ir vienāds. Nogruvums no otras puses izskatījās līdzens, it kā būtu īpaši nogludināts. Bija viegli noprotams, ka zari un akmeņi te nav krājušies gadu gadiem, nav strauta ūdeņu sanesti, bet, rūpīgi savīti, kļuvuši par nedalāmu veselumu.

Kas gan būtu uzņēmies tādu darbu, Doils brīnījās. Te bijusi nepieciešama gan pacietība, gan prasme, gan laiks.

Viņš mēģināja tikt skaidrībā, kādā veidā zari ir savīti, taču bez panākumiem. Viss bija tik sarežģīts, ka šķita esam viengabalaina masa.

Mazliet atpūties un atguvis elpu, viņš lauzās tālāk cauri zariem un moskītu mākoņiem.

Beidzot koki kļuva retāki, tā ka Doils jau varēja saskatīt debesu zilgmi. Kaut gan apkārtne te bija līdzenāka, soļot naskāk viņš nejaudāja, aiz noguruma kāju ikrus savilka krampji.

Galu galā viņš izkļuva meža norā. No rietumiem uzpūta spirgts vējiņš, un moskīti pazuda, ja neskaita tos, kuri bija ērti iekārtojušies viņa svārku krokās.

Elsdams kā pārguris suns, Doils atlaidās guļus zālē. Ne tālāk par simt jardiem viņam priekšā bija redzams Metkalfa fermas žogs. Kā mirdzoša čūska tas aizlocījās pa nokalnēm. Pirms žoga varēja saskatīt vēl vienu šķērsli — platu nezāļu joslu, šķita, ka kāds būtu uzracis zemi gar žoga malu un iesējis nezāles tāpat, kā sēj kviešus.

Tālu pakalnā koku lapotnes vidū neskaidri vidēja māju jumti. Bet uz rietumiem no ēkas pletās dārzs ar garām koku rindām.

Interesanti, Doils prātoja, vai tā ir iztēles rotaļa vai patiešām koku forma ir tāda pati kā tam kokam Metkalfa pilsētas dārzā? Un vai tā bija tikai iztēle, kas vedināja domāt, ka lapu zaļums ir citāds nekā meža kokiem un drīzāk atgādina jauniņu dolāru krāsu?

Saule svilināja muguru, un cauri izžuvušajam kreklam viņš juta tās starus. Pameta acis pulkstenī. Bija jau pāri trim.

Doils atkal palūkojās uz dārza pusi un tagad koku vidū saskatīja vairākas nelielas figūras. Viņš sasprindzināja skatienu, lai labāk varētu saredzēt, kas tur ir, un viņam šķita, ka tie ir rollas.

Doils sāka pārcilāt prātā dažādus uzvedības variantus, ja gadījumā neizdotos atrast Metkalfu, un visprātīgākais likās iekļūt dārzā. Viņš nožēloja, ka nav paķēris līdzi veco cukura maisu, kuru Meibela bija iedevusi.

Viņu uztrauca arī žogs, taču šī doma tūdaļ tika atvairīta. Par žogu būs jādomā tad, kad pienāks laiks rāpties tam pāri.

Kavēdamies šādās pārdomās, viņš līda pa zāli, un tas viņam visai labi paveicās. Neviens vēl viņu nebija pamanījis. Tiklīdz viņš ierāpsies un paslēpsies nezālēs, vairs nebūs jābaidās. Varēs pielavīties pie paša žoga.

Aizlīdis līdz nezāļu laukam, Doils notrīcēja, redzēdams, ka tā ir visbiezākā nātru audze, kādu viņš jebkad redzējis.

Doils pastiepa roku, un nātres to sadzēla. Kā lapsenes. Viņš paberzēja sadzelto vietu.

Tad mazliet paslējās uz augšu, lai palūkotos pāri nātru puduriem. Pa nogāzi šurp nāca rolla, un tagad vairs nebija nekādu šaubu, ka zem kokiem bijuši redzami tieši rollas.

Doils paslēpās aiz nātrēm, cerēdams, ka rolla nebūs viņu pamanījis. Viņš gulēja knūpus zemē. Saule cepināja, un nātru sadzeltā roka dega kā applaucēta. Nu vairs nevarēja izšķirt, kas bija sliktāks: moskītu kodieni vai nātru dzēlieni.

Doils ievēroja, ka nātres viļņojas kā vējā, un tas bija dīvaini, jo vējš nupat bija norimis.

Nātres joprojām viļņojās, kamēr beidzot pašķīrās, veidodamas celiņu no žoga līdz viņa atrašanās vietai. Un tagad viņa priekšā stiepās taciņa, pa kuru varēja aiziet līdz pašam žogam.

Aiz tā stāvēja rolla, un uz krūtīm tam dega spožs uzraksts drukātiem burtiem:

«PANAC ŠURP, PLUKATA!»

Doils mirkli svārstījās. Tas, ka viņš ir atklats, nekam nederēja. Tagad jau nu katrā ziņā visas pūles un piesardzība ir vējā un turpināt slēpties zālē vairs nav nekādas jēgas. Viņš redzēja, ka citi rollas nāk lejup pa nogāzi uz žoga pusi, bet pirmais vēl arvien stāvēja, neizslēgdams aicinošo uzrakstu uz krūtīm.

Pēc tam burti nodzisa. Taču nātres joprojām bija nolīkušas un celiņš brīvs. Arī pārējie rollas bija pienākuši pie žoga, un nu visi pieci sastājās rindā.

Pirmajam uz krūtīm iedegās jauns uzraksts:

«TRĪS ROLLAS PAZUDUSI.»

Bet otrajam uz krūtīm iemirdzejas:

«VAI TU MUMS VARI KO PATEIKT?»

Trešajam:

«MĒS GRIBAM AR TEVI PARUNĀTIES.»

Ceturtajam:

«PAR PAZUDUŠAJIEM.»

Piektajam:

«PLUKATA, PANAC, LŪDZU, TUVĀK.»

Doils pieceļas. Tie varēja but slazdi. Ko viņš iegūs, sarunādamies ar rollām? Taču atkāpties bija par vēlu: viņš vispār varēja zaudēt iespēju piekļūt pie žoga. Ar neatkarīgu izskatu viņš lēnām gāja pa taciņu.

Aizkļuvis līdz žogam, Doils apsēdās zemē, un nu viņam galva atradās tādā pašā augstumā kā rollām.

—       Es zinu, kur ir viens no tiem, bet nezinu, kur ir divi pārējie.

«VAI TU ZINI, KUR IR TAS, KAS BIJA PILSĒTĀ KOPĀ AR METKALFU?»

—   Jā.

«SAKI MUMS, KUR TAS ATRODAS.»

—   Tikai apmaiņas kartība.

Visiem pieciem uz krūtīm iedegās jautājums:

«apmaiņas kārtībā?»

—        Es jums pateikšu, kur viens no tiem ir, bet jūs mani naktī uz vienu stundu ielaidīsiet dārzā tā, lai Metkalfs nezinātu. Un pēc tam izlaidīsiet ārā.

Tie apspriedās — katram uz krūtīm uzliesmoja un dzisa nesaprotamas zīmes. Pēc tam viņi, pagriezušies pret Doilu, nostājās rindā plecu pie pleca.

«MĒS NEVARAM.»

«MĒS ESAM NOSLĒGUSI VIENOŠANOS.»

«ESAM DEVUSI VĀRDU.»

«MĒS AUDZĒJAM NAUDU.»

«METKALFS TO IZPLATA.»

—        Es gan neizplatītu, — Doils sacīja. — Varu pat apsolīt, ka to nedarīšu. Paturēšu naudu sev.

«NEIES TĀ LIETA,» rolla Nr. 1 paziņoja.

—       Kas ta par vienošanos ar Metkalfu? Kāpēc jūs to noslēdzāt?

«AIZ PATEICĪBAS,» rolla Nr. 2 sacīja.

—       Neazejiet mani. Būt pateicīgiem Metkal- fam …

«VIŅŠ MŪS ATRADA.»

«VIŅŠ MŪS IZGLĀBA.»

«VIŅŠ MŪS AIZSARGĀ.»

«UN MĒS VIŅAM PRASĪJĀM: KO VARAM JŪSU LABĀ IZDARĪT?»

—        Aliā, un viņš teica: izaudzējiet man nedaudz naudas.

«VIŅŠ TEICA, KA PLANĒTAI NEPIECIEŠAMA NAUDA.»

«VIŅŠ TEICA, KA NAUDA PADARĪS LAIMĪGUS VISUS TEV LĪDZĪGOS PLUKATAS.»

—        Lika drusciņ pagaidīt! — Doils ar sašutumu sacīja.

«MĒS TO AUDZĒJAM.»

«VIŅŠ IZPLATA.»

«KOPĒJIEM PŪLIŅIEM MĒS PADARĪSIM VISU PLANĒTU LAIMĪGU.»

—        Nē, paskat vien, cik jauka misionāru kompānija!

«MĒS TEVI NESAPROTAM.»

—       Misionāri. Cilvēki, kas noņemas ar visādiem labdarības pasākumiem. Veic labus darbus.

«MĒS ESAM DARĪJUSI DAUDZ LABA UZ NESKAITĀMĀM CITĀM PLANĒTĀM. KĀPĒC GAN LAI SEIT NEDARĀM LABUS DARBUS?»

—   Kads tam sakars ar naudu?

«TĀ TEICA METKALFS. VIŅŠ TEICA, KA UZ PLANĒTAS VISA KĀ IR PIETIEKAMI, VIENĪGI NAUDAS TRŪKST.»

—       Bet kur palika pārējie rollas, kuri ir pazuduši?

«VINI NEBIJA AR MIERU.»

«VINI AIZGĀJA PROM.»

«MĒS ĻOTI UZTRAUCAMIES, NEZINĀM, KAS AR VIŅIEM NOTICIS.»

—       Jus nevarejat vienoties, vai ir vērts audzēt naudu? Pārējie droši vien domāja, ka labāk audzēt ko citu?

«MĒS NEESAM VIENISPRĀTIS ATTIECĪBĀ UZ METKALFU. VIŅI UZSKATA, KA METKALFS

MŪS KRĀPJ. BET MĒS DOMĀJAM, KA VINS IR AUGSTSIRDĪGS CILVĒKS.»

«Ir nu gan kompānijā!» Doils nodomāja. «Neko teikt, augstsirdīgs cilvēks!»

«ESAM PIETIEKAMI RUNĀJUSI. TAGAD PALIEC SVEIKS.»

Ka pēc komandas visi rollas pagriežas un devas pa nogāzi atpakaļ uz dārzu.

—   Ei, jūs! — Doils iesaucās, pielēkdams kājās.

Aiz muguras bija dzirdama šalkoņa, un viņš

apcirtās apkārt.

Nātres bija sacēlušās augšā un taciņa aizvērusies.

—     Ei, jūs! — Doils atkal iesaucās, taču rollas nepievērsa viņam nekādu uzmanību. Tie gāja tālāk.

Doils staveja nomīdītaja laukumiņa, un visapkārt kā siena augšup slējās nātres — to lapas saulē spīdēja vien. Nātres auga kādas simt pēdas platā joslā gar žogu un sniedzās Doilam līdz pleciem.

Protams, cilvēks var izlauzties cauri nātrēm. Tās var pašķirt ar zābakiem, samīdīt, tomēr laiku pa laikam tās dzeldēs un, kamēr izkļūsi ārā, būsi caurcaurēm sadzeldēts. Un vai vispār viņš grib izkļūt no šejienes?

Galu galā, viņa stāvoklis nebūt nebija sliktāks kā agrāk. Varbūt pat labāks. Viņš taču bez sarežģījumiem bija ticis cauri nātrēm. Tiesa, rollas viņu nodevīgi bija šeit atstājuši.

Nav nekādas jēgas tagad doties atpakaļ, viņš domāja. Jo tik un tā, lai tiktu līdz žogam, nāksies atgriezties pa to pašu ceļu.

Viņš neuzdrošinājās rāpties pāri žogam, iekams nebija satumsis. Bet citur arī nebija, kur dēties.

Uzmanīgi noskatījis žogu, viņš saprata, ka tikt

pāri nebūs viegli. Astoņas pēdas stiepļu režģa un augšpusē trīs kārtas dzeloņdrāšu, kas piestiprinātas pie slīpi uz iekšpusi pavērstiem balstiem.

Žogam otrā pusē auga vecs ozols. Bijusi Doilam virve, viņš būtu varējis to apmest ap ozola zariem, bet virves nebija, tāpēc vajadzēja iztikt bez tās.

Viņš pieplaka pie zemes un jutās bezgala nelaimīgs. Miesa sūrstēja no moskītu dzēlieniem, roku bija apdedzinājušas nātres, kāja un nobrāzumi uz krūtīm smeldza, turklāt viņš nebija radis uzturēties tik spožā saulē. Bez tam vēl neganti sāka sāpēt zobs. Tā tik vēl trūka!

Viņš nošķaudījās. Sāpe atbalsojās galvā, un zobs iesmeldzās vēl stiprāk. «Savu mūžu neesmu redzējis tādas nātres,» viņš domāja, gurdeni aplūkodams to spēcīgos stublājus.

Droši vien rollas bija palīdzējuši Metkalfam tās izaudzēt. Rollām tīri labi veicas ar audzēšanu. Ja jau tie bija pratuši izaudzēt naudas kokus, tad varēja radīt jebkurus augus. Viņš atminējās, kā rolla bija licis nātrēm nogulties un atbrīvot viņam taciņu. Laikam gan to bija izdarījis tieši rolla, jo vēja tikpat kā nebija, un, pat ja būtu bijis, tas vienalga nevarētu reizē pūst uz divām pusēm.

Viņš nekad nebija dzirdējis par rollām līdzīgām būtnēm. Bet tie stāstīja kaut ko par labiem darbiem, ko paveikuši uz citām planētām. Lai ko šie būtu darījuši uz citām planētām, uz šīs viņi, bez šaubām, bija apvesti ap stūri.

Filantropi, viņš nodomāja. Varbūt misionāri no citas pasaules. Ideālistu kompānija. Un nu aizķērušies uz planētas, kas, iespējams, ne ar ko nav līdzīga citām pasaulēm, kurās tie bijuši.

Vai viņi maz saprot, kas ir nauda, viņš domīgi prātoja. Interesanti, kādas pasaciņas viņiem Metkalfs sastāstījis?

Acīmredzot Metkalfs pirmais viņiem uzdūries. Būdams visai pieredzējis naudas lietās un attiecībās ar cilvēkiem, viņš uzreiz bija aptvēris, kā var izmantot šo laimīgo tikšanos. Turklāt Metkal- fam ir organizācija, gangsteru banda, kas labi apguvusi pašsaglabāšanās likumus, un tā spēja nodrošināt slepenību. Viens cilvēks ar visu to netiktu galā.

Lūk, tā rollas tika galīgi apmuļķoti. Kaut nevarētu teikt, ka tie ir muļķi. Šie iemācījušies valodu. Un ne vien sarunu valodu, bet arī rakstītmāku. Un turklāt ir gluži prātīgi. Rollas laikam gan ir pat gudrāki, nekā šķiet. Tie taču savā starpā sazinās bez skaņām un tomēr ir iemācījušies saprast cilvēku valodu.

Saule jau sen bija nozudusi aiz nātru audzes. Drīz metīsies krēsla, un tad mēs ķersimies pie lietas, Doils nodomāja.

Aiz muguras iešalcās nātres, un viņš pielēca kājās. Varbūt taciņa radusies atkal, viņš drudžainā steigā gudroja. Varbūt tā rodas automātiski, noteiktās stundās.

Kaut kādā ziņā tā tas arī bija. Patiešām bija izveidojusies taciņa. Un pa to soļoja vēl viens rolla. Nātres viņa priekšā pašķīrās un aiz muguras tūliņ saslējās.

Rolla pienāca pie Doila.

«LABVAKAR, PLUKATA.»

Tas nevarēja būt automobiļa bagāžniekā ieslēgtais rolla. Šis, jādomā, bija viens no tiem, kuri bija atteikušies piedalīties naudas lietā.

«VAI TU ESI SLIMS?»

— Visas maliņas niez, — Doils sacīja, — un zobs sāp, un šķaudot šķiet, ka galva plīsīs pušu.

«VARU SALABOT.»

—   Protams, tu vari izaudzēt aptiekkoku, kuram uz katra zara būs tabletes un marles saites, un visādi citi nieki.

«TAS IR ĻOTI VIENKĀRŠI.»

—   Nu labi, — Doils noteica un apklusa. Viņš domāja, ka rollam patiešām tas var būt visai vienkārši. Galu galā, vairumu zāļu iegūst no augiem, un neviens taču nevar līdzināties rollām ērmīgu augu audzēšanā.

—   Tu vari man palīdzēt, — Doils dedzīgi sacīja. — Tu spēj izārstēt dažādas slimības. Tu pat vari atrast pretvēža līdzekli un izgudrot kaut ko sirds slimību ārstēšanai. Ņemsim, piemēram, kaut vai parastu saaukstēšanos …

«PIEDOD, DRAUGS, BET MĒS NEGRIBAM IELAISTIES AR JUMS NEKĀDĀS DARĪŠANĀS. JOS ESAT MŪS PADARĪJUŠI PAR APSMIEKLU.»

—   Aha, tatad tu esi viens no tiem, kuri aizbēga, — Doils satraukti ieteicās. — Tu izprati Metkalfa spēli…

Bet rolla vairs neklausījās. Tas saspringa, izstiepās garāks un tievāks, un lūpas tam savilkās, it kā gatavojoties kliedzienam. Tomēr rolla neiz- dvesa ne skaņas. Ne skaņas, taču Doilam, šķiet, sāka klabēt zobi. Tas bija pārsteidzoši — krēslas klusumā, kur tumstošajos kokos klusi žūžoja vējš, šalca nātres un tālumā, atgriežoties uz ligzdu, kliedza putns, bija noskanējis tāds kā šausmu kliedziens.

Sētas otrā pusē dzirdēja soļu troksni, un biezējošajā mijkrēslī Doils ieraudzīja piecus rollas, kas traucās lejup pa nokalni.

Kaut kas notiek, Doils domāja. Viņš bija par to pārliecināts. Viņš izjuta šī brīža nopietnību, bet nesaprata, ko gan tas varētu nozīmēt.

Rolla, kas stāvēja viņam blakus, bija raidījis kaut ko kliedzienam līdzīgu, taču tā bija pārāk augsta skaņa, lai to spētu uztvert cilvēka auss, un tagad, padzirdējuši šo kliedzienu, rollas no dārza skrēja šurp.

Pieci rollas sasniedza žogu un nostājās rindā gar to. Uz krūtīm visiem zaigoja dzimtās valodas neizprotamās zīmes un burti. Arī uz tā rollas krūtīm, kurš atradās blakus Doilam, mirdzēja neizprotamas zīmes, kuras mainījās tik ātri, ka šķita dzīvas.

Tā ir ķilda, Doils domāja. Pieci rollas aiz sētas strīdējās ar to, kurš atradās ārpusē, un varēja just, ka strīdiņš ir visai ass.

Bet viņš jutās šeit kā nejaušs garāmgājējs, kas nevijus iekļuvis ģimenes skandāla burzmā.

Rollas vicināja rokas, un nokrēslī, kas metās arvien tumšāks, zīmes uz viņu krūtīm likās spožākas.

Naktsputns iekliegdamies aizlidoja pāri viņiem, un Doils pacēla galvu, lai paskatītos, kas tas par putnu, un tajā pašā mirklī ieraudzīja cilvēkus, kuri skrēja uz žoga pusi. Viņu silueti bija skaidri saredzami gaišajā debess fonā.

— Ei, jūs, skatieties taču! — Doils sauca, un pats jutās pārsteigts, kāpēc kliedz.

Viņu izdzirdējuši, pieci rollas apgriezās, un tiem uz krūtīm parādījās vienādi uzraksti, it kā tie pēkšņi būtu par visu vienojušies.

Kaut kas nobrakšķēja, un Doils atkal pacēla galvu. Viņš redzēja, ka vecais ozols, kā milzu rokas grūsts, sāk liekties uz žoga pusi. Koks slīga arvien ātrāk un ātrāk, līdz beidzot ar sparu triecās žogam virsū. Doils saprata, ka laiks bēgt.

Viņš kāpās atpakaļ, taču kājas vairs neatrada zemi. Mirkli viņš centās saglabāt līdzsvaru, bet

nespēja un ievēlās bedrē. Tūlīt virs galvas atskanēja rībiens un milzīgais koks, sadragādams žogu, nogāzās zemē.

Doils gulēja pavisam klusi, neuzdrošinādamies pakustēties. Izrādījās, ka viņš ir iekritis kādā grāvī. Tas bija sekls, ne dziļāks par trim pēdām, bet kritiens bija bijis neveiksmīgs, un viņam mugurā tik tikko neiedūrās ass akmens. Pāri galvai pārkārās sīku un lielu zaru mudžeklis — ar savu galotni ozols bija aizsedzis grāvi. Pa tā zariem garām paskrēja rolla. Tas skrēja veikli un nedzirdami.

—       Tie aizdrāzās turp, — kāds teica. — Uz mežu. Nebūs viegli tos sameklēt.

Par atbildi atskanēja Metkalfa balss:

—       Tie jāatrod, Bili. Mēs nevaram pieļaut, ka šie aizbēg.

Pēc brītiņa Bills noteica:

—       Nesaprotu, kas šiem lēcies. Šķita, ka tie ir ar visu apmierināti.

Metkalfs nolamājās:

—       To visu ievārījis fotogrāfs. Nu, tas pats puisis, kurš uzrāpās kokā un man izmuka. Es nezinu, ko viņš ir pastrādājis un ko vēl pastrādās, taču varu apzvērēt, ka viņš te ir iejaukts. Un kaut kur tepat tuvumā atrodas.

Bills pagājās gabaliņu nostāk, un Metkalfs sacīja:

—   Ja jūs viņu sastopat, tad ziniet, kas darāms.

—   Protams, bos.

—   Vidēja auguma, tāds mazliet ķerts.

Abi nozuda. Doils dzirdēja, kā viņi spraucās cauri nātrēm, gānīdami tās pēdīgiem vārdiem.

Doils nodrebinājās.

Viņam jātiek no šejienes laukā, un pēc iespējas ātrāk, jo drīz vien uzlēks mēness.

Metkalfs un viņa puiši netaisās dzīt jokus. Viņi nedrīkst pieļaut, ka šādā lietā tos apmuļķo. Ja tie viņu pamanīs, tad šaus bez brīdinājuma.

Tagad, kad visi ķer rollas, viņš varētu nemanīts ielavīties dārzā. Kaut gan Metkalfs droši vien ir atstājis savus ļaudis sargāt kokus.

Doils mazliet padomāja un atteicās no šādas ieceres. Viņa stāvoklī visprātīgāk bija pēc iespējas ātrāk aizkļūt līdz mašīnai un tikt tālāk no šejienes.

Viņš uzmanīgi izrāpās no grāvja. Kādu laiku nogaidīja, paslēpies zaros, un ieklausījās. Ne skaņas.

Viņš devās cauri nātru laukam pa cilvēku iemīto taciņu.

Un metās skriet pa nokalni uz mežu. Priekšā atskanēja sauciens, un Doils apstājās, sastinga. Tad atkal skrēja tālāk, sasniedza krūmāju un paslēpās.

Te pēkšņi viņš ieraudzīja, kā, paceldamies virs koku galotnēm, no meža iznirst kāds neskaidrs siluets. Tajā atvizēja pirmie mēness stari. Augšpusē siluets bija smails, bet uz leju paplašinājās, — vārdu sakot, tas atgādināja lidojošu Ziemassvētku eglīti, kas atstāj aiz sevis mirdzošu svītru.

Piepeši Doilam atmiņā uzausa tik cieši savītais aizsprostojums gravā. Un tad viņš saprata, kas ir šī pa gaisu lidojošā egle.

Rollas strādā ar augiem kā cilvēki ar metālu. Ja jau tie bija spējuši izaudzēt naudas koku un paklausīgas nātres, tad kosmosa kuģa izaudzēšana viņiem īpašas grūtības nevarēja sagādāt.

Kuģis, kā likās, pārvietojās lēni. No tā lejup nokarājās kaut kas tauvai līdzīgs, un tās galā kūļājās tāda kā lelle. Lelle raustījās un ik pa brīdim iespiedzās.

Kāds mežā sauca:

— Tas ir boss! Bili, dari taču kaut ko!

Tomēr bija skaidrs, ka Bi 11s neko nevar izdarīt.

Doils izšāvās ārā no krūmiem un metās skriet. Tagad bija īstais laiks paslēpties no šiem ļaudīm. Viņi bija aizņemti ar bosu, kurš vēl arvien turējās pie tauvas — varbūt aiz kuģa enkurķēdes, bet varbūt aiz slikti pietauvotas apvalka daļas. Kaut gan, ievērojot rollu meistarību, diez vai varētu domāt, ka tie slikti pietauvojuši kādu kuģa daļu.

Viņš stādījās priekšā, kas bija noticis: Metkalfs, ieraudzījis, ka rollas kāpj kuģī, kliegdams un šaudams metās pie tiem, un tieši tajā brīdī kuģis startēja, bet tauva, kas nokarājās no tā, cieši apvijās ap gangstera kājām.

Doils sasniedza mežu un drāzās lejup pa nokalni, klupdams pret saknēm, krizdams un atkal celdamies augšā. Un skrēja, kamēr atsitās ar galvu pret koku, tā ka dzirksteles vien gar acīm pašķīda.

Viņš apsēdās zemē un pataustīja pieri, būdams pārliecināts, ka ir ielauzis galvaskausu. Asaras plūda straumēm un tecēja pāri vaigiem. Tomēr piere nebija ielauzta un neasiņoja, kaut gan deguns bija stipri uztūcis.

Pēc tam viņš piecēlās un lēnām vilkās tālāk, taustīdams ceļu, jo, kaut gan mēness bija uzlēcis, zem kokiem valdīja necaurredzama tumsa.

Beidzot Doils aizkūlās līdz izžuvušajai strauta gultnei un gāja gar to. Atcerējies, ka Meibela gaida mašīnā, viņš pielika soli. Meitene droši vien ir pārskaitusies, Doils domāja, jo viņš taču bija solījies atgriezties, pirms iestāsies tumsa.

Viņš paklupa pret savijušos zaru pinkuli, kas bija palicis gravā. Ar roku pārvilka pār tā bezmaz vai pulēto virsmu un centās iedomāties, kas te pirms vairākiem gadiem bija noticis.

Kontroli zaudējis krītošs kosmiskais kuģis. Un nejauši tuvumā gadījies Metkalfs …

Sazin velns kas gan mūslaikos nenotiek, Doils prātoja.

Ja tie būtu satikuši nevis Metkalfu, bet kādu citu, kas lauza galvu ne tikai par dolāriem vien, uz Zemes varbūt rindām augtu koki un krūmi, kuri dotu cilvēcei visu, par ko tā sapņo, — līdzekļus pret ikvienu slimību, īstus līdzekļus pret nabadzību un bailēm. Un varbūt arī daudz ko citu, ko mēs nespējam ne iedomāties.

Bet tagad tie lido projām ar kuģi, ko uzbūvējuši divi rollas, kuri nenoticēja Metkalfam.

Viņš turpināja ceļu, domās pārlikdams, ka cilvēces cerības, alkatības un naida sagrautas, tā arī nav piepildījušās.

Tagad tie ir aizlidojuši. «Bet, paklau, visi taču nav projām! Viens rolla atrodas bagāžniekā.»

Viņš sāka soļot ašāk.

«Ko nu lai dara?» viņš gudroja. «Vai doties taisnā ceļā uz Vašingtonu? Vai uz VFR?»

Lai notiktu kas notikdams, palikušajam rollam jānonāk labās rokās. Jau tāpat zaudēts pārlieku daudz laika. Ja rolla tiksies ar zinātniekiem vai saistīsies ar valdību, tas var vēl paveikt visai daudz.

Doilu pārņēma uztraukums. Viņam ienāca prātā, ka rolla bija klaudzinājies pa bagāžnieku.

Ko tad, ja tas nosmaks? Bet ja nu tas bija gribējis pateikt ko svarīgu?

Slīdēdams uz oļiem, klupdams pret akmeņiem, viņš skrēja pa izžuvušo gultni. Biezs moskītu mākonis lidoja pakaļ, bet viņš tā steidzās, ka nejuta dzēlienus.

Tur augšā Metkalfa banda aptīra kokus, noplūcot miljoniem dolāru, Doils nodomāja. Tagad viņu

spēlīte ir beigusies, un viņi to zina. Viņiem nekas cits neatliek kā apraut kokiem lapas un pēc iespējas drīzāk pazust.

Varbūt, lai izaudzētu naudu, rollām koki nepārtraukti jānovēro.

Pēkšņi viņš uzgrūdās mašīnai, gandrīz pilnīgā tumsā apgāja tai apkārt un pieklaudzināja pie loga. Iekšā iespiedzās Meibela.

—       Viss kārtībā! — Doils iesaucās. — Esmu atgriezies.

—   Viss kārtībā, Čak? — viņa pārjautāja.

—   Jā, — viņš nomurmināja.

—        Esmu tik priecīga, •— viņa ar atvieglojumu sacīja. — Labi, ka viss kārtībā, jo rolla aizbēga.

—   Aizbēga? Dieva dēļ, Meibel…

—       Neļaunojies, Čak. Tas visu laiku klaudzināja un klaudzināja. Un man sametās žēl. Atvēru bagāžnieku un izlaidu šo ārā.

—        Tātad rolla aizbēdzis, — Doils sacīja. — Bet varbūt tas kaut kur tepat tuvumā slēpjas tumsā …

—       Nē, — Meibela nopūtās. — Tas aizdrāzās pa gravu. Bija jau tumšs, tomēr es metos tam pakaļ. Saucu, lai gan sapratu, ka nespēšu panākt. Man ļoti žēl, ka rolla aizbēga. Biju apsējusi viņam ap kaklu dzeltenu lentīti, un šis izskatījās tik piemīlīgs.

—   Ka nu ne! — Doils sacīja.

Viņš domās kavējās pie rollas, kas lidoja izplatījumā. Tas dodas uz tālu sauli, aizvezdams sev līdzi cilvēces dižākās cerības, un ap kaklu tam plīvo dzeltena lentīte.

KAD TICĪBA SAPRĀTAM NAV ZUDUSI

Pietiek izlasīt šajā krājumā ietvertos stāstus, lai ar dziļu pārliecību varētu apgalvot, ka Kli- fords Saimaks ir gudrs, labsirdīgs, ar patiesu humora izjūtu apveltīts cilvēks.

Gudrs, labsirdīgs un turklāt ar humora izjūtu. Rakstniekam šo īpašību ir vairāk nekā pietiekami, ja tām pievienojas vēl viena, proti, talants. Bet Saimaks, pēc manas dziļākās pārliecības, ir viens no vistalantīgākajiem rakstniekiem un tāpēc ierindojams amerikāņu fantastu pirmajā desmitā.

Klifords Donalds Saimaks dzimis 1904. gadā ASV Viskonsinas štatā, kur arī ieguvis universitātes izglītību. Pēc universitātes beigšanas izvēlējies žurnālista profesiju, viņš darbojās dažādos laikrakstos Un pat tagad, būdams viens no visievērojamākajiem ASV rakstniekiem fantastiem, joprojām strādā laikrakstā «Minneapolis Star» par nodaļas redaktoru.

Rakstnieks dzīvo nevis pašā Mineapolisā, bet gan nelielā ciematā Minetukas ezera krastā. Ir precējies, viņam ir divi bērni un daži pavisam nevainīgi hobiji: makšķerēšana, rožu audzēšana, šahs un filatēlija.

Literāro darbību Saimaks sāka 1930. gadā. Trīsdesmit sešu gadu laikā viņš publicēja vai- rakus lielus romānus — «Gredzens ap sauli» (1951), «Pilsēta» (1952), «Vēl un vēlreiz» (1955), «Laiks ir visvienkāršākā lieta» (1961), «Viņi iet kā cilvēki» (1962), «Pārsēšanās stacija» (1963), «Visa dzīvība zajo» (1965) — un neskaitāmus īsos un garos stāstus, kuri iespiesti ASV lielākajos zinātniskās fantastikas žurnālos un pēc tam iznākuši atsevišķos izdevumos. Dažiem viņa darbiem (romānam «Pārsēšanās stacija», garajam stāstam «Neaptverami plašais pagalms») piešķirta Hjūgo prēmija.

ASV prese pret Saimaku noskaņota labvēlīgi, un pazīstamais angļu prozaiķis Kingslijs Emiss, kas bieži vien uzstājas angļu un amerikāņu fantastikas pētnieka lomā, uzskata viņu par vienu no poētiskākajiem mūsdienu rakstniekiem fantastiem.

Tātad mūsu priekšā ir pilnīgi nobriedis vecākās paaudzes rakstnieks, kam ir savs viedoklis par mūsdienu svarīgākajiem notikumiem, rakstnieks, kas aizsniedzis meistarības virsotnes un izstrādājis visai individuālu radošo rokrakstu. Tuvāka iepazīšanās ar viņu mūsu lasītājiem sagādās patiesu prieku.

Taču, pirms runājam par Saimaka daiļrades neapšaubāmām vērtībām, gribētos minēt dažas viņa vājās puses, kas ir raksturīgas, kaut arī dažādā mērā, daudziem Rietumeiropas un amerikāņu literātiem.

Mums, rakstniekiem, kuri balstās uz sociālistiskā reālisma metodi, bieži vien pārmet: jūs nākotni redzat tādu kā iesaldētu — kā grandiozu, zilgi vizošu aisbergu, ko dēvējat par komunismu.

Šie pārmetumi liecina par tīri mehānisku, nevis dialektisku pieeju! Mēs patiešām uzskatām, ka komunisms ir vispilnīgākā sociālā formācija. Tomēr tas nemaz nenozīmē, ka mūsu priekšstats par komunismu ir absolūts un tātad nemainīgs. Mēs nākotnes sabiedrību skatām tās nepārtrauktā un bezgalīgā attīstībā un nepavisam nevēlamies nākamību ieslēgt stingrajos jau sasniegtā rāmjos. Mēs esam cieši pārliecināti, ka aiz laba sekos vēl kas labāks, bet aiz tā — vēl kas pilnīgāks. «Mēs nepavisam neuzskatām Marksa teoriju par kaut ko pabeigtu un neaizskaramu,» rakstīja V. I. Ļeņins, «gluži otrādi, mēs esam pārliecināti, ka tā ir likusi stūrakmeņus tai zinātnei, kas sociālistiem jāvirza tālāk visos virzienos, ja viņi negrib atpalikt no dzīves.»[2]

Un mūsu strīdam ar amerikāņu kolēģiem drīzāk ir filozofisks, nevis socioloģisks raksturs. Tas ir jautājums: vai zem zvaigznēm viss ir mūžīgs un nemainīgs?

Kādā no saviem rakstiem Aizeks Azimovs paziņoja, ka mūsdienu amerikāņu zinātniskajai fantastikai vispār nav raksturīga sociālo pārkārtojumu ideja, jo, viņa vārdiem runājot, «mūsu rakstnieki fantasti izsaka nopietnas šaubas, vai kāda jauna sabiedrība būs labāka … vai kaut kādi pieņemami pārkārtojumi automātiski novedīs pie utopijas». Vēl noteiktākus uzskatus par to izteicis cits amerikāņu rakstnieks — Makrei- noldss, kurš fantastikā sevi dēvē par eksperimentētāju sociologu (dažādos laikos publicēti viņa īsie un garie stāsti par nākotnes pasauli, kas balstās uz anarhismu, tehnokrātiju, sociālismu, komunismu, sindikālismu, «rūpniecisko feodālismu», valsts kapitālismu). Polemizēdams ar padomju literatūrkritiķiem, viņš rakstīja: «Acīmredzot tad, kad rakstnieki fantasti balstās uz datiem, kas ņemti no politekonomijas jomas, viņiem ir vieglāk iztēloties antiutopiju nekā pilnības kalngalus sasniegušu nākamības sabiedrību. Uz katru tādu darbu kā Bellami «Skatiens pagājībā» ir vairāki tāda rakstura darbi kā Orvela «1984. gads». Viens no tā cēloņiem varbūt slēpjas tur, ka mūsdienu sociālie institūti ir tik pilnīgi, ka jebkuras pārmaiņas tajos iespējamas tikai uz slikto pusi.»

Uzmanīgi pavērojot amerikāņu mūsdienu, protams, tikai nopietni ņemamo zinātnisko fantastiku, nākas atzīt, ka vienā jautājumā Azimovam un Makreinoldsam ir taisnība, proti, darbu ar konstruktīvu pieeju rītdienai, darbu, kuri viestu cerības, ka nākamība būs citāda, labāka nekā šodiena, tajā nemaz nav.

Tomēr jādomā, ka cēlonis sociālo utopiju trūkumam amerikāņu fantastikā slēpjas daudz dziļāk un tam ir vairāk aspektu, nekā šķiet Makreinoldsam.

Nebūt ne pēc visu amerikāņu rakstnieku pārliecības «mūsdienu sociālie institūti ir tik pilnīgi, ka jebkuras pārmaiņas tajos iespējamas tikai uz slikto pusi». Mēs zinām, ka tieši mūsdienu sociālie institūti un tā sauktais amerikāniskais dzīves veids tiek bargi un objektīvi kritizēti Reja Bredberija, Frederika Pola, tā paša Azimova, nu, un, protams, KJiforda Saimaka darbos. Bet, raugi, nākamību bez visspēcīgās naudas varas, nākamību, kas brīva no bailēm bezdarba dēļ, brīva no nežēlīgās konkurences — jo līdz labklājībai izlaužas tikai tas, kam ir spēcīgi muskuļi —, nākamību, kurā nepastāv cilvēka materiālā atkarība no citiem, — šādu nākamību pat viņi, šie rakstnieki humānisti, negrib, drīzāk gluži vienkārši nespēj iedomāties. Un tieši tāpēc viņi savos darbos attēlo «amerikāniskā dzīves veida» status quo uz Zemes arī pēc tūkstoš gadiem vai pārceļ mūs uz kādu citas galaktikas planētu, ko no mūsējās šķir desmitiem miljonu gaismas gadu.

Arī Saimaks nespēj izrauties no ierasto sociālo priekšstatu gūsta. Viņš veic ceļojumus laikā un telpā ar daudzkārt lietotiem, stipri vien apbružātiem segliem.

Iztēlojieties laiku, kad cilvēki dzīvos ne tikai uz Zemes, bet būs ieņēmuši arī teritorijas, kas atrodas pusmiljona gaismas gadu attālumā cita no citas… Taču viņu iedzīvošanās kāre paliks nesatricināma. «Šajā gadījumā mēs esam mednieki, kas dzenas nevis pēc zelta, vergiem vai kažokādām, bet pēc visa, kas gadās pa ķērienam. Reizēm atgriežamies tukšām rokām, bet dažkārt — ar trofejām. Galu galā parasti puse uz pusi vien iznāk — kaut kas līdzīgs vidējai darba algai. Taču mēs joprojām turpinām iebrukumus, cerēdami, ka laimīgs gadījums padarīs mūs par miljardieriem.» («Naudas žūksnis»)

«Jo ir jau pagājuši divsimt gadi, kopš Kupera priekšteči vieni no pirmajiem aizlidoja apgūt Marsu.» («Dienesta specifika»)

Tātad jau apritējis divsimt gadu kopš tā laika, kad daļa Zemes iedzīvotāju pārcēlušies uz Marsu un pārvērtuši to par visai labiekārtotu un pilnīgi patstāvīgu Zemes koloniju.

Taču šodien mēs vēl neesam pat aizkļuvuši līdz Marsam! Tas nozīmē, ka stāstā «Dienesta specifika» aprakstītos notikumus Saimaks pārcēlis kādus trīssimt gadus uz priekšu. Un tomēr: «Ieraksts darba grāmatiņā, rājiens personiskajā lietā — tas ir viss, kas nepieciešams, lai cilvēkam sabojātu karjeru, lai uz mūžu sagrautu visas cerības un viņu pašu nolemtu izraidīšanai uz svešu planētu.» Vai arī: «Šaura, draņķīga istabele.

Toties lēta. Pienāks diena, kad ari tāda nebūs pa kabatai. Nauda ir pie beigām, un, kad pēdējā būs iztērēta, vajadzēs meklēt darbu, vienalga, kādu.» Mūsu priekšā paveras iziruši karjera, bezdarba k draudi, mūžīgā problēma, kur lai ņem naudu, — un tas pēc trīssimt gadiem kā uz Zemes, tā uz Marsa! Tālas nākotnes cilvēks dzelžainā dolāru tvērienā, kas žņaudz, žņaudz, žņaudz ..,

Bet brīnumjaukajā stāstā «Aiz upes, meža malā», kam ir mazliet rūgtena kritušu rudens lapu piegarša un ko es ierindoju blakus labākajām Bredbcrija liriskajām novelēm, lasām: «… nedomāju, ka no tava plāna kas varētu iznākt. Nepagūsim. Ienaidnieks mūs aplencis, mums gluži vienkārši nav laika.»

Tātad atkal karš! Nesaudzīgais, visu iznīcinošais karš, no kura varbūt iespējams paglābties vienīgi … pagātnē.

Inženieris Forbss, Laika pārvaldes ierēdnis, drudžainā steigā aizsūta savus bērnus Polu un Elīnu uz fermu pie tāltāliem senčiem deviņpadsmitā gadsimta beigās. «… padomā,» inženierim raksta viņa brālis Džeksons, «kādu sajukumu tu radīsi šo divu labsirdīgo cilvēku dvēselēs, kad viņi sapratīs, kas par lietu. Viņi mīt savā klusajā pasaulītē, mierīgā, veselīgā. Mūsu neprātīgā laikmeta dvesma sagraus visu viņu dzīvi, visu ticību.» Bet, lūk, vēstules pēdējās rindas: «Ja es te pagūšu visu pabeigt un izkulšos no šejienes, tad būšu kopā ar tevi, kad pienāks gals.»

Tāpēc arī Saimakam rītdiena šķiet esam «nākotnes lamatas», kurās ieslēgti «nabaga cilvēki, nabaga izbiedētie bērni», tas ir, tāda, bet varbūt arī vēl sliktāka, nekā pēc vidusmēra amerikāņa priekšstatiem izskatās šodiena ar pārmērīgi smago nodokļu nastu, nekārtībām biržā, mākslīgi

kultivētajām bailēm 110 kodoltermiskā kara u. tml. Sis trūkums vai, maigāk izsakoties, paradums modelēt nākotni ar standarttrafareta palīdzību, proti, ar šodienas Amerikas dzīves īstenību, raksturīgs lielum lielajam vairumam amerikāņu rakstnieku fantastu un, starp citu, arī Saimakam.

Bet, par spīti Saimaka kļūdām socioloģijas jomā, mēs viņa personā tiekamies ar ievērojamu un interesantu rakstnieku, kurš stingri un konsekventi aizstāv savu pārliecību.

Te vispirms jāpievēršas hipotētiskajai problēmai par kontaktiem starp cilvēkiem un citplanētu civilizāciju pārstāvjiem.

Stāstā «Tikšanās uz Merkura» savstarpējās saprašanās jomā starp cilvēkiem, kuri nokļuvuši uz Merkura, un aborigēniem — enerģijas koncentrātu krāsainu gaisa balonu izskatā — vēl daudz ko varētu vēlēties, turpretī garajā stāstā «Neaptverami plašais pagalms» rakstnieks jau iezīmē lietišķa kontakta īstenošanas ceļus starp Zemes iedzīvotājiem un atnācējiem. Sie ceļi ved abpusēji izdevīgas tirdzniecības, informācijas apmaiņas sfērā u. tml. Ar vienu vārdu sakot, mierīga līdzāspastāvēšana!

Jāuzsver, ka šā kontakta praktisko īstenošanu Saimaks parasti uztic vienkāršajiem amerikāņiem, tādiem kā mehāniķis Hairams Tens («Neaptverami plašais pagalms») vai fermeris Beilzs («Operācija «Skunkss»»). Taču, tiklīdz šajā lietā iejaucas augsti kungi — ANO pārstāvis vai Pentagona pulkveži un ģenerāļi —, viss ir pagalam un līdzāspastāvēšana, izrādās, ir apdraudēta. Rakstnieks acīmredzot netic «to, kam rokās ir vara» labajai gribai un neskopojas ar asiem ironiskiem epitetiem un raksturojumiem.

Ir vērts dažus vārdus sacīt arī par «Naudas koku». Tajā darbojas rollas — atnācēji no citas planētas — un vienkāršs amerikāņu puisis Caks Doils. Pēc biznesmeņa Metkalfa padoma rollas sākuši audzēt fantastiskus naudas kokus, tādējādi cerēdami cilvēci padarīt laimīgu. Taču, sapratuši, ka Metkalfs viņus piekrāpis, gluži vienkārši iebāzdams savā kabatā to izaudzētos dolārus, rollas pamet Zemi.

Caks Doils, kurš nejaušības pēc ir klāt, kad rollu kuģis lido projām, sarūgtināts saka: «Ja tie būtu satikuši nevis Metkalfu, bet kādu citu, kas lauza galvu ne tikai par dolāriem vien, uz Zemes varbūt rindām augtu koki un krūmi, kuri dotu cilvēcei visu, par ko tā sapņo, — līdzekļus pret ikvienu slimību, īstus līdzekļus pret nabadzību un bailēm. Un varbūt arī daudz ko citu, ko mēs nespējam ne iedomāties… Viņš turpināja ceļu, domās pārlikdams, ka cilvēces cerības, alkatības un naida sagrautas, tā arī nav piepildījušās.»

Sis jautrais, spēcīga vienkāršās tautas humora apdvestais stāsts pēkšņi pieaug spēkā un liek lasītājam izdarīt pavisam bēdīgus secinājumus: alkatība un naids sagrauj cilvēces cerības.

Caks Doils domā par nepiepildītajām cerībām. Gribas ticēt, ka arī pats stāsta autors domā tieši tāpat. Un nepavisam ne tāpēc, ka to prasa viņa paša radītā situācija. Saimaks nepieder pie tiem fantastikas meistariem, kuriem nav pašiem sava viedokļa un kuri liek saviem varoņiem prātot un izteikties atbilstoši sižeta špikerim.

Rakstnieks arvien no jauna atgriežas pie jautājuma par hipotētiskiem kontaktiem ar saprātīgām citu pasauļu būtnēm. Un katrreiz, vienalga, vai tas ir romāns «Pārsēšanās stacija» vai humoristiskie stāsti «Operācija «Skunkss»» un «Putekļu zebra», vai skumju pārdomu pārpilnais «Bērnudārzs», Saimaks apgalvo, ka tiesības īstenot kontaktu pieder nevis politiskajiem bosiem, nevis Pentagona dūžiem un sabiedrības elitei, bet gan vienkāršajiem cilvēkiem, kuri laimi uz Zemes vēl joprojām nav guvuši.

«Bērnudārzu» nepieciešams paanalizēt sīkāk.

Kā ASV valdība sagaidīja atnācējus, kuri dāsni izdāvāja dāvanas, acumirklī likvidēja poliomielīta epidēmiju, izārstēja ar vēzi mirstošo Pīteru Saijē?

Vispirms tā mēģināja nomest atombumbu uz ēku, ko cēla svešinieki… Sagaidīja tos ar smagās artilērijas uguni, tanku uzbrukumu, ar visu ieroču šķiru koncentrāciju rajonā, kurā parādījušies svešinieki.

Tiesa, Zemes iedzīvotāju slepkavīgā tehnika nespēja nodarīt ne mazāko ļaunumu gigantiskajai ēkai, ko apjoza tāds kā aizsarglauks vai necaurlaidīga caurspīdīga siena. Taču ASV valdības agresīvā rīcība bija acīm redzama. Un tā izraisīja vispārēju nosodījumu: «Daudzās galvaspilsētās aizvien biežāk tiek izteikts uzskats, ka šī ēka nav tikai Amerikas rūpju objekts, ka visi lēmumi attiecībā uz to jāpieņem starptautiskā līmenī. Mēģinājums ēku bombardēt izraisīja šaubas, vai mūsu valsts, kuras teritorijā ēka atrodas, spēj rīkoties miera un taisnības vārdā.»

Te negribot nāk prātā pazīstamā amerikāņu komentētāja Voltera Lipmaņa izteikums. Runādams par ASV visai apšaubāmo politiku Āzijā, viņš dibināti uzsver: «… mēs varam mierīgi līdzāspastāvēt vienīgi tādā gadījumā, ja atteiksimies no mesiāniskās lieluma mānijas.»

Vai par to pašu, gan alegoriskā formā, nerunā arī KHfords Saimaks? Jo mēs taču zinām, ka mūsdienu zinātniskajā fantastikā kā spogulī atainojas cilvēces nemiers un rūpes. Vai nav nepieciešams likt vienlīdzības zīmi starp Zemes cilvēku iedomātu kontaktu ar citu zvaigžņu sistēmu saprātīgām būtnēm un dažādu valstu un tautu mierīgu līdzāspastāvēšanu uz mūsu vecās planētas?

Stāstā «Bērnudārzs» rakstnieks ne visai godbijīgi izturas pret ASV valdību un tās militārajām aprindām, šajā gadījumā pret izlūkdienesta pulkvežiem un majoriem, kuri pēc saviem ieskatiem mēģina nodibināt «kontaktus» ar svešiniekiem. Tiem, kas iebiedē un vienlaikus bīstas paši, ceļš uz atnācēju uzcelto majestātisko ēku ir slēgts! Tajā iekļūs Pīters Saijē, fermera meita Mērija Malcta, kareivis, kas ir sapratis, ka «karš beidzies», un daudzi jo daudzi citi, kuri vēl nav zaudējuši cerības.

«Zināms, viss ir, kā nākas,» Mērija saka. «Bija epidēmija, bet tagad vairs nav. Armija ir sakauta bez neviena upura. Arī atombumbas sprādziens novērsts. Vai tā nav, Pīter? Viņi jau maina mūsu pasauli uz labu. Vēzis un poliomielīts ir izzuduši, kaut gan ar šīm divām slimībām cilvēks cīnījās ilgus gadus un nekā nespēja tās uzvarēt. Nu ir gals kariem, gals slimībām, gals atombumbām — to, ko mēs paši nejaudājām veikt, viņi paveica mūsu vietā.»

Cilvēci tagad gaida mācības atnācēju izveidotajā universitātē. Taču jāsāk no pirmā stāva — bet to ir pavisam tūkstoš! —, no bērnudārza, no apmācību kursa, kā uz mūžu atbrīvoties no bailēm, aizdomām un neuzticēšanās.

Starp citu, slavenais angļu astrofiziķis Freds Hoils lekcijās Vašingtonas universitātē apgalvoja aptuveni to pašu, ko Saimaks. Runādams par Zemes iedzīvotājiem līdz šim vēl nepazīstamu sakaru formu, kas pastāv starp augsti attīstītām civilizācijām kosmosā, viņš atzīmē: «Manuprāt, pašreiz jau ir miljons vai vēl vairāk galaktiskās telefonu grāmatas abonentu. Mums vissvarīgāk ir parakstīties uz to, tas ir, kļūt par šo sakaru abonentiem. Kad būsim to izdarījuši, tad nokļūsim tikai pie kāpņu pamatnes, un man ir aizdomas, ka cilvēce tad atradīsies tādam bērnam līdzīgā stāvoklī, kurš pirmo reizi ieradies bērnudārzā.»

Te varētu mazliet pastrīdēties kā ar rakstnieku, tā ar zinātnieku. Vai ir vērts pacietīgi gaidīt nezin ko — bezgalīgi tālas zvaigznes viedos sūtņus, varbūt tos pašus, kuri uz savas planētas izveidojuši Galaktisko universitāti visāda veida saprātīgajām būtnēm ar atšķirīgu pasaules uzskatu un spējām? (Stāsts «Naudas žūksnis».)

Varbūt humānāk ir palīdzēt cilvēkiem ievest kārtību tik dārgajā, zaļganzilajā, neizsakāmi brīnišķīgajā pašu pasaulē? Palīdzēt gan ar labu padomu, gan ar aktīvu pretošanos ļaunumam, netaisnīgumam, alkatībai un neticībai, itin visam, kas vienkāršajiem cilvēkiem līdz šim traucē brīvi un viegli elpot!

Jo atšķirībā no daudziem spalvas brāļiem Saimaks nav zaudējis ticību cilvēces Saprātam! Par to liecina neparasti iespaidīgais un emocionālais stāsts «Mērķi sasniegusi paaudze», kas pēdējo gadu laikā ir viens no nozīmīgākajiem darbiem amerikāņu fantastikā.

Vairāk nekā tūkstoš gadus caur Visuma melno, zvaigžņaino okeānu traucas cilvēku roku darināts Kuģis. Uz tā nomainījušās jau četrdesmit paaudzes. Cilvēki sen aizmirsuši savu mērķi un

radījuši Mitu par vienīgo drošo un nekustīgo pasauli — Kuģi, ap kuru rit un kaisās zvaigznes.

Kuģis saviem iemītniekiem kļuvis gandrīz vai tas pats, kas senajiem babiloniešiem Zeme — cietzeme Visuma centrā, ap kuru, apgaismojot un sildot to, riņķo zvaigznes.

Laika ritumā mainoties paaudzēm, primitīva ticība un no pirrnā acu uzmetiena tikpat primitīvs likums vienoja un nomierināja cilvēkus. Likumam, kam viņi pakļāvās, vajadzēja pildīt noteiktus uzdevumus. «Katrā likumā jābūt kādai jēgai,» saka vecais Džošua, «citādi tas nav vajadzīgs.»

Stāsta varonis Džons Hofs ir vienīgais no Kuģa iemītniekiem, kuram galu galā atklāsies lidojuma mērķis un kļūs pieietamas Kuģa vadīšanai nepieciešamās zināšanas. Džons Hofs, apsūdzēts ķecerībā, zaudējis draugus un piespiedu kārtā kļuvis par slepkavu, pirmais saprot, ka nu jau vairāk nekā tūkstoš gadus cilvēces varenais Saprāts vada Kuģi uz mērķi un nemanāmi virza cilvēku rīcību. «Tas bija paredzēts uz Zemes,» Hofs saka sievai. «Katrs solis bija paredzēts. Viņi paredzēja gara tumsības stāvokli — vienīgo iespējamo, lai ļaudis pārciestu lidojumu. Paredzēja ķecerību, kura saglabās zināšanas. Uzbūvēja tik vienkāršu Kuģi, ka ikviens var to vadīt — ikviens. Viņi raudzījās nākotnē un paredzēja visu, kam jānotiek. Viņu plāni jebkurā brīdī apsteidza notikumus.»

Pēc savas iekšējās noskaņas stāstam «Mērķi sasniegusī paaudze» piekļaujas arī nelielā novele «Ciltstēvs».

Tā uzrakstīta pavisam citā manierē, kas atkal, šķiet, ir radniecīga Bredberija lirikai, taču arī šajā darbā ir tā pati skaidri uztveramā autora

doma. Noveles varonis Vinstons Kerbijs, tāpat kā Džons Hofs, kļūst par ceļvedi cilvēces Saprātam. Viņš zina, ka simt gadu ilgais ceļojums kosmosa dzīlēs ir «vēl viens lēciens, vēl viena uzvara, ko guvušas mazās, nerimtīgās smadzenes». Un šī augstā mērķa vārdā ir iespējams un nepieciešams izturēt jebkuras grūtības un neērtības.

Mans mērķis nav iztirzāt visus Saimaka stāstus, kuri ietverti šajā krājumā. Starp citu, neko neesmu teicis par stāstu «Burvīgā», kurā spoži humoristiski tiek izvirzīta viena no aktuālākajām problēmām visas pasaules zinātniskajā fantastikā, proti, cilvēks un robots. Esmu tikai mēģinājis izsekot Saimaka daiļrades tendencēm, un, tā kā to saknes meklējamas rakstnieka ticībā cilvēka un cilvēces Saprātam, domāju, ka iepazīšanos ar šo godīgo un talantīgo amerikāņu rakstnieku būtu derīgi turpināt.

Šajā krājumā Klifords Saimaks ir pārstāvēts gan kā lielisks humorists, gan kā izsmalcināts liriķis, gan arī kā humānists, kam rūp pasaules likteņi un kas spēj nodoties dziļām filozofiskām pārdomām un rast vispārinājumus.

V. Dmitrevskis

SATURS

MĒRĶI SASNIEGUSI PAAUDZE…………………………………………………. 5

AIZ UPES, ME2A MALĀ………………………………………………………….. r 'l

CILTSTĒVS…………………………………………………………………………… 73

DIENESTA SPECIFIKA…………………………………………………….. 8«

BURVĪGA…………………………………………………………………………… 102

PUTEKĻU ZEBRA………………………………………………………………… 156

NAUDAS ŽŪKSNIS……………………………………………………………….. 192

BĒRNUDĀRZS…………………………………………………………………….. 244

UZ ZEMI PĒC IEDVESMAS……………………………………………….. 304

NAUDAS KOKS……………………………………………………………………. 330

V. DMITREVSKIS. KAD TICĪBA SAPRĀTAM NAV ZUDUSI 374

Клиффорд Саймак ДЕНЕЖНОЕ ДЕРЕВО

Серия «В мире фантастики» Издательство «Зинатне». Рига 1980 Па латышском языке

Составитель И. ЛИВШИЦ Перевела с русского С. ЦЕПУРНИЕЦЕ Автор послесловия В. ДМИТРЕВСКИЙ Художник А. ЛИП ИII

KLIFORDS SAIMAKS

NAUDAS KOKS

Redaktore Z. Kļaviņa Mākslinieciskais redaktors G. Krutojs Tehniskā redaktore M. Andersone Korektore M. Kallīte HB M? 698

Nodota salikšanai 24.07.79. Parakstīta iespiešanai 07.01.80. Formāts 70X100/32. Tipogr. papīrs Nr. 2. Latīņu garnitūra. Augstspiedums. 12,25 fiz. iespiedi.; 15,93 uzsk. iespiedi.; 16,63 izdevn. I. Metiens 30 000 eks. Pašūt. Nr. 1954-D. Maksā 1 r. 70 k. Izdevniecība «Zinātne», 226018 Rīgā, Turgeneva iela 19. Iespiesta Latvijas PSR Valsts izdevniecību, poligrāfijas un gramatu tirdzniecības lietu komitejas tipogrāfijā «Cīņa». 226011 Rīgā, Blaumaņa ielā 38/40.

Saimaks K.

Sa 196 Naudas koks. — Tulk. no krievu vai. — R.: Zinātne, 1980.—389 lpp. — (Fantastikas pasaulē).

Pazīstamais amerikāņu rakstnieks fantasts Kllfords Saimaks uz fantastisku notikumu fona risina aktuilliis mūsdienu problēmas. Lidojumi Visuma dzīlēs, notikumu pārbīde laikā un telpā kalpo vienam mērķim — lai plei .1 dītu, ka cilvēcei pats svarīgākais un arī vishumānākais uzdevums ir vispirms ieviest kārtību savās dzimtajās 111.1 jās — tik bezgala jaukajā zaļi zilajā Zemē. Gan ar lubu padomu, gan ar aktīvu līdzdalību apkarot ļaunumu, ne taisnību, skopulību — visu to. kas līdz šim nejauj vicu- • kāršajam cilvēkam brīvi elpot. Autors nešaubīgi tic ill- vēka Saprātam. Un liek ticēt arī mums.

Sērijā «FANTASTIKAS PASAULĒ» izdevniecība «Zinātne» laidusi klajā šādus darbus:

R. Bredberijs. KALEIDOSKOPS

S. Lems. PETAURA MEDĪBAS

M. Jemcevs, J. Parnovs. PULKVEŽA FOSETA PĒDĒJAISCEĻOJUMS

L. Obuhova. LILITA

A. Azimovs. ES, ROBOTS

Abe Kobo. CETURTAIS LEDUS LAIKMETS

R. Bredberijs. MARSIEŠU HRONIKAS

K. Zandners. SIGNĀLS NO KOSMOSA

G.  Martinovs. VIESIS NO BEZGALĪBAS

J. Nesvadba. EIN5TEINA SMADZENES

F. Pols, S. Kornblats. KOSMOSA TIRGOŅI

R. Vorsmers. PANS SATIRUSS

Krāj. «EKSPEDĪCIJA UZ ZEMI»

N. Amosovs. NĀKOTNES PIEZĪMES

F. Doils, Dž. Eliots. ANDROMĒDA

A. Šaļimovs. «TUSKARORAS» NOSLĒPUMS

F. Karsaks. ATNĀCĒJI NO NEKURIENES

Krāj. «KAD BŪS UZVARĒTS LAIKS .. .»

A. Klarks. DELFĪNU SALA

K. Saimaks. VISA DZĪVĪBA ZAĻO

A. Beļajevs. PROFESORA DOVELA GALVA

H.  Katners. IEDOMĪGAIS ROBOTS

A. Konans Doils. MARAKOTA BEZDIBENIS

S. Lems. NEUZVARAMAIS

A. Strugackfs, B. Strugackis. TĀLĀ VARAVĪKSNE

H. Velss. PASAUĻU KARŠ. KAD GULOŠAIS MOSTAS

Krāj. «CIEMOS FANTĀZIJAS ZEME»

Krāj. «DĒMONU DZĪRES»

A. Grīns. ZAIGOJOŠĀ PASAULE

Seklijs. SIS TAS PAR VELTI

. Bredberijs. PIENEŅU VĪNS

. Kraitons. ANDROMEDAS CELMS

. Merls. SAPRĀTĪGAIS DZĪVNIEKS

H. Harisons. FANTASTISKĀ SĀGA

R. Bredberijs. 451 GRĀDS PEC FĀRENHEITA

; Lems. IJONA KLUSĀ ZVAIGZŅU CEĻOJUMI. BALSS NO DEBESIM

d. Velss. PIRMIE CILVĒKI UZ MĒNESS. DIEVU ĒDIENS

Dž. Finejs. STARP DIVIEM LAIKMETIEM

K. Pedlers, Dž. Dciviss. MUTANTS-59, PLASTMASU ĒDĀJS

S. Komacu. RĪTDIENAS NOLAUPĪTĀJI

E. Nortone. SARGASI KOSMOSĀ

Krāj. «CIVILIZĀCIJAS SKATLOGS»

F.  Brauns, V. Tenns. ZVAIGZŅU KARUSELIS

E. Rasels. PĀRBAUDES AKMENS

A. Azimovs. PASI DIEVI

Z. Vems. METEORA MEDĪBAS. BEGUMAS PIECI SIMTI MILJONU

[1] efeju savienība — vecāko amerikāņu universitāšu (Prinstonas, Ilarvarda universitātes un Jēlas) apvienība. Šis nosaukums radies no tā, ka veco universitāšu sienas bijušas efejām apvītas.

[2] Ļeņins v. /., raksti, 4. sēj., 185. lpp.

Content

Saimaks KLIFORDS NAUDAS KOKS

MĒRĶI SASNIEGUSI PAAUDZE

AIZ UPES, MEŽA MALA

I

2

3

CILTSTĒVS

DIENESTA SPECIFIKA

BURVĪGĀ

PUTEKĻU ZEBRA

NAUDAS ŽŪKSNIS

BĒRNUDĀRZS

UZ ZEMI PĒC IEDVESMAS

NAUDAS KOKS

KAD TICĪBA SAPRĀTAM NAV ZUDUSI

SATURS

Sērijā «FANTASTIKAS PASAULĒ» izdevniecība «Zinātne» laidusi klajā šādus darbus: